
I 
Puota 


Tai buvo Megaroj, Kartaginos priemiestyje, Hamilkaro soduose. 

Kariai, kuriems jis vadovavo Sicilijoj, Erikso mūšio metinei su- 
kakčiai atšvęsti suruošė didžiulę puotą, ir, kadangi šeimininko ne- 
buvo, 0 jų buvo daug, jie gėrė ir valgė visiškai nesivaržydami. 

Viršininkai bronzinėmis koturnomis susibūrė viduriniame take 
po purpurine auksiniais spurgais drobe, nutiesta tarp arklidžių sie- 
nos ir pirmosios rūmų terasos; eiliniai kareiviai pasklido tarp me- 
džių, kur buvo matyti keletas trobesių plokščiais stogais, vynuogių 
traiškyklos, klėtys, sandėliai, kepyklos ir arsenalai, be to, čia pat 
buvo dar dramblių kiemas, duobės plėšriems žvėrims laikyti ir ka- 
lėjimas vergams. 

Figų medžiai gaubė virtuves, sikomorų miškas tęsėsi ligi žaliųjų 
plotų, kur granatų vaisiai tviskėjo tarp balių medvilnės kuokščių; 
kekių apsunkinti vynmedžiai stiebėsi į pušų šakas; platanų papėdė- 
je skleidėsi rožių laukas; tai šen, tai ten žalioje-pievoje lingavo leli- 
jos; juodas su koralų dulkėmiš“sumišęs smėlis dengė takus, o 
vidury nuo vieno krašto ligi kito einanti kiprų alėja sudarė tarsi 
dvigubą žalių obeliskų kolonadą. 

Sodo gilumoj keturiais terasiniais aukštais, sukrautais ant plačių 
pamatų, kilo geltonai šlakuoto numidiško marmuro rūmai; jų tie- 
sūs, didžiuliai juodo medžio laiptai, kurių kiekvieną pakopą puošė 
kovose paimtos galeros smaigalys, jų raudonos durys, juodo kry- 
žiaus padalintos į keturias dalis, jų vario ardynai apačioj, kad neiš- 
liaužtų skorpionai, jų paauksuotų virbų pinučiai, kuriais viršuj 
buvo užtvertos langų angos — visas šis niūrus puošnumas karei- 
viams atrodė lygiai iškilmingas ir neįžvelgiamas kaip Hamilkaro 
veidas. 


Šiai puotai taryba jiems pasiūlė jo namus; sveikstantieji ligoniai, 
suguldyti Ešmuno šventykloje, vos aušrai prašvitus, pakilo į kelionę ir 
atsidangino pasiramsčiodami ramentais. Kas minutė atvykdavo vis 
nauji. Visais takais jie plūdo be paliovos kaip į ežerą skubantieji 
kalnų upeliai. Tarp medžių buvo matyti bėgioją pusnuogiai išgąsdinti 
virtuvių vergai; žaliose aikštelėse besiganančios gazelės, mekcndamos 
spruko šalin; saulė leidosi, ir nuo citrinmedžių kvapo šitos prakaituo- 
jančios minios tvaikas darėsi dar slogesnis. 

Čia buvo įvairių tautų žmonės: ligurai, luzitaniečiai, balearai, neg- 
rai ir Romos pabėgėliai. Greta sunkios dorėnų tarmės skambėjo keltų 
skiemenys, trankūs it kovos vežimai; jonėnų žodžių galūnės susidur- 
davo su raižiomis tartum šakalo riksmas dykumos priebalsėmis. Grai- 
kas išsiskyrė savo lieknu liemeniu, egiptietis savo pakiliais pečiais, 
kantabras storomis blauzdomis. Karijiečiai išdidžiai plasnojo savo 
šalmų plunksnomis, Kapadokijos šauliai buvo išmarginę savo kūnus 
įvairiausių gėlių raštais, o keletas lidijiečių moteriškais sijonais, su šle- 
petėmis ir auskarais puotavo. Dar kiti, iškilmių proga išsitepę kinobe- 
riu, buvo panašūs į koralines statulas. 

Jie tysojo ant pagalvių, sutūpę aplink didelius dubenis, valgė 
arba, gulėdami ant pilvų, traukė prie savęs mėsos gabalus, sotinosi, 
atsirėmę alkūnėmis taikioje pozoje kaip liūtai, draskantieji savo 
grobį. Vėliausiai atėjusieji stovėjo atsirėmę į medžius, žvilgčiojo į 
žemus, tamsiai raudonais kilimais pusiau apdengtus stalus ir laukė 
savo eilės. 

Kadangi Hamilkaro virtuvių nepakako, taryba atsiuntė vergų, 
indų bei guolių, ir sodo vidury lyg kovos lauke, kai deginami lavo- 
nai, buvo matyti didžiulės skaisčios liepsnos, kuriose kepė jaučiai. 
Anyžiumi apibarstyti duonos kepalai buvo išdėstyti tarp didelių, už 
diską sunkesnių sūrių, o kupini vyno krateriai, pilni kantariai van- 
dens stovėjo greta paauksuotų pintinių su gėlėmis. Džiaugsmas, 
kad galima iki soties prisiryti, nušvietė visų akis. Jau šen bei ten 
pasigirdo dainos. 

Pirmiausia juodais picšiniais pagražintose raudonojo molio 
lėkštėse jiems padavė paukštienos su žaliu padažu; po to atnešė 
įvairiausių rūšių kriauklių, kurių prirenkama Kartaginos pakrantė- 
se, po to dar kviečių, miežių ir pupų košės; pateikė ir sraigių su 
kmynais gintarinėse lėkštėse. 


Vėliau stalus apkrovė mėsa: raguotomis antilopėmis, povais su 
plunksnomis, saldžiame vyne keptais avinais, kupranugarių ir bū- 
balių šlaunimis, ežiais su garumo padažu, pakepintais skėriais, cuk- 
ruje troškintomis voverėmis. Tamrapanio medžio dubenyse tarp 
šafrano plūduriavo didžiuliai taukų gabalai. Visur buvo apstu įvai- 
riausių prieskonių: druskos, asafetidės, truklių. Vaisių piramidės 
griuvo ant meduolių. Nepamiršo net keptų didpilvių rausvaplaukių 
šuniukų, nupenėtų aliejaus išspaudomis, šio kartaginiečių patieka- 
lo, kuriuo bjaurėjosi kitos tautos. Nauji nematyti valgiai žadino 
skrandžių godumą. Galai, ilgais ant pakaušių susuktais plaukais, 
grobstė vienas iš kito arbūzus ir citrinas ir rijo tiesiog su žieve. 
Negrai, niekados nematę jūrų vėžių, suraižė sau veidus jų raudo- 
nais dygliais. Nusiskutę, baltesni už marmurą graikai svaidė per 
petį valgio liekanas, tuo tarpu Bruciumo piemenys, apsidengę 
vilkų kailiais, valgė tylėdami, įsikniaubę į savo davinius. 

Artėjo naktis. Nuo kiparisų alėjos nuėmė užtiesalą ir atnešė 
deglus. 

Porfyrinėse vazose degančio žibalo mirgančios šviesos išgąsdino 
kedrų viršūnėse tupėjusias mėnuliui paaukotas beždžiones. Jos 
klykavo, ir tas labai linksmino kareivius. 

Pailgi liepsnų liežuviai virpėjo variniuose šarvuose. Įvairiausi žėrė- 
jimai tryško nuo brangakmeniais nusagstytų indų. Gaubtais veidro- 
džiais papuoštos kraterių briaunos atspindėjo padidintus daiktų 
pavidalus; aplink susigrūdę kareiviai apstulbę žiūrėjo į jas ir, norėda- 
mi save prajuokinti, vaipėsi ir šaipėsi. Jie per stalus mėtė vieni į kitus 
dramblio kaulo kėdutes ir auksinius kastuvėlius. Pilna gerkle gėrė 
graikiškus vynus iš odinių maišų, Kampanijos vynus, laikomus užda- 
rose amforose, Kantabrijos vynus, kuriuos atgabena statinėmis, ir ju- 
jubo, cinamono bei lotoso vynus. Aplink telkšojo klanai, kuriuose 
slidinėjo puotaujantieji. Nuo mėsos sklindąs kvapas kilo į medžių 
lapus drauge su žmonių alsavimo garu. Kartu buvo girdėti ir burnų 
žiaunojimas, ir žodžių, dainų bei taurių skambėjimas, ir Kampanijos 
vazų dužimas, kurios suskeldėdavo į tūkstančius šukelių, ir tyras di- 
džiulio sidabrinio dubens žvangėjimas. 

Juo labiau svaigo kareiviai, juo dažniau ir dažniau jie prisimin- 
davo jiems Kartaginos padarytas skriaudas. Mat, karų nualinta res- 
publika leido mieste susiburti visiems grįžtantiems kariuomenės 


daliniams. Giskonas, jų vadas, kad lengviau būtų su jais atsiskaity- 
ti, sąmoningai siuntinėjo juos paskirais būriais į Kartaginą, o tary- 
ba manė, kad jie galų gale sutiks padaryti nuolaidą. Bet dabar jų 
neapkentė dėl to, kad neturėjo kuo jiems sumokėti. Ši skola liau- 
dies sąmonėje siejosi su trimis tūkstančiais dviem šimtais eubėjiš- 
kų talentų, kurių reikalavo Liutacijus, ir samdytoji kariuomenė 
jiems atrodė esanti toks pat Kartaginos priešas, kaip ir romėnai. 
Samdytieji kareiviai tai suprato; taigi jų apmaudas prasiverždavo 
grasinimais ir nesivaldymu. Pagaliau jie pareikalavo, kad jiems 
būtų leista susirinkti ir atšvęsti vieną savo pergalių, — ir taikos 
partija sutiko, keršydama Hamilkarui, kuris taip reikalavo tęsti 
karą. Šis jau buvo baigtas, nepaisant visų jo pastangų, ir, nusivylęs 
Kartagina, samdytosios kariuomenės vadovavimą jis perdavė Gis- 
konui. Paskirti jo rūmus šiai kariuomenei priimti reiškė nukreipti į 
jį bent dalį to pykčio, kuris buvo prieš juos. Be to, išlaidos turėju- 
sios būti nepaprastos; beveik visas teko jam vienam pakelti. 

Didžiuodamies privertę respubliką nusileisti, samdiniai jau sva- 
jojo pagaliau netrukus sugrįšią namo su atlyginimu apsiaustų 
gaubtuvuose už savo kraują. Bet dabar pro apsvaigimo miglas jų 
patirtieji vargai jiems atrodė begaliniai ir per daug šykščiai atlygi- 
nami. Jie rodė vienas kitam savo žaizdas, pasakojo apie savo kovas, 
savo keliones ir medžiokles savame krašte. Jie pamėgdžiojo plėšri- 
ųjų Žvėrių staugimą, jų šuolius. Vėliau prasidėjo šlykščios lažybos; 
įkišę galvas į amforas, jie gėrė neatsikvėpdami, nelyginant trošku- 
lio iškankinti dromaderai. Kažkoks milžiniško ūgio luzitanietis, 
abiejose ištiestose rankose laikydamas po žmogų, bėgo per stalus, 
prunkšdamas iš šnervių ugnį. Lakedaimoniečiai, kurie nebuvo nu- 
siėmę savo šarvų, nerangiu žingsniu šokinėjo. Kai kurie pamėg- 
džiojo moterų eiseną, darydami nepadorius judesius; kiti nuogai 
nusirengė, norėdami eiti gladiatoriškų ristynių tarp išdėstytų tau- 
rių; keletas graikų šoko aplink nimfomis papuoštą vazą, tuo tarpu 
vienas negras jaučio kaulu daužė į varinį skydą. 

Staiga jie išgirdo graudžią dainą, dainą galingą ir švelnią, kuri 
pritildavo ir vėl pagyvėdavo, nelyginant sužeisto paukščio sparnų 
plasnojimas. 

Tai dainavo požemio kalėjimo vergai. Jiems išlaisvinti kareiviai 
pašoko vienu šuoliu iš vietų ir dingo. 

Jie grįžo didžiausio riksmo supami, per sukeltas dulkes prieš 
save gindami apie dvidešimt vyrų, kurie skyrėsi iš kitų savo išblyš- 
kusiais veidais. Jų skustas galvas dengė kūginės juodos nuobarinės 
kepuraitės; jie visi buvo apsiavę mediniais sandalais ir žvangėjo 
grandinėmis tartum riedąs vežimas. 

Jie pasiekė kiparisų alėją, kur pradingo minioje žmonių, apibė- 
rusių juos klausimais. Vienas jų, atsiskyręs nuo kitų, stovėjo nuo- 
šaly. Pro sudriskusią jo tuniką švietė ilgų randų išraižyti pečiai. 
Panarinęs galvą, jis nepasitikėdamas žvalgėsi aplink ir, deglų švie- 
sos akinamas, merkė savo blakstienas. Bet kai jis įsitikino, kad nie- 
kas iš šių ginkluotų vyrų nieko blogo jam nemanė daryti, iš jo 
krūtinės išsiveržė gilus atodūsis; jis ėmė vapėti, juokėsi pro tyras 
ašaras, kurios plovė jo veidą, paskui pačiupo už ąsų pilnutėlį kan- 
tarą, iškėlė jį tiesiai į viršų savo rankomis, nuo kurių sviro grandi- 
nės ir, žvelgdamas į dangų ir vis dar laikydamas taurę, prabilo: 

— Garbė pirmiausia tau, Baale Ešmune, išvaduotojau, kurį mano 
tėvynės žmonės vadina Eskulapu! Ir jums, šaltinių, šviesos ir miškų 
dvasios! Ir jums, dievai, kurie slepiatės kalnų ir žemės urvų gelmėse! 
Ir jums, galingi žmonės žvilgančiais šarvais, kurie mane išlaisvinot! 

Čia jis metė taurę ir papasakojo savo istoriją. Jis buvo vardu 
Spendijus. Eginos kovoj patekęs į kartaginiečių nelaisvę; graikų, li- 
gurų ir punų kalba jis dar kartą padėkojo samdytiems kariams už 
išvadavimą, bučiavo jiems rankas; pagaliau pasveikino juos šventės 
proga, labai stebėdamasis, kad čia nematyti Šventojo legiono tau- 
rių. Šios taurės, kurių visos šešios auksinės briaunos buvo papuoš- 
tos smaragdinių vynuogių keke, priklausė milicijai, sudarytai 
išimtinai iš jaunų aukščiausio ūgio patricijų. Tai buvo jų privilegi- 
ja, beveik kunigiška garbė; jokie respublikos turtai taip nemasino 
samdinių, kaip šios taurės. Dėl jų jie neapkentė legiono, ir atsitik- 
davo, jog kai kurie net statydavo į pavojų savo gyvybę, kad patirtų 
neapsakomą malonumą iš jų atsigerti. 

Tad jie liepė eiti ieškoti taurių. Jos buvo saugomos sysitų, pirk- 
lių bendruomenės, kurie rinkdavosi valgyti drauge. Vergai grįžo. 
Šiuo metu visi sysitų nariai miegojo. 

— Pažadinkit juos! — atsakė samdiniai. 

Antrą kartą nusiųstieji vergai grįžo, gavę paaiškinimą, kad jos 
uždarytos vienoje šventykloje. 


— Atidarykit ją! — atšovė jie. 

Ir kai grįžę vergai drebėdami pareiškė, kad jos yra paties vado 
Giskono žinioj, kareiviai suriko: 

— Tegu jis atneša jas! 

Netrukus Šventojo legionio karių lydimas sodo gilumoj pasiro- 
dė Giskonas. Jo galvą dengė auksinė, brangakmeniais lyg žvaigždė- 
mis nusėta mitra, sudurta su jo plačiu apsiaustu, kurs gaubė jį visą, 
nusvirdamas iki pat arklio kanopų; iš tolo jo negalima buvo išskirti 
nakties tamsoje. Buvo pastebima tik jo žila barzda, galvos apdan- 
galo tviskėjimas ir trigubi žydrų skiautelių karoliai, kurie plasnojo 
ant jo krūtinės. 

Kai jis prisiartino, kareiviai pasveikino jį garsiai šaukdami: 

— Taures! Taures! 

Iš pradžių jis pareiškė, kad, atsižvelgiant į jų narsumą, jie nusi- 
pelnę šių taurių. Minia staugė iš džiaugsmo, plojo. 

Taip, jis tai puikiai žinąs; jis, kurs tenai vadovavo jiems ir grįžo 
su paskutine kohorta paskutine galera! 

— Teisingai! Teisingai! — šaukė jie. 

Tačiau, tęsė Giskonas, respublika gerbianti jų tautinį pasiskirs- 
tymą, jų papročius, jų tikėjimą; Kartaginoj jie laisvi! O Šventojo 
legiono taurės esančios privati nuosavybė. 

Staiga šalia Spendijaus stovėjęs galas pasileido per stalus ir nu- 
bėgo tiesiai prie Giskono, švytuodamas ir grasindamas jam dviem 
nuogais kalavijais. 

Vadas, nepertraukdamas savo kalbos, smogė jam į galvą savo 
sunkia dramblio kaulo 1azda: barbaras susmuko. Galai staugė, ir jų 
įniršis, pagaudamas kitus, buvo beužkrečiąs legiono karius. Pama- 
tęs jų išblyškusius veidus, Giskonas gūžtelėjo pečiais; jis pagalvojo, 
kad jo drąsa nieko nereiškė prieš šiuos laukinius, įniršusius Žvėris. 
Geriau būsią vėliau atkeršyti kokiu nors vyliumi; taigi jis davė 
ženklą savo kariams ir iš lėto pasišalino. Paskui, pasiekęs vartus, jis 
atsigręžė į samdinius ir riktelėjo, kad šito jie dar pasigailėsią. 

Puota vėl užvirė. Bet Giskonas galėjo grįžti ir, apsupęs prie- 
miestį, kuris siekė kraštutinius įtvirtinimus, prispirti juos prie sie- 
nos ir sutriuškinti. Ir nors jų buvo daug, staiga jie pasijuto vieni; 
juos gąsdino šis didelis apačioj jų esąs miestas, kuris miegojo tam- 
soje su savo daugybe laiptų, savo aukštais, juodais namais ir keis- 

tais dievais, dar žiauresniais už jo gyventojus. Tolumoj, uoste, šmė- 
žavo keletas žiburių, o Kamono šventykloje degė šviesos. Jie prisi- 
minė Hamilkarą. Kur jis? Kodėl, padaręs taiką, juos apleido? Jo 
kivirčai su taryba, be abejonės, buvo tik žaidimas jiems pražudyti. 
Savo nenumaldomą neapykantą jie dabar nukreipė į jį ir keikė, nir- 
šindami kits kitą savo pykčiu. Tuo metu po platanais susirinko 
minia pasižiūrėti, kaip vienas negras sustingusiais akių vyzdžiais, 
ištemptu kaklu, apsiputojusiomis lūpomis raitėsi ir savo sąnariais 
plakė žemę. Kažkas riktelėjo, kad jis apnuodytas. Visiems pasiro- 
dė, kad ir jie apnuodyti; jie puolė vergus; kilo baisus triukšmas, ir 
girtą kariuomenę pagavo naikinimo viesulas. Jie kirto aplink save, 
kur pakliuvo, daužė, žudė; kai kurie mėtė deglus į lapus, kiti, pasi- 
rėmę ant turėklų, už kurių buvo liūtai, žudė juos strėlėmis; drą- 
siausieji veržėsi prie dramblių, jie norėjo nukirsti drambliams 
straublius ir paragauti jų ilčių. 

Tuo tarpu balearai svaidytojai, kad patogiau būtų plėšti, aplen- 
kė rūmų kampą, bet čia juos sulaikė aukšta indų meldo tvora. Savo 
durklais jie perpjovė vartų diržus ir tada atsidūrė kitame, karpytų 
augalų sode, ties rūmų fasadu, nukreiptu į Kartaginą. Baltų gėlių 
eilės žydros spalvos žemėje piešė ilgas paraboles tartum kokius 
žvaigždžių sietynus. Tamsos kupini krūmai skleidė šiltą medaus 
kvapą. Čia kinoberiu nuteptų medžių stiebai buvo panašūs į kruvi- 
nas kolonas. Vidury stovėjo dvylika varinių papėdžių, kurių kiek- 
viena laikė didžiulį stiklinį gaublį; ir rausvos neaiškios šviesos 
pripildė šiuos tuščiavidurius gaublius lyg milžiniškus akių vyzdžius, 
kurie tartum dar būtų virpėję. Kariai švietė sau kelią deglais, giliai 
klupdami suartoj dirvoj. 

Jie pamatė nedidelį ežerą, žydrojo akmens sienomis padalintą į 
daugelį baseinų. Vanduo buvo toks skaidrus, jog deglų liepsnos 
virpėjo pačiame dugne, baltų akmenėlių ir auksinio smėlio vagoje. 
Jie pradėjo kunkuliuoti, šmėkštelėjo tviską žvyneliai, ir didelės, 
žiomenyse brangakmeniais nešinos Žuvys iškilo į paviršių. 

Kareiviai, linksmai kvatodami, griebė pirštais jas už Žiaunų ir 
nešė į stalą. 

"Tai buvo Barkų šeimos žuvys. Jos buvo kilusios iš pirmapradžių 
vėgėlių, išperėjusių aną mistinį kiaušinį, kuriame slypėjo deivė. 
Mintis, kad jie gali įvykdyti šventvagystę, sužadino samdinių godu- 

mą; jie greit po varinėmis vazomis sukūrė ugnį ir džiūgavo matyda- 
mi, kaip puikios žuvys spurdėjo verdančiam vandeny. 

Kareivių spūstis vis labiau grūdosi. Jie jau nebejautė baimės. 
Vėl pradėjo gerti. Stambiais lašais nuo kaktų tekėję kvepalai drė- 
kino jų nukarusias tunikas, ir, abiem kumščiais atsirėmę į stalus, 
kurie jiems atrodė siūbuoją kaip laivai, jie klaidžiojo aplink save 
didelėmis girtomis akimis, kad žvilgsniu surytų tai, ko nebepajėgė 
paimti. Kiti, žengdami purpurine staltiese tarp indų, kojų spyriais 
daužė dramblio kaulo suoliukus ir tirijiečių stiklo butelius. Dainos 
pynėsi su aimanomis vergų, merdinčių tarp sudužusių taurių. Jie 
reikalavo vyno, mėsos, aukso. Jie šaukė, kad jiems atvestų moterų. 
Jie kliedėjo šimtu kalbų. Kai kurie, matydami į viršų kylantį garą, 
manė esą pirty arba, pastebėjęs medžius, įsivaizdavo medžioją ir 
puolė savo draugus tartum laukinius žvėris. Ugnis vieną po kito 
apėmė visus medžius, ir aukštos žalumynų masės, iš kurių veržėsi 
ilgos baltos spiralės, buvo panašios į pradėjusius rūkti ugnikalnius. 
Klegesys padidėjo; tamsoje staugė sužeisti liūtai. 

Aukščiausia rūmų terasa staiga nušvito, atsivėrė vidurinės durys, 
ir viena moteris, pati Hamilkaro duktė, apsivilkusi juodais drabu- 
žiais, pasirodė ant slenksčio. Ji nusileido laiptais, kurie įžambiai 
kirto pirmąjį, paskui antrąjį ir tretįjį aukštą, ir sustojo paskutinėje 
terasoje, galerų smaigaliais papuoštų laiptų viršuje. Nejudėdama ir 
nuleidusi galvą, ji žiūrėjo į karius. 

Už jos iš abiejų pusių stovėjo dvi ilgos eilės išblyškusių žmonių 
baltais drabužiais su raudonais spurgais, kurie gulė jiems ant pėdų. 
Jie buvo be barzdų, be plaukų, be antakių. Rankose, ant kurių tvis- 
kėjo Žiedai, jie nešė milžiniškas lyras ir visi laibais balsais giedojo 
himną Kartaginos deivei. Tai buvo Tanikos šventyklos vaidilos, eu- 
nuchai, kuriuos Salambo dažnai kviesdavo į savo rūmus. 

Pagaliau ji nusileido galerų laiptais. Vaidilos sekė paskui ją. Ji 
nuėjo kiparisų alėja, iš lėto žengdama tarp stalų, už kurių sėdėjo 
vadai, o šie, matydami ją praeinant, truputį traukėsi atgal. 

Violetinėmis dulkėmis apibarstyti ir pagal Chanaano mergaičių 
paprotį bokšto pavidalu susukti jos plaukai darė ją dar aukštesnę. 
Prie smilkinių pririštos perlų virtinės sviro iki jos lūpų kampelių, 
rausvų tartum pusiau perskilęs granato obuolys. Ant krūtinės buvo 
žėrinčų akmenų rinkinys, kuris savo margumu priminė murenos 

žvynus. Jos nuogos deimantais nusagstytos rankos nepridengtos kyšojo 
iš berankovės tunikos, kurios juodas dugnas buvo nusagstytas raudono- 
mis gėlėmis. Kad eisena būtų lygi, tarp kojų riešų ji nešiojo aukso gran- 
dinėlę, o jos platus, tamsiai purpurinis nežinomos medžiagos apsiaustas 
driekėsi paskui ją, kas žingsnis lydėdamas lyg plati vilnis. 

Vaidilos kartkartėmis suvirpindavo savo lyrų stygas dusliais akor- 
dais, O tų garsų protarpiais pasigirsdavo švelnus auksinės grandinėlės 
skambtelėjimas drauge su lygiu jos papirusinių sandalų kaukšėjimu. 

Jos dar niekas nepažino. Tik žinojo, kad ji gyveno atsiskyrusi, 
pasišventusi dievams. Naktį kareiviai buvo ją pastebėję aukštutinė- 
je terasoje klūpančią prieš žvaigždes, degančių smilkalų sūkury. 
Tai nuo mėnulio šviesos ji buvo tokia išblyškusi, ir kažkas dieviška 
gaubė ją lyg kokia lengva migla. Jos vyzdžiai, rodos, žiūrėjo į tolį, 
kažkur anapus žemės ribų. Ji ėjo nuleidusi galvą ir savo dešinėje 
rankoje laikė nedidelę juodojo medžio lyrą. 

Jie girdėjo ją šnabždant: 

— Negyvos! Visos negyvos! Jūs klusniai nebeišnirsite mano šau- 
kiamos kaip kitados, kai sėdėdama ežero pakrantėje aš jums mė- 
čiau į žiotis arbūzų sėklas. Tanitos paslaptis glūdėjo gelmėse jūsų 
akių, skaidresnių už upės purslelius. 

Ir ji jas šaukė vardais, kurie buvo ir mėnesių pavadinimai: 

— Siv! Sivan!Tamuz, Elul, Tišri, Šebar! Ach! Pasigailėk manęs, 
deive! 

Kareiviai, nesuprasdami, ką ji kalba, grūdosi aplink ją; jie buvo 
apstulbinti jos apdaro; bet ji apžvelgė juos visus ilgu, išgąstingu 
žvilgsniu, paskui, įtraukusi galvą į pečius, ištiesusi rankas, keletą 
sykių pakartojo: 

— Ką jūs padarėte! Ką jūs padarėte! Juk savo pomėgiams jūs 
turėjote ir duonos, ir mėsos, ir alyvos, ir visus mūsų klėčių ištek- 
lius! Aš liepiau atvaryti jaučių iš Hekatompylio, aš siunčiau me- 
džiotojus į dykumą! 

Jos balsas pakilo skuostai nukaito. Ji pridūrė: 

— Kurgi, pagaliau, jūs esate? Užkariautam mieste ar vado rū- 
muose? Ir kokio vado? Sufeto Hamilkaro, mano tėvo, Baalų tarno! 
Tai jis atsisakė atiduoti Liutacijui jūsų ginklus, kuriuos jūs nudažė- 
te jo vergų krauju! Ar yra jūsų tėvynėse bent vienas vyras, sugebąs 
šitaip vadovauti kovos lauke! Tik pažvelkite! Mūsų rūmų laiptai 

yra užversti mūsų pergalių trofėjais! Tęskite toliau! Sudeginkit 
juos! Aš išsinešiu mūsų namus globojančią dvasią, savo juodąją gy- 
vatę, kuri miega ten aukštai, lotoso lapuose! Aš sušvilpsiu, ir ji 
seks mane; ir jei aš įlipsiu į galerą, ji plauks mano laivo vagos puto- 
jančiomis bangomis. 

Jos plonos šnervės virpėjo. Ji žalojo savo nagus į brangakmenius 
ant krūtinės. Jos akys apsiblausė,; ji tęsė: 

— O vargše Kartagina! Pasigailėjimo vertas mieste! Tu nebeturi 
sau apginti tvirtų anos gadynės vyrų, kurie plaukdavo anapus jūrų 
pakrantėse šventyklų statyti. Visi kraštai triūsė aplinkui tave, ir 
tavo irklų išvagotos marių lygumos supo tavo derlius! 

Tada ji ėmė dainuoti apie Sidonijos dievo ir savo šeimos senolio 
Melkarto žygius. 

Ji papasakojo apie kopimą į Ersifonijos kalnus, apie kelionę į 
Tartesą ir apie karą su Masisabalu keršijant už gyvačių karalienę. 

—Jis vijosi miške moterį pabaisą, kurios uodega vingiavo suvy- 
tusiais lapais it sidabro ueplis, ir jis pasiekė lygumą, kur moterys 
drakono liemeniu, susirinkusios aplink didelį laužą, stovėjo pasis- 
tiebusios savo uodegų galais. Kraujo spalvos mėnulis švietė blyš- 
kiame rate, ir jų skaisčiai raudoni liežuviai, perskelti nelyginant 
žvejų kabliai, vinguriuodami tiesėsi iki liepsnos kraštų. 

Paskui Salambo nesustodama papasakojo, kaip Melkartas, nu- 
galėjęs Masisabalą, jo galvą užmovė ant savo laivo smaigalio. 

Kiekvieną kartą, bangai siūbtelėjus, ji panirdavo į putas; bet 
saulė balzamavo ją; ji tapo kietesnė už auksą, tačiau jos akys nepa- 
liovė verkusios, ir ašaros viena po kitos biro į vandenį. 

Ji visa tai dainavo senąja chanaaniečių tarme, kurios barbarai 
nesuprato. Jie klausinėjo vienas kitą, ką ji čia jiems pasakoja, savo 
žodžius palydėdama tokiais grėsmingais judesiais; ir, aplink ją už- 
kopę ant stalų, ant savo guolių, pakilę į platanų šakas, išsižioję ir 
ištempę kaklus, jie stengėsi suvokti prasmę šių keistų padavimų, 
kurie šmėžavo jų vaizduotėje pro teogonijų miglas, nelyginant vai- 
duokliai debesyse. 

Tik vieni plikasmakriai vaidilos suprato, ką Salambo kalbėjo. Jų 
raukšlėtos rankos, nusvirusios ant arfų stygų, virpėjo ir kartais pa- 
žadindavo gedulingą akordą; nes būdami silpnesni net už senas 
moteris, jie drebėjo ir iš mistinio susijaudinimo, ir iš baimės, kurią 

jiems kėlė šie vyrai. Barbarai į tai nekreipė dėmesio, jie vis klausėsi 
dainuojančios mergaitės. 

Niekas į ją taip nežiūrėjo, kaip vienas jaunas numidų vadas, sė- 
dėjęs prie viršininkų stalo, tarp savo tautos kareivių. Jo diržas buvo 
tiek prismaigytas strėlių, jog susidarė lyg kupra jo plačiame ap- 
siauste, kurs odiniu raiščiu buvo pritvirtintas prie jo smilkinių. 
Virš jo pečių atsikraginus medžiaga šešėliu gaubė jo veidą, ir buvo 
matomos tik dviejų įsmeigtų jo akių kibirkštys. Jis visai atsitiktinai 
pateko į šią puotą. Jo tėvas buvo jį apgyvendinęs pas Barkus, sek- 
damas karališkuoju papročiu, pagal kurį valdovai siuntė savo 
sūnus į kilmingas šeimas, kad tuo būdu nutiestų kelią vedyboms. 
Bet nors jau šešis mėnesius Nar Havasas čia gyveno, tačiau dar ne- 
buvo matęs Salambo; ir, sėdėdamas ant kulnų, barzdą palenkęs 
prie savo svaidomų iečių kotų, jis ją stebėjo išplėtęs šnerves kaip 
nendrių krūmuose pritūpęs leopardas. 

Antroje stalo pusėje sėdėjo milžinas libijietis trumpais, juodais 
garbiniuotais plaukais. Jis vilkėjo tik karišką švarką, kurio ašarų 
pavidalo variniai blizgučiai draskė guolio purpurą. Sidabrinių mė- 
nulių vėrinys kabėjo įsivėlęs į jo krūtinės gaurus. Veidas buvo ap- 
taškytas krauju; jis rymojo ant kairiosios alkūnės ir plačiai išžiota 
burna šypsojosi. 

Salambo baigė šventas giesmes. Ji kreipėsi į juos visomis barba- 
rų tarmėmis, kad moterišku jautrumu sušvelnintų jų pyktį. Grai- 
kams ji kalbėjo graikiškai, paskui kreipėsi į ligurus, | 
kampaniečius, į negrus; ir kiekvienas, jos klausydamasis, šiame 
balse atrado savo tėvynės žavingumą. Kartaginos padavimų sujau- 
dinta, ji dabar dainavo senas karo dainas prieš Romą. Jie plojo. 
Nuogų kalavijų švytėjimas ją uždegė; ji šaukė, ištiesdama rankas. 
Jos lyra iškrito, ji nutilo; ir, abiem rankom spausdama krūtinę, va- 
landėlę stovėjo suvėrusi blakstienas, džiūgaudama dėl visų Šitų 
vyrų susijaudinimo. 

Libijietis Mato pasviro jos link. Ji nejučiomis prisiartino prie jo 
ir, dėkinga už jo orumą, įpylė jam į auksinę taurę ilgą vyno srovę, 
norėdama susitaikyti su kariuomene. 

— Gerk! — tarė ji. | 

Jis paėmė taurę ir jau pakėlė ją prie lūpų, kai staiga vienas galas, 
tas pats, kurį sužeidė Giskonas, sudavė jam per petį ir, linksmai 

juokaudamas, savo krašto kalba pasakė kažkokį pokštą. Spendijus 
buvo čia pat ir pasisiūlė išversti. 

— Kalbėk! — tarė Mato. 

— Tesaugo tave dievai, netrukus tu būti turtingas. Kada sutuok- 
tuvės? 

— Kokios sutuoktuvės? 

— Tavo! Nes pas mus, — atsakė galas, — jei moteris girdo karį, 
reiškia, kad ji siūlo jam savo guolį. 

Jis nespėjo baigti, kai pašokęs Nar Havasas iš savo diržo ištrau- 
kė svaidomąją ietį ir, dešiniąja koja įsispyręs į stalo kraštą, metė ją 
į Mato. " 

Ietis prašvilpė tarp taurių ir, pervėrus libijiečio ranką, taip stip- 
riai prikalė ją prie stalo, jog jos kotas suspurdėjo ore. 

Mato greit ją ištraukė; bet neturėjo ginklo; jis buvo nusirengęs; 
tada, abiem rankom pakėlęs apkrautą stalą, sviedė į Nar Havasą, 
stovintį minioje, kuri puolė į jų tarpą. Kareiviai ir numidiečiai taip 
susigrūdo, jog nebegalėjo nė savo kalavijų ištraukti. Mato skynė 
sau kelią, stipriai kovodamas galva. Kai jis ją pakėlė aukštyn, Nar 
Havasas buvo dingęs. Jis jo ieškojo akimis. Salambo taip pat buvo 
pasišalinus. 

Tada jo žvilgsnis nukrypo į rūmus, ir pačiame viršuj jis išvydo 
užsidarant raudonas duris su juodu kryžiumi. Jis pasileido prie jų. 

Kareiviai matė, kaip jis bėgo tarp galerų smaigalių, paskui pasi- 
rodė ant trečiųjų laiptų, pasiekė raudonąsias duris, į kurias trenkė 
visu savo kūnu. Dusdamas jis atsišliejo į mūrą, kad nesukluptų. 

Kažkoks žmogus sekė jį, ir patamsy, nes puotos ugnis užstojo 
rūmų kampas, jis pažino Spendijų. 

— Eik šalin! — tarė jis. 

Vergas, nieko nesakydamas, dantimis ėmė draskyti savo tuniką, 
paskui, atsiklaupęs prieš Mato, švelniai paėmė jo ranką ir tamsoje 
čiupinėjo, ieškodamas žaizdos. 

Debesyse plaukiančio mėnulio spinduliui sušvitus, rankos vidu- 
ry Spendijus pamatė gilią atsivėrusią žaizdą. Jis ją aprišo medžia- 
gos gabalu, bet Mato irzdamas kartojo: 

— Palik mane, palik! 

— O ne! — atkirto vergas. — Tu mane išlaisvinai iš kalėjimo. 
Aš priklausau tau! Tu esi mano viešpats! Įsakyk! 

Mato, slinkdamas pasieniu, apėjo terasą aplink. Jis įsiklausydavo į 
kiekvieną žingsnį ir pro paauksuotų virbų tarpus žvilgsniu smelkėsi į 
nebylius kambarius. Pagaliau, nevilties pagautas, jis sustojo. 

— Klausyk! — tarė jam vergas. — O, neniekink manęs, kad esu 
silpnas. Aš gyvenau rūmuose. Aš galiu kaip gyvatė šliaužti pro 
mūrus. Einam! Senolių kambary po kiekviena plyta paslėptas 
aukso luitas, požeminis kelias veda į jų kapus. 

— Et! Kas iš to! — tarė Mato. 

Spendijus nutilo. 

Jie stovėjo terasoje. Prieš juos tiesėsi beribė tamsa, kurioj tar- 
tum slypėjo kažkokios neaiškios masės, panašios į milžiniškas 
juodo sustingusio vandenyno bangas. 

Tačiau rytų pusėje pakilo šviesūs dryžiai. Kairėj, visai apačioje, 
Megaros kanalai savo baltais vingiais pradėjo raižyti sodų žalumą. 
Aušros balkšvume pamažu išsiskyrė kūginiai septyniakampių šventyk- 
lų stogai, laiptai, terasos, tvirtovės, pylimai, ir aplink visą Kartaginos 
pusiasalį raibuliavo balta putų juosta, tuo tarpu smaragdinės spalvos 
jūra atrodė lyg sustingusi rytmečio gaivume. Paskui juo rausvas dan- 
gaus skliautas labiau platėjo, juo aukščiau prie kalnų atšlaičių prigulę 
aukšti namai ėmė išnirti, spiestis kaip juodų ožkų kaimenė, nusilei- 
džianti nuo kalnų. Tuščios gatvės tiesėsi į tolį; šen bei ten pro mūrus 
prasistiebusios palmės stovėjo nejudėdamos; vandens cisternos atro- 
dė lyg kiemuose pamesti sidabriniai skydai; Hermeumo iškyšulio švy- 
turys ėmė blėsti. Akropolio viršūnėje, kiparisų miške, pajutę 
besiartinančią šviesą, Ešmuno žirgai atsirėmė kanopomis į marmurinį 
parapetą ir žvengė, nusikreipę į saulės pusę. 

Ji patekėjo; pakėlęs rankas, Spendijus suriko. 

Viskas sujudo sklindančiame rausvume, nes Dievas, tartum 
perplėšdamas save, skaisčiais spinduliais liejo į Kartaginą auksinį 
savo kraujo lietų. Galerų smaigaliai tviskėjo, Kamono šventyklos 
stogai tartum liepsnojo, ir atsidarančių šventyklų gilumoj mirgėjo 
šviesos. Dideli mediniai vežimai, atvykstą iš sodžių, rideno savo 
ratus plytiniu gatvių grindiniu. Ryšuliais apkrauti dromaderai lei- 
dosi pylimais. Pinigų keitėjai kryžkelėse tiesė savo krautuvių stoge- 
lius. Išskrido gervės, plakėsi baltos burės. Tanitos giraitėje 
skardėjo pašvęstųjų kurtizanių tamburinai, ir Mapalų gale pradėjo 
rūkti molinių karstų degyklos krosnys. 

Spendijus persisvėrė per terasą; jis kaleno dantimis ir kartojo: 

— O, taip... taip... Viešpatie! Aš suprantu, kodėl tu ką tik atsisa- 
kei apiplėšti rūmus. 

Mato lyg pabudo nuo jo švilpiančio balso, jis atrodė nieko ne- 
suprantąs; Spendijus tęsė: 

— O, kokie lobiai! Ir žmonės, kurie juos valdo, net neturi gele- 
žies jiems apginti! 

Ir, savo ištiesta dešiniąja ranka rodydamas keletą žmogystų, ku- 
rios šliaužiojo smėlyje anapus molo, ieškodamos aukso grūdelių: 

— Žiūrėk! — tarė jis jam, — respublika visiškai panaši į šituos ne- 
laiminguosius: pasilenkusi okeano pakrašty, ji įsmeigia savo gobšius 
pirštus į visas pakrantes, ir bangų ošimas taip kurtina jos ausis, jog ji 
neišgirstų iš užpakalio prisiartinančio valdovo žingsnių! 

Jis nutempė Mato į kitą terasos galą ir parodė jam sodą, kur me- 
džiuose sukabinti prieš saulę spindėjo kareivių kalavijai. 

— Bet čia yra stiprių vyrų, kurių neapykanta neturi ribų; niekas 
jų neriša su Kartagina: nei šeima, nei priesaika, nei dievai! 

Mato stovėjo atsišliejęs į sieną; Spendijus, prisiartinęs prie jo, 
pakuždomis tęsė toliau: 

— Ar tu mane supranti, kary? Mes vaikščiosime apsigaubę pur- 
puru kaip satrapai. Mes maudysimės kvepaluose,; ir aš pats turėsiu 
vergų! Ar tau neįkyrėjo miegoti kietoje žemėje, gerti stovyklos 
raugalą ir amžinai klausyti trimito? Tu manai vėliau pailsėsiąs, ar 
ne tiesa? Kai nuo tavęs nuplėš šarvus, kad tavo lavoną išmestų va- 
nagams? Ar galbūt pasiramsčiodamas lazda, aklas, luošas, liguistas 
tu slankiosi nuo vienų durų prie kitų, pasakodamas vaikams ir sū- 
rimo pardavėjams apie savo jaunystę. Prisimink visas skriaudas, 
kurias tau padarė tavo vadai, stovėjimą sniege, Žygius kaitroje, 
drausmės tironiją, amžiną grėsmę likti nukryžiuotam! Po tiek 
vargų tau davė garbės karolius kaip tiems asilams barškalą ant krū- 
tinės jiems apkurtinti žygio metu, kad nejaustų nuovargio. Tu toks 
žmogus, narsesnis už Pirą! Jeigu tik tu panorėtum! Ak! koks 
būtum laimingas erdvioje vėsioje menėje, lyroms skambant, gulė- 
damas gėlių patale, tarp juokdarių ir moterų! Nesakyk man, kad šis 
sumanymas yra neįvykdomas užsimojimas! Argi samdiniai jau nėra 
valdę Regiumo ir kitų galingų tvirtovių Italijoje! Kas tau kliudo! 
Hamilkaro nėra, liaudis neapkenčia turtingųjų; Giskonas bejėgis 

tarp jį supančių bailių. Bet tu, tu esi narsus! Jie tavęs klausytų. Va- 
dovauk jiems! Kartagina mūsų; pulkime ją! 

— Ne! — atsakė Mato, — Molocho prakeikimas slegia mane. 
Aš tai pajutau iš jos akių, o dabar štai šventykloj aš mačiau juodą 
aviną, kuris pasitraukė atbulas. 

Apsižvalgęs aplink, jis pridūrė: 

— Kuri? 

Spendijus suprato, kad jį kamuoja begalinis nerimas; jis nebed- 
rįso daugiau kalbėti. 

Medžiai užpakaly jų vis dar rūko, iš jų pajuodusių šakų į išmėty- 
tų indų tarpą retkarčiais nukrisdavo apdegę beždžionių griaučiai. 
Girti kareiviai išsižioję Šnarpštė greta lavonų; oO tie, kurie nemiego- 
jo, dienos šviesos akinami, lenkė savo galvas. Kojų suplūkta žemė 
skendėjo raudonuose klanuose. Tarp užtvarų stulpų drambliai mo- 
javo savo kruvinais straubliais. Pravirose klėtyse buvo matyti pabi- 
rę kviečių maišai, o prie durų glaudžiai sustatyti barbarų vežimai; 
kedruose tupėję povai išskleidė savo uodegas ir ėmė rykauti. 

Mato nejudrumas stebino Spendijų, dabar jis buvo dar labiau 
išblyškęs negu prieš tai, ir, abiem kumščiais atsirėmęs į terasos tu- 
rėklus, sustingusiais vyzdžiais jis kažką sekė horizonte. Pasilenkęs 
Spendijus pagaliau pamatė, kuo jis domėjosi. Auksinis taškelis rie- 
dėjo dulkėtu Utikos vieškeliu, tai buvo iškilmingo dviem mulais 
kinkyto vežimo stebulė; grąžulo prieky bėgo vergas su vadelėmis 
rankose. Puošniame vežime sėdėjo dvi moterys. Gyvulių karčiai 
buvo persišku būdu suregzti tarp ausų ir pridengti žydrų perlų 
tinkleliu. Spendijus pažino juos ir vos ištvėrė neriktelėjęs. 

Užpakaly vėjo pučiama plevėsavo didžiulė marška. 


II 
Sikoje 


Po dviejų dienų samdiniai išvyko iš Kartaginos. 

Kiekvienam jų davė auksinį pinigą su ta sąlyga, kad jie vyks sto- 
vyklauti į Siką, ir pataikaudami jiems visaip kalbėjo: 

— Jūs esate Kartaginos išgelbėtojai! Bet čia pasilikę nualinsit 
ją, ji nebeišsimokės. Traukitės toliau! Respublika vėliau bus jums 
labai dėkinga už šią nuolaidą. Mes tučtuojau padidinsim mokes- 
čius; jums bus visiškai atlyginta, ir mes paruošime galeras, kurios 
nugabens jus į tėvynę. 

Jie nebežinojo, ką beatsakyti į tokią gausybę kalbų. Šitiems vyrams, 
įpratusiems kariauti, nusibodo gyventi mieste; nesunku buvo juos įti- 
kinti, ir žmonės, užkopęs ant tvorų, žiūrėjo, kaip jie išvyksta. 

Jie žygiavo Kamono gatve ir pro Sirtos vartus netvarkingai, pės- 
tininkai drauge su svaidytojais, vadai su kareiviais, luzitaniečiai su 
graikais. Jie žengė tvirtais žingsniais, sunkiomis savo koturnomis 
skardendami grindinio plytas. Jų apranga buvo katapultų sulanks- 
tyta ir jų veidai pajuodavę nuo kovų vėtrų. Kimūs balsai sklido iš 
tankių barzdų, jų sutrūkinėję grandininiai marškiniai plakėsi į ka- 
lavijų rankenas, ir pro varinių šarvų plyšius buvo matyti jų nuogos 
kūno dalys, baisios kaip kovos mašinos. Ietys, kirviai, ragotinės, 
veltinės kepurės ir variniai šalmai — viskas suposi iš karto vienu 
judesiu. Jei taip užgrūdo gatves, jog atrodė, kad sienos pliš, kai ši 
ilga ginkluotų karių srovė veržėsi tarp šešiaaukščių, derva išteptų 
namų. Iš anapus geležinių arba nendrinių ardynų moterys, skara 
pridengusios galvas, žiūrėjo tylėdamos į išžygiuojančius barbarus. 

Terasas, tvirtovės pylimus, mūrus užgulė juodais drabužiais ap- 
sirengusių kartaginiečių minios. Jūrininkų tunikos šioje niaurioje 
žmonių daugybėje atrodė tartum kraujo dėmės, ir beveik nuogi 

vaikai, kurių oda švietė po jų varinėmis apyrankėmis, mojavo ran- 
komis kolonų žaliuose vainikuose arba palmių šakose. Kai kurie 
seniūnai užėmė vietą bokštų aikštelėse; ir, neaišku buvo kodėl tai 
šen, tai ten stovėjo užsisvajojusio padėty kažkoks ilga barzda žmo- 
gus. Iš tolo dangaus skliaute jis atrodė neryškus kaip vaiduoklis ir 
sustingęs kaip akmuo. 

Visus juos prislėgė tas pats rūpestis: buvo nuogąstaujama, kad 
barbarai, pasijutę esą tokie galingi, neįsigeistų pasilikti. Bet jie ėjo 
taip įtikinamai, jog kartaginiečiai įsidrąsino ir įsimaišė į kareivių 
tarpą. Žmonės gausiai apdalino juos priesaikomis, glamonėmis, 
mėtė jiems kvepalus, gėles, sidabro pinigus. Dovanojo amuletus 
nuo įvairių ligų, bet triskart juos apspjaudydavo, kad užtrauktų 
jiems mirtį, arba įdėdavo į vidų šakalo šerių, nuo kurių širdis 
tampa baili. Garsiai maldavo jiems Melkarto malonės, o tylomis — 
jo prakeikimo. 

Paskui sekė stirtos ryšulių, tempiantys gyvuliai ir įvairūs atsili- 
kėliai. 

Dromaderais joją sužeistieji dejavo, kiti šlubčiojo, pasiramsčio- 
dami ieties nuolauža. Girtuokliai nešėsi maišus vyno, rajūnai — 
mėsos gabalus, pyrago, vaisių, sviesto figos lapuose, sniego drobi- 
niuose maišuose. Buvo matyti ir tokių, kurie laikė skėčius rankoje 
su papūgomis ant peties. Jie vedėsi paskui save šunis, gazeles, pan- 
teras. Libijiečių rasės moterys, raitos ant asilų, plūdo negres, ku- 
rios dėl kareivių apleido viešuosius Malkos namus, kai kurios 
Žindė kūdikius, laikomus prie krūtinių odiniais diržais. Mulai, ku- 
riuos ragino kalavijų smaigaliais, linko nuo palapinių naštos; buvo 
ten dar gausybė tarnų ir vandens nešėjų, išsekusių, pageltusių nuo 
drugio ir lipte aplipusių parazitais; tai buvo prie barbarų prisidėju- 
sių Kartaginos plebėjų padugnės. 

Kai jie praėjo, paskui juos uždarė vartus; minios pasiliko ant 
sienų; netrukus kariuomenė užplūdo sąsmauką. 

Ji pasiskirstė nelygiais būriais. Vėliau ietys atrodė kaip aukštos 
žolės stiebai, pagaliau viskas išnyko dulkių debesyse; kareiviai, 
kurie atsigręždavo Kartaginos link, matė tik jos ilgus mūrus, dan- 
gaus pakrašty iškylančius savo tuščiais dantytais bokšteliais. 

Barbarai išgirdo baisų riksmą. Jie manė, kad kai kurie jų kariai 
(nes jie tiksliai nežinojo savo skaičiaus) pasiliko mieste ir pramo- 

gavo, plėšdami kurią šventyklą. Jie skaniai pasijuokė, pagalvoję 
apie tai, paskui keliavo toliau. 

Jiems buvo smagu žygiuoti, kaip ir kitados, visiems drauge, atvi- 
ram lauke; ir graikai užtraukė seną mamertinų dainą. 

— Tetis ir kardas yra mano arklas ir mano dalgis: aš — šeimininkas! 
Beginklis krinta man į kojas ir vadina mane viešpačiu ir valdovu. 

Jie klykė, šokinėjo; linksmiausieji pradėjo pasakoti istorijas; 
vargų laikai praėjo. Atvykę į Tunisą, jie pasigedo būrio balearų 
svaidytojų. Šie tikriausiai kur nors netoliese; apie juos niekas dau- 
giau negalvojo. 

Vieni nuėjo įsikurti namuose, kiti įsirengė stovyklą mūrų papė- 
dėje, ir miesto gyventojai atėjo pasikalbėti su kareiviais. 

Visą naktį Kartaginos pusėj horizonte buvo matyti degančios 
ugnys; šitos šviesos it milžiniški deglai driekėsi išilgai sustingusį 
ežerą. Niekas armijoje negalėjo pasakyti, kokia šventė ten buvo 
švenčiama. 

Rytojaus dieną barbarai žygiavo pasėlių pilnais laukais. Pakelė- 
se viena po kitos sekė patricijų sodybos. Palmių miškeliuose perka- 
sais tekėjo vanduo, tiesėsi ilgos, žalios alyvmedžių eilės, kalnų 
tarpekliuose vilnijo rausvas rūkas, užpakaly kilo mėlynieji kalnai. 
Dvelkė šiltas vėjas. Plačiais kaktuso lapais ropojo chameleonai. 

Barbarai sulėtino žingsnį. 

Jie ėjo paskirais būriais arba ilgais tarpais slinko vieni po kitų. 
Valgė vynuogyno pakraščiais augančias vynuoges. Gulėjo išsitiesę 
žolėje ir nustebę žiūrėjo į ilgus, dirbtinai išraitytus jaučių ragus, į 
avis, apvalkstytas kailiais vilnai apsaugoti, į vagas, kurios kirtosi, 
sudarydamos pailgus keturkampius, ir į arklų noragus, panašius į 
laivų inkarus bei granatų medžius, laistomus silfijaus tirpalu. Šis 
žemės turtingumas ir žmogaus sumanumo išradimai juos stebino. 

Vakare jie sugulė ant palapinių jų neištiesę ir, migdami nukrei- 
pę veidus į Žvaigždes, gailaudami prisiminė Hamilkaro puotą. 

Kitos dienos apypietę sustojo poilsio ant upės kranto, oleandrų 
tankumynuose. Jie skubiai numetė savo ietis, skydus, diržus. Prau- 
sėsi krykštaudami, šalmais sėmė vandenį, kiti, sugulę ant pilvų, 
gėrė greta gyvulių, kurių naštos sviro žemyn. 

Spendijus, sėdėdamas ant dromadero, pavogto iš Hamilkaro 
sodų, iš tolo pastebėjo Mato, kuris, pasirišęs ant krūtinės ranką, 

vienplaukis, nuleidęs galvą, girdė savo mulą, vis žiūrėdamas į te- 
kantį vandenį. SPendijus tuoj pasileido per minią, šaukdamas jį: 

— Viešpatie, viešpatie! 

Mato vos padėkojo už jo sveikinimus. Spendijus, nekreipdamas 
į tai dėmesio, ėjo paskui jį ir kartkartėmis nukreipdavo savo nera- 
mų žvilgsnį Kartaginos link. 

Jis buvo graiko retoriaus ir kampanijietės kurtizanės sūnus. Pra- 
džioje praturtėjo prekiaudamas moterimis, paskui, laivui sudužus, 
visko netekęs, drauge su Samnijos klajokliais kovojo prieš romė- 
nus. Pateko į nelaisvę, bet paspruko; vėl pateko ir dirbo akmens 
skaldyklose, duso džiovyklose, klykė kankinamas, buvo pas daugelį 
savininkų, patyrė visus baisumus. Pagaliau vieną dieną iš nusivyli- 
mo šoko į jūrą nuo triremos, kurioje buvo irklininku. Hamilkaro 
jūreiviai išgelbėjo jį vos gyvą ir, atvežę į Kartaginą, uždarė Megaros 
požemio kalėjime. Kadangi bėgliai pagal sutartį turėjo būti grąži- 
nami romėnams, tai jis, pasinaudojęs sąmyšiu, paspruko drauge su 
kareiviais. 

Viso žygio metu jis nesitraukė nuo Mato; atnešdavo jam valgio, 
prilaikydavo, kai šis leisdavosi žemyn, vakare po galva patiesdavo 
jam kilimą. Šios paslaugos pagaliau sujaudino Mato, ir jis palengva 
vis dažniau praverdavo lūpas. 

Mato gimė Sirtos įlankos pakrantėj. Jo tėvas imdavo jį drauge, 
vykdamas melstis į Amono šventyklą. Vėliau Garamanto miškuose 
jis medžiodavo dramblius. Po to nuėjo tarnauti Kartaginai. Pač- 
mus Drepanumą, jį pakėlė tetrarchu. Respublika jam buvo skolin- 
ga keturis arklius, dvidešimt tris saikus kviečių ir visos žiemos algą. 

Spendijus jam pasakojo apie savo keliones, apie tautas ir šven- 
tyklas, kurias aplankė. Jis žinojo daugelį dalykų: mokėjo gaminti 
sandalus, ragotines, tinklus, prisijaukinti laukinius žvėris ir virti 
žuvį. 

Kartais jis sustodavo, ir iš jo gerklės išsiverždavo kimus riksmas; 
Mato mulas paspartindavo žingsnį; kiti skubėdavo juos sekti; po to 
Spendijus vėl tęsdavo pasakojimą, visą laiką kankinamas baimės. Ji 
išnyko tik ketvirtosios dienos vakarą. 

Jie žygiavo greta, armijos dešinėj, kalvos šlaitu, apačioj tiesėsi 
lyguma, nykstanti nakties migloje. Po jų kojomis šešėliuose banga- 
vo Žygiavusios karių voros. Kartkartėmis jie pereidavo mėnulio 

apšviestas aukštumas; tada Žvaigždė suvirpėdavo iečių smaigaly, 
vieną akimirksnį švystelėdavo šalmai, viskas išnykdavo, paskui pa- 
sirodydavo kiti, ir taip nuolatos. "Tolumoj mekeno pažadintos kai- 
menės, ir, rodos, kažkas be galo švelnus nusileido į žemę. 

Spendijus, užvertęs galvą ir primerkęs akis, giliais atodūsiais traukė 
į save vėjo gaivumą; judindamas pirštus, jis ištiesė rankas, kad geriau 
pajustų šitą kūnu srovenantį glamonėjimą. Sugrįžusios keršto viltys 
vėl atgaivino jį. Jis spaudė ranką prie burnos, kad neišsiveržtų aimana, 
ir, pusiau alpdamas nuo svaigulio, išleisdavo iš rankų pavadį savo dro- 
madero, kuris lygiais plačiais žingsniais ėjo pirmyn. Mato vėl pasinėrė 
savo liūdesy. Jo kojos buvo nukarusios ligi žemės, ir žolė, plakdamasi 
į jo koturnas, nuolat švilpdama šiužėjo. 

Kelias tęsėsi, ir galo nesimatė. Perėję lygumą, vėl atsidurdavo 
apskritoj plokštumoj, paskui vėl leidosi į slėnį, ir kalnai, kurie tar- 
tum laikė užtvėrę horizontą, artėjant prie jų, lyg slysdami bėgo į to- 
lumą. Retkarčiais tamariskų žŽalumynuose pasirodydavo upokšnis 
ir, pasisukęs už kriaušio, pradingdavo. Kartais iškildavo milžiniška 
uola, panaši į laivo smaigalį arba į kokio išnykusio koloso papėdę. 

Pakelėse vienodais nuotoliais pasitaikydavo mažos keturkampės 
šventyklos, kuriose ilsėdavos į Siką keliaujantieji maldininkai. Jos 
buvo uždarytos lyg kapų rūsiai. Libijiečiai veltui galingais smūgiais 
daužė jų duris, kad jiems atidarytų. Iš vidaus niekas neatsiliepė. 

Vėliau dirbamus laukus aptikdavo vis rečiau. Staiga samdiniai 
įžengė į smėlio ruožus, pasišiaušusius dygiais krūmokšniais. Avių 
kaimenė rupšnojo žolę tarp akmenų, jas saugojo moteris, persijuo- 
susi žydru avikailiu. Vos pamačiusi tarp uolų kareivių ietis, ji klyk- 
dama leidosi bėgti. 

Jie žygiavo lyg kokiu koridorium, iš abiejų pusių užtvertu dviem 
rausvų kalvų grandinėm, kai staiga į nosis dvoktelėjo bjauri smar- 
vė, ir jonmedžio šakose jiems pasivaideno kažkas nepaprasta: pro 
lapus kyšojo liūto galva. 

Jie pribėgo arčiau. Ten buvo liūtas, kuris lyg koks piktadaris vi- 
somis keturiomis galūnėmis buvo pakabintas ant kryžiaus. Jo mil- 
žiniškas snukis sviro ant krūtinės, priekinės letenos, pusiau 
pridengtos tankių karčių, buvo plačiai išskėstos tartum paukščio 
sparnai. Jo šonkauliai visi lig vieno styrojo po ištempta oda; užpa- 
kalinės kojos, prikaltos viena ant kitos, buvo kiek patrauktos į 

viršų, ir juodas kraujas, sruvendamas tarp gaurų, stalaktitais susi- 
telkė apačioj uodegos, kuri statmenai kabojo išilgai kryžiaus. Ka- 
reiviai aplink jį džiūgavo: jie vadino jį Romos konsulu bei piliečiu 
ir, norėdami nubaidyti muses, svaidė jam į akis akmenis. 

Už šimto žingsnių jie pamatė dar porą, paskui staiga pasirodė 
ilga virtinė kryžių su prikaltais liūtais. Kai kurie jau taip seniai 
buvo pastipę, jog ant medžio beliko vien jų griaučių likučiai; kiti, 
jau pusiau apgraužti, baisiai išsišiepę rodė dantis, tarp jų buvo ne- 
paprastai didelių, ir kryžiaus medis linko nuo jų naštos; jie siūbavo 
nuo vėjo, tuo tarpu virš jų galvų ore be paliovos suko varnų būriai. 
Šitaip keršijo Kartaginos ūkininkai, pačiupę kurį nors laukinį 
žvėrį; šiuo pavyzdžiu jie tikėjosi įbauginsią kitus. Barbarai, liovęsi 
juoktis, ilgai stebėjosi. „Kas per tauta, — mąstė jie, — kuri pramo- 
gauja kryžiuodama liūtus!" 

Be to, visi jie, ypač šiauriečiai, buvo susirūpinę, neramūs, jau be- 
veik ligoniai; jie susidraskė sau rankas į alijošiaus dyglius; stambūs 
moskitai zirzė aplink jų ausis, ir armijoj ėmė siausti kruvinoji. 
Jiems įgriso taip ilgai nematyti Sikos. Jie bijojo paklysti ir patekti į 
dykumą, į smėlio ir baisenybių kraštą. Daugelis net nebenorėjo to- 
liau eiti. Kai kurie pasuko atgal į Kartaginą. 

Pagaliau septintą dieną, po ilgo žygio kalno papėde, staiga posū- 
kis į dešinę; tada ant baltų uolų, susiliedama su jomis, pasirodė ak- 
meninių mūrų virtinė. Ūmai iškilo visas miestas; žydros, geltonos, 
baltos drobės plevėsavo ant sienų vakaro žaroj. Tai Tanitos vaidi- 
lutės atbėgo pasitikti karių. Jos stovėjo eilėmis ant tvirtovės pyli- 
mo, mušdamos tamburinais, skambindamos lyromis, purtydamos 
barškučius, o užpakaly jų Numidijos kalnuose nusileidžiančios sau- 
lės spinduliai skverbėsi pro arfų stygas, ant kurių tiesėsi jų nuogos 
rankos. Protarpiais muzikos instrumentai staiga nutildavo, ir sus- 
kambėdavo skardus, skubrus, beprotiškas, pratisas klyksmas tarsi 
koks lojimas, kurį jos sukeldavo plakdamos liežuviu į abi gomurio 
puses. Kitos, ranka parėmusios smakrą, rymojo ir, dar labiau sus- 
tingusios negu sfinksai, aukštyn kylančią armiją vėrė savo juodų 
akių žvilgsniais, 

Nors Sika buvo ir šventas miestas, vis dėlto nepajėgė sutalpinti 
tokios gausybės žmonių, vien tik šventykla su savo priestatais 
užėmė beveik pusę miesto. Todėl barbarai kaip tinkami įsikūrė ly- 

gumoj: drausmingoji kariuomenė — daliniais, o kiti — pagal tau- 
tas arba kaip kas norėjo. 

Graikai lygiagrečiomis eilėmis išrikiavo savo odines palapines; 
iberai savo drobines šėtras sustatė ratu; galai pasistatė sau pasto- 
ges iš lentų; libijiečiai sukrovė sau pirkeles iš sausų akmenų, 0 neg- 
rai nagais smėly išsirausė griovius guoliui. Daugelis, nežinodami 
kur prisiglausti, klaidžiojo tarp nešulių ir naktį miegojo ant žemės, 
savo skylėtuose apsiaustuose. 

Aplink juos tiesėsi kalnų aptverta lyguma. Šen bei ten, ties smė- 
lio kalva, sviro palmė, o bedugnių pakraščiai marguliavo eglėmis ir 
ąžuolais. Kartkartėmis audringas lietus ir didelis šydas pakibdavo 
danguje, tuo taru laukai visur likdavo žydrumo ir skaidrumo aplie- 
ti; šiltas vėjas ginė dulkių sūkurius, ir upokšnis krito kaskadomis iš 
Sikos aukštumų, kur auksiniu stogu ant varinių kolonų kilo šio 
krašto valdovės kartaginiškės Veneros šventykla. Atrodė, jog ji 
savo siela pripildė visą kraštą. Šiais žemės bangavimais, staigiomis 
oro atmainomis ir šviesos žaismu ji reiškė savo jėgos begalybę ir 
savo amžinos šypsenos grožį. Kalnų viršūnės buvo jauno mėnulio 
pavidalo, kiti priminė standžias moterų krūtis, ir barbarai, nors 
buvo pailsę, jautė, kaip juos prislėgė malonus nuovargis. 

Spendijus, gavęs už dromaderą pinigus, nusipirko vergą. Kiaurą 
dieną jis miegojo išsitiesęs prie Mato palapinės. Kartais jam pasi- 
vaidendavo vytinio švilptelėjimas, ir jis nubusdavo; tada rankomis 
apčiupinėdavo savo kojų randus tose vietose, kur ilgai nešiojo pan- 
čius; paskui vėl užmigdavo. 

Mato priėmė jo bičiulystę; Spendijus su ilgu kalaviju pašonėj 
visuf jį lydėjo lyg kokia žvakidė; kartais Mato nejučiom ranka pasi- 
remdavo ant jo peties, nes Spendijus buvo žemo ūgio. 

Vieną vakarą, eidami drauge stovyklos gatvele, jie pastebėjo 
žmones baltais apsiaustais; jų tarpe buvo Nar Havasas, numidų 
vadas. Mato krūptelėjo. 

— Kardą! — suriko jis, — aš jį užmušiu! 

— Palauk! — tarė Spendijus, jį sulaikydamas. 

Nar Havasas jau artėjo prie jo. 

Jis pabučiavo abu nykščius draugystės ženklan, aiškindamasis, 
kad pyktį jam sukėlęs puotos svaigulys; paskui ilgai plūdo Kartagi- 
ną, bet nepasisakė, ko atvyko pas barbarus. 

Ką jis sumanė išduoti: juos ar respubliką? — klausė savęs Spendi- 
jus; ir kadangi jis vylėsi pasinaudosiąs kiekviena suirute, tad buvo Nar 
Havasas dėkingas už būsimas klastas, kurias įtarė jį paruošus. 

Numidų vadas pasiliko tarp samdytųjų karių. Atrodė, kad jis no- 
rėjo susibičiuliauti su Mato. Atsiųsdavo jam riebių ožkų, aukso 
smilčių ir stručio plunksnų. Libijietis, šio palankumo nustebintas, 
SvyIavo, ar tuo pačiu jam atsilyginti, ar pykti dėl to. Bet Spendijus 
jį nuramino, ir Mato sutiko būti vergo vadovaujamas, vis toks ne- 
ryžtingas ir neišsivaduojąs iš nenugalimo sustingimo, kaip Žmonės, 
išgėrusieji skysčio, nuo kurio privalo mirti. 

Vieną rytą, kai jie trise vyko liūtų medžioti, Nar Havasas po 
savo apsiaustu paslėpė durklą. Spendijus visą laiką sekė paskui jį; 
ir jie grįžo, o durklas nebuvo ištrauktas. 

Kitą rytą Nar Havasas juos nusiviliojo labai toli, prie pat savo 
valstybės sienos. Jie atsidūrė siaurame tarpeklyje, Nar Havasas 
šypsodamasis pareiškė nežinąs kelio; Spendijus jį atrado. 

Tačiau dažniausiai Mato liūdnas lyg kokia nelemta nuojauta, 
vos saulei patekėjus, ėjo klaidžioti į laukus. Jis išsitiesdavo ant 
smėlio ir iki vakaro išgulėdavo nepajudėjęs. 

Jis tarėsi iš eilės su visais kariuomenėj buvusiais žyniais, su tais, 
kurie stebi gyvačių judesius, su tais, kurie skaito iš žvaigždžių, ir su 
tais, kurie pučia į lavonų pelenus. Jis rijo galbaną, kalnų krapus, 
gyvatės nuodus, kurie ledu sustingdo širdį, negrės, dainuodamos 
mėnesienoj barbarų burtažodžius, badė jo kaktos odą auksiniais 
durtuvėliais; jis apsikarstė karoliais ir amuletais; jis kreipėsi paei- 
liui ir į Baalą Kamoną, į Molochą, į septynias Kabiras, į Tanitą ir į 
graikų Venerą. Varinėj lentoj jis įbrėžė vieną vardą ir užkasė smė- 
lyje prie savo palapinės slenksčio. Spendijus girdėjo, kaip jis deja- 
vo ir kalbėjosi pats su savim. 

Kartą naktį jis įėjo. 

Mato, nuogas lyg lavonas, kniūbsčias gulėjo ant liūto kailio, pas- 
lėpęs veidą delnuose; lempa apšvietė ant palapinės stiebo pakabin- 
tus jo ginklus. 

— Tu kankinies? — tarė jam vergas. — Ko gi tau trūksta? Sakyk 
man! 

Ir jis papurtė jį už peties, keletą kartų šaukdamas: 

— Viešpatie! Viešpatie!.. 

Mato pakėlė į jį dideles, drumzlinas akis. 

— Klausyk! — sušuko jis tyliai, pridėjęs pirštą prie lūpų. — Tai 
dievų pyktis! Hamilkaro duktė persekioja mane! Aš jos bijau, 
Spendijau! 

Jis glaudėsi prie jo krūtinės lyg vaiduoklio išgąsdintas kūdikis. 

— Kalbėk su manim! Aš sergu!.. Aš noriu pasveikti! Aš viską iš- 
bandžiau! Bet tu galbūt žinai galingesnius dievus arba kokius nejį- 
veikiamus kerus? 

— Kam? — paklausė Sepndijus. 

Jis atsakė, abiem kumščiais daužydamas sau galvą. 

— Išsivaduoti iš jos! 

Paskui jis kalbėjo pats su savim, ilgai stabtelėdamas: 

— Aš turbūt esu atpirkimo auka, kurią ji bus pažadėjusi die- 
vams?.. Ji mane laiko pririšus nematoma grandine. Kai žengiu, ir 
jinai eina; kai aš sustoju, ji ilsisi! Jos akys mane degina, aš girdžiu 
jos balsą. Ji mane apgaubia, ji įsibrauna į mane. Man atrodo, kad ji 
virto mano siela! Tačiau mudu skiria lyg bekraščio vandenyno ne- 
matomos bangos! Ji yra tolima ir visiškai nepasiekiama! Jos grožio 
spinduliavimas sudaro aplink ją tartum kokį šviesos debesį, ir kar- 
tais aš tikiu, kad niekada nesu jos matęs... kad jos nėra... ir kad visa 
tai vien sapnas!.. 

Taip verkė Mato nakties glūdumoje; barbarai miegojo. Spendi- 
jus, žiūrėdamas į jį, prisiminė jaunus vyrus, kurie su aukso pilno- 
mis vazomis rankose kitados taip maldavo jį, kai jis per miestus 
vedė savo kurtizanių būrį. Jį pagavo gailestis, ir jis tarė: 

— Viešpatie, būk tvirtas! Pasikviesk į pagalbą savo valią ir liau- 
kis maldavęs dievus; jie neatsigrįžta žmonių šaukiami! Štai tu verki 
lyg bailys! Argi tau ne gėda šitaip kankintis dėl moters! 

— Argi aš vaikas? — tarė Mato. — Gal tu manai, kad mane dar 
jaudina moterų veidai ir jų dainos? Mes jų turėjome Drepanume 
arklidėms šluoti. Aš bendravau su jomis puolimų metu, kai griuvo 
lubos ir kai dar virpėjo katapultos!.. Bet šioji, Spendijau, šioji!.. 

Vergas jį pertraukė. 

— Jei ji nebūtų Hamilkaro duktė... 

— Ne, — sušuko Mato. — Ji nėra panaši į jokią šios žemės duk- 
terį! Ar tu matei jos dideles akis po plačiais antakiais, lyg saules po 
triumfo vartų skliautais? Prisimink: kai ji pasirodė, visi deglai išb- 

lėso. Tarp deimantinių karolių tviskėjo jos krūtinė. Jai praėjus, 
buvo jaučiamas lyg šventyklos kvapas, ir visa jos būtybė dvelkė kaž- 
kuo saldesniu už vyną ir vaisesniu už mirtį. Ji vis ėjo, o paskui sus- 
tojo. 

Jis nutilo pravertom lūpom, nuleista galva, sustingusiais akių 
vyzdžiais. 

— Bet aš jos trokštu! Man jos reikia. Aš mirštu dėl jos! Pagalvo- 
jus apie tai, kad ji mano glėby, mane pagauna džiaugsmo siaubas, 
ir vis dėlto, Spendijau, aš jos neapkenčiu! Aš norėčiau ją mušti! 
Kas gi daryti? Aš noriu save parduoti, kad tik likčiau jos vergu. Tu 
juk ten buvai! Tu galėdavai ją matyti; kalbėk man apie ją. Kas 
naktį, ar ne tiesa, ji pakyla į savo rūmų terasą? Ach! Akmenys tik- 
riausiai virpa po jos sandalais, o žvaigždės pasilenkia jos pamatyti. 

Jis krito į guolį įsiutęs ir maurodamas lyg sužeistas bulius. 

Paskui Mato uždainavo: 

— Jis vijosi per mišką moterį pabaisą, kurios uodega vingiavo 
suvytusiais lapais it sidabro upelis. 

Ir tęsdamas žodžius, jis pamėgdžiojo Salambo balsą, kai jo iš- 
tiestos rankos judėjo lyg dvi kitos švelnios rankos ant lyros stygų. 

Į visus Spendijaus guodimus jis atsakinėjo vis tais pačiais ŽO- 
džiais; jų naktys praslinkdavo šitaip bevaitojant ir besiguodžiant. 

Mato norėjo vynu užsimarštinti. Bet išsipagiriojęs jis dar labiau 
liūdėdavo. Mėgino išsiblaškyti lošdamas kauliukais; ir vieną po 
kitos pralošė visas savo karolių auksines skilteles. Jis sutiko nuve- 
damas pas deivės tarnaites; bet nusileido nuo kalvos raudodamas 
kaip tie, kurie grįžta iš laidotuvių. 

Spendijus, priešingai, darėsi vis drąsesnis ir linksmesnis. Jį daž- 
nai matydavo iš medžių šakų pastatytose smuklėse, besikalbantį su 
kareiviais. Jis taisė senus šarvus. Rodė savo miklumą su durklais. 
Vaikščiojo į laukus, rinkdamas ligoniams gyduolių žolių. Jis buvo 
išdaigininkas, įmantrus, išradingas, gražbylys; barbarai įprato jo 
patarnaujami; ir jį pamėgo. 

Jie laukė iš Kartaginos pasiuntinio, kuris mulais turėjo jiems at- 
gabenti pilnas aukso pintines, ir vis iš pradžių pradėdami tuos pa- 
čius apskaičiavimus, jie pirštais braižė smėly skaitmenis. 
Kiekvienas iš anksto numatė, kaip tvarkys savo gyvenimą; jie turė- 
sią sugulovių, vergų, žemės; kiti norėjo užkasti savo lobį arba išd- 

rįsti su juo leistis į jūrą. Bet bedykinėdami jie virto irzliais, tarp 
raitelių ir pėstininkų, tarp barbarų ir graikų nesibaigė vaidai, ir be 
paliovos visus kurtino spiegiantis moterų balsas. 

Kasdien pasirodydavo vis nauji būriai pusnuogių Žmogystų, la- 
pais prisidengusių galvas nuo saulės spindulių; tai buvo prasiskoli- 
nusieji Kartaginos turtuoliams, kuriems jie buvo verčiami žemę 
dirbti ir kurie iš jų pabėgo. Atplūsdavo libijiečiai, mokesčių nua- 
linti ūkininkai, tremtiniai ir nusikaltėliai, o paskui didžiulės minios 
pirklių, visi vyno ir alyvos pardavėjai, įniršę, kad jiems nesumokė- 
jo; jie jautė pagiežą respublikai, ir Spendijus kurstė juos prieš ją. 
Netrukus ėmė stigti maisto. Buvo tariamasi visiems bendrai pulti 
Kartaginą ir pasikviesti romėnus. 

Kartą vakarienės metu pasigirdo kažkokie sunkūs ir trankūs 
garsai, kurie vis artėjo, ir tolumoj, nelygiame žemės paviršiuje, pa- 
sirodė kažkas raudona. 

Tai buvo dideli purpuriniai neštuvai, kurių kampus puošė stru- 
čio plunksnų kuokštai. Krištolinės grandinės su perlų vėriniais pla- 
kėsi į suvertas užuolaidas. Juos sekė kupranugariai, žvagindami 
dideliais, ant krūtinės parištais varpeliais, o aplink juos buvo maty- 
ti raiteliai, nuo kojų ligi pečių apdengti auksinių Žvynų šarvais. 

Per tris šimtus žingsnių nuo stovyklos jie sustojo ir iš makščių, 
pririštų ant arklių nugaros; ištraukė savo apskritus skydus, plačius 
kalavijus ir savo šalmus. Keli pasiliko prie kupranugarių, kiti paju- 
dėjo pirmyn. Pagaliau pasirodė respublikos ženklai — mėlyno me- 
džio kartys su arklių galvomis arba pušų kankorėžiais galuose. Visi 
barbarai plodami pakilo, moterys puolė prie legiono sargybinių ir 
bučiavo jiems kojas. 

Neštuvai artėjo ant dvylikos negrų pečių, kurie sutartinai bėgo 
smulkia, greita ristele. Jie blaškėsi čia į dešinę, čia į kairę, trukdo- 
mi virvių, klaidžiojančių galvijų arba trikojų, kur virė mėsa. Kartais 
nutukus, žiedais apmaustyta ranka praskleisdavo uždangą, kažkas 
kimiu balsu garsiai imdavo plūsti; tada nešėjai stabteldavo, pasku- 
i pasukdavo kita kryptim skersai stovyklą. 

Purpurinės užuolaidos pakilo, ir barbarai ant plačios pagalvės 
išvydo abejingą ir išpurtusią žmogaus galvą; antakiai it du juodme- 
džio puslankiai siekėsi galais; auksiniai blizgučiai spindėjo garbi- 
niuotuose plaukuose; O veidas buvo toks išblyškęs, jog atrodė 

nubarstytas marmufo milteliais. Visas kūnas skendėjo avikailiuose, 
kurių buvo pilni neštuvai. 

Kareiviai pažino, kad šis taip išsitiesęs Žmogus yra sufetas Ha- 
nonas, tas pats, kuris savo nerangumu prisidėjo pralaimėti mūšį 
prie Egato salų; o jei, nugalėjęs libijiečius prie Hekatompylio, jis ir 
pasielgė mielaširdingai, tai tik iš gobšumo, mąstė sau barbarai, nes 
visus belaisvius pardavė ir pinigus pasiėmė sau, nors respublikai 
pranešė, kad jie visi Žuvę. 

Kurį laiką dairęsis patogios vietos prabilti į kareivius, jis davė 
ženklą; neštuvai sustojo, ir Hanonas, dviejų vergų padedamas, svir- 
duliuodamas atsistojo ant žemės. 

Jo apavas buvo juodo veltinio, nusagstytas sidabriniais mėnu- 
liais. Kojos lyg kokios mumijos buvo apvyturiuotos juostomos, ir 
mėsos veržėsi pro sukryžiuotos drobės tarpus. Pilvas virto iš skais- 
čiai raudono švarko, kuris dengė jo šlaunis; kaklo raukšlės lyg bu- 
liaus pagurklis dribo jam ant krūtinės; jo gėlėmis išrašyta tunika 
trūkinėjo pažastyse; jis turėjo kaklajuostę, diržą ir platų juodą ap- 
siaustą su dvigubomis suvarstytomis rankovėmis. Dėl drabužių 
gausybės, jo stambių žydrųjų akmenų karolių, auksinių sagčių ir 
svarių auskarų jo bjaurumas buvo tik dar šlykštenis. Jis atrodė lyg 
iš akmens iškaltas grubaus darbo stabas, nes visą jo kūną apėmu- 
sios balkšvos raupsų dėmės suteikė jam negyvo daikto išvaizdą. Ta- 
čiau jo kumpa, vanagiška nosis smarkiai išsiplėsdavo, įtraukdama 
oro, ir jo mažos sulipusių blakstienų akys švietė kietu, metaliniu 
blizgesiu. Rankoj jis laikė alijošiaus kastuvėlį odai pasikasyti. 

Pagaliau du šaukliai sutrimitavo savo sidabriniais ragais, triukš- 
mas aprimo, ir Hanonas prabilo. 

Pradžioje jis pagarbino dievus ir respubliką; barbarai turėtų 
jaustis laimingi jiems pasitarnavę. Bet reikėjo parodyti daugiau 
sveiko proto, nes atėję sunkūs laikai, „ir jei Šeimininkas turi tris 
alyvos uogas, argi jis neteisus dvi pasilikdamas sau?" 

Taip senas sufetas įvairino savo kalbą patarlėmis ir palygini- 
mais, vis linkčiodamas galva, kad kas nors pritartų. 

Jis kalbėjo puniškai, o tie, kurie aplink jį spietėsi (agniausieji at- 
bėgo be savo ginklų), buvo kampanijiečiai, galai ir graikai, taip kad 
niekas iš šios minios jo nesuprato. Hanonas tai pastebėjo, jis stab- 
telėjo ir mąstydamas sunkiai suposi nuo vienos kojos ant kitos. 

Jam kilo mintis sušaukti viršininkus; tada jo šaukliai pagarsino 
Šį įsakymą graikiškai; šia kalba nuo Ksantipo laikų Kartaginos ka- 
riuomenėj buvo duodami įsakymai. 

Sargybiniai botagų kirčiais išvaikė kareivių spūstį, ir netrukus susi- 
rinko spartietiškųjų falangų ir barbarų kohortų vadai su savo laipsnio 
žyminiais ir tautiniais ginklais. Jau buvo naktis, milžiniškas gaudesys 
sklido lygumoje; šen bei ten liepsnojo laužai; visi slankiojo ir klausi- 
nėjo kits kitą, kas yra ir kodėl sufetas nedalina pinigų? 

Jis išdėstė vadams begalinius respublikos sunkumus. Jos iždas 
tuščias. Ją alina duoklė romėnams. 

— Mes nebežinome kas daryti!.. Ji labai apverktinoj padėty! 

Kartkartėmis jis kasėsi savo alijošiaus kastuvėliu arba stabtelė- 
davo, kad iš sidabrinės taurės, kurią jam paduodavo vergas, sriūb- 
telėtų gėrimo, sutaisyto iš sudegintos žebenkšties pelenų ir acte 
virinto smidro; paskui, skaisčiai raudona skarele nušluostęs lūpas, 
tęsė toliau: 

— Tai, kas anksčiau kaštavo vieną siklių sidabro, dabar verta 
trijų auksinių šekelių, o karo metu apleistos dirvos nebeduoda 
jokio derliaus. Mūsų purpuro žvejyba menka, žemčiūgai ir tie ne- 
paprastai pabrango: vos beištenkame kvapniųjų aliejų dievų gar- 
bei! Apie tai, ko reikia stalui, aš nė nekalbu, tai tikra nelaimė! Dėl 
galerų stokos mums trūksta prieskonių ir labai sunku apsirūpinti 
silfijum dėl sukilimų Kirenijos pasienyje. Sicilija, kur taip gausu 
vergų, dabar mums uždaryta! Štai vakar už vieną pirtininką ir ketu- 
ris virėjus sumokėjau daugiau negu kadais už porą dramblių! 

Jis išvyniojo ilgą papiruso rietimėlį ir, nepraleisdamas nė vieno 
sakinio, perskaitė, kiek valdžia išleido šventykloms taisyti, gatvėms 
grįsti, laivams statyti, koralams žvejoti, sysitų prekybinėms draugi- 
joms praplėsti ir Kantabrijos kasyklų įrengimams įsigyti. 

Bet vadai puniškai suprato ne daugiau už kareivius, nors šia 
kalba samdiniai sveikinosi. Paprastai į barbarų armiją skirdavo ke- 
letą kartaginiečių karininkų vertėjais; po karo, bijodami barbarų 
keršto, jie išsislapstė; Hanonas nesusiprato jų drauge pasiimti; be 
to, vėjas nustelbdavo jo kimų balsą. 

Staiga kažkoks menkos išvaizdos žmogelis pašoko prie Hanono 
kojų, išplėšė šaukliui iš rankų ragą, papūtė jį, ir Spendijus (nes tai 
buvo jis) pagarsino turįs pasakyti kažką svarbaus. Išklausęs šio pa- 

reiškimo, skubiai pasakyto penkiom įvairiom kalbom: graikų, loty- 
nų, galų, libijiečių ir balearų, lyg juokais, lyg nustebę vadai atsakė: 

— Kalbėk! Kalbėk! 

Spendijus nesiryžo, jis drebėjo; pagaliau, kreipdamasis į libijie- 
čius, kurių buvo daugiausia, jis tarė: 

— Jūs visi girdėjote baisius šio žmogaus grasinimus! 

Hanonas nieko į tai neatsakė, taigi jis nesuprato libiškai; tada 
Spendijus, tirdamas toliau, tą patį sakinį pakartojo kitomis barba- 
rų tarmėmis. 

Barbarai nustebę žvalgėsi kits į kitą; paskui visi, lyg tylomis susi- 
tarę, galbūt dėdamiesi supratę, pritariamai linktelėjo galva. 

Tada Spendijus pradėjo pagyvėjusiu balsu: 

— Pirmiausia jis pareiškė, kad kitų tautų dievai yra tik įsivaiz- 
duoti padarai, palyginus su Kartaginos dievais! Jis jus pavadino 
bailiais, vagimis, melagiais, šunimis ir kalės vaikais! Jei ne jūs (jis 
tai pasakė!), respublika nebūtų priversta mokėti duoklę romė- 
nams; dėl jūsų antplūdžio išsisėmė jos kvepalai, vergai ir silfijus, 
nes jūs susitarę su klajokliais Kirenijos pasienyje! Tačiau kaltinin- 
kai būsią nubausti! Jis perskaitė jų bausmių sąrašą; jie būsią ver- 
čiami grįsti gatves, įrengti laivus, puošti sysitų namus, o kitus 
išgrūsią žemės rausti Kantabrijos kasyklose. 

Spendijus visa tai pakartojo galams, graikams, kampanijiečiams, 
balearams. Prisiminę kai kuriuos tikrinius vardus, kurie buvo pa- 
siekę jų ausis, samdiniai įsitikino jį tiksliai verčiant sufeto žodžius. 
Kai kurie jam riktelėjo: 

— Meluoji! 

Jų balsus nustelbė kitų klegesys. Spendijus pridūrė: 

— Argi jūs nematėt, kad už stovyklos jis paliko atsargai raitelių 
būrį? Davus ženklą, jie tuoj atskubės ir jus visus išskers. 

Barbarai atsigręžė į tą pusę ir, kadangi minia prasiskyrė, jos vi- 
dury pasirodė vos kojas pavelkąs vaiduoklis, sulinkus, išdžiūvus 
žmogysta, visiškai nuoga, iki juostos apdengta plaukais, prisivėlu- 
siais sausų lapų, dulkių ir dyglių. Apie klubus ir kelius dar buvo iš- 
likęs šiaudų ir molio glaistas bei storos drobės skivytai. Ant 
išsekusių sąnarių, lyg nuo sausų šakų atšokusi žievė, dribo glebi, 
žemės spalvos oda; jo rankos be paliovos drebėjo, ir jis ėjo pasi- 
ramščiuodamas alyvmedžio lazda. 

Jis prisiartino prie negrų, kurie laikė deglus. Beprotiškas kvato- 
jimas pravėrė jo balkšvas dantenas; didelėmis klaikiomis akimis jis 
apžvelgė barbarų minią. 

Bet staiga išgąstingai suklikęs, pasislėpė jų užpakaly ir, jų kūnų 
pridengtas, vapėjo: 

— Štai jie! Štai jie! — ranka rodydamas sufeto sargybinius, sus- 
tingusius savo šarvų blizgėjime. 

Jų arkliai daužė kanopomis žemę, akinami deglų šviesos, kuri 
virpėjo tamsoje; žmogus vaiduoklis blaškėsi ir staugė: 

— Jie juos išžudė! 

Išgirdę šiuos žodžius, kuriuos jis riktelėjo baleariškai, balearai 
apspito ir pažino jį; neatsakinėdamas jiems, jis kartojo: 

— Taip, visus išžudė, visus! Sutraiškyti kaip vynuogės! Tokie 
puikūs jaunuoliai! Svaidytojai! Mano draugai, jūsų! 

Jam davė atsigerti vyno, ir jis apsiverkė; paskui pasipylė žodžiai. 

Spendijus vos galėjo suvaldyti savo džiaugsmą, aiškindamas 
graikams ir libijiečiams baisius dalykus, kuriuos pasakojo Zarksas; 
jis tuo net negalėjo patikėti, taip visa buvo kaip tik laiku. Išgirdę, 
kaip Žuvo jų draugai, balearai išblyško. 

Tai buvo trijų šimtų svaidytojų būrys, išvykimo išvakarių metu 
išsėdęs iš laivo ir tą dieną kiek pamigęs. Kai jie atvyko į Kamono 
aikštę, barbarai jau buvo išžygiavę, ir todėl jie pasijuto negalį gin- 
tis, nes jų moliniai sviediniai jau buvo sukrauti ant kupranugarių 
drauge su kitais nešuliais. Jiems leido įeiti į Satebo gatvę, iki 4ąžuo- 
linių variu apkaustytų vartų; ir minia vienu šuoliu puolė juos. 

Iš tikrųjų kareiviai prisiminė baisų klyksmą; Spendijus, jojęs ko- 
lonos priešaky, jo negirdėjo. 

Paskui lavonai buvo padėti į rankas dievams Patekams, kurie 
stūksojo išilgi Kamono šventyklos. Nelaimingiesiems primetė visas 
samdinių nuodėmes; rajumą, vagystes, bedieviškumą, patyčias ir 
žuvų išnaikinimą Salambo sode. Jų kūnus begėdiškai išniekino; žy- 
niai svilino jų plaukus, kad siela kankintųsi; paskui gabalais paka- 
bino mėsos parduotuvėse; kai kurie net draskė juos dantimis, o 
vakare, norėdami baigti su jais, kryžkelėse sukūrė laužus. 

Tai šitos liepsnų pašvaistės iš tolo atsispindėjo ežere. Bet kai 
liepsna apgaubė kelis namus, jie skubiai numetė nuo sienų likusius 
lavonus ir tuos, kurie dar merdėjo. Zarksas iki aušros lindėjęs 

krūme, ežero pakrašty, paskui ilgai klaidžiojęs laukais, ieškodamas 
nuėjusios kariuomenės pėdsakų dulkėse. Rytą jis pasislėpdavęs ur- 
vuose, vakare vėl leisdavęsis į kelionę, žaizdoms kraujuojant, išba- 
dėjęs, ligotas, misdamas šaknimis ir dvėseliena, vieną dieną 
pagaliau tolumoj jis pastebėjęs ietis ir sekęs paskui jas. Jo protas 
sutrikęs iš baimės ir kančių. 

Jam kalbant, tvardomas karių pasipiktinimas pagaliau prasiver- 
žė kaip audra; jie norėjo nužudyti sufetą ir jo sargybinius. Kai 
kurie įsikišo ir perkalbėjo, siūlydami palaukti ir bent sužinoti, ar 
jiems sumokės. Tada visi ėmė šaukti: 

— Mūsų pinigus! 

Hanonas atsakė atsivežęs juos. 

Visi puolė prie pirmųjų sargybinių, ir sufeto nešuliai, barbarų 
velkami, atsidūrė tarp palapinių. Nelaukdami vergų, patys atraišio- 
jo krepšius; jie ten rado hiacinto drabužių, kempinių, kastuvėlių, 
šepečių, kvepalų, stibio pieštukų antakiams dažyti; visa tai priklau- 
sė sargybai, turtingiems žmonėms, įpratusiems prie šitokios ištai- 
gos. Pagaliau ant vieno kupranugario aptiko didelį bronzinį kubilą; 
šis priklausė sufetui, kurs maudėsi jame kelionės metu, nes jis 
ėmėsi visų atsargumo priemonių, net vežėsi narveliuose Hekatom- 
pylio žebenkščių, kurias gyvas sudeginus, buvo gaminamas jam gy- 
domasis gėrimas. Kadangi jo liga sukeldavo nepaprastą alkį, jis 
gabenosi daug maisto ir vyno: sūrimo, mėsos ir žuvies meduje, ly- 
dytų žąsies taukų sniegu ir kapotais šiaudais pridengtuose Koma- 
geno puodeliuose; maisto išteklių čia buvo nepaprastai daug: jo 
rado visose atidarytose pintinėse, ir vis kildavo juokas, panašus į 
dūžtančių bangų gaudesį. 

O visa samdytosios kariuomenės alga tilpo dviejose apypilnėse 
nedidelėse pintinaitėse; be to, vienoj iš jų dargi buvo odinių skritu- 
lių, kuriuos respublika vartojo vietoje monetų, ir, kadangi barbarai 
atrodė labai nustebę, Hanonas jiems pareiškė, kad jų sąskaitos bu- 
vusios per daug painios, seniūnų taryba nespėjusi jų peržiūrėti. 
Pradžiai jiems atsiuntė šiuos pinigus. 

Tada viskas buvo išvartyta ir sujaukta: mulai, tarnai, neštuvai, 
maistas, nešuliai. Kareiviai iš maišų sėmė saujomis pinigus, kad ga- 
lėtų svaidyti jais į Hanoną. Vargais negalais jam pavyko užsiristi 
ant asilo; jis leidosi bėgti, įsikibęs į jo karčius, staugdamas, verkda- 

mas, kratomas, daužomas, šaukdamas armijai visų dievų keršto. Jo 
dideli brangakmenių karoliai šokinėjo iki ausų. Dantimis jis prilai- 
kė savo platų ir ilgą, žeme besivelkantį apsiaustą, o barbarai iš tolo 
jam rėkė: 

— Nešdinkis, baily, parše; Molocho sruta! Prasmek su savo 
auksu ir su savo smarve, greičiau, greičiau! 

Pakrikusi sargyba šuoliu jojo abipus jo. 

Barbarų įtūžis neatslūgo. Jie prisiminė, kad daugelis jų vyrų, iš- 
vykusių į Kartaginą, dar nebuvo sugrįžę; be abejonės, juos ten išžu- 
dė! Tokia daugybė skriaudų juos įsiutino, ir jie pradėjo traukti iš 
žemės palapinių kartis, sukti savo apsiaustus, žaboti arklius; kiek- 
vienas pasiėmė savo šalmą ir kardą; per vieną akimirksnį viskas 
buvo paruošta. Kurie neturėjo ginklų, pasileido į mišką sau lazdų 
išsikirsti. 

Aušo, pabudę Sikos gyventojų blaškėsi gatvėse: „Jie traukia į 
Kartaginą", kalbėjo visi, ir šis gandas greit pasklido po visą kraštą. 

Iš kiekvieno takelio, iš kiekvieno griovio kilo žmonės. Buvo ma- 
tyti, kaip nuo kalnų bėgte leidosi piemenys. 

Paskui, kai barbarai išžygiavo, Spendijus punų žirgu apjojo 
lauką lydimas vergo, kuris vedė tretįjį arklį. 

Buvo likusi tik viena palapinė. Spendijus įėjo į vidų. 

— Kelkis, viešpatie! Kelkis! Mes išvykstame! 

— Kurgi jūs vykstate? — paklausė Mato. 

— Į Kartaginą! — sušuko Spendijus. 

Mato šoko ant arklio, kurį vergas laikė prie durų. 


III 
Salambo 


Mėnulis kilo ties bangų paviršiumi, ir dar tamsos apgaubtame 
mieste spindėjo šviesūs taškai ir balkšvos dėmės: puošnaus vežimo 
grąžulo galas kuriam nors kieme, koks nors pakabintas skuduras, 
sienos kertė arba auksiniai karoliai ant kurio nors dievo krūtinės. 
Virš maldyklų stogų šen bei ten kaip dideli deimantai spinduliavo 
stikliniai rutuliai. Bet neaiškūs griuvėsiai, juodos žemės krūvos ir 
sodai prieblandoje atrodė lyg dar tamsesnės masės, o Malkos apa- 
čioj nuo vieno ligi kito namo ištempti žvejų tinklai buvo lyg milži- 
niškų šikšnosparnių ištiesti sparnai. Nebuvo girdėti girgždesio 
vandentiekio ratų, kurie kėlė vandenį į viršutinius rūmų aukštus; 0 
tarp terasų kaip stručiai, sugulę ant pilvų, ramiai ilsėjosi kupranu- 
gariai. Gatvėse prie namų slenksčių miegojo durininkai, kolosų še- 
šėliai driekėsi tuščiomis aikštėmis; tyolumoj pro bronzines plytas 
kartais veržėsi dar degančių aukų dūmai, ir sunkus vėjas drauge su 
kvepalų smilkalais nešė jūros kvapus ir per dieną saulės įkaitintų 
mūrų išgaras. Aplink Kartaginą tviskėjo sustingę vandens, nes mė- 
nulis savo šviesa užliejo ir kalnų apsuptą įlanką, ir Tuniso ežerą, 
kur tarp smėlio salelių flamingai sudarė ilgas, rausvas linijas, 0 to- 
lumoj, katakombų apačioje, didelė druskinga lagūna blizgėjo it si- 
dabro gabalas. Žydra padangė akiraty viena puse susiliejo su 
lygumų dulkėmis, kita — su jūros miglomis, o ties Akropolio vir- 
šūne piramidžių pavidalo kiparisai, apgaubę Ešmuno šventyklą, 
lingavo ir Ššnarėjo kaip lygios bangos, kurios palengva plakėsi palei 
krantinę įtvirtinimų papėdėje. 

Salambo pakilo į savo rūmų terasą, palaikoma vergės, kuri gele- 
žiniam padėkle nešė liepsnojančias žarijas. 

Ten stovėjo nedidelė dramblio kaulo lova, apdengta lūšies kai- 

liais su papūgomis, dievams skirto pranašingo paukščio, plunksnų 
pagalvėmis, o keturiuose lovos kampuose kilo keturios aukštos 
smilkyklos, pripildytos nardo, smilkalų, kinamono ir miros. Vergė 
uždegė smilkalus. Salambo pažvelgė į šiaurės žvaigždę; iš lėto nusi- 
lenkė į visas keturias puses ir atsiklaupė į žydras dulkes ant grindų, 
kurios buvo nusagstytos aukso Žvaigždelėmis, nelyginant dangaus 
skliautas. Paskui, prispaudusi alkūnes prie šonų, tiesiai ištiestomis 
rankomis ir atgniaužtomis saujomis, prieš mėnulio šviesą atlošusi 
galvą, ji tarė: 

— O, Rebeka, Baaleta, Tanita! 

Jos balsas skambėjo pratisai ir gailiai, tartum ji kažką būtų šau- 
kusi. . 

— Anaitis! Astarta! Derceto! Astoreta! Milita! Atara! Elisa! Ti- 
rata!.. Vardan paslaptingųjų simbolių... skambių sistrų... žemės 
vagų... vardan amžinos tylos ir amžino vaisingumo... valdove tam- 
sių marių ir žydrųjų pakrančių, o karaliene visa to, kas yra drėgna, 
sveikinu tave! 

Du ar triskart ji susverdčjo visu kūnu ir, ištiesusi rankas, krito 
veidu į dulkes. 

Vergė vikriai ją pakėlė, nes pagal apeigas reikėjo, kad suklupusį 
maldoj kas nors pakeltų; tuo jam buvo pasakoma, kad dievai išk- 
lausė jo maldos, ir Salambo žindyvė niekados nepraleisdavo progos 
atlikti šią gailestingumo pareigą. 

Daritijos Getulijos pirkliai šią vergę dar visai mažą atvežė į Karta- 
giną, ir, atgavusi laisvę, ji nepanoro palikti savo valdovų, apic ką bylo- 
jo didelė skylė jos dešinėje ausyje. Ji vilkėjo siauru įvairiaspalvėm 
juostom dryžuotu sijonu, siekiančiu jos kojos riešus, kur viens į kitą 
daužėsi du švino žiedai. Jos truputį plokščias veidas buvo toks pat gel- 
tonas kaip ir jos tunika. Ilgos sidabro adatos lyg saulės spinduliai 
skleidėsi užpakaly jos galvos. Šnervėje ji turėjo įsisegusi koralo sagą ir 
stovėjo prie lovos tiesesnė už statulą ir nuleidusi blakstienas. 

Salambo priėjo prie terasos krašto. Vieną akimirksnį jos akys 
perbėgo horizontą, paskui nusileido į miegantį miestą, ir gilus ato- 
dūsis, kilstelėjęs jos krūtinę, bangomis sujudino ilgą, baltą, be sagų 
ir diržo apsiaustą, kuris sviro aplink ją. Jos sandalai riestais galais 
nyko smaragdų gausybėje, o palaidi plaukai ilsėjosi purpuro gijų 
tinklelyje. 

Bet ji pakėlė galvą mėnuliu pasigėrėti ir, į savo kalbą įpindama 
šventojo himno posmus, kuždėjo: 

— Kaip lengvai tu supies, neapčiuopiamo eterio laikoma! Jis 
sušvelnėja aplink tave, ir tai tavasis judėjimas dalina vėjus ir derlių 
gimdančią rasą. Pagal tai, ar tu augi, ar mažėji, plečiasi bei siaurėja 
kačių akys ir panterų dėmės. Tu pripildai kriaukles. Moterys rau- 
dodamos taria tavo vardą gimdymo skausmuose! Tau įsakius, kun- 
kuliuoja vynas! Tu liepi dūlėti lavonams. Tu sutveri perlus marių 
gelmėse! 

„Ir visi gemalai, o deive, bręsta paslaptingose tavo drėgmės gel- 
mėse." 

„Kai tu pasirodai, žemėje pasiskleidžia ramybė, gėlės užsivožia, 
bangos nurimsta, nuvargę Žmonės atgręžia į tave savo krūtines, ir 
pasaulis su savo vandenynais ir kalnais tavo veide mato save kaip 
veidrody. Tu esi balta, maloni, spinduliuojanti, nekalta, padedanti, 
skaidrinanti, dangiškai rami!" 

Jaunas mėnulis tada buvo ties Šiltųjų versmių kalnu, dviejų jo 
viršūnių dubury, kitoj įlankos pusėj. Kiek Žemiau spingsėjo žvaigž- 
delė, ir aplink švietė balzganas apskritimas. Salambo tęsė: 

— Bet tu esi nuožmi valdovė!.. Tai tu sutveri pabaisas, siaubin- 
gas Šmėklas, apgaulingus sapnus; tavo akys graužia rūmų akmenis, 
ir beždžionės kaskart suserga, kai tu atjaunėji. 

„Kurgi tu keliauji? Kodėl nuolat keiti savo pavidalą? Čia skren- 
di erdvėje liekna ir palinkusi tartum galera be stiebų, čia vėl 
žvaigždynuose tu esi panaši į piemenį, ganantį savo kaimenę. Bliz- 
ganti ir apskrita, tu riedi kalnų viršūnėmis it vežimo ratas." 

„O Tanita! Tu mane myli, ar ne tiesa? Aš tiek į tave esu Žiūrėju- 
si! Bet ne! Tu vis skrendi savo žydrumoje, o aš pasilieku sustingu- 
sioje žemėje. 

„Taanacha, paimk savo nebalą ir tyliai skambink sidabrine styga, 
nes mano širdis liūdna!" 

Vergė pakėlė didelę, už save aukštesnę na A deltos pavidalo 
juodmedžio arfą, įstatė ją į krištolo gaublį ir abiem rankom pradė- 
jo skambinti. 

Garsai plaukė vienas po kito, duslūs ir skubrūs kaip bičių dūzgi- 
mas, tolydžio vis skardesni jie skrido į naktį drauge su bangų skun- 
du ir Akropolio viršūnėje augančių didžiulių medžių virpėjimu. 

— Liaukis! — sušuko Salambo. 

— Kas gi tau, valdove? Kiekvienas vėjelio dvelktelėjimas, prask- 
rendąs debesėlis, viskas dabar tave neramina ir jaudina. 

— Nežinau, — atsakė ji. 

— Tu nusikamavai per ilgomis maldomis! 

— O! Taanacha, aš norėčiau sutirpti kaip gėlelė vyne! 

— Gal tau kenkia kvepalų dūmai? 

— Ne! — atsakė Salambo. — Dievų dvasia slypi maloniam 
kvape. 

Tada vergė ėmė jai kalbėti apie jos tėvą. Buvo manoma jį išvy- 
kus į gintaro kraštus, už Melkarto kolonų. 

— Bet jis negrįžta, — kalbėjo ji, — tau teks pasirinkti sau vyrą iš 
seniūnų sūnų tarpo, nes tokia buvo jo valia; ir tada tavo liūdesys 
išnyks vyro glėbyje. 

— Kodėl? — paklausė mergaitė. 

Visi, kuriuos ji buvo mačiusi, joje kėlė siaubą savo žvėrišku 
juoku ir savo grubia išore. 

— Taanacha, kartais iš mano būtybės gelmių išsiveržia tartum 
karšti pūpsniai, daug sunkesni už ugnikalnio garus. Balsai šaukia 
mane, ugnies kamuolys ricda ir kyla mano krūtinėje; jis mane 
smaugia, aš, rodos, tuoj mirsiu, o paskui kažkas bc galo malonus 
užlieja mane nuo galvos ligi kojų, pereina visu mano kūnu... Gla- 
monėjimas mane apgaubia, ir aš pasijuntu sutriuškinta, tartum 
koks dievas nusileistų ant manęs! O, aš norėčiau pranykti naktų 
migloje, trykštančių srovių bangose, medžių sultyse, išsiveržti iš 
savo kūno, virsti vėjelio dvelkimu, spindulėliu ir skristi, kilti iki 
tavęs, o Motina! 

Kiek pajėgdama, ji pakėlė aukštyn rankas, išsitiesdama visu lie- 
meniu savo ilguose drabužiuose, išblyškusi ir lengva kaip mėnesie- 
nos šviesa. Paskui nusviro į dramblio kaulo guolį, vos atgaudama 
kvapą, Taanacha uždėjo ant jos kaklo gintaro vėrinį su delfino 
dantimis siaubui nubaidyti, ir Salambo tarė beveik užgesusiu balsu: 

— Eik, surask man Šachabarimą. 

Jos tėvas nenorėjo, kad ji įstotų į vaidilučių bendriją, nei kad su- 
žinotų apie liaudies garbinimą Tanitą. Jis ją skyrė vedyboms, ku- 
rios politiniu atžvilgiu jam būtų naudingos, ir todėl Salambo 
vieniša gyveno šiuose rūmuose; jos motina jau seniai buvo mirusi. 

Ji išaugo santūri, pasninkaudama ir atgailaudama, rinktinių ir 
šventų daiktų aplinkoje, kvepalais prisodrintu kūnu ir maldų kupi- 
na siela. Ji niekad nebuvo ragavusi vyno, nevalgė mėsos, neprisilie- 
tė nešvaraus gyvulio ir nebuvo įkėlus kojos į numirėlio namus. 

Ji nepažino nepadorių paveikslų, nes kiekviena dievybė pasi- 
reikšdavo įvairiomis formomis, tad dažnai tos pačios būtybės prie- 
šingi kultai bylodavo apie tą pačią esmę, o Salambo garbino Tanitą 
žvaigždės pavidalu. Mėnesiena keistai ją veikdavo, kai šis dangaus 
kūnas mažėdavo, Salambo nusilpdavo. Visą dieną leisgyvė, ji atsi- 
gaudavo tik vakare. Per vieną mėnulio užtemimą ji vos nemirė. 

Tačiau pavydulioji Rabeta keršijo jai už nekaltybę, kuri nebuvo 
jai paaukota, ir ji kankino Salambo gundymais, stipriais dar ir 
todėl, kad jie buvo neaiškūs, pasklidę šiame tikėjime ir nuolat dar 
ir jos pačios gaivinami. 

Hamilkaro duktė be paliovos godžiai domėjosi Tanita. Ji žinojo 
jos nuotykius, keliones ir visus jos vardus, kuriuos kartojo, nesup- 
rasdama jų tikslios prasmės. Norėdama prasismelkti į jos dogmų 
gelmes, ji troško išvysti slapčiausioje šventyklos gilumoje esančią 
seną deivės statulą su nuostabia skraiste, nuo kurios priklausė Kar- 
taginos likimas, nes dievo idėja nelabai tesiskirdavo nuo jo pavaiz- 
davimo, ir turėti ar bent pamatyti jo paveikslą buvo tas pats, ką 
pasisavinti dalį jo dorybių ir tam tikra prasme jį apvaldyti. 

Salambo atsigręžė. Ji pažino skambėjimą auksinių varpelių, ku- 
riuos Šachabarimas nešiojo savo drabužių apačioje. 

Jis lipo laiptais; paskui sustojo prie terasos slenksčio, sukryžiuo - 
damas ant krūtinės rankas. 

Jo įdubusios akys žibėjo kaip kapinių koplyčios lempos; ilgas 
liesas kūnas nyko lino drabužiuose, kurie buvo sunkūs nuo varpe- 
lių, pakaitomis perpintų su smaragdiniais obuoliukais. Jis buvo 
trapaus kūno, pailgo kiaušo, smailo smakro; jo oda palietus atrodė 
šalta, ir jo geltonas, gilių raukšlių išvagotas veidas tartum geismo 
sukaustytas skendėjo amžinam liūdesy. 

Tai buvo vyriausias Tanitos Žynys, tasai, kurs išauklėjo Salambo. 

— Kalbėk! — tarė jis. — Ko tu nori? 

— Aš tikėjausi... tu man beveik buvai prižadėjęs... 

Jai stigo žodžių, ji jaudinosi, paskui staiga: 

— Kodėl tu mane niekini? Ar užmiršau kurias nors apeigas? Tu 

mano mokytojas ir tu man sakei, kad niekas geriau už mane nenu- 
tuokia deivės dalykuose; bet yra kažkas, ko tu man nenori pasakyti. 
Ar tiesa, tėve? 

Šachabarimas prisiminė Hamilkaro įsakymą; jis atsakė: 

— Ne, aš jau nebeturiu ko tavęs mokyti! 

— Kažkokia dvasia mane skatina ją mylėti. Aš kopiau planetų ir 
išminties dievo Ešmuno šventyklos laiptais, miegojau po Tirijos 
kolonijų globėjo dievo Melkarto auksiniu alyvymedžiu; aš varsčiau 
derliaus ir šviesos dievo Baalo Kamono šventyklos duris, aš auko- 
jau požemių Kabiroms, miškų, vėjų, upių ir kalnų dievams; bet jie 
visi toli, per daug aukštai, per daug nejautrūs, supranti? O ji, aš 
jaučiu ją dalyvaujančią mano gyvenime, ji pripildo mano sielą, ir aš 
virpu nuo vidinių polėkių, tartum ji veržtųsi iš manęs. Man atrodo, 
kad aš tuoj išgirsiu jos balsą, pamatysiu jos veidą; žaibai apakina 
mane, paskui aš vėl krentu į tamsybes. 

Šachabarimas tylėjo. Ji ragino jį maldaujančiu žvilgsniu. 

Pagaliau jis davė ženklą pasišalinti vergei, kuri nebuvo chanaa- 
niečių padermės. Taanacha dingo, ir Šachabarimas, pakėlęs vieną 
ranką į dangų, pradėjo: 

— Pirm dievų buvo vien tamsybė, ir tik dvelkė alsavimas, sunkus 
ir neapčiuopiamas, kaip žmogaus sąmonė sapne. Jis sutirštėjo, pa- 
gimdydamas Troškimą ir Debesį, ir iš Troškimo bei Debesio prasi- 
dėjo pirminė Medžiaga. Tai buvo drumzlinas, juodas, ledinis, gilus 
vanduo. Jame plūduriavo bejausmės pabaisos, kurios yra nupieštos 
šventyklos sienose. 

Paskui Medžiaga sutirštėjo. Ji virto kiaušiniu. Jis skilo. Iš vienos 
pusės pasidarė žemė, iš kitos dangus. Pasirodė saulė, mėnulis, 
vėjai, debesys, ir, perkūnui griaudžiant, pabudo protingi gyvūnai. 
Tada žvaigždėtoje erdvėje įsikūrė Ešmunas, Kamonas sutviskėjo 
saulėje; Melkartas savo rankomis nustūmė jį už Gadeso; Kabyri- 
mai nugrimzdo į vulkanų gelmes, ir Rabeta lyg žindyvė palinko ties 
pasauliu, liesdama šviesą kaip pieną ir tiesdama tamsą kaip ap- 
siaustą. 

— O paskui? — paklausė jinai. 

Jis jai papasakojo atsiradimų paslaptį, norėdamas išblaškyti ją 
kilnesnėmis sąvokomis, bet paskutiniai jo žodžiai uždegė mergai- 
tės troškimus, ir Šachabarimas, iš dalies jai nusileisdamas, pridūrė: 

— Jinai įkvepia ir valdo žmonių meilę. 

— Žmonių meilę! — svajingai pakartojo Salambo. 

— Jinai yra Kartaginos siela, — tęsė Žynys: — ir nors ji visur 
esanti, bet gyvena čia, po šventąja skraiste. 

— O tėve! — sušuko Salambo, — aš ją pamatysiu, ar ne tiesa? 
Tu mane nuvesi pas ją! Jau seniai aš dvejoju; mane ryja smalsumas 
išvysti jos pavidalą. Pasigailėk! Padėk man! Eikime! 

Jis atstūmė ją griežtu ir išdidžiu judesiu. 

— Niekados! Argi tu nežinai, kad nuo to mirštama. Baalai her- 
mafroditai apsireiškia tik mums vieniems: vyrams išmintimi ir mo- 
terims silpnumu. Tavo noras — šventvagystė,; pasitenkink tuo 
žinojimu, kurį turi! 

Ji puolė ant kelių, du pirštus priglausdama prie savo ausų, tuo 
išreikšdama savo atgailą;, ir kukčiojo, žynio žodžių parblokšta ir 
tuo pat metu kupina pykčio jam, baimės ir nusižeminimo. Šacha- 
barimas stovėjo šaltesnis už terasos akmenis. Jis išdidžiai žiūrėjo į 
ją, drebančią po jo kojomis, ir jautė kažkokį džiaugsmą, matyda- 
mas, kad ji kenčia dėl jo deivės, kurios net jis pats nepajėgė visiškai 
suprasti. 

Jau pragydo paukščiai, pūstelėjo gaivus vėjas, maži debesėliai 
plaukė dar balzganesniu dangumi. 

Staiga horizonte, už Tuniso, jis pastebėjo lyg ir lengvą rūką, 
kurs Šliaužė pažeme; paskui išsiskleidė didelė pilkų dulkių uždan- 
ga, krintanti statmenai į žemę, o šitos masės sūkury pasirodė dro- 
maderų galvos, ietys, skydai. Tai buvo barbarų armija, kuri artinosi 
prie Kartaginos. 


IV 
Prie Kartaginos sienų 


Raiti ant asilų arba skubėdami pėsti, išblyškę, uždusę, pamišę iš 
baimės į miestą plūdo apylinkių žmonės. Jie bėgo nuo samdinių ar- 
mijos. Per tris dienas ji praėjo kelią nuo Sikos, kad atvyktų į Karta- 
giną ir viską sunaikintų. 

Užsidarė vartai. Beveik tučtuojau atvyko barbarai; bet jie susto- 
jo sąsmaukos vidury, ežero pakrantėje. 

Iš pradžių jie neparodė savo priešiškų jausmų. Daugelis su pal- 
mių šakelėmis rankose priėjo prie miesto sienų. Juos pasitiko strė- 
lėmis, — tiek jau jų bijota. 

Kas rytmetį ir saulei leidžiantis smalsuoliai bastėsi palei miesto 
mūrus. Labiausiai krito į akis vienas žmogelis, rūpestingai susisu- 
pęs į apsiaustą, kurio veidas buvo pridengtas žemu šalmo antbur- 
niu. Jis ištisas valandas praleisdavo, žiūrėdamas į vandentiekį ir 
taip atsidėjęs, jog, be abejonės, norėjo nukreipti kartaginiečių dė- 
mesį nuo savo tikrųjų ketinimų. Jį lydėjo kitas vyras, milžinas, kurs 
ėjo vienplaukis. 

Bet Kartagina buvo gerai ginama visoje sąsmaukoje: pirmiausia 
gilaus perkaso, paskui žole apaugusio pylimo ir pagaliau trisdešim- 
ties uolekčių tašytų akmenų dviaukštės sienos. Joje buvo įruošti 
tvartai trims šimtams dramblių ir sandėliai jų puošnioms gūnioms, 
saitams ir pašarui, paskui dar arklidės keturiems tūkstančiams ark- 
lių, miežių atsargai ir pakinktams ir kareivinės dvidešimčiai tūks- 
tančių kareivių, ginklams ir visai karo medžiagai. Virš antrojo 
aukšto kilo dantyti bokštai, iš lauko pusės sustiprinti ant kablių pa- 
kabintais bronziniais skydais. 

Ši pirmoji siena betarpiškai saugojo Malką — jūrininkų ir dažy- 
tojų kvartalą. Galima buvo įžiūrėti laivų stiebus, ant kurių džiūvo 

purpurinės burės, o tolimiausiose terasose — molines krosnis sūri- 
mui virti. 

Užpakaly amfiteatro pavidalu miestas rikiavo savo aukštus ku- 
binius namus. Jie buvo iš akmens, iš medžio, iš jūros ridulių, iš 
nendrių, iš kriauklių ir plūkto molio. Šventyklų giraitės lyg žalu- 
mos ežerai dunksojo šitame daugybės įvairiaspalvių gūbrių kalne. 
Viešos aikštės skaldė ją nelygiomis dalimis, nesuskaitomos gatve- 
lės susikryžiuodamos raižė iš viršaus į apačią. Dar buvo pastebimos 
trijų senų jau susiliejusių kvartalų sienos; šen bei ten jos iškildavo 
lyg didelės povandeninės uolos arba nusitiesdavo milžiniškais, pu- 
siau gėlėmis apaugusiais kauburiais, pajuodusios, plačiai išvagotos 
nešvarumų klanų, ir pro jų riogsančias angas, nelyginant upės po 
tiltais, ėjo gatvės. 

Birsos centre esant Akropolio aukštuma nyko daugybės pa- 
minklų chaose. Ten buvo šventyklų suktomis kolonomis su bronzi- 
niais kapiteliais ir metalinėmis grandinėmis, plytinių kūgių su 
žydrais dryžiais, varinių kupolų, marmurinių sankabų, babiloniškų 
atramų, obeliskų, pastatytų smaigaliu žemyn, panašių į deglus. Pe- 
ristiliai siekėsi su frontonais; tarp kolonadų raizgėsi spyruokliniai 
papuošimai, granitinės sienos rėmė plytų pertvaras; ir visa tai kopė 
vieni ant kitų, pusiau pasislėpdami kažkokiu nuostabiu ir nesup- 
rantamu būdu. Čia buvo jaučiama amžių kaita ir tartum koks už- 
mirštų tėvynių priminimas. 

Už Akropolio raudonuose laukuose tiesia linija ėjo Mapalų 
vieškelis, kurio šalimis, nuo jūros kranto iki katakombų, rikiavosi 
kapų rūsiai; toliau soduose skendėjo erdvūs rūmai; ir tasai tretysis 
kvartalas — Megara, naujasis miestas, siekė pakrantės uolas, kur 
kilo aukštyn milžiniškas švyturys, degąs kiekvieną naktį. 

Taip tad atrodė Kartagina kareiviams, kurie įsikūrė lygumoje. 

Iš tolo jie pažino turgavietes, kryžkeles; ginčijosi dėl to, kur 
stovi kuri šventykla. Kamono šventykla, esanti prieš Sysitus, turėjo 
auksinį stiegių stogą; Melkartas, į kairę nuo Ešmuno, buvo ap- 
dengtas koralų šakomis; už jų varinis Tanitos bokštas savo apskri- 
timu kilo iš palmių; juodasis Molochas stovėjo cisternų apačioje, 
švyturio pusėje. Frontonų kampuose, viršuje ant sienų, aikščių ga- 
luose, visur buvo matyti dievų statulos, milžiniškos arba kresnos, 
bjauriomis galvomis, su didžiuliais išsikišusiais arba nepaprastai 

įdubusiais pilvais, išžiotomis gerklėmis, išskėstomis rankomis, lai- 
kančiomis šakes, grandines arba trumpas ietis; O žydra jūra tyvulia- 
vo ten, kur baigėsi gatvės, kurios iš tolo atrodė dar įkalnesnės. 

Nuo ryto iki vakaro jose ūžė triukšminga minia; berniukai, 
skambindami varpeliais, šūkavo prie įėjimų į pirtis, rūko karštų gė- 
ralų krautuvės; oras gaudė nuo dūžių į priekalus, saulei paskirti 
balti gaidžiai giedojo aukštai terasose; šventyklose maurojo sker- 
džiami jaučiai, vergai bėgiojo su pintinėmis ant galvų, portikų gilu- 
moj kartais tamsiu apsiaustu, basas, smailia kepure pasirodydavo 
koks nors žynys. 

Šis Kartaginos vaizdas erzino barbarus. Jie gėrėjosi ja ir neap- 
kentė jos, ir tuo pat metu norėjo ir sunaikinti ją, ir gyventi joje. 
Bet kas ten slėpėsi mūrų apsuptame Karo uose? Toliau už miesto, 
Megaros gilumoj, iškilę aukščiau už Akropolį, stūksojo Hamilkaro 
rūmai. 

Kas akimirksnį Mato akys krypo į juos. Jis įsilipo į alyvmedį ir, 
priglaudęs delną prie antakių, pasilenkė. Sodai buvo tušti, ir rau- 
donosios durys su juodu kryžiumi visą laiką buvo uždarytos. 

Daugiau kaip dvidešimt kartų jis apsuko įtvirtinimus, ieškoda- 
mas kokios nors spragos įeiti. Kartą naktį šoko į įlanką ir tris va- 
landas plaukė nesustodamas. Jis pasiekė Mapalų papėdę, mėgino 
įkopti į pakrantės uolą. Susikruvino kelius, nusilaužė nagus, pas- 
kui vėl nukrito į bangas ir grįžo atgal. 

Jo bejėgiškumas jį siutino. Jis pavydėjo šitai Kartaginai, užda- 
riusiai Salambo, kaip kažkam, kurs būtų ją pasisavinęs. Pagaliau jo 
nervinė įtampa baigėsi, ir jį pagavo pasiutusio ir nuolatinio veiki- 
mo įkarštis. Įkaitusiais skruostais, liepsnojančiomis akimis, šūkau- 
damas užkimusiu balsu, jis sparčiu žingsniu vaikščiojo po stovyklą 
arba, sėdėdamas ant kranto, smėliu šveitė savo didelį kalaviją. Iš jo 
širdies išsiliedavo baisūs žodžiai: 

— Leisk veržtis savo pykčiui kaip įsibėgėjusiam kovos vežimu- 
i, — sakė Spendijus. — Rėk, keik, naikink ir žudyk. Kraujas malši- 
na skausmą, ir, kadangi negali patenkinti savo meilės, pasotink 
savo neapykantą, ji tave sustiprins! 

Mato vėl ėmė vadovauti savo kareiviams. Jis be pasigailėjimo 
juos mankštino. Jį gerbė už drąsą, o ypač už jo jėgą. Be to, jis kėlė 
juose tartum kokią mistinę baimę; buvo manoma, kad jis naktį kal- 

bąsis su vaiduokliais. Kitus vadus paskatino jo pavyzdys. Armija 
bemat virto drausminga. Kartaginiečiai iš savo namų girdėjo ragų 
trimitavimą, kuriuo buvo tvarkomi pratimai. Pagaliau barbarai pri- 
ėjo arčiau. 

Jiems sutriuškinti sąsmaukoje reikėjo dviejų armijų, kurios iš 
karto galėtų užklupti juos iš užpakalio: viena, išsilaipinus Utikos 
įlankoj, antroji — prieš Šiltųjų versmių kalno. Bet kas belieka da- 
ryti su vienu Šventuoju legionu, kuriame tebuvo šeši tūkstančiai 
vyrų. Pasukę į rytus, jie galėjo susijungti su klajoklių tautelėmis, 
perkirsti Kirenijos kelią ir sutrukdyti prekybą su dykuma. Jeigu jie 
pasitrauktų į vakarus, sukiltų Numidija. Pagaliau, pristigę maisto, 
anksčiau ar vėliau jie bus priversti kaip skėriai nuniokoti aplinki- 
nius laukus, turtuoliai drebėjo dėl savo gražiųjų pilių, vynuogynų ir 
dirbamų laukų. 

Hanonas pasiūlė žiaurias ir neįvykdomas priemones: paskirti 
stambias sumas už kiekvieno barbaro galvą arba laivų ir mašinų 
pagalba padegti jų sotvyklas. Jo draugas Giskonas, priešingai, rei- 
kalavo, kad jiems būtų sumokėta. Seniūnai neapkentė jo, nes jis 
buvo populiarus; jie būkštavo, kad atsitiktinai neatsirastų koks val- 
dovas, ir, baidydamies monarchijos, stengėsi susilpninti visa, kas 
dar buvo iš jos likę arba kas galėjo ją grąžinti. 

Už tvirtovės sienų gyveno kitos padermės ir nežinomos kilmės 
žmonės: dygliakiaulių medžiotojai, moliuskų ir gyvačių ėdikai. Jie 
eidavo į urvus gyvų hienų gaudyti, kurias pramogaudami vakarais 
paleisdavo bėgti per Megaros smiltynus tarp kapų paminklų. Jų 
pirkios, sulipdytos iš purvo ir jūros žolių, buvo prisiglaudusios prie 
pakrantės uolų kaip kregždžių lizdai. Jie gyveno ten be valdžios ir 
be dievų, pakrikai, visiškai nuogi, silpni ir kartu Žiaurūs ir iš senų 
senovės žmonių nekenčiami dėl savo šlykštaus maisto. Vieną rytą 
sargybiniai pastebėjo, kad jie visi buvo kažkur dingę. 

Pagaliau Didžiosios tarybos nariai apsisprendė. Jie atėjo į sto- 
vyklą be vėrinių ir juostų, atvirais sandalais kaip kaimynai. Lėtu 
žingsniu jie artėjo, sveikindamiesi su vadais arba sustodami pasi- 
kalbėti su kareiviais, sakydami, kad visi nesutarimai pasibaigę ir 
kad visi jų reikalavimai būsią patenkinti. 

Daugelis pirmą kartą matė samdytosios kariuomenės stovyklą. 
Vietoj pakrikimo, kurį jie įsivaizdavo rasią, visur buvo grėsminga 

tvarka ir tyla. Lyg aukšta siena kariuomenę dengė žole apaugęs pyli- 
mas, kuris drąsiai galėjo atlaikyti katapultų smūgius. Gatvių grindinys 
buvo palaistytas šaltu vandeniu, pro palapinių skyles jie pastebėjo 
tamsoje žibančias laukines akis. Sukabinti iečių ryšuliai ir ginklai juos 
akino lyg kokie veidrodžiai. Jie kalbėjo pusbalsiu. Apsivilkę ilgais dra- 
bužiais, jie bijojo ką nors užkliudyti ir pargriauti. 

Kareiviai pareikalavo maisto, pasižadėdami apmokėti tais pini- 
gais, kuriuos Kartagina jiems buvo skolinga. 

Jiems atsiuntė jaučių, avinų, patarškų, džiovintų vaisių ir vilkvi- 
kių, rūkytos skumbrijos, tos puikios skumbrijos, kurią Kartagina 
siųsdavo į visus uostus. Bet jie su panieka sukinėjosi aplink geriau- 
sius galvijus ir pirkdami tyčia už aviną siūlė tiek, kiek būtų vertas 
karvelis, už tris ožkas — granatinio obuolio kainą. Nešvaraus mais- 
to ėdikai, tarpininkaudami šiose derybose, tvirtino, kad juos ap- 
gaudinėja. Tada šie, ištraukę kalavijus, grasino žudynėmis. 

Didžiosios tarybos pasiuntiniai surašė tarnybos metų skaičių, už 
kuriuos kiekvienam kareiviui turėjo sumokėti. Bet dabar neįmano- 
ma žinoti, kiek iš tikrųjų buvo samdyta kareivių, ir Seniūnų taryba 
išsigando tos milžiniškos pinigų sumos, kurią reikėjo mokėti. 
Tektų parduoti silfijaus atsargas, apkrauti mokesčiais prekybos 
miestus, samdytoji kariuomenė pristigtų kantrybės, o Tunisas jau 
susidėjo su jais. Turtuoliai, pakvaišę dėl Hanono nuožmumo ir jo 
draugo priekaištų, patarė piliečiams, kurie turėjo tarp barbarų pa- 
žįstamų, 2 eiti jų aplankyti ir įsigyti jų palankumą, tarti jiems 
meilų žodį. Sitoks pasitikėjimas juos nuramintų. 

Pirkliai, raštininkai, arsenalų darbininkai su visomis šeimomis 
nuvyko pas barbarus. 

Kareiviai įsileido visus kartaginiečius, bet tik vienu ir tokiu siau- 
ru praėjimu, jog keturi greta einantieji alkūnėmis lietė viens kitą. 
Spendijus, stovėdamas prie užtvaros, liepė juos visus stropiai išk- 
rėsti, Mato, atsistojęs priešais jį, stebėjo šitą minią, bene išvys kurį 
žmogų, matytą pas Salambo. 

Stovykla atrodė it miestas, tiek joje buvo Žmonių ir triukšmo. 
Dvi skirtingos minios susimaišė, bet nesusiliejo: viena — drobi- 
niais ir vilnoniais apdarais ir veltinėmis kepurėmis, panašiomis į 
pušų kankorėžius; kita — apsidengus šarvais ir su šalmais ant 
galvų. Tarp tarnų ir jaučių pirklių vaikščiojo visų tautų moterys, 

tamsios kaip prinokę persikai, žalios kaip alyvuogės, geltonos kaip 
apelsinai; jos buvo supirktos iš jūrininkų, surinktos landynėse, pa- 
vogtos iš karavanų, pačiuptos miestų padugnėse, tos, kurias vargin- 
davo meile, kol jos būdavo jaunos, ir mušdavo, kai jos pasendavo, 
o pasitraukimo metu jos mirdavo pakelėse, tarp krovinių, drauge 
su paliktais krūvio gyvuliais. Klajoklių Žmonos, plačiomis ketur- 
kampėmis kupranugarių odos rudomis suknelėmis, lingavo ant 
savo kulnų; dainininkės kirenijietės, apsigaubusios violetiniais Šy- 
dais ir nusidažiusios antakius, dainavo sutūpusios ant rezgių; senės 
negrės, su nudribusiomis krūtimis, rinko kurui gyvulių mėšlą, kurį 
džiovino saulėje; sirakūzietės plaukuose nešiojo auksines plokšte- 
les, luzitanietės — sraigių kiautelių karolius, galės — vilkų kailius 
ant savo baltų krūtinių; o stambūs, parazitais aplipę, nuogi, nea- 
pipjaustyti vaikėzai galvomis daužė praeiviams į pilvą arba kaip 
tigriukai puldinėjo iš užpakalio, kandžiodami jiems rankas. 

Kartaginiečiai vaikščiojo stovykloje, stebėdamiesi tokia daugybe 
daiktų, kurie tiesiog nebetilpo joje. Bailesnieji buvo nusiminę, kiti 
slėpė nerimą. 

Kareiviai tapšnojo jiems per petį, ragindami būti linksmes- 
niems. Pastebėję kurį įžymesnį, jiekvietė jį prisidėti prie jų pramo- 
gų. Žaisdami disku, tokiam svečiui jie taikė sutriuškinti koją arba 
kumštynėse pirmu smūgiu sutrupinti jam žandikaulį. Svaidytojai 
gąsdino kartaginiečius savo mėtyklėmis, kerėtojai — gyvatėmis, 
raiteliai — savo žirgais. Šie ramaus verslo žmonės visaip užgaulio- 
jami nuleisdavo galvas ir stengdavosi šypsotis. Kiti, norėdami pasi- 
rodyti šaunūs, dėjosi norį būti kareiviais. Šiems duodavo skaldyti 
malkas ir valyti mulus; uždėdavo jiems šarvus ir ridinėdavo stovyk- 
lose gatvėmis it statinaites. Paskui, kai jie ruošėsi išvykti, kareiviai 
rovė sau plaukus, juokingai vaipydamiesi. 

Bet daugelis, kvailumo ar prietarų paskatinti, naiviai tikėjo 
visus kartaginiečius esant turtingus ir sekė paskui juos, kaulydami 
duoti ką nors dovanų. Jie prašinėjo visko, kas tik jiems atrodė 
gražu: žiedų, diržų, sandalų, drabužių spurguoto apvado, ir kai 
apiplėštas kartaginietis šaukdavo: 

— Bet juk aš jau nieko nebeturiu. Ko gi tu dar nori? 

Jie atkirsdavo: 

— Tavo žmonos! 

Kiti sakydavo: 

— Tavo gyvybės! 

Sąskaitos buvo perduotos viršininkams, perskaitytos kareiviams, 
galutinai patvirtintos. Tada barbarai pareikalavo palapinių, jiems 
davė palapinių. Graikų vadai ėmė reikalauti keleto tų puikių gink- 
lų, kurie buvo kalami Kartaginoj; Didžioji taryba paskyrė ir šiam 
reikalui pinigų. Bet čia raiteliai pareiškė, kad būtų teisinga, jei res- 
publika jiems atsilygintų už arklius; vienas sakėsi netekęs jų trejeto 
per kažkokį apgulimą, kitas vėl penketo kažkurio Žygio metu, tre- 
tysis net keturiolikos, nuriedėjusių į prarają. Jiems pasiūlė Heka- 
tompylio eržilų; bet jie mieliau norėjo pinigų. 

Paskui jie įsigeidė, kad jiems sumokėtų (sidabru, bet ne odiniais 
pinigais) už visus grūdus, kuriuos jiems buvo skolingi,ir tai dar 
aukščiausiomis karo metu kainomis, taip kad už saiką miltų parei- 
kalavo keturis šimtus kartų daugiau, negu patys mokėjo už kviečių 
maišą. Ši neteisybė visus įsiutino; tačiau teko nusileisti. 

Tada kareivių ir Didžiosios tarybos atstovai susitaikė, prisiekda- 
mi Kartaginos dvasia globėja ir barbarų dievais. Su rytietišku uolu- 
mu ir iškalbingumu jie atsiprašinėjo vieni kitų ir pasikeitė meiliais 
žodžiais. Paskui draugiškumui įrodyti kareiviai pareikalavo nu- 
bausti išdavikus, kurie juos sukėlė prieš respubliką. 

Kartaginiečiai dėjosi nesuprantą. Anie paaiškino tiksliau, saky- 
dami, kad jiems reikia Hanono galvos. 

Keletą kartų per dieną jie išeidavo iš savo stovyklos. Slankioda- 
vo apačioj miesto sienų. Šaukdavo, kad jiems numestų sufeto 
galvą, ir ištiesdavo savo drabužius jai sugauti. 

Galbūt Didžioji taryba būtų nusileidusi ir šiuo atveju, jeigu pas- 
kutinysis reikalavimas nebūtų buvęs dar akiplėšiškesnis: jie reika- 
lavo savo vadams apvesdinti mergelių, parinktų iš kilmingųjų 
šeimų. Tai buvo Spendijaus sumanymas, kuris daugeliui atrodė vi- 
siškai paprastas ir lengvai įvykdomas. Bet šis noras kraujo ryšiu su- 
sijungti su punais visus įžeidė; jiems šiurkščiai buvo atsakyta, kad 
jie daugiau nieko neturį gauti. Tada šie ėmė šaukti esą apgauti; jei 
per tris dienas jie negausią, kas jiems priklauso, patys ateisią į Kar- 
taginą pasiimti. 

Samdinių pikta valia nebuvo tokia besaikė, kaip buvo linkę gal- 
voti jų priešai. Hamilkaro pažadai buvo neišsemiami, nors tiesa, ir 

neapibrėžti, bet iškilmingi ir kelis kartus pakartoti. Tad išlipdami 
Kartaginos uoste, jie galėjo tikėtis, kad jiems paliks miestą, kad jie 
pasidalins jo lobius; o kai pamatė, kad tik dideliu vargu jiems bus 
sumokėtos algos, jie pajuto, kad ir jų išdidumas, ir jų godumas 
buvo apviltas. 

Argi Dionizas, Piras, Agatoklis ir Aleksandro vadai nepaliko 
nuostabios laimės pavyzdžių? Herkuleso, kurį chanaaniečiai suta- 
patino su saule, idealas tviskėjo kariuomenės troškimų akiraty. Juk 
buvo žinoma, kad paprasti kareiviai nešiojo diademas, 0 gandas 
apie griūvančias imperijas masino svajoti ir galą jo ąžuolynuose, ir 
etiopą jo smiltynuose. Bet buvo viena tauta, visados pasiruošusi 
pasinautoi drąsuolių paslaugomis; ir vagis, išvytas iš savo giminės, 
ir tėvažudys, klajojąs vieškeliais, ir dievų persekiojamas šventvagis, 
visi išbadėję, visi nusivylusieji stengėsi pasiekti uostą, kur Kartagi- 
nos įgaliotiniai samdė kareivius. Paprastai ji tesėdavo savo paža- 
dus. Tačiau šį kartą jos nepaprastas šykštumas ją pastūmėjo prie 
pavojingo išdavimo. Numidai, libijiečiai, visa Afrika ruošėsi pulti 
Kartaginą. Tik jūra dar buvo laisva. Bet čia ji susidūrė su romėnais 
ir, kaip galvažudžių puolamas žmogus, aplink save pajuto mirtį. 

Teko kreiptis į Giskoną; barbarai sutiko, kad šis būtų tarpinin- 
ku. Vieną rytą jie pamatė, kaip uosto grandinės nusileido, ir trys 
plokščiadugniai laivai Tenijos perkasu įplaukė į ežerą. 

Pirmojo laivo priekyje jie pastebėjo Giskoną. Už jo nugaros 
aukštesnė už katafalką stūksojo didžiulė dėžė, išgražinta kaban- 
čiais, į diademas panašiais žiedais. Toliau buvo legionas vertėjų, 
sfinksų šukuosenomis ir papūgomis tatuiruotom krūtinėm. Juos ly- 
dėjo draugai ir vergai, visi be ginklų, ir jų buvo tiek daug, jog petys 
lietė petį. Trys ilgi laivai tiek buvo prikrauti, kad vos neskendo ir 
pamažu artėjo, šaukiant juos stebinčiai armijai. 

Vos tik Giskonas išlipo, barbarai puolė jo pasitikti. Jis įsakė pa- 
daryti iš maišų paaukštinimą ir įkopęs pareiškė tos vietos nepalik- 
siąs tol, kol jiems nesumokės iki paskutinio talento. 

Pasigirdo plojimai; jis ilgai negalėjo žodžio ištarti. 

Paskui jis pasmerkė respublikos ir barbarų klaidas; kalti buvę 
keli maištininkai, savo smurtu įgąsdinę Kartingą. Puikiausias jos 
gerų norų įrodymas yra tai, kad jinai pas juos atsiuntė jį, amžinąjį 
Hanono priešą. Jiems nevertėjo manyti, kad tauta yra tiek kvaila, 

jog norėtų erzinti narsius karius, nei tiek nedėkinga, kad neigtų jų 
nuopelnus; ir Giskonas ėmė mokėti algas, pradėdamas nuo libijiečių. 
Kadangi jie pateikė melagingas sąskaitas, jis jomis nesinaudojo. 

Jie rikiavosi prieš jį tautomis, išskėtęs pirštus, tuo parodydami 
ištarnautų metų skaičių; paskui tučtuojau iš eilės jų kairiąsias ran- 
kas paženklindavo žaliais dažais; raštininkai sėmė pinigus iš atida- 
rytų dėžių, 0 kiti durklų skylutėmis žymėjo švininėj lentelėje. 

Pro šalį praėjo žmogus, kuris žengė sunkiai kaip jautis. 

— Palypėk prie manęs, — tarė sufetas, įtardamas jį apgaudinė- 
jant. — Kelerius metus tarnavai? 

— Dvylika metų, — atsakė libijietis. 

Giskonas pakišo po jo Žiauna savo pirštus, kur šalmų raiščiai il- 
gainiui pritrindavo porą nuospaudų,; jas vadindavo ragais; „turėti 
ragus“, reiškė būti veteranu. 

— Vagie! — sušuko sufetas, — ko stinga tavo veidui, tu turi ne- 
šioti ant savo pečių! 

Ir, perplėšęs jo tuniką, jis apnuogino nugarą, visą nusėtą pak- 
raujavusiomis niežų dėmėmis; tai buvo žemdirbys iš Hipo Zarito. 
Kilo triukšmas; jam nukirto galvą. 

Kai atėjo naktis, Spendijus nuėjęs pažadino libijiečius. Jis tarė jiems: 

— Kai liguriečiams, graikams, balearams ir vyrams iš Italijos bus 
sumokėta, jie grįš namo. O jūs liksite Afrikoj, išsiblaškę giminėmis 
ir be jokios apsaugos! Tada respublika jums atkeršys! Saugokitės 
grįžtu! Nejaugi jūs patikėsite žodžiais? Abu sufetai veikia sutarti- 
nai! Pastarasis irgi jus apgaudinėja! Prisiminkite Griaučių salą ir 
Ksantipą, kurį jie pasiuntė į Spartą supuvusia galera. 

— Tai kas gi mums daryti? — paklausė jie. 

— Pagalvokite! — atsakė Spendijus. 

Kitos dvi dienos praėjo mokant algas kariams iš Magdalos, iš 
Leptiso, iš Hekatompylio; Spendijus dabar slankojo tarp galų. 

— Moka libijiečiams, paskui mokės graikams, paskui balearams 
ir vyrams iš Azijos, ir visiems kitiems! Bet kadangi jūsų nedaug, jūs 
negausite nieko! Nebematysite daugiau savo tėvynės! Jums neduos 
laivų. Jie jus išžudys, kad sutaupytų maistą. 

Galai nuėjo ieškoti sufeto. Autaritas, tasai, kurį Šis buvo sužei- 
dęs Hamilakro soduose, ėmė jį klausinėti. Vergų nustumtas jis 
pradingo, bet prisiekė atkeršysiąs. 

Reikalavimai ir nusiskundimai kasdien augo. Atkakliausieji įsi- 
veržė į sufeto palapinę ir, stengdamiesi sugraudinti, graibstė jį už 
rankų, vertė jį pirštu pačiupinėti jų bedantes burnas, jų nepapras- 
tai liesas rankas ir žaizdų randus. Dar negavusieji algų siuto; tie, 
kuriems jau buvo sumokėta, reikalavo antra tiek už savo arklius; o 
valkatos ir bėgliai, nusitvėrę kareivių ginklus, tvirtino, kad dar 
jiems užmiršo sumokėti. Kas minutę kaip viesulas plūdo nauji 
žmonės; palapinės barškėjo, virto; stovyklos pylimų spaudžiama 
nuo vartų iki pat vidurio minia bangavo garsiai šaukdama. Kai są- 
myšis per daug įsisiūbuodavo, Giskonas atsiremdavo alkūne ant 
dramblio kaulo skeptro, įsmeigdavo savo žvilgsnį į jūrą ir stovėda- 
vo nejudėdamas, sukišęs savo pirštus į barzdą. 

Mato su Spendijum dažnai paeidavo į šalį pasitarti; paskui jis atsis- 
todavo priešais sufetą, ir Giskonas nuolat jautė į save nukreiptas jo 
akis kaip dvi padegamąsias strėles. Per minios galvas juodu ne kartą 
vienas antrą plūdo, bet žodžių nebegirdėjo. Tačiau algos buvo moka- 
mos toliau, ir sufetas išsisukdavo iš kiekvienos keblios padėties. 

Graikai norėjo prikibti dėl skirtingo monetų svorio. Jis jiems 
taip viską išaiškino, jo jie pasitraukė, netarę nė žodžio. Negrai pa- 
reikalavo baltų kiautelių, kuriais buvo prekiaujama Afrikoje. Jis 
jiems patarė pasiųsti žmones jų atgabenti iš Kartaginos; tada jie, 
kaip ir visi kiti, priėmė jiems duodamus pinigus. 

Tačiau balearams buvo pažadėta kai kas geresnio, būtent, mote- 
rų. Sufetas atsakė, kad laukiama atvykstant viso karavano mergai- 
čių: kelias esąs tolimas, dar reikėsią bent šešių mėnulių. Kai jos 
pariebėsiančios ir gerai būsiančios įtrintos kvepalais, jas atsiųsią 
laivais į balearų uostus. 

Staiga Zarksas, jau pasveikęs ir sustiprėjęs, pasišokėjo lyg akro- 
batas ant savo draugų pečių ir riktelėjo: 

— Ar tujų palikai ir lavonams? 

Ir jis ranka parodė Kartaginos link, į Manono šventyklos vartus. 

Paskutiniuose saulės spinduliuose variniai durų apkaustai spin- 
dėjo nuo viršaus iki apačios, barbarams pasirodė, kad juose jie 
mato srūvantį kraują. Kas kartą, kai tik Giskonas norėdavo kalbėti, 
jie pradėdavo klykti. Pagaliau jis oriai nulipo žemyn ir užsidarė 
savo palapinėje. 

Kai kitą dieną saulei tekant jis išėjo iš jos, jo vertėjai, miegoję 

lauke, nebejudėjo: gulėjo aukštielninki, sustingusiom akim, iškišę 
liežuvius tarp dantų, pamėlynavusiais veidais. Balta puta sunkėsi iš 
jų šnervių, ir jų sąnariai buvo pastirę, tartum šaltis per naktį būtų 
juos visus pavertęs ledu. Kiekvienas ant kaklo turėjo vytelių kilpą. 

Po šio sąmyšis jau nesiliovė. Barbarų išskerdimas, apie kurį papa- 
sakojo Zarksas, patvirtino Spendijaus įtarimus. Jie pradėjo galvoti, 
kad respublika visą laiką sieka juos apgauti. Metas buvo su tuo baigti! 
Galima tartis ir be vertėjų. Zarksas dainavo karo dainas, užsidėjęs 
mėtyklės juostą ant galvos. Autaritas mojavo savo dideliu kalaviju; 
Spendijus vienam šnibžtelėdavo kokį žodį, kitam pakišdavo durklą. 
Stipresnieji mėgino patys pasiimti savo algą, nuosaikesnieji reikalavo 
tęsti mokėjimą. Niekas dabar neišleido iš rankų ginklo, ir visų pyktis 
susiliejo į grėsmingą neapykantą Giskonui. 

Kai kurie palypėję atsistojo gretai jo. Kol jie šūkaudami plūdo, 
jų ramiai buvo klausomasi, bet jei kuris pamėgindavo bent vienu 
žodžiu jį užtarti, tą tuoj užmušdavo akmenimis arba iš užpakalio 
kalavijo kirčiu nukirsdavo jam galvą. Maišų krūva buvo apšlakstyta 
krauju labiau negu aukuras. 

Baisiausi jie būdavo po pietų, kai išgerdavo vyno! Šis malonu- 
mas punų armijoje buvo draudžiamas mirties bausme, ir jie kėlė 
taures Kartaginos link, tyčiodamiesi iš jos drausmės. Paskui grįžda- 
vo prie pinigus saugojusių vergų ir vėl pradėdavo juos žudyti. Žodį 
„mušk“, skirtingą kiekvienoj kalboj, suprato visi. 

Giskonas gerai žinojo, kad tėvynė jį apleido, bet nors ji buvo ir 
nedėkinga, jis nenorėjo padaryti jai gėdos. Kai jam priminė, kad 
jiems buvę pažadėta laivų, jis prisiekė jiems Molochu pats savo pi- 
nigais jų parūpinsiąs ir, nutraukęs nuo kaklo savo mėlynų deiman- 
tų vėrinį, sviedė į minią, kaip savo priesaikos įkaitą. 

"Tada afrikiečiai pareikalavo grūdų, kuriuos buvo žadėjusi Di- 
džioji taryba. Giskonas išvyniojo sysitų sąskaitas, rašytas violeti- 
niais dažais avių kailiuose, ir ėmė skaityti, kiek kurį mėnesį ir kurią 
dieną jų buvo atgabenta į Kartaginą. 

Staiga plačiai išplėtęs akis jis sustojo, lyg tarp skaičių būtų išvy- 
dęs savo mirties nuosprendį. 

Seniūnai iš tikrųjų begėdiškai mažino skaičius, ir grūdai, par- 
duoti sunkiausiu laikotarpiu, buvo sužymėti tokiomis žemomis 
kainomis, jog tik aklas būtų galėjęs jomis patikėti. 

— Kalbėk! — šaukė barbarai, — garsiau! A! Jis niekšas galvoja 
ką sumeluoti! Netikėkit juo! 

Valandėlę jis svyravo. Paskui vėl ėmė skaityti. 

Kareiviai, neįtardami, kad juos apgaudinėja, pasitikėjo sysitų 
sąskaitomis. Taigi Kartaginos išteklių gausybė žadino jų pasiutusį 
pavydą. Jie sudaužė sikomoro medžio dėžę, jos trys ketvirtadaliai 
buvo tušti. Jie matė imant iš jos tokią daugybę pinigų, jog vaizda- 
vosi ją esant neišsemiamą. Giskonas pinigus užkasęs savo palapi- 
nėj. Jie užkopė ant maišų. Jiems vadovavo Mato, ir kadangi jie be 
paliovos šaukė: „Pinigus! Pinigus!“, Giskonas pagaliau atsakė: 

— Tegul jūsų vadas jums duoda! 

Nebylus jis žiūrėjo į juos savo didelėmis, geltonomis akimis, 
blyškesnis už savo barzdą. Strėlė, užkliuvusi už plunksnų, įstrigo 
plačiame auksiniame žiede prie jo ausies, ir kraujas srovele tekėjo 
nuo jo tiaros ant peties. 

Mato davus ženklą, visi puolė pirmyn. Jis skėstelėjo rankomis, 
Spendijus suglaudė jas, užmetęs ant riešų kilpą; kitas parmetė jį, ir 
jis dingo pakrikusioje minioje, kuri užgriuvo maišus. 

Jie suardė jo palapinę. Ten rado tik būtiniausius apyvokos daik- 
tus, paskui, geriau paieškoję, tris Tanitos paveikslus ir viename 
beždžionės kailyje susuptą juodą iš mėnulio nukritusį akmenį. Gis- 
koną į stovyklą palydėti pasišovė nemaža kartaginiečių; visi buvo 
didikai, karo partijos nariai. 

Juos išvilko iš palapinių į atmatų griovį. Geležinėmis grandinė- 
mis perjuosė jiems pilvus, pririšo prie stulpų, 0 maistą jiems pa- 
duodavo pasmeigę ant iečių smaigalių. 

Autaritas, kuris visą laiką saugojo suimtuosius, visaip užgaulio- 
damas plūdo juos, bet kadangi jie visiškai nesuprato jo kalbos, tad 
nieko jam neatsakinėjo; galai kartkartėmis svaidė jiems į veidą ak- 
menis, kad priverstų juos rėkti. 

Rytojaus dieną kažkoks nuovargis apėmė armiją. Dabar, kai jų 
pyktis buvo atslūgęs, juos pagavo nerimas. Mato kamavo kažkoks 
neaiškus liūdesys. Jam atrodė, kad jis netiesioginiu būdu įžeidęs 
Salambo. Šie turtuoliai buvo lyg ir jos būtybės priklausiniai. Naktį 
jis atsisėsdavo ant jų griovio kranto ir jų dejavimuose girdėjo 
kažką, kas nuostabiai priminė tą balsą, kurio buvo kupina jo širdis. 

Tuo tarpu visi kaltino libijiečius, nes jiems vieniems buvo sumo- 

kėtos algos. Bet prasidėjus tautiniams vaidams ir tarpusavio neapy- 
kantai, visi tuojau pajuto, kad pavojinga jai pasiduoti. Už jų atliktą 
pasikėsinimą galima buvo laukti žiaurios bausmės. Taigi reikėjo 
užbėgti už akių Kartaginos kerštui. Slaptiems pasitarimams, kal- 
boms nebuvo galo. Kiekvienas kalbėjo, niekas nebeklausė, ir Spen- 
dijus, paprastai toks iškalbus, į visus pasiūlymus tik purtė galvą. 

Kartą vakare jis tartum šiaip sau paklausė Mato, ar miesto vidu- 
je yra versmių. 

— Nė vienos! — atsakė Mato. 

Rytojaus dieną Spendijus nutempė jį prie ežero kranto. 

— Viešpatie! — tarė buvęs vergas, — jei tavo širdis narsi, aš nu- 
vesiu tave į Kartaginą. 

— Kuriuo būdu? — paklausė šis, vos atgaudamas kvapą. 

— Prisiek įvykdyti visus mano įsakymus ir kad seksi mane kaip šešėlis! 

Mato, pakėlęs į Chabaro planetą savo ranką, sušuko: 

— Prisiekiu Tanita! 

Spendijus tęsė: 

— Rytoj, saulei nusileidus, lauk manęs prie vandentiekio, tarp 
devintosios ir dešimtosios arkos. Pasiimk su savim geležinį laužtu- 
vą, šalmą be plunksnų ir odinius sandalus. 

Vandentiekis, apie kurį jis kalbėjo, skersai kirto visą sąsmauką, — 
tai buvo didingas įrengimas, vėliau romėnų dar gerokai praplėstas. 
Nors ir niekino kartaginiečiai kitas tautas, bet jie nevykusiai pasisavi- 
no iš jų šį naują išradimą, lygiai kaip romėnai pasisavino iš jų punišką- 
ją galerą, penketas sunkios architektūros arkų eilių, sustatytų viena 
ant kitos, su atramomis pamatuose ir su liūtų galvomis viršuje, siekė 
vakarinę Akropolio dalį, kur leidosi į požemius po miestu, išpildamos 
beveik ištisą upę į Megaros cisternas. 

Sutartą valandą Spendijus jau rado Mato. Pririšęs prie virvės 
kablį, ją smarkiai apsukęs, metė kaip kilpinę; geležinis įrankis užsi- 
kabino, ir jiedu vienas paskui antrą ėmė šliaužti siena. 

Bet kai įkopė į pirmą aukštą, kiekvieną kartą metamas kablys 
krisdavo atgal; beieškant kokios nors spragos, teko eiti atbrailos 
kraštu; kiekvienoj aukštesniojoj arkų eilėj ji buvo vis siauresnė. 
Vėliau dar pabrizgo virvė. Ir keletą kartų vos nenutrūko. 

Pagaliau jie pateko į aukštutinę aikštelę. Spendijus kartkartėmis 
pasilenkdavo rankomis apgraibyti akmeninių plytų. 

— Čia, — tarė jis, — pradėkime. 

Užgulus laužtuvą, kurį buvo pasiėmęs Mato, jiems pavyko iš- 
versti vieną plytą. 

Tolumoj jie pastebėjo būrį raitelių, lekiančių nežabotais žirgais. 
Jų auksinės apyrankės šokinėjo plačiose apsiaustų klostėse. Prieša- 
ky galėjai įžiūrėti žmogų, vainikuotą stručio plunksnomis, kuris 
jojo, abiejose rankose laikydamas po ietį. 

— Nar Havasas. 

— Nesvarbu! — atsiliepė Spendijus. 

Ir jis šoko į skylę, kurią jie buvo atvėrę, iškeldami plytą. 

Mato, jo įsakytas, pabandė kelti vieną akmenį, bet buvo ankšta, 
ir jis negalėjo alkūnių pajudinti. 

— Mes dar grįšime, — tarė Spendijus, — eik pirmyn. 

Ir jie pasileido vandens srove. 

Čia vandens buvo iki juostos. Netrukus jie susverdėjo, ir jiems 
teko plaukti. Jie nuolat atsimušdavo į per daug siauro kanalo sie- 
nas. Vanduo tekėjo beveik prie pat lubų: jie susibraižė veidus. Vė- 
liau juos ėmė nešti srovė. Oras, tvankesnis negu kape, jiems 
spaudė krūtinę, ir, pridengę rankomis galvas, suglaudę kelius, išsi- 
tiesę visu ūgiu, jie nėrė tamsoj lyg strėlės, dusdami, gargaliuodami, 
vos gyvi. Staiga aplink juos sutemo, ir vandens sraunumas padidė- 
jo. Jie krito. 

Kai vėl iškilo į paviršių, keletą minučių laikėsi ant nugarų, sma- 
giai traukdami į save orą. Arkados viena po kitos atsivėrė tarp pla- 
čių baseinus skiriančių sienų. Visi buvo sklidini, ir vanduo 
tyvuliavo visame cisternų plote tartum ištisinė lygi marška. Pro 
lubų skliautuose esančius bokštus iš orlaidžių tryško balkšva švie- 
sa, kuri ant vandens mirgėjo lyg kokie šviesūs diskai; aplink supan- 
ti tamsa tirštėjo palei sienas, kažkaip neaiškiai jas atitolindama. 
Mažiausias garsas atsiliepdavo skardžiu aidu. 

Spendijus ir Mato vėl leidosi plaukti ir, prasmukę pro arkų 
angas, praplaukė iš eilės keletą patalpų. Kitos dvi eilės mažesnių 
baseinų rikiavosi lygiagrečiai iš abiejų pusių. Jie paklydo; suko į 
vieną, į kitą pusę, grįžo atgal. Pagaliau jų kojos atsirėmė į kažką 
kietą. Tai buvo grindinys galerijos, kuri tiesėsi išilgai cisternų. 

Tada, labai atsargiai slinkdami, jie grabaliojo sieną, ieškodami 
išėjimo. Bet jų kojos slydo; jie smuko į gilius šulinius. Vos iškilę, 

vėl nugrimzdavo, ir jautėsi baisiai išvargę, tarytum jų sąnariai plau- 
kiant būtų ištižę vandeny. Jų akys užsimerkė,; jie merdėjo. 

Spendijus į vienos angos ardyną susižeidė ranką. Abu įsikibę, 
ėmė jį judinti, jis atsidarė, ir jie atsidūrė ant laiptų, kurie pačiame 
viršuje buvo uždaryti bronzinėmis durimis. Durklo smaigaliu jie 
atstūmė skląstį, kuris buvo užkištas iš lauko pusės; staiga juos ap- 
gaubė tyras oras. 

Naktis buvo kupina tylos, ir dangus be galo aukštai. Medžių vai- 
nikai prasikišdavo pro ilgas sienų briaunas. Visas miestas miegojo. 
Tiktai sargybų žiburėliai spinksojo kaip klajojančios žvaigždės. 

Spendijus, trejus metus sėdėjęs požemy, blogai pažino miestą. 
Mato manė, kad, norint patekti į Hamilkaro rūmus, jiems reikėtų 
pasukti į kairę, pro Mapalus. 

— Ne, — tarė Spendijus, — vesk mane į Tanitos šventyklą. 

Mato norėjo kažką sakyti. 

— Prisimink! — sušuko jam buvęs vergas ir, pakėlęs ranką, pa- 
rodė spindinčią Chabaro planetą. 

Tada Mato, nė žodžio netardamas, pasuko į Akropolį. 

Jie šliaužė pro kaktusų žalitvores, kurios traukėsi abipus take- 
lių. Nuo jų kūnų į dulkes sroveno vanduo. Jų šlapi sandalai nekėlė 
jokio garso. Spendijus savo labiau už deglus šviečiančiomis akimis 
kas žingsnis tikrino krūmus; — jis ėjo paskui Mato, padėjęs rankas 
ant dviejų durklų, kuriuos laikė po pažastim ant odinių dirželių. 


V 
Tanita 


Išėję iš sodų, jie atsidūrė prie Megarą supančios sienos. Bet aukš- 
tame mūre surado spragą ir įėjo pro ją. 

Vietovė buvo nuožulni, sudaranti savotišką didžiulį slėnį. Tai 
buvo atvira aikštė. 

— Klausyk, — tarė Spendijus, — ir, svarbiausia, nieko nebijok!.. 
Aš tesėsiu savo pažadą... 

Jis stabtelėjo; atrodė galvojąs, lyg ieškodamas tinkamesnio žo- 
džio. 

— Ar prisimeni, kai aš, saulei tekant, nuo Salambo rūmų tera- 
sos parodžiau tau Kartaginą? Tą dieną mes buvome galingi, bet tu 
tada nieko nenorėjai girdėti. 

Paskui iškilmingu balsu tęsė: 

— Viešpatie, Tanitos šventykloje yra paslaptinga iš dangaus 
nukritusi ir deivę apgaubusi skraistė. 

— Žinau, — atsakė Mato. 

Spendijus tęsė: 

— Ji pati yra dieviška, nes yra deivės dalis. Dievai būna ten, kur 
yra jų paveikslai. Kadangi Kartagina ją turi, todėl Kartagina ir yra 
tvirta. 

Paskui, prigludęs prie Mato ausies, pridūrė: 

— Aš tave atsivedžiau, kad tu ją pagrobtum... 

Mato siaubingai atšoko. 

— Eik sau! Pasiieškok kitą! Aš nenoriu padėti tau įvykdyti šį 
bjaurų nusikaltimą. 

— Bet juk Tanita yra tavo priešas, — atšovė Spendijus, — ji tave 
persekioja, ir tu miršti dėl jos pykčio. Tu jai tuo atkeršysi. Jinai 
tavęs klausys. Tu pasidarysi beveik nemirtingas ir nenugalimas. 

Mato nuleido galvą. Jis tęsė: 

— Mes pralaimėsime; kariuomenė pati save sunaikins. Mes ne- 
galime tikėtis nei pasitraukimo, nei pagalbos, nei atleidimo. Ko- 
kios dievų bausmės tu dar gali bijoti, jei jų galybę turėsi savo 
rankose? Nejaugi tau geriau būtų, pralaimėjus mūšį, mirti kur pak- 
rūmėj niekinga mirtimi ar sudegti laužo ugny minios keikiamam? 
Viešpatie, vieną dieną tu įžengsi į Kartaginą apsuptas žynių draugi- 
jos, kurie bučiuos tavo sandalus: ir jei Tanitos skraistė ir tada dar 
slėgs tave, tu grąžinsi ją šventyklai. Sek mane! Eik, paimk ją. 

Baisi pagunda graužė Mato. Būtų mielai norėjęs įsigyti skraistę, 
neįvykdydamas šventvagystės. Bet jis tarėsi galbūt įgysiąs jos kerin- 
čią jėgą Ir nepagrobdamas zaimto. Jis nesiryžo prasiskverbti į savo 
minčių gelmes, sustodamas ties riba, kuri jį gąsdino. 

— Eikime! — tarė jis; ir jie tylėdami nuėjo greitu žingsniu vie- 
nas greta antro. 

Vietovė buvo pakili, ir namų tarpai vis mažėjo. Tamsoj jie pasu- 
ko siauromis gatvelėmis. Plaušinės užuolaidos, kuriomis buvo pri- 
dengtos durys, plakėsi į sienas. Vienoje aikštėje, prie glėbio 
pripjautos žolės, gromulojo kupranugariai. Paskui jiedu perėjo 
alėją, kuri buvo dengta šakomis. Sulojo šunų būrys. Bet staiga vieta 
pasidarė erdvesnė, ir jie pažino vakarinę Akropolio pusę. Birsos 
papėdėje dunksojo ilga, juoda masė: tai buvo Tanitos maldykla — 
pastatai ir sodai, kiemai ir gėlynai, apsupti žema plytų siena. Spen- 
dijus ir Mato perlipo per ją. 

Šioje pirmoje užtvaroje jie rado platanų mišką, kuris saugojo 
nuo maro ir užkrėtimo iš oro. Šen bei ten buvo išskleistos palapi- 
nės, kuriose dienos metu pardavinėdavo tepalą gyvaplaukiams nai- 
kinti, kvepalus, mėnulio pavidalo pyragaičius ir alebastro luituose 
išraižytus deivės paveikslus su maldyklos atvaizdu. 

Bijoti jiems nebuvo ko, nes tą naktį, kai nepasirodydavo mėnu- 
lis, nebūdavo jokių apeigų; tačiau Mato sulėtino žingsnį; jis sustojo 
prieš tris juodmedžio laiptus, kurie vedė į antrąjį aptvarą. 

— Pirmyn! — tarė Spendijus. 

Granatų, migdolų medžiai, kiparisai ir mirtos, sustingę, lyg jų 
lapai būtų bronziniai, tvarkinga eile rikiavosi vienas paskui kitą; 
žydrais akmenėliais grįstas kelias girgždėjo po jų kojomis, ir pražy- 
dusios rožės lyg užuolaidos sviro iš abiejų alėjos pusių. Jie atėjo 

prie ardynu užtvertos apskritos spragos. Mato, kurį ši tyla baugino, 
tarė Spendijui: 

— Cia atmiešia gėląjį vandenį su karčiuoju. 

— Visa tai jau esu matęs, — tarė buvęs vergas, — Sirijoj, Mafu- 
go mieste. 

Ir penkių sidabrinių pakopų laiptais jie pakilo į tretįjį aptvarą. 

Jo vidury augo didžiulis kedras. Apatinės jo šakos nyko audinių 
gabalėliuose ir vėriniuose, kuriais jas apkabinėjo maldininkai. Jie 
paėjo dar keletą žingsnių, ir prieš jų akis iškilo šventyklos fasadas. 

Du ilgi portikai, kurių atramos gulėjo ant žemų stulpų, gaubė 
keturkampį bokštą, kurio aukštutinę aikštelę puošė mėnulio pjau- 
tuvas. Portikų kertėse ir keturiuose bokšto kampuose stovėjo 
vazos, pilnos degančių smilkalų. Kapiteliai buvo nukloti granatais 
ir kolokintais, sienomis paeiliui driekėsi vingiuotos linijos, rombai, 
perlų gijos, o prie varinių iš prieangio einančių laiptų sidabrinė fi- 
ligraninė pertvara sudarė platų puslankį. 

Prie įėjimo, tarp auksinės ir smaragdinės kolonos, stovėjo ak- 
meninis kūgis. Mato, praeidamas pro šalį, pabučiavo savo dešinę 
ranką. 

Pirmasis kambarys buvo labai aukštas; lubose švietė nesuskaito- 
ma daugybė langelių, pakėlus galvą, galima buvo pamatyti žvaigž- 
des. Pasieniais stovėjo nendrinės pintinės, prikrautos plaukų ir 
barzdų, tai buvo jaunuolų aukos; 0 apskrito kambario vidury, iš 
speneliais išmarginto apvalkalo, kilo moters biustas. Stora, barzdo- 
ta, primerktais akių vokais, ji atrodė besišypsanti, sukryžiavusi ran- 
kas apačioj savo stamabus pilvo, nužvilginto minios pabučiavimų. 

Paskui jie vėl atsidūrė tyrame ore, skersiniame koridoriuje, kur 
stovėjo nedidelis aukuras, atsišliejęs į dramblio kaulo duris. Toliau 
eiti buvo draudžiama; tiktai Žyniai galėjo jas atidaryti, nes šventyk- 
la nebuvo vieta miniai susirinkti, o asmeniška dievybės buveinė. 

— Šis sumanymas yra neįvykdamas, — kalbėjo Mato. — Tu apie 
tai nepagalvojai! Grižkime! 

Spendijus tyrinėjo sienas. 

Jis įsigeidė skraistės ne todėl, kad būtų tikėjęs jos paslaptinga 
galia (Spendijus tikėjo tik orakulu), bet buvo tvirtai įsitikinęs, kad 
kartaginiečiai, jos netekę, labai nusimintų. Ieškodami išėjimo, jie 
apėjo šventyklą iš kitos pusės. 

Po terebinto medžiais buvo matomi įvairaus pavidalo nedideli 
pastatai. Čia vienur, čia kitur stovėjo akmeninis falusas, ir dideli 
elniai ramiai bastėsi, spardydami savo skeltomis nagomis nukritu- 
sius pušų kankorėžius. 

Jie vėl grįžo tarp dviejų ilgų lygiagrečių galerijų. Pakraščiais ri- 
kiavosi atviros mažos celės. Kedro kolonos nuo viršaus iki apačios 
buvo nukabinėtos būgneliais ir kimbolais. Prie celių durų miegojo 
moterys, išsitiesusios ant plaušinių patiesalų. Jų kūnai, žvilgą nuo 
įvairių tepalų, skleidė stiprų kvepiančių šaknelių ir užgesintų smil- 
kalų kvapą; jos buvo taip gausiai tatuiruotos, apsikabinėjusios ka- 
roliais,  apsimausčiusios žiedais ir tiek prisidažiusios bei 
išsitepusios antimonijum, jog jas galėjai palaikyti žemėje gulinčiais 
stabais, jei nebūtų kilnojęsi jų krūtinės. Lotosai supo fontaną, kur 
nardė žuvys, panašios į Salambo žuvis; toliau, gilumoje, palei šven- 
tyklos sieną, tiesėsi vynuogynas su stiklinėmis šakelėmis ir smarag- 
dinėmis kekėmis, brangakmenių atspindžiai pro dažytas kolonas 
tryško ant miegančių veidų. 

Mato duso šioje tvankumoje, kuri slėgė jį, dvelkdama nuo kedro 
sienų. Visi tie vaisingumo simboliai, tie kvapai, tas spinduliavimas, 
tie alsavimai jį svaigino. Mistinėje šviesoje jis svajojo apie Salam- 
bo. Ji sutapo su pačia deive, ir jo meilė dėl to suklestėjo dar galin- 
giau, kaip dideli lotosų žiedai virš gilių vandenų. 

Spendijus skaičiavo, kiek jis kitados būtų gavęs už šitas moteris, 
ir praeidamas pro jas, greitu žvilgsniu svėrė jų auksinius karolius. 

Iš šitos pusės, lygiai kaip ir iš anos, į šventyklą patekti buvo neįma- 
noma. Jie grįžo prie pirmojo kambario. Tuo metu, kai Spendijus apg- 
raibomis ieškojo ir šniukštinėjo, Mato, sukniubęs prie durų, meldėsi 
Tanitai. Jis prašė ją neleisti įvykdyti šios šventvagystės. Jis stengėsi 
permaldauti ją švelniais žodžiais tartum kokią supykusią būtybę. 

Virš durų Spendijus pastebėjo siaurą angą. 

— Kelkis! — tarė jis Mato ir liepė jam atsistoti bei nugara atsiš- 
lieti į sieną. Paskui, viena koja pasistiepęs ant jo rankų, antrąja ant 
galvos, jis pasiekė orlaidės aukštį, įsmuko į ją ir dingo. Vėliau 
Mato pajuto ant peties nukritusią virvę su mazgais, tą pačią, kuria 
Spendijus, prieš nusileisdamas į cisternas, apsijuosė savo liemenį; 
ir, abiem rankom į ją įsikibęs, jis netrukus atsidūrė šalia jo didžiu- 
lėje visiškai tamsioje salėje. 

Panašūs pasikėsinimai buvo kažkas nepaprasta. Apsaugos prie- 
monių stoka aiškiai rodė, jog buvo sprendžiama, kad tai neįmano- 
mas dalykas. Siaubas saugojo šventyklas geriau negu sienos. Mato 
kas žingsnis tikėjosi mirsiąs. 

Tamsybių gilumoj virpėjo šviesa; jie prisiartino prie jos. Tai 
buvo žiburys, degęs sraigės kiaute ant papėdės vienos statulos, ku- 
rios galvą dengė kabirų kepuraitė. Jos ilgas mėlynas drabužis buvo 
nusagstytas deimantiniais skrituliais, 0 jos kojos buvo prirakintos 
prie grindų grandinėmis, kurios leidosi po akmeninėmis plytomis. 
Mato vos ištvėrė nesurikęs. Jis sušnabždėjo: 

— O! Štai ji! Štai ji!.. 

Spendijus paėmė lempą pasišviesti. 

— Koks tu bedievis! — sušnabždėjo Mato. Bet vis dėlto sekė 
paskui jį. 

Patalpoje, į kurią jie dabar įėjo, tebuvo tik juodai tapytas pa- 
veikslas, vaizduojąs kitą moterį. Jos kojos siekė sienos viršų. Jos 
kūnas užklojo visas lubas. Ant raiščio iš jos bambos kabojo didžiu- 
lis kiaušinis, nuleidusi galvą, jinai buvo persisvėrus kitoje sienoje 
iki pat grindinio, kurį siekė jos smaili pirštai. 

Norėdami paeiti toliau, jie praskleidė užuolaidą, bet pūstelėjo 
vėjas, ir lempa užgeso. 

Dabar jie klaidžiojo pasiklydę sudėtingoje patalpos statyboje. 
Staiga po savo kojomis pajuto kažką nepaprastai švelnaus. Ki- 
birkštys Žėrėjo, tryško, ir jie ėjo ugnyje. Spendijus pačiupinėjo 
grindis ir įsitikino, kad jos išklotos lūšių kailiais; paskui jiems pasi- 
rodė, kad kažkokia drėgna, šalta ir gliti virvė slysta jiems tarp kojų. 
Pro sienose iškaltus plyšius veržėsi ploni balti spindulių pluoštai. 
Jie vis ėjo į priekį pagal šias neaiškias šviesas. Pagaliau pastebėjo 
didelį juodą žaltį. Jis greit šmėžtelėjo ir dingo. 

— Bėkime! — suriko Mato. — Tai ji! Aš ją jaučiu! Ji ateina! 

— Ne! — atsakė Spendijus. — Juk šventykla tuščia. 

Akinanti šviesa privertė juos primerkti akis. Paskui aplink save 
jie pamatė daugybę gyvulių, sulysusių, dūstančių, išskėtusių nagus 
ir sumišusių draugėn paslaptingam chaose, kuris kėlė siaubą. Gy- 
vatės turėjo kojas, jaučiai sparnus, žuvys žmogaus galvas, ryjančias 
vaisius, krokodilų nasruose žydėjo gėlės, o drambliai, iškėlę savo 
straublius, išdidžiai sklandė žydrynėj kaip ereliai. Nepaprasta jėga 

ištempė jų kūno sąnarius, sumažino arba padidino juos. Iškišę lie- 
žuvius, jie atrodė tartum ketiną išleisti savo dvasią. Ten buvo įvai- 
riausių pavidalų, lyg staiga sprogusi gemalų gimtuvė būtų juos 
pabėrusi ant salės sienų. 

Dvylika krištolinių gaublių, kuriuos laikė į tigrus panašios pa- 
baisos, supo salę ratu. Jų vyzdžiai buvo išsišovę, nelyginant sraigių 
akys ir, išlenkę nerangius savo liemenis, jie žiūrėjo į salės gilumą, 
kur dramblio kaulo vežime tviskėjo aukščiausioji Rabeta, visa ap- 
vaisinanti, paskutinė atrastoji dievybė. 

Žvynai, plunksnos, gėlės ir paukščiai ją dengė iki juosmens. 
Auskarų vietoj jos ausyse kabojo kimbolai, kurie lietė skruostus. 
Jos žvilgsnis buvo sustingęs ir aštrus, o kaktoj gėdingu simboliu žė- 
rėjo brangakmenis, nušviesdamas visą salę ir atsispindėdamas ties 
durimis raudono vario veidrodžiuose. 

Mato žengė žingsnį pirmyn; po jo kojomis įsmuko plyta, ir štai 
ėmė suktis rutuliai; sustaugė baidyklės; pasigirdo muzika, melodin- 
ga ir griausminga kaip planetų harmonija. Joje liejosi audringa Ta- 
nitos siela. Atrodė, išskėstomis rankomis ji pakyla didelė kaip šita 
salė. Staiga baidyklės užčiaupė nasrus, ir krištoliniai gaubliai palio- 
vė sukęsi. 

Dar kurį laiką niūrios gaidos skardėjo ore ir pagaliau užgeso. 

— Kurgi skraistė? — paklausė Spendijus. 

Jos niekur nebuvo matyti. Kurgi ji galėjo būti? Kaip ją surasti? 
O jei Žyniai bus ją paslėpę? Mato jautė, kaip plyšo jo širdis, ir tar- 
tum kas būtų apvylęs jo pasitikėjimą. 

— Pro čia! — sušnabždėjo Spendijus. Jį vedė įkvėpimas. Jis nu- 
tempė Mato už Tanitos vežimo, kur buvo uolekčio pločio tarpas, 
skrodęs sieną nuo viršaus iki apačios. 

Pro jį jiedu įsispraudė į mažą, apskritą ir tokią aukštą salę, jog ji 
buvo panaši į kolonos vidų. Jos vidury stūksojo didelis, juodas, pu- 
sapskritis akmuo lyg būgnas; ant jo degė ugnis; užpakaly stiepėsi 
'Juodo medžio kūgis, su galva ir dviem rankom. 

Bet toliau buvo tartum koks debesis, kuriame spindėjo Žžvaigž- 
dės; jo klosčių gelmėje ryškėjo dvi figūros: Ešmuno su Kabiromis, 
kai kurios jau anksčiau matytų pabaisų, šventieji Babilono gyvuliai, 
paskui daugybė kitų, kurių jie nežinojo. Visa tai lyg šydas driekėsi 
ties stabo veidu, kildamas aukštyn leidosi siena, pakibdamas kam- 

pais, kartu ir žydras kaip naktis, ir geltonas kaip aušra, ir purpurinis 
kaip saulė, — begalinis, perregimas, spinduliuojantis, lengvas. Tai 
buvo deivės skraistė, šventasis zaimfas, į kurį buvo draudžiama žiūrėti. 

Jie abu išblyško. 

— Paimk ją! — pagaliau tarė Mato. 

Spendijus nesvyro; atsirėmęs į stalą, jis nukabino skraistę, kuri nu- 
sileido ant grindų. Mato pagriebė ją; paskui iškišo galvą pro prapjovą, 
apsisiautė ir išskėtė rankas, kad geriau galėtų ja pasigėrėti. 

— Eime! — tarė Spendijus. 

Mato, įbedęs į grindinį akis, sunkiai alsavo. 

Staiga jis sušuko: 

— O jei aš nueičiau pas ją? Dabar aš nebijau jos grožio! Ką ji 
man galėtų padaryti? Dabar aš pranašesnis už žmogų. Aš pereičiau 
per ugnį, aš galėčiau eiti jūra! Mane neša kažkoks polėkis! Salam- 
bo! Salambo! Aš esu tavo viešpats! 

Jo balsas skambėjo kaip griausmas. Dabar Spendijui jis atrodė 
aukštesnis ūgiu ir pasikeitęs. 

Pasipirdo artėjantys žingsniai, atsivėrė durys, ir pasirodė žynys, 
aukšta kepure, plačiai išplėstomis akimis. Pirm negu jis spėjo paju- 
dėti, Spendijus prišoko, apglėbė jį rankomis ir įsmeigė jam į šonus 
abu savo durklus. Jo galva garsiai trinktelėjo į plytinį grindinį. 

Paskui, sustingę kaip ir lavonas, jie valandėlę klausėsi. Girdėjo 
tik, kaip pro atdaras duris švilpė vėjas. 

Durys vedė į siaurą praėjimą. Spendijus žengė jo link, Mato 
sekė paskui, ir jie beveik tučtuojau atsidūrė trečiame aptvare, tarp 
šalutinių portikų, kur buvo žynių gyvenamieji pastatai. 

Už celių turėjo būti trumpiausias kelias išeiti. Jie skubėjo. 

Atsitūpęs ant fontano briaunos, Spendijus nusiplovė kruvinas ran- 
kas. Moterys miegojo. Smaragdinės kekės tviskėjo. Jie nuėjo toliau. 

Bet tarp medžių kažkas bėgo paskui juos; ir Mato, apsisiautęs 
skraiste, keliskart juto, kad kažkas lengvai jį tempia už skverno 
apačios. Tai buvo didelis pavijanas, vienas tų, kurie laisvai gyveno 
deivės soduose. Lyg suprasdamas, kad čia įvyko vagystė, jis kibo į 
skraistę. Tačiau jie nedrįso jo mušti, bijodami, kad jis nepradėtų 
rėkti; staiga jo pyktis atslūgo, ir dabar jis bėgo greta jų, krypuoda- 
mas visu kūnu, ilgomis nukarusiomis letenomis. Paskui prie užtva- 
ros vienu šuoliu jis įsirangė į palmę. 

Išėję už paskutinio aptvaro, jie pasuko Hamilkaro rūmų link; 
Spendijus suprato, kad būtų bergždžias darbas atkalbinėti Mato. 

Jie ėjo Kailiadirbių gatve, Mutumbalo aikšte, Daržovių preky- 
viete ir Sinasito kryžkele. Prie vienų namų kertės atšoko žmogus, 
išsigandęs šito žvilgančio daikto, kuris skrodė tamsą. 

— Paslėpk zaimfą! — tarė Spendijus. 

Jie sutiko ir daugiau praeivių, bet šie jų nepastebėjo. 

Pagaliau jie pažino Megaros pastatus. 

Švyturys, stovėjęs užpakaly, uolos viršūnėje, nušvietė padangę 
plačia raudona pašvaiste, ir rūmų su jo daugiaaukštėmis terasomis 
šešėlis užgulė sodą lyg milžiniška piramidė. Jie prasiskverbė pro 
dygią žalitvorę, durklais kapodami šakas. 

Visa aplink bylojo apie samdytosios kariuomenės puotą. Aptvarai 
buvo išvartyti, perkasai išdžiūvę, požemio kalėjimo durys atdaros. Prie 
virtuvių ir prie rūsių nebuvo nė vieno žmogaus. Juos nustebino ši tyla, 
tik kartais sudrumsčiama duslaus šniokštavimo dramblių, kurie blaškėsi 
savo pančiuosc, ir švyturio traškėjimo, kur liepsnojo alijošiaus laužas. 

Mato vis kartojo: 

— Kur ji? Aš noriu ją matyti! Vesk mane! 

— Tai beprotybė! — kalbėjo Spendijus. — Jinai ims šaukti, at- 
bčgs vergai, ir tu mirsi, nors esi stiprus. 

Taip jie priėjo galerų laiptus. Mato pakėlė galvą, ir jam pasiro- 
dė, kad pačioj viršūnėj jis regi švelniai ir lengvai spinduliuojančią 
šviesą. Spendijus norėjo jį sulaikyti, bet šis pasileido laiptais. 

Kai tik atsidūrė toje vietoje, kur buvo ją matęs, jis užmiršo tą 
laiko tarpą, kurs skyrė jį nuo praėjusių dienų. Juk ji tik dabar dai- 
navo tarp stalų; jinai tik ką išnyko, ir Štai jis be paliovos vis kopia ir 
kopia šitais laiptais. Dangus ties jo galva švietė gaisrais, jūra užlie- 
jo akiratį, kas Žingsnis priešais jį atsidengė neaprėpiamos tolumos, 
O jis vis lipo taip nuostabiai lengvai, kaip kad jaučiama sapnuojant. 

Akmeniniais laiptais šnarėdama, skraistė priminė jam jo naująją 
galią; bet dėl vilčių gausybės jis nebežinojo, kas jam reikia daryti; 
šitas netikrumas pakirto jo drąsą. 

Kartkartėmis, priglaudęs veidą prie keturkampių angų į uždary- 
tas patalpas, jis tikėjosi daugely jų matąs miegančius žmones. 

Paskutinysis siauresnis aukštas terasų viršūnėje sudarė tartum 
kokį antpirštį. Mato lėtai apėjo aplink jį. 

Balta pieninė šviesa smelkėsi pro talko lapus, kurie dengė nedi- 
deles angas sienoje; tamsoje išdėstytos simetriškomis eilėmis jos 
buvo panašios į smulkių perlų gijas. Jis pažino raudonas duris su 
juodu kryžiumi. Jo širdis ėmė smarkiau plakti. Jau buvo benorįs 
bėgti. Pastūmė duris; jos atsidarė. 

Kambario gilumoje mirksėjo galeros pavidalo pakabinta lempa, 
ir trys spinduliai, kurie prasiskverbė pro jos sidabrinį kylį, virpėjo 
raudonai dažytuose aukštų sienų apmušaluose su juodais dryžiais. 
Lubos buvo plonų sijų, kurių apauksinimo vidury tviskėjo ametis- 
tai, 0 sudūrimuose — topazai. Iš abiejų salės pusių stovėjo žema, 
baltų dirželių pinta lova; ties ja, sienos gilumoj, buvo atviri skliau- 
tai, panašūs į tuščias sraigių kriaukles, iš kurių iki pat žemės leidosi 
kažkoks drabužis. 

Onikso pakopa juosė apskritąjį baseiną; ant jos buvo paliktos 
gyvatės odos švelnios kurpaitės ir alebastro ąsotis. Ant grindų dar 
buvo matyti drėgnų kojų pėdsakai. Ore sklido švelnus kvapas. 

Mato, vos prisiliesdamas, sėlino auksu, perlamutru ir stiklu išk- 
lotomis grindimis, ir nors jos buvo lygios, jam atrodė, kad jo kojos 
klimpsta, tartum jis žengtų per smėlį. 

Už sidabrinės lempos jis pastebėjo didelį, šviesiai mėlyną ketur- 
kampį, pakibusį ore ant keturių į viršų kylančių virvių ir, pasilen- 
kęs, atvira burna, jis ėjo pirmyn. 

Flamingo sparnai, įsprausti į juodo koralo rankenas, mėtėsi tarp 
purpurinių pagalvėlių, kriauklinių šukų, kedro dėžučių ir dramblio 
kaulų kastuvėlių. Antilopės ragai buvo apmaustyti žiedais, apyran- 
kėmis; o milinės vazos vėso vėjuje, pastatytos sienų praplaišose ant 
nendrinių pinučių. Keletą kartų jis vos nesuklupo, nes grindinys 
buvo nevienodo aukščio, tartum sudarydamas ištisą eilę atskirų pa- 
talpų. Gilumoj sidabrinė baliustrada supo kilimą, išrašytą nuosta- 
biais gėlių raštais. Pagaliau jis prisiartino prie kabančios lovos, 
prie kurios stovėjo juodo medžio suolelis į ją įlipti. 

Bet šviesa siekė tik iki krašto, ir pro šešėlį lyg pro juodą užuolai- 
dą vos buvo matomas raudono čiužinio kampas ir kraštėlis nuogos 
pėdos, pasirėmusios ant kulkšnies. Mato labai atsargiai pritraukė 
lempą. 

Ji miegojo viena ranka parėmus skruostą, o kitą ištiesus. Jos 
plaukų garbanos taip gausiai skleidėsi apie ją, jog ji atrodė miegan- 

ti juodose plunksnose; o plati balta tunika švelniomis klostėmis 
driekėsi iki pėdų, išsigaubdama pagal jos liemens linijas. Pro su- 
vertus vokus šiek tiek buvo matyti jos akys. Statmenai ištemptos 
užuolaidos gaubė ją mėlyna šviesa; 0 jos kvėpavimas, judindamas 
virves, tartum supo ją ore. Žyzė ilgakojis uodas. 

Mato stovėjo nejudėdamas, ištiestoj rankoj laikydamas sidabri- 
nę galerą. Staiga lengvas tinklelis, saugojęs ją nuo uodų, suliepsno- 
jo,sudegė, ir Salambo pabudo. 

Liepsnos pačios užgeso. Ji nekalbėjo. Lempos šviesa sienų ap- 
mušaluose virpėjo didelėmis šviesos dėmėmis. 

— Kas gi tai? — paklausė ji. 

Jis atsakė: 

— Tai deivės skraistė! 

— Deivės skraistė! — suriko Salambo. 

Ir, pasirėmus sugniaužtais kumščiais, ji pakilo patale visa drebė- 
dama. 

Jis tęsė: 

— Aš nuėjęs suradau ją tau šventyklos gelmėse! Žiūrėk! 

ZŽaimfas tviskėjo, visas skendėdamas spinduliuose. 

— Ar tu prisimeni? — kalbėjo Mato. — Naktimis tu pasirody- 
davai man sapne; bet aš negalėjau suprasti nebylaus tavo akių įsa- 
kymo)! 

Ji nuleido koją ant juodmedžio suoliuko. 

— Jei aš būčiau jį supratęs, būčiau atbėgęs; būčiau palikęs armi- 
ją; niekad neapleisčiau Kartaginos. Tau įsakius, Hadrumeto urvu 
aš nusileisčiau į šešėlių karaliją... Atleisk! Lyg kalnai užgriuvo 
mano dienas, ir vis dėlto kažkas mane viliojo! Aš stengiaus ateiti 
pas tave! Argi būčiau drįsęs tai padaryti be dievų pagalbos! Eime! 
Tu turi eiti paskui mane! Arba, jei tu nenori, aš pasiliksiu su tavim. 
Man vis tiek pat... Tegul mano lūpos sunyks, bučiuodamos tavo 
rankas! 

— Leisk man pasižiūrėti! — kalbėjo ji. — Arčiau! Dar arčiau! 

Aušo, ir vyno spalvos šviesa smelkėsi pro talko lapus sienose. 
Salambo alpdama atsirėmė į patalo pagalves. 

— Aš tave myliu! — sušuko Mato. 

Ji šnibždėjo: 

— Duok ją man! 


Ir jie artinosi vienas prie antro. 

Apsisiautus balta, plačia simara, kuri vilkosi žeme, išplėsotmis 
akimis ji vis artėjo. Mato žiūrėjo į ją, apakintas jos galvos spindėji- 
mo, ir, tiesdamas jai zaimfą, norėjo apgaubti ją savo glėbyje. Jinai 
atstūmė jo rankas. Staiga ji sustojo, ir plačiai atverotmis akimis jie 
žiūrėjo vienas į antrą. 

Nors ji ir nesuprato, ko jis geidė, bet ją pagavo siaubas. Jos siauri 
antakiai pakilo, lūpos prasivėrė; ji drebėjo. Pagaliau sudavė į vieną va- 
rinių lėkščių, kabojusių raudono čiužinio kampuose šaukdama: 

— Gelbėkit! Gelbėkit! Šalin, šventvagi! Nedorėli! Prakeiktasis! 
Šen, Taanacha, Krūm, Eva, Micipsa, Šaūl! 

Išgąstingas Spendijaus veidas šmėžtelėjo sienos plyšy už molinių 
ąsočių, ir jis greit pasakė: 

— Gelbėkis! Jie atbėga! 

Didelis triukšmas sudrebino laiptus, ir ištisa banga žmonių: mo- 
terų, tarnų, vergų, apsiginklavusių ragotinėmis, vėzdais, peiliais, 
durklais, įsiveržė į kambarį. Pamatę vyriškį, jie pasipiktinę sustingo 
lyg stabo ištikti; moterys klykė, staugė lyg per laidotuves, 0 eunu- 
chų veidai išblyško po juodąja oda. 

Mato stovėjo už turėklų. Susisupęs zaimfu, jis atrodė lyg koks 
žvaigždyno dievas, kurį aplink gaubė dangaus žydrynė. Vergai kėsi- 
nosi jį pulti. Ji sulaikė juos. 

— Nelieskit! Tai deivės skraistė! 

Ji buvo pasitraukusi į kampą, bet žengė žingsnį į jį ir, ištiesdama 
rankas, sušuko: 

— Būk prakeiktas tu, kurs apiplėšei Tanitą! Teištinka tave kerš- 
tas, neapykanta, mirtis ir kančios! Tegu sudrasko tave karo dievas 
Gurzilis! Tegu pasmaugia tave mirusiųjų dievas Matismanas! Tegu 
sudegina tave tasai, kurio vardo negalima minėti! 

Mato suriko, lyg būtų kardo sužeistas. Ji keliskart pakartojo: 

— Išeik, išeik! 

Tarnų minia prasiskyrė, ir Mato, nuleidęs galvą, iš lėto praėjo 
pro juos; bet prie durų jis stabtelėjo, nes zaimfo spurgas užkliuvo 
už vienos auksinės žvaigždės, kuriomis buvo nusagstytos grindų 
plytos. Jis staiga petim truktelėjo jį ir nusileido laiptais. 

Spendijus, šokdamas nuo vienos terasos ant kitos, persirisdamas 
per tvoras ir griovius, išbėgo iš sodų. Jis pasiekė švyturio papėdę. Šioje 

vietoje siena buvo nesaugojama; toks staigus buvo skardis. Priėjęs 
prie pat krašto, jis atsigulė aukštielninkas, ištiesė kojas į priekį ir 
nuslydo žemyn; paskui plaukdamas pasiekė Kapų iškyšulį, užuo- 
lanka apsuko sūriąją lagūną ir vakare įžengė į barbarų stovyklą. 

Saulė jau buvo patekėjusi, ir Mato lyg tolstantis liūtas ėjo gatvė- 
mis, bzisiomis akimis dairydamasis į visas puses. 

Neaiškus balsų gaudesys pasiekė jo ausis. Jis kilo iš rūmų ir prasi- 
dėjo tolumoj, Akropolio pusėje. Vieni kalbėjo, kad Molocho šventyk- 
loj išplėštas respublikos lobynas, kiti šnekėjo apie nužudytą žynį. O 
dar kitur jau buvo įsivaizduojama, kad barbarai įsiveržę į miestą. 

Mato, nežinodamas, kaip išeiti iš miesto sienų, ėjo tiesiai prieš 
save. Jį pastebėjo; kilo šauksmai. Visi suprato, kas atsitiko; juos 
pagavo siaubas, paskui begalinis pyktis. 

Iš Mapalų gilumos, iš Akropolio aukštumų, iš katakombų, nuo 
ežero pakrančių bėgo minios. Patricijai skubėjo iš savo rūmų, pirk- 
liai iš krautuvių, moterys paliko savo vaikus; vieni griebė ietis, kiti 
kirvius, lazdas; bet ta pati kliūtis, kuri sulaikė Salambo, suturėjo ir 
juos. Kaip atimti skraistę? Į ją vien pasižiūrėti nuodėmė, juk ji die- 
viškos kilmės, ir jos prisilytėjęs turėjo mirti. 

Stovėdami ant šventyklos peristilių, žyniai sielvartingai laužė 
sau rankas. Legiono raiteliai šuoliavo, patys nežinodami kur, visi 
lipo ant stogų, ant terasų, ant kolosų pečių, į laivų stiebus. O jis vis 
ėjo ir ėjo į priekį, ir kas žingsnis didėjo jo pyktis, tačiau drauge 
augo ir baimė. Jam artėjant, ištuštėdavo gatvės, ir ta bėgančių žmo- 
nių srovė vėl pasirodydavo iš abiejų pusių, iki pat sienų viršaus. Jis 
matė visur tik plačiai išplėstas akis, tartum ketinančias jį praryti, 
kalenančius dantis, tiesiamus kumščius, o Salambo prakeikimai vis 
gausėdami aidėjo jo ausyse. 

Staiga prašvilpė ilga strėlė, paskui kita, ir pasipylė akmenys; bet 
blogai nutaikyti smūgiai (nes kiekvienas bijojo kliudyti skraistę) 
praskrido pro jo galvą. Be to, skraistę, lyg kokį skydą, jis ištiesdavo čia 
iš kairės, čia iš dešinės, čia iš priekio bei iš užpakalio, ir jie nesumojo, 
kaip su juo susidoroti. Jis vis spartino savo žingsnius, pasirinkdamas 
atviras gatves. Jas užtverdavo virvėmis, tinklais, vežimais, spąstais; 
jam nuolat tekdavo grįžti atgal. Pagaliau jis išėjo į Kamono aikštę, 
kur buvo išžudyti balearai, Mato sustojo išblyškęs lyg prieš mirtį. 
Šį kartą jis buvo žuvęs; minia garsiai plojo. 

Jis pribėgo prie didžiulių užsklęstų vartų. Jie buvo labai aukšti, 
ištisai padaryti iš ąžuolo šerdies, sukalti geležinėmis vinimis, ap- 
kaustyti variu. Mato užgulė juos. Minia nebetvėrė iš džiaugsmo, 
matydama jo bejėgį įniršį; tada jis nusiavė savo sandalą, spjovė ant 
jo ir sudavė į nejudančių vartų sąvaras. Visas miestas staugė. Dabar 
jie net skraistę užmiršo ir puolė jo sutraiškyti. Mato klaikiu žvilgs- 
niu apžvelgė minią. Jo smilkiniuose pasiutusiai daužė, ir jis jautėsi 
nusilpęs, lyg girtas. Staiga jis pastebėjo ilgą grandį, kurią patrau- 
kus, atsidarydavo vartai. Vienu šuoliu įsikabino į ją, įtempė rankų 
raumenis, įsispyrė kojomis, ir pagaliau milžiniškos durys prasivėrė. 

Atsidūręs už vartų, jis nutraukė nuo kaklo didžiulį zaimfą ir, 
kiek galėdamas aukščiau, pakėlė virš galvos. Drobė, jūros vėjo iš- 
tiesta, mirgėjo saulėj savo varsomis, brangakmeniais ir dievų at- 
vaizdais. Šitaip ją išskleidęs, Mato perėjo visą lygumą iki kareivių 
palapinių, ir minia ant miesto pylimų žiūrėjo, kaip tolo Kartaginos 
laimė. 


VI 
Hanonas 


— Aš privalėjau ją pagrobti! — pasakė jis Spendijui vakare. — 
Reikėjo ją pagriebti ir išnešti iš namų. Niekas nebūtų drįsęs mane 
sulaikyti! 

Spendijus jo neklausė. Gulėdamas aukštielninkas, jis smagiai il- 
sėjosi greta didelio indo medumi pasaldinto vandens, į kurį kart- 
kartėmis panerdavo galvą, kad daugiau atsigertų. 

Mato tęsė: 

— Kas daryti?.. Kaip grįžti į Kartaginą? 

— Nežinau, — atsakė jam Spendijus. 

Šis abejingumas jį siutino; jis suriko: 

— Tai vis tavo kaltė! Tu mane sugundai, paskui apleidi, niekše! 
Kodėl gi aš turėčiau tavęs klausyti! Gal tu manai, kad esi mano 
viešpats. O, ištvirkėli, verge, vergės sūnau! 

Jis griežė dantimis ir užsimojo ant Spendijaus savo didžiule ranka. 

Graikas nieko neatsakė. Molinė lemputė mirksėjo prie palapi- 
nės stiebo, kur tarp kabančių ginklų žėrėjo skraistė. 

Staiga Mato apsiavė koturnas, susisagstė apsiaustą, pagražintą 
varinėmis plokštėmis, paėmė šalmą: 

— Kur tu eini? — paklausė Spendijus. 

— Aš grįžtu! Leisk! Aš ją parsivesiu! Jei jie man pasirodys, aš 
juos sutrinsiu kaip gyvates! Aš ją užmušiu, Spendijau! 

Jis pakartojo: 

— Taip, aš ją užmušiu! Tu pamatysi, aš ją užmušiu! 

Bet Spendijus, tuo metu atidžiai klausęsis, staiga griebė zaimfą, 
metė jį į kampą ir užvertė avikailiais. Pasigirdo neaiškūs balsai, 
sušvito deglai, ir dvidešimties vyrų lydimas, į palapinę įžengė Nar 
Havasas. 

Jie buvo apsigaubę baltais vilnoniais apsiaustais, užsikišę ilgus 
durklus, apsikarstę vario karoliais, mediniais auskarais, apsiavę 
hienų odos batais; sustoję prieangyje, jie pasirėmė kalavijais lyg 
besiilsintieji piemenys. Nar Havasas buvo visų gražiausias; perlais 
padabintos odos dirželiai juosė jo švelnias rankas; auksiniam žiede, 
ant galvos prilaikančiam jo platų apsiaustą, buvo stručio plunksna, 
kuri sviro jam per petį; jis nuolat šypsojosi, rodydamas savo baltus 
dantis; jo akys atrodė aštrios kaip strėlės, ir visoje jo būtybėje buvo 
kažkas Žvalu ir lengva. 

Jis pranešė atvykęs prisijungti prie samdinių, nes jau seniai res- 
publika grūmojanti jo valdomam kraštui. Tad jam esą naudinga 
dėtis su barbarais, ir jis galėtų jiems padėti. 

— Aš jums parūpinsiu dramblių (mano miškuose jų yra daug), 
vyno, aliejaus, miežių, finikų, Žirnių ir dervos bei sieros apgulos 
reikalams, dvidešimt tūkstančių pėstininkų ir dešimt tūkstančių 
raitelių. Aš kreipiuos į tave Mato, todėl, kad tu, įsigijęs zaimfą, pa- 
sidarei pirmuoju armijoje. 

Jis pridūrė: 

— O, be to, juk mudu seni draugai. 

Tačiau Mato žiūrėjo į Spendijų, kuris klausė sėdėdamas ant avi- 
kailių kupetos ir iš lėto, lyg pritardamas, nežymiai lingavo galva. 
Nar Havasas kalbėjo. Jis šaukėsi dievų liudytojais, jis keikė Karta- 
giną. Šių priekaištų įkarščio pagautas, jis perlaužė savo ietį. Visi jo 
vyrai vienu metu garsiai sustaugė, ir Mato, šio pykčio paveiktas, su- 
šuko priimąs sąjungą. 

"Tada liepė atvežti baltą bulių ir juodą avį, dienos ir nakties sim- 
bolius. Juos papjovė vieno griovio pakrašty. Kai šis buvo pilnas 
kraujo, jie pamerkė jame savo rankas. Paskui Nar Havasas pris- 
paudė savo rankos plaštaką prie Mato krūtinės, ir Mato savąją prie 
Nar Havaso krūtinės. Tokius pat antspaudus jie pridėjo ir prie 
savo palapinių drobės. Paskui ištisą naktį jie valgė, o mėsos likučiai 
buvo sudeginti drauge su oda, kaulais, ragais ir nagomis. 

Kai Mato grįžo deivės skraiste nešinas, nuskambėjo nepaprasti 
sveikinimo šauksmai. Net tie, kurie nebuvo chanaaniečių tikėjimo, 
savo nesąmoningu susižavėjimu pajuto, kad čia pasirodė genijus. 
Niekas nė nepagalvojo kėsintis pagrobti iš jo skraistę; barbarams 
pakako jau vicn tų paslaptingų aplinkybių, kuriomis jis ją įsigijo, 

kad jie pripažintų jo nuosavybės teisę. Šitaip galvojo afrikiečių 
rasės kariai. Kiti, kurių neapykanta Kartaginai nebuvo tiek įsišak- 
nijusi, nežinojo nė ką bemanyti. Jei būtų turėję laivus, būtų tučtuo- 
jau išplaukę. 

Spendijus, Nar Havasas ir Mato išsiuntinėjo pasiuntinius į visas 
punų žemėje gyvenančias tautelės. 

Kartagina engė šias tautas. Ji iš jų plėšė nepakeliamus mokes- 
čius; ir grandinėmis, ir kirviu ir kryžiumi baudė už mažiausią pavė- 
lavimą, netgi murmėjimą. Jos buvo verčiamos auginti tik tai, kas 
respublikai patiko, teikti tai, ko ji reikalavo; niekas neturėjo teisės 
laikyti ginklą; kada kaimai sukildavo, jų gyventojus parduodavo, į 
valdytojus buvo žiūrima kaip į slėgtuvus, ir juos vertino pagal tai, 
kiek kuris sugebėdavo išspausti gėrybių. Toliau, be tiesiog Kartagi- 
nai priklausančių žemių, tiesėsi plotai sąjungininkų, kurie mokėjo 
nedidelę duoklę; o už jų bastėsi klajoklių tautelės, kuriomis prirei- 
kus galėjo užsiundyti pastaruosius. Tokia sistema jiems padėdavo 
visada surinkti gausų derlių, arklių auginimas išmintingai tvarko- 
mas, plantacijos nuostabios. Praslinkus devyniasdešimt dvejiems 
metams, Kotonas vyresnysis, žymus ūkio dalykų ir vergų Žinovas, 
buvo tuo nustebintas, ir reikalavimai ją sutriuškinti, kuriuos jis 
nuolat kartojo Romoje, tebuvo vien pavydo sukelti šauksmai. 

Pastarojo karo metu mokesčiai beveik padvigubėjo, taip kad visi 
Libijos miestai pasidavė Regului. Jiems nubausti iš jų pareikalavo 
tūkstančio talentų, dvidešimties tūkstančių jaučių, trijų šimtų 
maišų aukso smėlio, iš anksto pristatyti daugybę grūdų, 0 visus 
maištingų giminių vadus nukryžiavo arba įmetė liūtams sudraskyti. 

Ypač Tunisas neapkentė Kartaginos! Būdamas senesnis už sostinę, 
jis jai negalėjo atleisti jos didybės; jis stovėjo prieš jos sienas pritūpęs 
liūnuose prie pat vandens, žiūrėdamas į ją lyg nuodingas gyvis. Nei pi- 
liečių ištrėmimai, nei žudynės, nei užkrečiamų ligų siautėjimai nepa- 
jėgė jo susilpninti. Jis padėjo Archagatui, Agatoklio sūnui. Nešvaraus 
maisto ėdėjai Tunise visad greit gaudavo ginklų. | 

Dar nespėjo išvažinėti pasiuntiniai, 0 jau aplinkinėse provinci- 
jose pasigirdo visuotinis džiūgavimas. Nieko nelaukiant, pirtyse 
buvo išsmaugti respublikos valdytojai ir valdininkai; iš urvų žmo- 
nės ištraukė paslėptus senus ginklus; iš arklų noragų kaldinosi ka- 
lavijus, vaikai prie durų smailino ietis, o moterys atidavė savo 

karolius, žiedus, auskarus, visa, kas tik galėjo padėti Kartaginą su- 
naikinti. Kiekvienas stengėsi kuo nors prisidėti. Miestelių aikštėse 
gulėjo kūliai iečių tartum kukurūzų pėdai. Atsiuntė ir gyvulių, ir 
pinigų. Mato greit sumokėjo samdiniams algų likučius, ir dėl šito 
Spendijaus sumanymo jis buvo išrinktas jų vyriausiu vadu, barbarų 
šališimu. 

Tuo pat metu minios žmonių plūdo į pagalbą. Pirmieji pasirodė 
čiabuviai, vėliau vergai iš kaimų. Buvo pačiupti karavanai negrų, ir 
juos apginklavo, o pirkliai, kurie vyko į Karttaginą, čia tikėdamiesi 
didesnio pelno, dabar prisidėjo prie barbarų. Be paliovos vis plau- 
kė nauji gausūs būriai. Iš Akropolio aukštumų buvo matyti, kaip 
augo barbarų armija. 

Vandentiekio aikštėj pastatė legiono kareivių sargybas; šalia jų, 
lygiais tarpais, variniuose katiluose virė degutas. Žemai lygumoje 
triukšmingai bangavo minia žmonių. Jiems buvo nedrąsu, jie paty- 
rė kažkokį nerimą, kokį paprastai jaučia prieš mūro sienas atsidūrė 
barbarai. 

Tačiau Utika ir Hipozaritas atsisakė dėtis į sąjungą. Šios dvi Fi- 
nikijos kolonijos, kaip ir Kartagina, tvarkėsi savarankiškai ir res- 
publikos sudaromose sutartyse visada pasistengdavo įtraukti 
skirsnius šiai aplinkybei atžymėti. Tačiau jos gerbė šitą savo galin- 
gesniąją seserį, kuri jas globojo, ir netikėjo, kad barbarų gauja ga- 
lėtų ją įveikti; priešingai, jie patys būsią sunaikinti. Jie geidė likti 
nuošaly nuo visų vaidų ir ramiai gyventi. 

Bet jų geografinė padėtis barbarams buvo labai svarbi. Per 
Utiką, stovėjusią įlankos gilumoj, lengva ir patogu buvo teikti Kar- 
taginai išorinę pagalbą. Jei viena Utika ir būtų paimta, tai vis dėlto 
Hipozaritas, esąs tame pačiame pakraštyje už šešių valandų kelio 
nuo jos, beregint ją pavaduotų, ir tuo būdu remiama sostinė būtų 
neįveikiama. 

Spendijus ragino tuojau pradėti apgulimą. Nar Havasas tam pa- 
sipriešino; primiausia reikia vykti į pasienį. Tos nuomonės buvo ir 
visi veteranai, net ir pats Mato, tad ir nusprendė, kad Spendijus 
puls Utiką, Mato — Hipozitą, o tretysis armijos dalinys, Tuniso re- 
miamas, užims Kartaginos lygumą. Tatai atlikti sutiko Autaritas. O 
Nar Havasas turėjo vykti į savo valstybę parūpinti dramblių ir su 
savo raiteliais atkirsti visus kelius. 


75 


Moterys, išgirdusios šį sprendimą, ėmė garsiai klykti, jos geidė 
Kartaginos moterų brangenybių. Libijiečiai irgi buvo nepatenkinti. 
Juos pakvietė prieš Kartaginą, o dabar štai nuo jos traukiamasi! Į 
žygį išėjo beveik tik vieni samdiniai. Mato vadovavo savo kariams 
ir iberams, luzitaniečiams, o vakariečiai ir salų gyventojai bei visi 
tie, kurie kalbėjo graikiškai, reikalavo sau vadu Spendijaus, vertin- 
dami jo išmintį. 

Visi nepaprastai nustebo, pamatę, kad samdytieji kariai staiga pa- 
judėjo ir nužygiavo pajūriu Arijano kalno papėde Utikos keliu. Vie- 
nas būrys pasiliko prie Tuniso, kiti išnyko ir tik po kelių valandų 
pasirodė kitapus įlankos, pamiškėj, o paskui nuėjo gilyn į mišką. 

Jų buvo galbūt apie aštuoniasdešimt tūkstančių. Abu Tirijos mies- 
tai nepajėgs priešintis; jie sugrįš ir puls Kartaginą. Jau šiuo metu di- 
džiulė armija, užėmus sąsmauką, trupino jos galybę, ir netrukus, 
provincijų nepadedama, ji mirs badu, nes jos piliečiai kaip ir Romoje 
nemokėjo mokesčių. Kartaginai stigo politinio genijaus. Amžinas rū- 
pinimasis pelnu sutrukdė jai įsigyti tos išminties, kurią suteikia aukš- 
tesnės ambicijos, ir lyg koks laivas, įstrigęs Libijos smiltynuose, ji čia 
gyveno svetimu darbu. Tautelės kaip bangos kunkuliavo aplink ją, ir 
mažiausia audra sukrėsdavo šitą milžinišką pastatą. | 

Iždas buvo ištuštėjęs dėl karo su Roma ir dėl to, kas buvo išš- 
vaistyta ir prarasta besiderant su barbarais. Be to, stigo kareivių, O 
nė vienas kraštas respublika nebepasitikėjo. Ptolemėjas neseniai 
atsisakė jai paskolinti du tūkstančius talentų. Dar ir skraistės pag- 
robimas juos prislėgė. Spendijus teisingai numatė. 

Bet ši tauta, kuri jautėsi visų nekenčiama, laikė prispaudus prie 
širdies ir savo pinigus, ir savo dievus; jos tėvynės meilę palaikė pati 
valstybinė santvarka. 

Pirmiausia čia valdymas priklausė visiems, ir nė vienas nesijautė 
pakankamai galingas paglemžti valdžią. Į asmenines skolas buvo 
žiūrima kaip į visuomenines; chanaaniečių rasės žmonės turėjo 
prekybos monopolį; plėšikavimais jūroje įsigytą turtą padidindami 
lupikavimu, Žiauriai išnaudodami žemes, vergus ir vargšus, kartais 
jie sugebėdavo pralobti. Tik jie vieni prasiskindavo kelius į aukštas 
valstybines vietas; ir nors valdžia ir pinigai amžinai buvo tik kelių 
šeimų rankose, žmonės pakentė oligarchiją, nes patys vylėsi jon iš- 
kilti. 

Prekybinės bendruomenės, kurios paruošdavo įstatymus, skirdavo 
valstybės finansų tvarkytojus; šie, baigę tarnauti, parinkdavo šimtą Se- 
niūnų tarybos narių, kurie savo ruožtu priklausė Didžiajai tarybai — 
visų turtuolių sambūriui. Du sufetai — karališkosios didybės liekanos, 
kurie buvo žemesni už konsulus, vieną ir tą pačią dieną būdavo skiria- 
mi iš dviejų atskirų šeimų. Juos pasistengdavo tarpusavy supjudyti, 
kad vienas antrą nusilpnintų. Jie negalėdavo lemti karo reikalų, bet 
jei pralaimėdavo, Didžioji taryba juos nukryžiuodavo. 

Tuo būdu visa Kartaginos galybė buvo sysitų rankose, t.y. di- 
džiulio Malkos centre esančio dvaro, kur, anot padavimo, priplau- 
kęs ir išmetęs inkarą pirmasis finikiečių jūrininkų laivas; nuo to 
laiko jūra gerokai nutolo. Čia stovėjo ištisa eilė mažų senosios ar- 
chitektūros patalpų, pastatytų iš palmių liemenų, su akmens kertė- 
mis, perskirtų, kad juose galėtų skyrium rinktūs įvairios 
bendruomenės. Turtuoliai čia spietėsi kiauras dienas, aptardami 
savo ir valstybės reikalus, pradedant pipirų prekyba ir baigiant 
Romos sunaikinimu. Tris kartus į mėnesį jie liepdavo išnešti savo 
lovas į kiemo sieną, juosiančią aukštą terasą, ir iš apačios buvo ma- 
tyti, kaip jie lauke sėdėjo už stalų be koturnų, be apsiaustų, kaip 
demantais apmaustytais pirštais graibė mėsos gabalus, 0 jų dideli 
auskarai švytavo tarp taurių: — visi kūningi ir nutukę, pusnuogiai, 
laimingi, juokaują ir valgą po mėlynu dangum kaip riebūs rykliai, 
išdykaujantieji jūroje. 

Tačiau šiuo metu jie nepajėgė nuslėpti savo nerimo; buvo per 
daug išblyškę; minia, kuri jų laukė prie durų, juos lydėjo iki jų 
rūmų, tikėdamasi išgirsti kokių naujienų. Kaip maro metu, visi 
namai buvo uždaryti; gatvės staiga prigužėdavo, bet tuoj ir vėl iš- 
tuštėdavo; Žmonės čia kopė į Akropolį, čia vėl bėgo į uostą; Di- 
džioji taryba kasnakt rinkdavosi posėdžių. Pagaliau liaudis buvo 
sukviesta į Kamono aikštę ir buvo nutarta kreiptis į Hanoną, He- 
katompylio nugalėtoją. 

Jis buvo šventeiva, suktas, afrikiečiams negailestingas Žmogus, 
tikras kartaginietis. Jo įplaukos buvo tokios kaip barkos. Niekas 
tiek neturėjo administracinio patyrimo, kiek jis. 

Jis įsakė apginkluoti visus piliečius, kurie tik galėjo pakelti 
ginklą; bokštuose pastatė katapultas, pareikalavo nepaprastai daug 
ginklų, net įsakė pastatyti keturiolika galerų, kurios buvo visiškai 

nereikalingos; ir norėjo, kad viskas būtų sužymėta ir kuo rūpestin- 
giausiai užrašyta. Jis save liepdavo nešti į arsenalus, prie švyturio, į 
šventyklų lobyną; nuolat galima buvo pastebėti jo didžiulius neštu- 
vus, kurie nuo pakopos ant pakopos supdamiesi kilo Akropolio 
laiptais. Savo rūmuose naktimis baisiu balsu stūgavo komandos 
žodžius, kadangi, ruošdamasis kovai, negalėdavo užmigti. 

Visi iš didelio išgąsčio tapo drąsuoliais. Turtuoliai gaidgyste ri- 
kiavosi išilgai Mapalų ir, pasiraitoję skvernus, pratinosi valdyti ietį. 
Bet stingant vadų, kildavo barniai. Uždusę jie susėsdavo ant antka- 
pių atsikvėpti, paskui vėl pradėdavo mankštą. Daugelis net laikėsi 
dietos. Vieni manė, kad jėgai įgyti reikia daug valgyti, ir apsirijo, 
kiti, kūningumo varžomi, marino save pasninkais, kad suliesėtų. 

Utika jau keliskart šaukėsi Kartaginos pagalbos. Bet Hanonas 
nenorėjo vykti, kol bus pataisytas paskutinis karo pabūklų varžte- 
lis. Jis sugaišo dar tris mėnesius, iki paruošė žygiui šimtą dvylika 
dramblių, stovėjusių įtvirtinimų sienose; tai buvo Regulo nugalė- 
tojai; liaudis juos brangino, ir šiems seniems draugams niekad ne- 
galėjo būti per daug atidos. Hanonas įsakė naujai išlieti varines 
plokštes, kuriomis buvo pridengiamos jų krūtinės, paauksuoti jų 
iltis, praplatinti jų bokštus ir iškirpti iš gražiausio purpuro gūnias 
ir apsiūti svariais spurgais. Pagaliau, kadangi jų varovai buvo vadi- 
nami inčais (be abejonės, todėl, kad pirmieji varovai buvo kilę iš 
Indijos), jis įsakė juos visus aprengti indiškai — baltais smilkinius 
gaubiančiais turbanais ir trumpomis bisono kelnaitėmis, kurių šo- 
nuose pūpsojo dvi skersinės klostės, nelyginant dvi sraigių kriauk- 
lės ant kiekvienos šlaunies. 

Autarito kariuomenė vis dar tebestovėjo prie Tuniso. Ji pasislė- 
pė už ežero dumblo drėbtinės sienos, iš viršaus apsodintos dygiais 
krūmokšniais. Šen bei ten negrai ant ilgų lazdų įbedė baidyklės — 
žmonių kaukes iš paukščių plunksnų, šakalų arba gyvačių galvas, 
kurios buvo išžiojusios savo nasrus į priešo pusę, kad jį įbaugin- 
tų, — ir dėl tų priemonių manydami esą nenugalimi, barbarai 
šoko, ėjo ristynių, rodė įvairius pokštus, įsitikinę, kad Kartaginos 
pražūtis jau nebetoli. Bet kuris kitas, ne Hanonas, būtų lengvai 
sutriuškinęs šią minią, kuri turėjo daug vargo su gyvuliais ir mote- 
rimis. Be to, barbarai visiškai nesugebėjo manevruoti, ir nusiminęs 
Autaritas to iš jų nė nereikalavo. 

Jie traukdavosi į šalį, kai jis ėjo pro juos, vartydamas savo dide- 
les žydras akis. Paskui priėjęs ežerą, jis numesdavo savo ruonio 
kailio apsiaustą, atleisdavo virvę, kuria buvo surišti jo ilgi, rusvi 
plaukai, ir panerdavo juos į vandenį. Jis gailėjosi su dviem tūkstan- 
čiais galų iš Erikso šventyklos nepabėgęs pas romėnus. 

Dažnai vidudienį saulės spinduliai ūmai užgesdavo. Tada įlanka 
ir lygi jūra atrodydavo sustingusi lyg ištirpęs švinas. Statmenai pa- 
kilęs tamsių dulkių debesis atskubėdavo sukdamasis verpetu, pal- 
mės palinkdavo, dangus aptemdavo, būdavo girdėti, kaip nuo 
gyvulių nugarų šokinėjo akmenys; ir galas, prispaudęs lūpas prie 
palapinės plyšio, kriokė iš nuovargio ir liūdesio. Jis svajojo apie 
žalių ganyklų kvapą rudens rytmečiais, apie snieguoles, apie rū- 
kuose pasiklydusių stumbrų maurojimą ir, primerkęs akis, tikėjosi 
matąs savo pailgų, šiaudais dengtų pirkių liepsneles, virpančias 
tarp pelkių miško gilumoje. 

Kiti irgi ilgėjosi savo tėvynės, nors ji ir nebuvo tokia tolima. Iš 
tikrųjų, kartaginiečiai belaisviai lengvai galėjo įžiūrėti anapus įlan- 
kos Birsos pašlaitėse esančių savo namų užtiesalus, ištemptus kie- 
muose. Bet sargyba nuolat vaikščiojo aplink juos. Visi jie buvo 
prirakinti prie bendros grandinės. Kiekvienas nešiojo geležinį ant- 
kaklį, ir minia nepavargdama nuolat ateidavo jų pasižiūrėti. Moti- 
nos rodė savo mažiems vaikams jų gražių drabužių skudurus, 
nukarusius ant suliesėjusių sąnarių. 

Kas kartą, pažvelgęs į Giskoną, Autaritas, prisimindamas jo 
įžeidimą, suliepsnodavo kerštu, ir jei nebūtų Nar Havasui prisie- 
kęs, seniai jau būtų jį nužudęs. Tada jis grįždavo į savo palapinę ir 
gerdavo miežių ir kmynų mišinį, kol netekdavo sąmonės, — pasku- 
i, jau visai įdienojus, atsibusdavo baisaus troškulio kankinamas. 

Tuo tarpu Mato laikė apgulęs Hipozaritą. 

Bet miestą saugojo ežeras, kuris susisiekė su jūra. Jį supo trys 
sienos, ir virš jo stūksančiose aukštumose stovėjo bokštais sustip- 
rinti mūrai. Mato dar niekad neteko vadovauti šitokiam žygiui. Be 
to, jį be paliovos persekiojo mintis apie Salambo, ir jis svajojo, gė- 
rėdamasis jos grožiu, lygiai kaip smaguriaudamas kerštu, kuris kėlė 
jo išdidumą. Jį kankino aštrus, pasiutęs, nepaliaujamas geismas vėl 
ją pamatyti. Jis net manė pasisiūlyti tarpininku, vildamasis, kad, 
pakliuvęs į Kartaginą, ją pasieks. Dažnai įsakydavo trimituoti ata- 

kai ir, nieko nelaukdamas, puldavo krantinę, kurią buvo bandoma pas- 
tatyti jūroje. Jis savo rankomis išversdavo akmenis, griovė, daužė, visur 
kaišiojo savo kalaviją. Barbarai pakrikai bėgdavo paskui jį; triukšmingai 
lūždavo lieptai, ir žmonių masės garmėdavo į vandenį, kuris ištikšdavo 
prie sienų kruvinomis bangomis; pagaliau triukšmas nuščiūdavo, ir ka- 
reiviai atsitraukdavo, kad paskui vėl pradėtų iš pradžių. 

Mato atsisėsdavo lauke prie palapinių, ranka šluostydavo pra- 
kaitą nuo krauju aptaškyto veido ir, atsigręžęs į Kartaginos pusę, 
žiūrėdavo į horizontą. 

Priešais jį, tarp alyvmedžių, palmių, mirtų ir platanų tiesėsi dvi 
didelės kūdros, susisiekiančios su kitu ežeru, kurio kraštų neužma- 
tė akis. Už kalno dunksojo kiti kalnai, o didžiulio ežero vidury stie- 
bėsi visiškai juoda piramidės pavidalo sala. Kairėj, įlankos gale, 
smėlio gūbriai atrodė lyg didžiulės sustingusios geltonos bangos, o 
jūra, lygi tartum išklota žydrojo akmens grindiniu, kilo palengva į 
dangų. Laukų žaluma vietomis nyko po ilgomis, gelsvomis dėmė- 
mis; jonmedžio žiedai blizgėjo kaip koralų spurgai; nuo sikomorų 
viršūnių sviro vynuogių kekės, šniokštė vanduo, šokinėjo kuoduoti 
vieversėliai, o paskutinieji nusileidžiančios saulės spinduliai auksi- 
no šarvus vėžlių, kurie iššliaužė iš nendryno vėju pakvėpuoti. 

Mato sunkiai dūsavo. Jis gulėjo kniūbsčias, suleidęs nagus į 
smėlį, jis verkė; jautėsi nelaimingas, silpas, apleistas. Ji niekad jam 
nebeteks; jis net nepajėgia paimti miesto. 

Naktį, likęs vienas savo palapinėje, jis ilgai žiūrėdavo į zaimfą. 
Ką jam padėjo ši dievų savastis. Ir barbaro sąmonėj kildavo abejo- 
nės. Vėliau, atvirkščiai, jam atrodė, kad deivės apsiaustas turi 
kažką bendro su Salambo ir kad jame pleveno jos sielos dalis, švel- 
nesnė už alsavimą, ir jis jį glostė, gėrė kvapu, įsikniaubdavo į jį 
veidu ir raudodamas bučiavo. Užsimesdavo jį ant pečių, kad galėtų 
įsivaizduoti sėdįs šalia jos. 

Kartais jis ūmai išnykdavo; žvaigždėms šviečiant žengdavo per 
kareivius, kurie miegojo įsisupę į savo apsiaustus, paskui prie sto- 
vyklos vartų šokdavo ant žirgo ir po dviejų valandų būdavo Utiko- 
je, Spendijaus palapinėje. | 

Pradžioj jie šnekėdavo apie apgulimą; bet iš tikrųjų jis atvykda- 
vo pasikalbėti apie Salambo ir skausmo nuraminti. Spendijus ragi- 
no jį būti protingam. 


— Vyk lauk iš savo širdies kančią, kuri ją žemina! Tu kadaise 
nos ir nepaimsime, tai mums bent teks provincijos, mes būsime ka- 
raliai! 

Bet kodėl, turint zaimfą, jiems nesisekė nugalėti? Spendijaus 
nuomone, reikėjo palaukti. 

Mato pamanė, kad skraistė turi galios tik chanaano rasei, ir 
spręsdamas su barbarui būdingu jautrumu, pats sau kalbėjo: „Taigi 
zaimfas nieko man nepadės; bet kadangi jie prarado jį, ir jiems jis 
nieko nepadės". 

Paskui jį kankino dar vienas liguistas jautrumas. Garbindamas 
Aptuknosą, libijiečių dievą, jis bijojo užrūstinti Molochą ir nedrą- 
siai teiravosi Spendijaus, kuriam iš šių dviejų dievų būtų gera pa- 
aukoti žmogų. 

— Aukok abiem! — tarė juokdamasis Spendijus. 

Mato, nesuprasdamas tokio abejingumo, įtarė graiką turint kaž- 
kokį genijų globėją, apie kurį šis nenorįs kalbėti. 

Visos tikybos, kaip ir visos rasės, susidūrė šioje barbarų kariuome- 
nėje; čia buvo gerbiami ir svetimi dievai, nes ir jų bijota. Daugelis į 
savo gimtąjį tikėjimą įpindavo svetimų apeigų. Nors ir negarbindami 
žaigždžių, jie vis dėlto dėjo aukas Žvaigždynams, nes šie lėmė arba 
gera, arba pikta; atsitiktinai nelaimės valandą rastas amuletas virsda- 
vo dievybe; kartais tai būdavo koks žodis, paprasčiausias žodis, karto- 
jamas net nepasistengus suprasti jo prasmės. Bet beplėšikaudami 
šventyklose, matę daugybę įvairių tautų ir skerdynių, daugelis paga- 
liau ėmė tikėti vien likimą ir mirtį ir kas vakaras užmigdavo ramūs 
kaip laukiniai žvėrys. Spendijus būtų spjovęs į Jupiterio Olimpiečio 
statulą, tačiau nedrįso garsiai kalbėti prietemoj ir kasdien nepamirš- 
davo pirmiausia apauti dešinę koją. 

Priešais Utiką jis pastatė ilgą keturkampę terasą. Bet kiek ji pa- 
didėdavo, tiek pat paaukštėdavo ir miesto siena; ką sugriaudavo 
vieni, beveik tučtuojau atstatydavo kiti. Spendijus taupė savo 
vyrus, ruošė planus; jis stengėsi prisiminti kelionių metu girdėtas 
karo gudrybes. Kodėl iki šiol dar negrįžo Nar Havasas? Visi dėl to 
buvo labai neramūs. 

Pagaliau Hanonas baigė ruoštis. Vieną naktį, mėnuliui švie- 
čiant, jis įsakė plaustais perkelti per Kartaginos įlanką dramblius ir 

kareivius. Paskui, kad nesusidurtų su Autaritu, jie aplenkė Šiltųjų 
versmių kalną ir tęsė savo žygį taip lėtai, jog užuot užklupę barba- 
rus auštant, kaip buvo numatęs sufetas, jie nuvyko tik trečią dieną, 
kai saulė buvo jau visai aukštai. 

Rytinėj Utikos daly buvo plati lyguma, kuri tęsėsi iki pat didžio- 
sios Kartaginos lagūnos; už jos tarp dviejų kalvų staiga stačiu 
kampu leidosi dauba, kurioje kiek toliau, kairėje pusėje, barbarai 
įrengė savo stovyklą, užblokuodami uostą; ir jie miegojo savo pala- 
pinėse (nes tą dieną abi pusės, per daug pavargusios kautis, ilsėjo- 
si), kai už kalvų posūkio pasirodė kartaginiečių kariuomenė. 

Mėtyklėmis apsiginklavę gurguolių tarnai buvo pastatyti kariuo- 
menės sparnuose. Pirmąją liniją sudarė legiono gvardija su auksinių 
žvynų šarvais, ant savo stambių arklių, kurie buvo be karčių, be plau- 
kų, be ausų, 0 jų kaktose styrojo sidabrinis ragas, taip kad jie buvo pa- 
našūs į raganosius. Tarp šitų raitelių būrių žengė jauni vyrai, lengvais 
šalmais, švytuodami uosinėmis ietimis; paskui juos judėjo ilgosios 
sunkiųjų pėstininkų ietys. Visi šitie pirkliai pasistengė kiek įmanyda- 
mi gausiau apsikrauti ginklais. Galima buvo pamatyti kai kuriuos ne- 
šančius drauge ir ietį, ir kirvį, ir vėzdą, ir porą kalavijų; kiti taip daug 
prisikaišę strėlių, jog atrodė pasišiaušę kaip dygiakiaulės, 0 jų rankos 
kėksojo atsikišusios nuo raginių plokštelių arba geležinių Žvynų šarvų. 
Pagaliau pasirodė aukšti griozdiški karo pabūklai, karabolistos, onag- 
rai, katapultos ir skorpionai, krypaują mulais ir jaučių ketvertais kin- 
kytuose vežimuose; juo plačiau kariuomenė skleidėsi, juo labiau čia į 
dešinę, čia į kairę puldinėjo uždusę viršininkai, perduodami įsakymus, 
glausdami eiles, lygiuodami gretas. Šiame žygyje dalyvavę kai kurie 
Seniūnų tarybos nariai atvyko purpuriniais šalmais, kurių spurgai py- 
nėsi Su jų koturnų raiščiais. Kinoberiu ištepti jų veidai žvilgėjo iš po 
didelių šalmų, kurie viršuj buvo padabinti dievų statulėlėmis, ir, ka- 
dangi jie turėjo dramblio kaulu ir brangakmeniais papuoštais kraštais 
skydus, tad šie atrodė tartum pro vario sienas praslenkančios saulės. 

Kartaginiečiai žengė taip sunkiai, jog barbarai pašiepdami siūlė 
jiems prisėsti. Jie šaukė tučtuojau ištuštinsią jų storus pilvus, nut- 
rinsią jų odos paauksinimus ir priversią juos gerti geležį. 

Prieš Spendijaus palapinę esančio stiebo viršūnėj suplevėsavo 
žalios spalvos skuduras: tai buvo ženklas. Kartaginiečių armija į tai 
atsakė griausmingu trimitų, kimbolų, asilo kaulo fleitų ir timpanų 

trenksmu. Barbarai jau peršoko užtvarą. Jie atsidūrė vieni prieš 
antrus tik per svaidomos ieties nuotolį. 

Kažkoks balearas svaidytojas žengė į priekį, įdėjo vieną savo 
molinę kulką į diržą ir apsuko jį iš peties; pokštelėjo dramblio 
kaulo skydas, ir dvi armijos susirėmė. 

Iečių galais badydami arkliams šnerves, graikai priversdavo juos 
virsti ant savo šeimininkų. Vergai, kuriems buvo pavesta mėtyti ak- 
menis, prisirinko jų per daug didelių; paleisti jie krito čia pat prie 
jų. Punų pėstininkai, užsimodami dideliais kalavijais, atidengdavo 
savo dešinįjį šoną. Barbarai pralaužė jų eiles; jie skerdė juos, kiau- 
rai perverdami durklais; jie klupo ant mirštančiųjų ir lavonų, visiš- 
kai apakinti kraujo, kuris tiško jiems į veidus. Iečių, šalmų, šarvų, 
kardų ir sujauktų sąnarių kalnas vertėsi pats per save, lanksčiais ju- 
desiais čia išsiplėsdamas, čia vėl susitraukdamas. Kartaginiečių ko- 
hortos vis labiau kriko, jų pabūklai negalėjo išbristi iš smėlio; 
pagaliau sufeto neštuvai (jo didieji neštuvai su krištoliniais spur- 
gais), kuriuos galima buvo iš pat pradžių pastebėti supantis tarp 
kareivių kaip valtį ant bangų, staiga kažkur dingo. Nejaugi jis buvo 
nužudytas? Barbarai liko vieni. 

Dulkės aplinkui juos nusėdo, ir jie pradėjo dainuoti, kai staiga 
ant dramblio pasirodė pats Hanonas. Jis buvo vienplaukis, po biso- 
no skėčiu, kurį laikė užpakaly jo esąs negras. Žydrų akmenų karo- 
liai Švytavo ant jos tamsios gėlių raštais išmargintos tunikos, 
deimantinės apyrankės juosė jo didžiules rankas, išsižiojęs jis purtė 
nepaprastai ilgą ietį, smaigaly išsiskleidusią lyg lotosas ir Žvilgančią 
labiau už veidrodį. Tą pat akimirksnį sudrebėjo žemė, ir barbarai 
pamatė į juos lekiant viena eile išsirikiavusius visus Kartaginos 
dramblius paauksuotomis iltimis, mėlynai dažytomis ir bronza 
dengtomis ausimis, ant purpurinių gūnių supančius iš odos padary- 
tus bokštus, kurių kiekviename stovėjo trys šauliai su didžiuliais 
įtemptais lankais. 

Kareiviai vos spėjo griebtis ginklo, jie netvarkingai išsirikiavo. 
Siaubas sukaustė juos; jie nežinojo, kas daryti. 

Iš bokštų jau juos apibrėrė ietimis, strėlėmis, padegamais miši- 
niais, švino gabalais. Kai kurie kibo į gūnių spurgus, mėgindami 
užkopti aukštyn. Jiems durklais kapojo rankas, ir jie krito aukštiel- 
ninki ant ištiestų kalavijų. Per silpnos ietys lūžo, drambliai veržėsi 

pro falangas tartum šernai pro žolės kuokštus; straubliais rovė iš 
žemės dygiatvorės baslius, perbėgo visą stovyklą skersai ir išilgai, savo 
krūtinėmis išvartydami palapines. Barbarai leidosi bėgti. Jie pasislėpė 
kalvose, supančiose slėnį, kuriuo buvo atėję kartaginiečiai. 

Nugalėtojas Hanonas atvyko prie Utikos vartų. Jis įsakė pūsti tri- 
mitus. Trys miesto tarėjai pasirodė vieno bokšto dantytoje viršūnėje. 

Utikos gyventojai nenorėjo įsileisti taip stipriai apsiginklavusių 
svečių. Hanonas įniršo. Pagaliau jį sutiko įsileisti su nedideliu pa- 
lydovų būriu. 

Gatvės buvo per siauros drambliams praeiti. Tad teko juos pa- 
likti už miesto sienų. 

Kai sufetas įžengė į miestą, vyriausybė atėjo jo pasveikinti. Jis 
įsakė jį nuvesti į pirtį ir pašaukė savo virėjus. 

Praėjo trys valandos, o jis vis dar tebesėdėjo cinamono aliejaus 
baseine; ir visą laiką maudydamasis siekė nuo priešais jį patiestos 
jaučio odos ir valgė flamingo liežuvėlius su meduje virtomis aguo- 
nomis. Šalia nejudėdamas stovėjo gydytojas, apsigaubęs ilgu, gelto- 
nu apsiaustu ir kartkartėmis vis ragino šildyti vonią; du jauni 
berniukai, pasilenkęs ties baseino laiptais, trynė jam kojas. Bet rū- 
pindamasis savo kūnu, jis nepamiršo ir visuomenės reikalų: dikta- 
vo Didžiajai tarybai laišką ir, kadangi buvo paimta keletas 
belaisvių, klausė savęs, kokią jiems išrasti žiauriausią bausmę. 

— Lukterk! — tarė jis vergui, kuris stovėdamas rašė delne. — 
Tegul atveda belaisvius! Aš noriu juos matyti. 

Ir iš salės gilumos, pilnos balkšvo garo, kur deglai metė raudo- 
nas dėmes, įstūmė tris vergus: samnitą, spartietį ir kapadokietį. 

— Tęsk! — tarė Hanonas. 

— Džiaukitės jūs, Baalo šviesos! Jūsų sufetas sunaikino plėšrius 
šunis. Tebūnie palaiminta respublika! Liepkite melstis! 

Jis pastebėjo belaisvius ir garsiai juokdamasis tarė? 

— O, mano narsuoliai iš Sikos! Šiandien jūs taip garsiai nebešū- 
kaujat! Tai aš! Pažįstate mane? Kurgi jūsų kalavijai? iš tikrųjų, 
kokie baisūs vyrai! 

Ir jis dėjosi norįs pasislėpti, lyg tikrai būtų jų išsigandęs. 

— Jūs reikalavote arklių, moterų, žemių, aukštų vietų ir, be abe- 
jonės, vaidilų pareigų! Kodėl ne? Puiku, aš jums duosiu žemės, iš 
kurios jūs niekados nebeišeisite! Aš jus sutuoksiu su naujutėlėm 

kartuvėm! Jūsų algą? Jums ją supils į gerkles lydyto švino pavidalu! 
Ir aš jums suteiksiu labai aukštas vietas, tarp debesų, kad būtumėte 
arčiausiai erelių! 

Trys barbarai, apžėlę, nuskarę, žiūrėjo į jį nesuprasdami nė 
vieno žodžio. Jiems buvo sužeisti keliai, ir juos sugavo virvės kilpa; 
jų rankos buvo sukaustytos ilgomis grandinėmis, kurių galai vilkosi 
plytų grindiniu. 

Hanonas pasipiktino jų abejingumu. 

— Klaupkitės! Klaupkitės! Šakalai! Dulkės! Parazitai! Išmatos! 
Jie nieko neatsako! Pakaks! Nutilkite! Gyviems nulupti odą! Ne, 
palaukite! 

Jis šniokštė lyg upių arklys, vartydamas akis. Kvapnus aliejus py- 
lėsi per baseino kraštus nuo jo kūno masės ir drėkino jo Žvynuotą 
odą, kuri deglų šviesoj atrodė rausva. 

Jis tęsė: 

— Mes baisiai kankinomės keturias dienas saulėje. Pereinant 
Makarą, žuvo mulai... Nors jie buvo geresnėj padėty ir buvo nepap- 
rastai drąsūs... Ak! Demonadai! Kaip aš kenčiu! Įkaitinkit plytas 
iki raudonumo! 

Pasigirdo žarstiklių bildesys ir krosnių ūžimas. Smilkalai didelė- 
se smilkyklose dar labiau ėmė rūkti, ir trynėjai, visiškai pliki, šlapi 
nuo prakaito kaip kempinės, trynė jo sąnarius tepalu, pagamintu iš 
kviečių, juodo vyno, kalės pieno, miros, galbanumo ir kvapniųjų 
sakų. Jį kankino nepasotinamas troškulys; bet geltonai apsirengęs 
vyras nepatenkino šio geismo ir, tiesdamas jam auksinę taurę, kur 
garavo gyvatės viralas, kalbėjo: 

— Gerk! Tegul saulės pagimdytų gyvačių jėga įsisunkia į tavo 
kaulų smegenis; būk drąsus, dievų atspindy! Tu juk Žinai, kad vie- 
nas Ešmuno šventyklos žynys stebi žiaurias Šuns sietyno žvaigždes, 
sukeliančias tavąją ligą. Jos blykšta kaip tavo odos šašai, ir tau ne- 
lemta nuo jų mirti. 

— Taip, taip, žinoma, — pakartojo sufetas, — aš neprivalau nuo 
jų Mirti! 

Ir iš pamėlynavusių lūpų išsiveržė bjauresnis kvapas už lavono 
smarvę. Lyg dvi Žarijos degė vietoj jo akių, kurios buvo be blakstie- 
nų; atšerpėjusi rausva oda dribo jam ant kaktos; abi ausys, atkaru- 
sios nuo galvos, atrodė sutinusios, ir gilios raukšlės, kurios aplink 

jo šnerves sudarė pusračius, teikė jam keistą ir baisią laukinio Žvė- 
ries išvaizdą. Jo išgveręs balsas buvo panašus į staugimą; jis tarė: 

— Galbūt tavo teisybė, Demonadai! Ir iš tikrųjų jau tiek daug 
skaudulių užsiraukė. Aš jaučiuos tvirtas. Štai, žiūrėk, kaip aš val- 
gau! 

Ir ne tiek iš godumo, kiek puikuodamasis ir kad pats save įtikin- 
tų, jog gerai jaučiasi, jis rijo sūrio ir mairūno įdarą, žuvį, iš kurios 
buvo išrankiotos ašakos, moliūgus, austres su kiaušiniais, krienus, 
godūnus ir ant iešmo keptus smulkius paukščius. Žvilgčiodamas į 
belaisvius, jis gardžiavosi įsivaizduodamas jų kančias. Tačiau jis 
prisiminė Siką, ir dėl visų jo patirtų skausmų kilęs įtūžis prasiveržė 
šių trijų Žmonių plūdimu. 

— A, išdavikai! A, niekšai! Bjaurybės! Prakeiktieji! Jūs mane 
užgauliojote, mane, mane, sufetą! Jų nuopelnai, jų kraujas, sakė 
jie, o, taip! Jų kraujas, jų kraujas! 

Paskui jis kalbėjo pats sau: 

— Visi žus! Nė vienas nebus parduotas! Geriausia būtų nuga- 
benti juos į Kartaginą! Tada jie pamatytų mane... bet aš, rodos, ne- 
pasiėmiau pakankamai grandinių? Rašyk: atsiųskite man... Kiek jų 
yra? Nusiųsk sužinoti pas Mutumbalą! Eik! Jokio pasigailėjimo! Ir 
tegu man atneša krepšiuose visas jų nukapotas rankas! 

Bet pro Hanono kalbą ir žvangėjimą indų, kuriuos statė aplink 
ji, į salę veržėsi keisti, duslūs ir aštrūs šauksmai. Jie augo, ir staiga 
pasigirdo pasiutęs dramblių maurojimas, lyg kova būtų užvirusi iš 
naujo. Baisus sąmyšis apėmė miestą. 

Kartaginiečiai nė nemanė barbarų persekioti. Įsikūrę sienų pa- 
pėdėje su savo manta, tarnais, su visu savo satrapišku ištaigingu- 
mu, jie linksminosi savo puikiose perlais išsiuvinėtose palapinėse, 
tuo tarpu iš samdinių stovyklos lygumoje liko tik griuvėsių krūva. 
Bet Spendijus atgavo drąsą. Jis pasiuntė Zarksą pas Mato, perbėgo 
miškus, sutelkė išblaškytus vyrus (nuostoliai nebuvo dideli), kurie 
įtūžę, kad juos nugalėjo be kovos, tvarkė savo eiles, kai staiga buvo 
surasta statinė naftos, kurią, be abejonės, užmiršo kartaginiečiai. 
Spendijus tučtuojau įsakė surinkti iš ūkių kiaules, ištepė jas nafta, 
padegė ir ėmė varyti Utikos link. 

Drambliai, išsigandę šitos ugnies, leidosi bėgti. Vietovė buvo 
įkalni, juos apmetė ietimis, jie pasuko atgal ir stipriais ilčių smū- 

giais bei kojomis traiškė kartaginiečius, mindžiojo, guldė juos. Už- 
pakaly jų nuo šlaitų leidosi barbarai; punų stovykla be įtvirtinimų 
pirmuoju antpuoliu buvo sunaikinta, ir kartaginiečiai pasijuto 
prispausti prie miesto vartų, kurių niekas jiems nenorėjo atidaryti, 
nes bijojo, kad neįsiveržtų samdytieji kariai. 

Aušo, buvo matyti, kaip iš vakarų skubėjo Mato pėstininkai. 
Tuo pat metu pasirodė ir raiteliai, tai buvo Nar Havasas su savo 
numidiečiais. Šokinėdami per griovius ir krūmus, jie vijosi bėgan- 
čius, kaip kurtai medžioją kiškius. Šis laimės pakrypimas pertraukė 
sufeto kalbą. Jis riktelėjo, kad jam padėtų išlipti iš vonios. 

Trys belaisviai vis dar tebestovėjo priešais jį. Tada vienas negras 
(tas pats, kuris mūšio metu laikė ties juo skėtį) pasilenkė prie jo 
ausies. 

— Tai ką gi?... — lėtai atsakė sufetas. — A! Užmušk juos! — 
pridūrė jis staiga. 

Etiopas ištraukė už diržo užkištą ilgą durklą, ir trys galvos nusi- 
rito. Viena iš jų, pasišokinėdama tarp puotos likučių, įkrito į basei- 
ną ir akimirksnį plūduriavo jame pražiota burna ir sustingusiomis 
akimis. Rytmečio šviesa skverbėsi pro sienų plyšius; iš trijų ant 
krūtinės gulinčių lavonų kraujas tryško kaip iš fontanų, ir ištisa 
marška liejosi mozaikos grindiniu, nubarstytu žydromis smiltimis. 
Sufetas šiame šiltame klane pamirkė savo rankas ir įtrynė kojų ke- 
lius; tai buvo vaistai. 

Vakare su savo palydovais jis išspruko iš miesto, paskui pasilei- 
do į kalnus, kur turėjo prisijungti prie savo kairuomenės. 

Jam pavyko rasti tik jos likučius. 

Ketvirtą dieną jis jau buvo Gorzoje, tarpeklio viršuje, kai Spen- 
dijaus būriai pasirodė apačioje. Dvidešimt gerų ietininkų, puolę jų 
koloną iš priekio, būtų visai lengvai juos sulaikę; kartaginiečiai 
nustebę žiūrėjo, kai anie ėjo pro šalį. Hanonas pažino užpakalinėje 
saugoje jojantį numidų karalių, Nar Havasas pasilenkė jo pasvei- 
kinti, rodydamas kažkokius ženklus, kurių šis nesuprato. 

Jie grįžo į Kartaginą, patyrę daug įvairių nelaimių; žygiavo tik 
naktimis, dieną slapstėsi alyvų miškuose. Kiekvieno sustojimo 
metu keli žmonės mirdavo; ne kartą jie tarėsi esą žuvę. Pagaliau 
pasiekė Hermeumo iškyšulį, kur buvo atvykę laivai jų paimti. 

Hanonas buvo taip išvargęs ir nusivylęs, — ypač jį pribloškė 

dramblių žuvimas, — jog norėdamas viską užbaigti, paprašė De- 
monadą nuodų. Be to, jis jau iš anksto jautėsi prikaltas prie kry- 
žiaus. 

Kartaginai trūko jėgų juo piktintis. Buvo prarasta keturi šimtai 
tūkstančių devyni šimtai septyniasdešimt du sikliai sidabro, pen- 
kiolika tūkstančių šeši šimtai trys šekeliai aukso, aštuoniolika 
dramblių, keliolika Didžiosios tarybos narių, trys šimtai turtuolių, 
aštuoni tūkstančiai piliečių, trijų mėnesių kviečių atsarga, daug 
mantos ir visi karo pabūklai. Nar Havaso išdavystė buvo neabejoti- 
na; vėl prasidėjo abiejų miestų apgulimas. Autarito armija dabar 
tęsėsi nuo Tuniso iki pat Radeso. Nuo Akropolio aukštumų buvo 
matyti dūmų debesys iki dangaus; tai liepsnojo turtuolių pilys. 

Vienintelis žmogus galėtų išgelbėti respubliką. Dabar visi gailė- 
josi jo neįvertinę, ir net taikos partija nusprendė sudėti dievams 
aukas, kad tik Hamilkaras grįžtų. 

ZŽaimfo žuvimas sukrėtė Salambo. Jai atrodė, kad naktį ji girdi 
deivės žingsnius, ir išsigandusi pabusdavo, garsiai šaukdama. Kas 
dieną ji kapai maisto į šventyklas. Taanacha vargo vykdydama 
jos įsakymus, ir Sachabarimas daugiau nebesitraukė nuo jos. 


VII 
Hamilkaras Barka 


Mėnulio atmainų skelbėjas, kuris ištisas naktis budėjo Ešmuno 
šventyklos bokšte ir trimitu pranešinėjo šio dangaus kūno judėji- 
mą, vieną rytą įžiūrėjo vakarų pusėje lyg kokį paukštį, ilgais savo 
sparnais vos vos liečiantį jūros paviršių. 

Tai buvo laivas trimis irklų eilėmis su išdrožto arklio smaigaliu. 
Tekėjo saulė, mėnulio atmainų skelbėjas pridengė ranka akis; pas- 
kui griebė trimitą, ir visoje Kartaginoje suskambėjo galingas vario 
šauksmas. 

Žmonės pasirodė iš visų namų; nenorėjo tikėti gandais, ginčijo- 
Si; minia užplūdo krantines. Pagliau jie pažino Hamilkaro triremą. 

Ji artinosi išdidi ir rūsti, lygia pratiesine, per visą stiebą išpūsto- 
mis burėmis, skrosdama putotas bangas; jos milžiniški irklai rit- 
mingai kapojo vandenį, kartkartėmis išnirdavo kylis, panašus į 
noragą, O laivo smaigalį baigiąs žirgas dramblio kaulo galva, iškėlęs 
savo priešakines kojas, tartum lėkė šuoliais jūros lygumomis. 

Kadangi aplenkiant ragą vėjas nurimo, burės atsileido. Greta 
vairininko minia įžiūrėjo stovėjusį vienplaukį Žmogų; tai buvo jis, 
sufetas Hamilkaras! Jo plieniniai šarvai žvilgėjo; ant pečių permes- 
tas apsiaustas leido matyti jo rankas, du ilgi perlai karojo jo ausyse, 
O savo tankią juodą barzdą jis buvo nuleidęs ant krūtinės. 

Tuo tarpu galera, supdamasi tarp uolų, lėtai plaukė išilgai kran- 
tinę, o minia, bėgdama grindiniu, rėkė: 

— Sveikinam! Laiminam tave, Kamono Akie! Ach, išlaisvink 
mus! Tai turtuoliai kalti! Jie nori tave pražudyti! Saugokis, Barka! 

Jis nieko neatsakė, tartum jūrų ošimas ir kovų triukšmas būtų jį 
visiškai apkurtinę. Bet kai priplaukė prie Akropolio laiptų, pakė- 
lęs galvą, sukryžiavęs ant krūtinės rankas, Hamilkaras įsmeigė akis 

į Ešmuno šventyklą. Jo žvilgsnis skrido dar aukščiau, į tolimą, bek- 
raštį tyrą dangų; griežtu balsu jis kažką įsakinėjo jūrininkams; tri- 
rema pasišokėjo; krantinės gale užkliudė stabą, kuris buvo skirtas 
audroms tramdyti; ir pirklių uoste, kur buvo pilna šiukšlių, skiedrų 
ir vaisių lupenų, ji skverbėsi ir sklaidė į šalis kitus prie polių prit- 
virtintus laivus su nosimis, panašiomis į krokodilų nasrus. Minia 
bėgo, keletas puolė į vandenį ir plaukė. Trirema jau buvo uosto gi- 
lumoj, prie vartų, pasišiaušusių geležiniais dygliais. Vartai atsidarė, 
ir ji dingo giliuose skliautuose. 

Karo uostas buvo visiškai atskirtas nuo miesto; kai atvykdavo 
pasiuntiniai, jiems tekdavo eiti praėjimu tarp dviejų mūrinių sienų 
į kairę, kurs išvesdavo prieš pat Kamono šventyklą. Aplink šią di- 
džiulę vandens plynumą, apskritą lyg taurė, buvo pastatytos priep- 
laukos su įeigomis laivams prisiglausti. Priešais kiekvieną jų kilo 
dvi kolonos, kurių kapiteliai buvo Amono ragais, ir šitaip jie suda- 
rė ištisinį portiką aplink visą baseiną. Vidury, saloje, stovėjo jūrų 
sufeto rūmai. 

Vanduo čia buvo toks skaidrus, jog galėjai matyti baltais akme- 
nėliais grįstą dugną. Čia nesiekė gatvių triukšmas, ir Hamilkaras, 
plaukdamas pro šalį, pažino triremas, kurioms kadaise vadovavo. 

Jų beliko gal dvidešimt; vienos gulėjo sausumoj, pasvirusios ant 
šono, arba tiesiai stovėjo ant kylio su aukštai iškilusiais vairais bei 
sutraiškytais smaigaliais, papuoštais auksu ir mistiniais simboliais. 
"Tačiau jų chimeros jau buvo be sparnų, dievai Patekai be rankų, 
jaučiai be sidabrinių ragų; ir visos pusiau išblukusios, nejudančios, 
apipuvusios, bet kupinos praeities įvykių, dar skleidžiančios atliktų 
žygių kvapą ir, lyg savo vadą išvydę sužeisti kareiviai, jos, rodos, 
sakė jam: „Tai mes! Tai mes! Bet ir tu esi nugalėtas!" 

Niekas kitas, išskyrus jūrų sufetą, negalėjo įžengti į admirolų 
rūmus. Kol neturėdavo tikrų įrodymų, kad jis miręs, jį tardavo 
esant gyvą. Tuo būdu seniūnai išvengdavo vieno viršininko, ir šio 
papročio laikėsi ir Hamilkaro atžvilgiu. 

Sufetas įėjo į tuščius kambarius. Kiekviename žingsnyje rado 
ginklus, baldus, pažįstamus daiktus, kurie tačiau jį stebino, 0 priean- 
gio apačioj smilkykloj dar tebebuvo pelenai tų smilkalų, kuriuos iš- 
vykdamas sudegino Melkartui permaldauti. Ne šitokio sugrįžimo jis 
vylėsi. Ir visa, ką jis nuveikė, ir visa, ką jis matė, sušvito jo atminty: 

puolimai, gaisrai, legionai, audros, Drepanumas, Sirakūzai, Lilybe- 
ja, Etnos kalnas, Erikso lyguma, penkeri karo metai — iki tos pra- 
gaištingos dienos, kai sudėję ginklus jie neteko Sicilijos. Paskui 
prisiminė citrinmedžių miškus, piemenis ir ožkas ant pilkų kalnų, 
ir įsivaizdavus kitą, naująją ten įkurtą Kartaginą, jo širdis ėmė 
smarkiau plakti. Jo sumanymai, prisiminimai ūžė galvoj, dar aps- 
vaigusioj nuo laivo siūbavimo, jį apėmė nerimas, ir, staiga pasijutęs 
esąs silpnas, jis suprato, kad jam reikia glaustis prie dievų. 

Tada pakilo į viršutinįjį savo rūmų aukštą, paskui iš auksinės 
prie jo rankos kabojusios kriauklės išsiėmęs vinių prikalinėtą kas- 
tuvėlį, atidarė duris į mažą, apskritą kambarį. 

Ploni, juodi skrituliai, įstatyti į sieną ir permatomi kaip stiklas, apš- 
vietė patalpą švelnia šviesa. Tarp šių vienodo didumo plokštelių buvo 
iškalti įdubimai, panašūs į tuos, kur statomos pelenų urnos. Kiekvie- 
name jų gulėjo apskritas, tamsus ir, kaip atrodė, labai sunkus akmuo. 
Tik didžios dvasios žmonės garbino abadirus, šituos iš mėnulio nukri- 
tusius akmenis. Savo kritimu jie priminė žvaigždes, dangų, ugnį, savo 
spalva — tamsią naktį, 0 savo stangrumu — žemiškų daiktų vidinį 
ryšį. Šios mistinės vietos oras buvo tvankus. Jūros smėlis, kurį turbūt 
vėjas pripustė pro duris, nubaltino nišose padėtus apskritus akmenis. 
Hamilkaras piršto galu suskaitė juos vieną po kito, paskui, pridengęs 
savo veidą šafrano spalvos skara ir kritęs ant kelių, išsitiesė žemėje, 
išskėtęs abi rankas. 

Dienos šviesa skverbėsi pro juodojo lotoso lapus. Jų perregi- 
mam kuplume susidarydavo augmenų, kalnų, viesulų ir keistų gy- 
vulių vaizdai; veržėsi grasi ir rami šviesa, kokia turėtų būti anapus 
saulės, nykiose būsimųjų kūrinių erdvėse. Jis stengėsi savo mintis 
išvaduoti iš visų formų, visų dievų simbolių ir pavadinimų, kad ge- 
riau galėtų apčiuopti jų nekintamą esmę, kuri nyko išorinėse ap- 
raiškose. Jį persmelkė kažkokia planetinė gyvybė, ir tuo metu jis 
pajuto panieką mirčiai ir visokiems atsitiktinumams. Pakilęs, jau- 
tėsi kupinas tyro narsumo, kurio negalėjo pažeisti nei gailestingu- 
mas, nei baimė, ir kadangi jo krūtinei stigo oro, jis pakilo į bokštą, 
kuris stiebėsi virš visos Kartaginos. 

Miestas ilga nuožulnia kreive leidosi žemyn savo bokštais, savo 
auksinių stogų šventyklomis, savo namais, savo kupliomis palmių 
giraitėmis, savo šen bei ten žėrinčiais stikliniais rutuliais, iš kurių 

tryško ugnys, o pylimas sudarė tartum milžinišką gausybės rago 
angą, kuri buvo nukreipta į miestą. Apačioj jis matė uostus, aikš- 
tes, kiemų vidų, gatvių vaizdus, mažutėlius, vos ant plytinio grindi- 
nio įžiūrimus žmones. O, jei Hanonas anksti rytą nebūtų 
pasivėlinęs atvykti prie Egato salyno! Jo akys įsmigo į tolimą hori- 
zontą, ir Romos link jis ištiesė savo abi drebančias rankas. 

Minia apgulė Akropolio pakopas. Kamono aikštėj žmonės su- 
sigrūdo pamatyti išeinančio sufeto, palengva prigužėjo terasos; kai 
kurie jį pažino, sveikino, bet jis skubiai pasišalino, kad dar labiau 
sužadintų liaudies nekantravimą. 

Apačioje, salėje, Hamilkaras rado žymiausius savo partijos žmo- 
nes: Istateną, Subeldiją, Hiktamoną, Jejūbą ir kitus. Jie jam papa- 
sakojo visa, kas įvyko po to, kai buvo sudaryta taika: apie seniūnų 
šykštumą, samdinių išvykimą, jų sugrįžimą, jų reikalavimus, Gisko- 
no nelaisvę, zaimfo pavogimą, pagalbą Utikai ir jos apleidimą; bet 
niekas nedrįso papasakoti įvykių, kurie jį lietė. Pagaliau jie išsis- 
kirstė, susitarę vėl pasimatyti naktį seniūnų sueigoje, Molocho 
šventykloje. 

Jie ruošėsi išeiti, kai lauke už durų pasigirdo triukšmas. Kažkas, 
nepaisydamas tarnų, veržėsi į kambarį; ir kai šauksmai pasmarkėjo, 
Hamilkaras liepė įvesti nepažįstamąjį. 

Įėjo sena negrė, sulinkusi, raukšlėtu veidu, kretanti, kvailos iš- 
vaizdos ir iki pat kulnų susisupusi plačia, mėlyna marška. Ji pri- 
siartino prie sufeto, ir kurį laiką juodu žiūrėjo viens į antrą; staiga 
Hamilkaras krūptelėjo; rankos judesiu jis pašalino vergus. Tada, 
davęs ženklą eiti atsargiai, jis paėmė ją už rankos ir nusivedė į toli- 
mą kambarį. 

Negrė puolė jam į kojas, norėdama jas pabučiuoti; jis šiurkščiai 
ją pakėlė: 

— Kur tu jį palikai, Idibale? 

— Tenai, viešpatie! 

Numetus maršką, ji rankove perbraukė savo veidą; juoda oda, 
senatvės drebulys, sulinkęs liemuo, viskas dingo. Tai būta stipraus 
senio, kurio oda atrodė jūros, smėlio ir vėjo nugairinta. Žilų plau- 
kų kuokštė kaip paukščio kuodas pūpsojo ant jo kiaušo; ir pašai- 
piu žvilgsniu jis parodė į žemėje numestus persirengimo drabužius. 

— Puikiai sugalvojai, Idibale! Labai gerai! 

Paskui, tartum verdamas jį savo aštriu žvilgsniu, paklausė: 

— Ar dar niekas neįtarė? 

Senis prisiekė Kabirais, kad paslaptis liko išsaugota. Jie visą 
laiką gyvenę savo pirkelėje, trys dienos kelio nuo Hadrumeto, upės 
krante su smėlio kopose augančiomis palmėmis, kur yra devynios 
galybės vėžlių. 

— Ir, kaip tu man liepei, o viešpatie, aš jį mokau svaidyti ietį ir 
valdyti kovos vežimą. 

— Jis stiprus, tiesa? 

— Taip, viešpatie, ir narsus! Jis nebijo nei gyvačių, nei perkūno, 
nei šmėklų. Bėgioja basas kaip piemenukas bedugnių pakraščiais. 

— Kalbėk, kalbėk! 

— Jis išranda spąstus laukiniams žvėrims. Praėjusį mėnesį, ar pati- 
kėsi, jis sučiupo erelį; ir atvilko jį; paukščio ir vaiko kraujas tiško į 
visas puses ore didžiuliais lašais lyg rožių vainiklapiais. Įsiutęs erelis 
daužydamas gaubė jį savo sparnais, O jis jį smaugė, spausdamas prie 
krūtinės, ir juo labiau silpo paukštis, juo garsiau skambėjo vaiko juo- 
kas, puikus ir spinduliuojantis kaip kardų dūžiai. 

Hamilkaras nuleido galvą, apsvaigintas šių didybės apraiškų. 

— Bet jau kuris metas jį jaudina kažkoks nerimas. Jis susimąstęs 
seka iš tolo jūromis slenkančias bures; jis nuliūdęs, atsisako valgy- 
ti, vis klausinėja apie dievus ir norėtų matyti Kartaginą. 

— Ne, ne, dar per anksti! — sušuko sufetas. 

Senasis vergas, matyti, žinojo pavojų, kurs gąsdino Hamilkarą, 
ir tęsė toliau: 

— Kaip jį suturėti? Aš jį galiu nuraminti tik pažadais ir dabar 
atvykau į Kartaginą tik tam, kad nupirkčiau jam durklą su sidabri- 
ne perlais nusagstyta rankena. 

Paskui papasakojo, kaip, pamatęs terasoj sufetą, prieš uosto sar- 
gybą jis dėjosi esąs Salambo vergė, kad jam pavyktų su juo pasima- 
tyti. 

Hamilkaras ilgai stovėjo, lyg paskendęs savo samprotavimuose, 
pagaliau jis tarė: 

— Rytoj, saulei leidžiantis, tu atvyksi į Megarą už purpuro ga- 
myklų ir triskart sustaugsi šakalo balsu. Jei manęs nebūtų, tai apsi- 
lankyk Kartaginoj kiekvieno jauno mėnulio pirmąją dieną. Nieko 
neužmiršk! Mylėk jį! Dabar tu jau gali jam kalbėti apie Hamilkarą. 

Vergas vėl persirengė savo drabužiais, ir jie drauge išėjo iš namų 
ir iš uosto. 

Hamilkaras pėsčias ėjo toliau vienas, be palydovų, nes Seniūnų 
tarybos posėdžiai ypatingomis aplinkybėmis visada būdavo slapti, 
ir į juos rinkdavosi vogčiomis. 

Jis ėjo rytine Akropolio puse, paskui per daržovių turgų, Kinis- 
do galerijas, kvepalų gamintojų priemiestį. Retos šviesos užgeso, 
didesnėse gatvėse buvo tylu, sutemose šmėžavo šešėliai. Jie sekė jį, 
išnirdavo dar nauji, ir visi, kaip ir jis, skubėjo Mapalų link. 

Molocho šventykla buvo pastatyta staigaus tarpeklio pakrašty, 
labai niūrioje vietoje. Iš apačios tebuvo matyti vien aukštos, nepa- 
baigiamai kylančios sienos tartum milžiniško antkapio aptvaras. 
Buvo naktis, pilkšvas rūkas tvyrojo ties jūra. Bangos daužėsi į 
uolas, urgzdamos ir vaitodamos, ir šešėliai pradingdavo, lyg jie 
būtų praėję kiaurai sienas. 

Bet vos peržengus vartus, patekdavai į erdvų keturkampį kiemą, 
kurį iš visų pusių juosė arkados. Vidury stovėjo aštuoniakampis 
pastatas. Jo antrąjį aukštą supo virš pastato iškylą kupolai, ant 
kurių laikėsi savotiškas bokštas, iš kurio aukštyn stiebėsi įgaubtak- 
riaunis kūgis; o pačiame viršuje jis baigėsi rutuliu. 

Ugnys degė metaliniuose, išpjaustinėtuose cilindruose, pasmeig- 
tuose ant ilgų kotų, kuriuos laikė tarnai. Šitos šviesos blaškėsi nuo 
vėjo siautėjimo ir raudonu gaisru atsispindėjo aukso šukose, ku- 
rios užpakaly prilaikė tarnų kasomis supintus plaukus. Jie lakstė, 
Šaukė viens kitą, ruošėsi sutikti seniūnus. 

Čia vienur, čia kitur ant plytinio grindinio kaip sfinksai tupėjo 
didžiuliai liūtai, gyvi visa ryjančios saulės simboliai. Jie snaudė pu- 
siau praviromis akimis. Tačiau žingsnių ir balsų pažadinti, iš lėto 
pakildavo, artindavosi prie seniūnų, kuriuos pažino iš drabužių, 
glaustėsi į jų šlaunis, išrietę nugaras ir garsiai žiovaudami,; jų alsa- 
vimo garas skleidėsi deglų šviesoje. Judėjimas didėjo; durys užsida- 
rė, visi Žyniai pasišalino, ir seniūnai pranyko tarp kolonų, kurios 
aplink šventyklą sudarė gilų prieangį. 

Jos buvo išdėstytos taip, kad, savo apskritomis eilėmis įsiterpda- 
mos vienos į kitas, vaizdavo Saturno periodą, kurį sudarė metai, 
metus — mėnesiai, mėnesius — dienos, ir pagaliau paskutinioji jų 
eilė baigėsi prie šventyklos sienos. 

Ten seniūnai palikdavo savąsias narvalio rago lazdas, nes pagal 
griežtą įsakymą buvo mirtimi baudžiamas kiekvienas, kuris įeidavo 
į posėdį bet kuriuo ginklu nešinas. Daugelis vilkėjo apačioj įplėštą 
drabužį, ta vieta buvo pažymėta purpuriniu apvadu; tuo buvo nori- 
ma parodyti, kad, apverkdami savo artimųjų mirtį, jie nesigailėjo 
savo apdaro, o tasai sielvartą rodantis apvadas neleido įplėšimu- 
i didėti. Kiti savo barzdas laikė įkišę į mažus violetinius odos mai- 
šelius, kurie dviem virvutėm buvo pririšti prie ausų. Visi 
susitikdami glebėsčiavosi, prisispausdami krūtinėmis. Jie apsupo 
Hamilkarą, sveikino jį, nelyginant broliai sulaukę brolio. 

Šie vyrai apskritai buvo augaloti, kumpomis nosimis lyg asiriš- 
kieji kolosai. Tačiau kai kurie jų buvo kilę iš Afrikos klajoklių se- 
nolių; tai rodė jų atsikišę žandikauliai, aukštėlesnis ūgis ir 
siauresnės pėdos. Tų, kurie nuolat gyveno užsidarę įstaigose, veidai 
atrodė išblyškę; kituose. dar buvo išlikęs dykumų griežtumas, ir 
keistos brangenybės tviskėjo ant visų jų rankų pirštų, įrudusių nuo 
nežinomų kraštų saulės. Jūrininkus išskirdavo iš jų siūbuojančios 
eisenos, žemdirbiai kvepėjo vynuogių traiškyklomis, šienu ir mulų 
prakaitu. Šitie seni jūrų plėšikai dabar kitų rankomis dirbo žemę; 
šitie pinigų rinkėjai statė laivus, šitie buvę žemdirbiai dabar maiti- 
no vergus, mokančius įvairių amatų. Visi jie buvo tikėjimo apeigų 
išminčiai — strategijos žinovai,negailestingi ir turtingi. Visi atrodė 
išvarginti ilgų rūpesčių. Jų liepsnojančios akys žiūrėjo nepasitikė- 
damos, ir įprotis bastytis ir meluoti, prekiauti ir vadovauti suteikė 
jiems klastingumo ir šiurkštumo, kažkokio slapto ir karštligiško 
žiaurumo bruožus. Be to, juos niūresnius darė ir jų dievų įtaka. 

Iš pradžių jie perėjo skliautuotą kiaušinio pavidalo salę. Septy- 
nerios durys, atitinkančios septynias planetas, sienose buvo pažy- 
mėtos septyniais skirtingos spalvos keturkampiais. Iš čia ilgu 
praėjimu jie pateko į kitą panašią salę. 

Gilumoj degė kaltinėse gėlėse paskendęs sietynas, ir kiekviena 
jo aštuonių auksinių šakų laikė iškėlus deimantais nusagstytą 
taurę, kurioje smilko bisono dagtis. Sietynas stovėjo paskutinėje tų 
ilgų pakopų, kurios kilo į didįjį aukurą su variniais ragais. Dveji šo- 
niniai laiptai vedė į jo plokščią viršūnę; nebuvo jokio akmens; at- 
rodė, lyg ten būtų surinktų pelenų kalnas, ir kažkas lėtai ruseno jo 
viršuje. O aukščiau, virš sietyno ir aukuro, stovėjo Molochas, visas 

iš geležies, su Žmogaus krūtine, kurioj juodavo skylės. Jo išskėsti 
sparnai driekėsi sienomis, ištiestos rankos siekė žemę; trys juodi 
akmenys, apie kuriuos spindėjo geltonas ratilas, ženklino tris vyz- 
džius jo kaktoj, ir, tartum ruošdamasis baubti, jis baisiai ir galingai 
kėlė aukštyn savo buliaus galvą. 

Palei sienas buvo sustatyti juodmedžio suolai. Už jų ant ilgo 
bronzinio trikojo prie kiekvieno stovėjo deglas. Visos tos šviesos 
atsispindėjo perlamutro rombuose, kuriais buvo išklota salė. Ji 
buvo tokia aukšta, jog raudonos sienos, kildamos į lubas, tolydžio 
tamsėjo, ir trys stabo akys aukštybėse atrodė lyg nakties tamsoje 
pusiau pranykusios žvaigždės. 

Seniūnai susėdo juodmedžio suoluose, užsimetę ant galvų savo 
drabužių uodegas. Jie sėdėjo nejudėdami, plačiose rankovėse suk- 
ryžiavę rankas, o perlamutrinės grindys atrodė lyg šviečianti upė, 
kuri, tekėdama nuo aukuro į duris, liejosi po jų basomis kojomis. 

Vidury keturi vyriausieji žyniai, surėmę nugaras, sėdėjo ant ke- 
turių dramblio kaulo suolų, sudarydami kryžių: didysis Ešmuno 
žynys hiacinto drabužiais, didysis Tanitos vaidila baltais lino drabu- 
žiais, didysis Kamono šventikas rausvos vilnos apdaru ir didysis 
Molocho kunigas — purpuriniais rūbais. 

Hamilkaras priėjo prie sietyno. Jis apėjo aplink jį, stebėdamas 
degančias dagtis, paskui užbėrė ant jų kvepiančių miltelių; violeti- 
nės liepsnos pasirodė šakų galuose. 

Tada pasigirdo aštrus balsas, jam atsakė kitas, ir šimtas seniūnų, 
keturi vyriausieji Žyniai ir Hamilkaras sustoję sutartinai užtraukė 
himną, ir vis kartojant tuos pačius skiemenis, ir vis garsiau šaukiant, 
jų balsai kilo, aidėjo, virto baisiais, paskui iš karto staiga nutilo. 

Kurį laiką buvo laukiama. Pagaliau Hamilkaras ištraukė prie 
krūtinės paslėptą žydrą lyg safyras statulėlę su trim galvom ir pas- 
tatė ją prieš save. Tai buvo Teisybės paveikslas ir kartu jo žodžių 
įkvėpėjas, ir visi, lyg staigaus pykčio pagauti, suriko: 

— Juk barbarai tavo gerieji bičiuliai! Išdavike! Begėdi! Tu grįžai 
pasižiūrėti mūsų pragaišties, ar ne? Tegul jis kalba! Ne! Ne! 

Jie keršijo jam už tai, kad prieš valandėlę buvo priversti tvardy- 
tis politinio ceremonialo metu, ir nors jie pageidavo, kad Hamilka- 
ras sugrįžtų, bet tūžo ant jo, kad jis nenukreipė šių nelaimių arba, 
dar tikriau, kad nepatyrė jų drauge su jais. 

Kai triukšmas aprimo, pakilo Molocho žynys: 

— Mes klausiame tave, kodėl negrįžai į Kartaginą? 

— O kas jums? — su panieka atsakė sufetas. 

Jų riksmai padidėjo. 

— Kuo mane kaltinate! Gal aš blogai vedžiau karus? Jūs matėt 
mano karinius įsakymus, jūs, kurie barbarams laisvai leidžiate... 

— Gana! Gana! 

Jis tęsė tyliau, kad būtų geriau girdimas: 

— O, tiesa! Aš suklydau, Baalo šviesuliai, tarp jūsų yra narsuo- 
lių! Giskonai, pasirodyk! 

Ir, lipdamas aukuro laiptais, nuleidęs akių vokus, tartum kažko 
ieškodamas, jis kartojo: 

— Atsistok, Giskonai! Tu gali mane kaltinti, jie tave apgins! Bet 
kurgi jis? 

Paskui, lyg ir pasitaisydamas: 

— Na, žinoma, namie! Savo sūnų apsuptas, įsakinėja vergams, 
laimingas ir skaičiuojąs sienoj garbės karolius, kuriuos tėvynė jam 
dovanojo! 

Jie muistėsi gūžčiodami pečiais, tartum juos būtų kas vytiniu 
pliekęs. 

— Jūs net nežinote, ar jis gyvas, ar miręs? 

Ir, nekreipdamas dėmesio į jų šauksmus, jis pasakė, kad, apleis- 
dami nelaimėje sufetą, jie apleidę pačią respubliką. Taip pat ir ro- 
mėnų taika, nors ir labai jiems atrodė esanti naudinga, tačiau virto 
pragaištingesne už dvidešimt mūšių. Kai kurie ėmė ploti, ypač ne- 
turtingesnieji, kurie visados buvo įtariami prijaučią liaudžiai arba 
tironams. Jų priešai, sysitų vadai ir aukšti valdininkai, juos viršijo 
gausumu; Žymiausieji susispietė aplink Hanoną, sėdėjusį kitame 
salės gale, prie aukštųjų durų, užtiestų hiacinto kilimais. 

Jis dažais ištepė savo veido skaudulius. Bet jo auksinė plaukų 
pudra nubiro jam ant pečių dviem blizgančiom dėmėm, ir jie atro- 
dė balzgani, ploni ir garbiniuoti kaip vilna. Savo rankas jis buvo 
paslėpęs tvarsčiuose, suvilgytuose riebiais kvepalais, kurie varvėjo 
ant plytinio grindinio; liga, be abejonės, žymiai paaštrėjo, nes jo 
akys vos buvo matomos pro papurusius vokus. Kad galėtų matyti, 
jis turėjo aukštyn užversti galvą. Jo šalininkai ragino jį kalbėti. Pa- 
galiau jis prabilo kimiu ir atgrasiu balsu: 

— Nebūk toks pasipūtęs, Barka! Mes visi esame buvę nugalėti! 
Kiekvienas turi pakelti savo nelaimę! Nusilenk ir tu! 

— Geriau tu mums papasakok, — tarė šypsodamasis Hamilka- 
ras, — kaip tu vedei savo galeras į romėnų laivyną? 

— Mane vėjas nubloškė, — atsakė Hanonas. 

— Tu elgies it raganosis, kurs trypinėja savo mėšle; pats visiems 
rodai savo kvailumą! Nutilk! 

Jie ėmė viens antrą kaltinti dėl pralaimėjimo prie Egato salyno. 

Hanonas jį kaltino, kad jis neatvykęs jo pasitikti. 

— Bet tai reikštų palikti neginamą Eriksą! Reikėjo tau išplaukti į at- 
virą jūrą, kas gi trukdė? Ach! Aš užmiršau, visi drambliai baidosi jūros! 

Hamilkaro šalininkams juokas pasirodė toks vykęs, jog jie ėmė 
garsiai kvatoti. Lubos drebėjo, lyg kas būtų būgnus daužęs. 

Hanonas užprotestavo dėl šitokios neteisingos užgaulės. Šia liga 
jis susirgo peršalęs Hekatompylio apgulimo metu, ir ašaros tekėjo 
jo veidu lyg Žiemos lietus apgriuvusia siena. 

Hamilkaras tęsė: 

— Jei jūs būtumėt mane tiek mylėję, kaip štai šitą, Kartagina 
šiandien laiminga džiūgautų! Kiek kartų aš jūsų šaukiausi, bet jūs 
visada atsisakėt man duoti pinigų! 

— Mums patiems jie buvo reikalingi, — atsakė sysitų vadai. 

— Ir kai mano padėtis buvo beviltiška, ir mes gėrėm savo šlapi- 
mą ir valgėm sandalų dirželius, kai aš norėjau, kad kiekviena žolelė 
virstų kareiviu ir sudaryti batalionus iš pūvančių lavonų, jūs atšau- 
kėt paskutinius man likusius laivus! 

— Mes negalėjome viskuo rizikuoti, — atsakė Baat Baalas, 
aukso kasyklų savininkas Daritijos Getulijoj. 

— Ką jūs veikėte tuo metu čia, Kartaginoj, savo namuose, už 
savo sienų? Juk galima buvo Eridane sukelti galus, iš Kirenijos 
parsikviesdinti chanaaniečius, kurie tikriausiai būtų atvykę, ir tuo 
metu, kai romėnai siuntinėjo pas Ptolemėją pasiuntinius... 

— Dabar jis čia mums romėnus aukština! 

Kažkuris riktelėjo: 

— Kiek tau jie sumokėjo, kad juos čia gintum? 

— Paklausk Bruciumo lygumas, Lokro, Metaponto ir Heraklė- 
jos griuvėsius! Aš sudeginau visus jų medžius, apiplėšiau visas jų 
šventyklas, ir iki jų vaikaičių vaikaičių mirties... 

— Ė, tu deklamuoji it koks retorius! — pertraukė jį Kapuras, 
pagarsėjęs pirklys. — Ko gi tu nori? 

— Aš sakau, kad reikia būti arba išradingiems, arba baises- 
niems! Jei visa Afrika išsivaduoja iš jūsų jungo, vadinasi, jūs menki 
valdovai, nesugebat jo pritvirtinti jiems prie nugarų! Agatokliui, 
Regului, Cepijui, visiems drąsiems vyrams pakanka tik išlipti į 
krantą, kad ją užimtų, o kai libijiečiai rytuose susitars su vakaruose 
esančiais numidais, kai klajoklių tautelės užpuls iš pietų ir romėnai 
iš Šiaurės... 

Pakilo siaubingas riksmas. 

— O, tada jūs mušitės į krūtines, raitysitės žemės dulkėse ir 
draskysite savo drabužius! Veltui! Vis tiek jums teks sukti girnas 
Subure ir raškyti vynuoges Laciumo kalvose. 

Jie plojo sau per dešinę šlaunį, tuo rodydami savo pasipiktini- 
mą, ir jų drabužių rankovės plevėsavo it dideli išgąsdintų paukščių 
sparnai. Hamilkaras, įkarščio pagautas, stovėjo toliau, ant aukš- 
čiausio aukuro pakopos, virpantis ir baisus. Jis pakėlė rankas, ir už 
jo nugaros degančio sietyno spinduliai veržėsi pro jo pirštus kaip 
auksinės strėlės. 

— Jūs neteksite savo laivų, žemių, savo puikiųjų vežimų, kaban- 
čių lovų ir savo vergų, kurie aliejais jums trina kojas! Šakalai su- 
guls jūsų rūmuose, ir arkias išars jūsų kapus. Tiktai arų klyksmas 
skambės ties griuvėsių krūvomis. Kartagina, tu žūsi! 

Keturi Žyniai ištiesė rankas, kad nukreiptų prakeikimą. Visi pa- 
kilo. Tačiau jūrų sufetas, saulės globojamasis šventasis tarnas, 
buvo neliečiamas, kol turtuolių sambūris jo nepasmerkdavo. Alto- 
rius kėlė jiems siaubą. Jie traukėsi atgal. 

Hamilkaras nutilo. Sustingusiu žvilgsniu ir išblyškusiu veidu, kaip 
jo tiaros perlai, jis sunkiai alsavo, beveik pats save įbauginęs ir pas- 
kendęs mirties regėjimuose. Iš aukštybių, kur jis stovėjo, bronzinių 
žvakidžių ugnys jam atrodė lyg didelis vainikas, padėtas ant plytelių 
grindinio; juodi išsiveržę dūmai kilo į tamsią palubę,; ir keletą minučių 
truko tokia slogi tyla, jog buvo girdimas tolimas jūros ošimas. 

Paskui seniūnai pradėjo pasitarimą. Jų reikalams, jų būviui grū- 
mojo barbarai. Tačiau neįmanoma buvo juos nugalėti be sufeto pa- 
galbos, tad nors ir buvo pažeista jų puikybė, ši išvada privertė 
užmiršti visas kitas. Jie pavėdėjo į šalį jo draugus. Prasidėjo sava- 

naudiški susitaikymai, užuominos, pažadai. Tačiau Hamilkaras neno- 
rėjo daugiau nieko valdyti. Visi jį prikalbinėjo. Maldavo jį; ir, kadangi 
jų kalbose pasigirdo žodis „išdavimas“, jis įsiuto. Vienintelis tikras iš- 
davikas buvo Didžioji taryba, nes kareivių pasižadėjimai trunka tol, 
kol baigiasi karas; jam pasibaigus, jie lieka laisvi; jis jausmingai kalbė- 
jo apie jų narsumą ir tą naudą, kurią respublika būtų galėjusi turėti, 
dovanomis ir privilegijomis palenkusi juos respublikai. 

Tada Magdasanas, buvęs provincijų valdytojas, išpūtęs savo gel- 
tonas akis, tarė: 

— Iš tikrųjų, Barka, ilgai keliaudamas, tu virtai graiku ar lotynu, 
nė pats nebežinau! Ką tu čia kalbi apie tų žmonių atlyginimą? Ver- 
čiau tepražūna dešimt tūkstančių barbarų negu vienas mūsiškių! 

Seniūnai, jam pritardami, linkčiojo galvomis šnabždėdami: 

— Žinoma, ko čia daug varžytis! Jų niekados nestigs. 

— O paskui patogiai jų nusikratyti, ne tiesa? Palikti juos taip, 
kaip jūs palikote Sardinijoje. Arba pranešti priešui, kuriuo keliu 
jie Žygiuos, kaip jūs pasielgėte su tais galais Sicilijoje, arba išlaipin- 
ti vidury jūros. Grįždamas aš mačiau uolas, baltavusias jų kaulais! 

— Kokia nelaimė! — begėdiškai sušuko Kapuras. 

— Argi jie šimtą kartų nėra perbėginėję į priešo pusę? — rikte- 
lėjo kiti. 

Hamilkaras sušuko: 

— Kodėl jūs, nesilaikydami savo įstatymų, pakvietėt juos į Kar- 
taginą? O kai jie atvyko į jūsų miestą, nuskurę ir gausūs šalia jūsų 
lobių, jums nė nekilo mintis susilpninti juos, bent truputį tarpusa- 
vy supjudant? Juos jūs išsiuntėt su jų žmonomis ir vaikais, visus, 
nepalikę nė vieno įkaito! Gal jūs tikėjotės, kad jie išskers kits kitą 
ir tuo išvaduos jus nuo skausmo tesėti pažadus? Jūs jų neapkenčia- 
te, nes jie yra stiprūs! Manęs jūs nekenčiate dar labiau, manęs, jų 
vado! O, aš tai ką tik jaučiau, kai jūs neva bučiavote mano rankas 
ir kai kiekvienas tvardėtės, kad jų neįkąstumėt! 

Jei staugdami būtų įsiveržę kieme miegoję liūtai, riksmas nebū- 
tų buvęs baisesnis. Bet pakilo Ešmuno žynys ir, suglaudęs kelius, 
prispaudęs alkūnės prie šonų, išsitiesęs ir pusiau atgniaužtais del- 
nais, tarė: 

— Barka, Kartaginai reikia, kad tu sutiktum vadovauti punų pa- 
jėgoms kovai prieš samdinius. 

— Aš atsisakau! — tarė Hamilkaras. 

— Mes tau suteikiame visišką valdžią! — riktelėjo sysitų vadai. 

— Ne! 

— Be jokios kontrolės, be dalybų, pinigų tiek, kiek norėsi, visus 
belaisvius, visą grobį, po penkiasdešimt zeretų žemės už kiekvieną 
priešo lavoną. 

— Ne! Ne! Nes su jumis neįmanoma nugalėti! 

— Jis jų bijo! 

— Nes jūs esate niekingį, šykštūs, nedėkingi, silpnadvasiai ir kvailiai! 

— Jis jų gailisi! 

— Kad stotų jų priešaky, — pridūrė kažkas. 

— Ir pultų mus, — tarė kitas. 

O iš salės gilumos sustaugė Hanonas: 

— Jis nori pasidaryti karalium! 

Jie pašoko, pargriaudami suolus ir žvakides: ištisa jų minia 
puolė prie aukuro; jie švaistėsi durklais. Bet Hamilkaras, pasirau- 
sęs rankovėse, išsitraukė du ilgus peilius ir, palinkęs, kairiąją koją 
atstatęs į priekį, liepsnojančiomis akimis, sukandęs dantis, sekė 
juos, sustingęs po auksiniu sietynu. 

Taigi dėl atsargumo jie buvo atsinešę ginklus; tai buvo nusikalti- 
mas, ir jie pasibaisėję sužiuro į kits kitą. Bet kadangi visi buvo nu- 
sikaltę, tad kiekvienas greit aprimo, ir pamažu, atsisukę nugaromis 
įsufetą, jie nulipo nuo aukuro, tūždami dėl pažeminimo. Jau antrą 
kartą jie pasitraukė. Valandėlę jie stovėjo. Daugelis tų, kurie buvo 
susižeidę sau pirštus, čiulpė juos, pakėlę prie lūpų, arba švelniai vy- 
turiavo į apsiaustų skvernus; ir jau buvo besiskirstą, kai Hamilka- 
ras išgirdo šiuos žodžius: 

— Et, tai jautrumas, jis nenori užgauti širdies savo dukrai! 

Kitas garsesnis balsas pasakė: 

— Be abejonės, nes savo mylimuosius ji pasirenka iš barbarų! 

Iš pradžių jis susvyravo, paskui jo akys greit ėmė ieškoti Šacha- 
barimo. Tik Tanitos žynys tebesėdėjo savo vietoje, ir Hamilkaras iš 
tolo matė jo aukštą kepuraitę. Visi kvatojo Hamilkarui tiesiai į 
veidą. Juo labiau augo jo nerimas, juo aiškiau didėjo jų džiaugs- 
mas, O iš klegesio išsiskyrė tie balsai, kurie šaukė paskutinieji. 

— Jį matė išeinantį iš jos kambario! 

— Vieną Tamuzo mėnesio rytą. 

— Tai buvo skraistės vagis! 

— Labai gražus vyras! 

— Aukštesnis už tave! 

Hamilkaras nuplėšė savo tiarą, savo kilmingumo ženklą, aštuo- 
nių mistinių vainikų tiarą su smaragdine sraige vidury, ir iš visų 
jėgų abiem rankom tėškė į žemę; auksiniai lankai trūkdami nušo- 
kavo, perlai skambėdami pažiro po plytelių aslą. Tada jo kaktoje 
jie išvydo ilgą žaizdos randą, kuris it gyvatė rangėsi tarp jo antakių; 
visi jo sąnariai drebėjo. Jis pakilo šoniniais laiptais, kurie vedė į 
aukurą, ir užlipo ant jo! Tai reiškė paskirti save dievui, paaukoti 
jam save patį. Jo apsiausto plevėsavimas blaškė žemiau jo sandalų 
esančio sietyno liepsną, ir lengvos, nuo io žingsnių pakilusios dul- 
kės iki juostos supo jį lyg debesis. Jis sustojo tarp varinio milžino 
kojų. Rankomis pagriebė dvi saujas šitų dulkių, kurias vien matant, 
šiurpas perverdavo visus kartaginiečius, ir tarė: 

— Prisiekiu visu šimtu jūsų išminties žibintų! Visu tuo, kas 
dega! Dykumos troškuliu ir vandenyno sūrumu! Hadrumeto urvu 
ir dvasių viešpatija! Pragaištimi! Jūsų, jūsų brolių ir jūsų senolių 
pelenais, su kuriais aš dabar sumaišau savuosius, ir sakau, kad 
jūs — šimtas tarybos narių — melavote, kaltindami mano dukterį! 
Tr aš, Hamilkaras Barka, jūsų sufetas, turtuolių viršininkas ir liau- 
dies valdytojas, prieš Molochą buliaus galva prisiekiu... 

Buvo tikimasi ko nors siaubingo, bet jis garsesniu ir ramesniu 
balsu pridūrė: 

— Kad aš nė nekalbėsiu su ja apie tai! 

Šventyklos tarnai su auksinėmis šukomis plaukuose įėjo vieni 
purpurinėmis kempinėmis, kiti — palmių šakelėmis nešini. Jie pa- 
kėlė prie durų pakabintas hiacinto užuolaidas, ir pro kampu atsi- 
dengusią angą kitų salių gilumoje pasirodė rausvas dangus, kurs 
tartum pratęsė lubas horizonte, pasiremdamas ant visiškai mėlynos 
jūros. saulė, išnirdama iš bangų, kilo aukštyn. Jos spinduliai atsi- 
mušė į varinio milžino krūtinę, geležinių ardynų padalintą į septy- 
nis skyrius. Jo raudonų dantų nasrai buvo praviri nuo baisaus 
žiovulio; milžiniškos šnervės išsipūtusios; dienos šviesa jį pavertė 
gyvu, suteikė jam baisią ir nekantrią išvaizdą, tartum jis norėjo iš- 
šokti į lauką, sutapti su žvaigžde, dievu ir drauge skristi begalybėje. 

Deglai, išmėtyti ant plytinio grindinio, dar tebedegė šen bei ten 

kaip kraujo dėmės, atsispindėdami perlamutro asloj. Seniūnai nu- 
sikamavę svirduliavo; jie godžiai visais plaučiais traukė į save tyrą 
orą; prakaitas sruveno jų lavoniškai išblyškusiais veidais; jie tiek 
buvo šaukę, kad visiškai nebegirdėjo viens antro. Bet jų pyktis su- 
fetui nepraėjo; atsisveikindami jie jam grūmojo, ir Hamilkaras 
jiems irgi atsakinėjo: 

— Ateinančią naktį, Barka, Ešmuno maldykloje! 

— Būsiu ten! 

— Mes pasistengsime, kad turtuoliai tave nuteistų! 

— O aš — kad liaudis pasmerktų jus! 

— Sergėkis, kad neužbaigtum ant kryžiaus! 

— Ojus suplėšys gatvėse! 

Atsidūrę ant slenksčio į kiemą, jie vėl stengėsi atrodyti ramūs. 

Bėgikai ir vežėjai jų laukė prie vartų. Daugelis išjojo baltais mu- 
lais. Sufetas įšoko į savo iškilmingą vežimą, griebė vadžias; du žir- 
gai, išrietę sprandus, ritmingai kanopomis mušdami šokinėjančius 
akmenėlius, visą kelią smarkiu šuoliu kilo Mapalų vieškeliu, ir si- 
dabrinis vanagas grįžulo gale, rodos, skrido, — taip smarkiai lėkė 
vežimas. 

Kelias ėjo skersai laukus, nusėtus ilgų plytų smailiomis viršūnė- 
mis, ir kiekvienos vidury buvo iškalta atgniaužta ranka, tartum po 
ja gulįs negyvėlis būtų ją tiesęs į dangų, kažko jį melsdamas. Tolė- 
liau stovėjo išmėtytos molinės iš šakų, iš nendrių pastatytos pirke- 
lės, visos kūgio pavidalo. Žemos smulkių akmenų tvoros, sraunaus 
vandens grioveliai, pinučiai, švelniųjų kaktusų žalitvorės, netaisyk- 
lingai dalino šias buveines, kurios vis glaudžiau telkėsi, kopdamos 
arčiau prie sufeto sodų. Tačiau Hamilkaras lėkė įsmeigęs akis į di- 
džiulį bokštą, kurio trys aukštai sudarė tris milžiniškus cilindrus; 
pirmasis buvo akmens, antrasis plytų, tretysis kedro; pastarasis dvi- 
dešimt keturiomis kadugio kolonomis, nuo kurių lyg girliandos 
tįso susipynusios bronzinės grandinės, laikė varinį kupolą. Šis di- 
džiulis pastatas kilo virš trobesių, kurie stovėjo dešinėje pusėje: 
sandėlių, prekybos namų, 0 moterų rūmai stiebėsi tolumoje tarp 
kiparisų, išsirikiavusių kaip dvi bronzinės sienos. 

Iškilmių vežimas dardėdamas įvažiavo pro siaurus vartus ir sus- 
tojo po erdvia pašiūre, kur saitais pririšti arkliai iš kupetos ėdė 
nupjautą žolę. 

Subėgo visi tarnai. Jų buvo nepaprastai daug, nes pabūgus sam- 
dytosios kariuomenės ir palikus darbą ūkiuose, jie buvo atgabenti į 
Kartaginą. Žemdirbiai, apsivilkę žvėrių kailiais, žvangino prie jų 
kojų gurnelių užkniedytomis grandinėmis; purpuro gamyklų darbi- 
ninkų rankos buvo raudonos it budelių; jūrininkai turėjo smailias 
žalias skrybėles, žūklautojai koralo vėrinius, medžiotojai tinklus 
ant pečių. Megariečiai vilkėjo baltomis arba juodomis tunikomis, 
odinėmis kelnėmis, dėvėjo šiaudines, veltines arba milo kepuraites, 
pagal savo tarnybą arba skirtingą amatą. 

Už jų spraudėsi nuskarę žmonės. Šie gyveno be jokio darbo ato- 
kiai nuo trobesių, nakvodavo soduose, misdavo virtuvių liekano- 
mis — tai buvo žmonės pelėsiai, skurdžiai keroję rūmų 
paunksmėje. Hamilkaras juos pakentė todėl, kad jo ateities suma- 
nymai buvo svaresni už panieką. Visi savo džiaugsmui pareikšti už- 
sikišo už ausies gėlę, o daugelis jų niekados dar nebuvo jo matę. 

Bet tarnai it sfinksų sušukuotais plaukais, iškėlę dideles lazdas, 
švaistydamiesi į dešinę ir į kairę, puolė minią, jie norėjo atstumti 
vergus, besiskverbiančius pamatyti savo viešpatį, kad jie neužplūs- 
tų jo gausumu ir nesukeltų pasibjaurėjimo savo kvapu. 

Tada visi krito kniūbsti ir šaukė: 

— Baalo Akie, teklesti tavo namai! 

Ir tarp šių ant žemės kiparisų alėjoje sugulusių Žmonių balta 
mitra ant galvos, su smilkykle rankose, Hamilkaro link ėjo visų val- 
dytojų valdytojas Abdalonimas. 

Tuo metu Salambo leidosi galerų laiptais. Visos moterys sekė 
paskui ją; ir kai ji žengdavo žingsnį, jos irgi leidosi pakopa žemyn. 
Negrių galvos atrodė lyg juodos dėmės tarp baltų su auksinėmis 
skiltelėmis raiščių, kuriais buvo suveržtos romėnių kaktos. Kitų 
plaukuose spindėjo sidabrinės strėlės, smaragdinės plaštakės arba 
ilgi virbai, išsiskleidę lyg saulės spinduliai. Šioj baltų, geltonų ir 
mėlynų drabužių maišaty spindėjo žiedai, sagtys, karoliai, spurgai, 
apyrankės; šnarėjo lengvučiai audiniai, klepsėjo sandalai ir kartu 
dusliai šlamėjo ant medinių pakopų statomos basos kojos, — čia 
vienur, čia kitur visa galva už jas aukštesnis eunuchas šypsojo, 
aukštyn pakėlęs galvą. Kai aprimo vyrų šauksmai, rankovėmis slėp- 
damos savo veidus, jos visos drauge keistai sukliko, lyg būtų vilkė 
staugusi, ir tas riksmas buvo toks baisus ir veriantis, jog atrodė, 

kad nuo pat viršaus ligi apačios moterų apstoti didieji juodmedžio 
laiptai suvirpėjo lyg kokia arfa. 

Vėjas plaikstė jų šydus, ir ploni papiruso stiebai palengva linga- 
vo. Tai buvo šebato mėnuo, viduržiemis. Sužydėję granatų medžiai 
stūksojo žydroje padangėje, o pro jų šakas mėlynavo jūra su tolima 
sala, kuri beveik nyko migloje. 

Pamatęs Salambo, Hamilkaras sustojo. Ji jam buvo gimusi, 
mirus keliems berniukams. Be to, saulę garbinančiose tautose mer- 
gaitės gimimas buvo sutinkamas lyg kokia nelaimė. Vėliau dievai 
atsiuntė jam dar vieną sūnų, bet vis dėlto jame pasiliko šešėlis ano 
nusivylimo ir tartum koks šiurpas to prakeikimo, kurį jis buvo išta- 
ręs jai. Tuo tarpu Salambo palengva artėjo. Ilgos įvairiaspalvių 
perlų kekės sviro nuo jos ausų ant pečių iki alkūnių. Jos raitytų 
plaukų sušukavimas priminė debesį. Aplink kaklą ji turėjo vėrinį 
mažų keturkampių auksinių skiltelių, kuriose buvo išraižyta mote- 
ris tarp dviejų piestu stovinčių liūtų, savo apsirengimu ji tiksliai 
pamėgdžiojo keistus deivės drabužius. Hiacintinis plačiarankovinis 
drabužis, į apačią platėdamas, veržė jos liemenį. Dantys tarp dažy- 
tų lūpų atrodė dar baltesni, o tarp pajuodintų antakių jos akys 
buvo dar pailgesnės. Iš paukščių plunksnų pagaminti sandalai buvo 
labai aukštomis kulnimis, ir ji atrodė nepaprastai išblyškusi turbūt 
todėl, kad buvo šalta. 

Pagaliau ji priėjo prie Hamilkaro ir, nežiūrėdama į jį, nepakel- 
dama galvos, jam tarė: 

— Sveikinu tave, Baalo Akie! Amžinoji garbė tau! Pergalė! Ra- 
mybė! Pasitenkinimas! Turtai! Štai jau seniai mano širdis liūdna be 
tavęs, ir namai apmirę. Bet namo grįžtąs šeimininkas yra tartum 
prisikėlęs Tamuzas; ir nuo tavo žvilgsnio, 0 tėve, visur pražydės 
džiaugsmas ir nauja gyvybė! 

Ir paėmusi iš Taanachos pailgą taurę, kurioje garavo miltų, 
sviesto, kardamono ir vyno mišinys, tęsė: 

— Gerk iki dugno gėrimą, kurį tavo tarnaitė paruošė tau grįži- 
mo proga. 

Jis atsakė: 

— Būk palaiminta! 

Ir nejučiomis paėmė auksinę taurę, kurią jinai jam tiesė. 

Tačiau jis į ją žiūrėjo tokiu tiriamu žvilgsniu, jog ji sulemeno: 

— Tau, viešpatie, pasakojo!.. 

— Taip, aš žinau! — tyliai atsakė Hamilkaras. 

Ar tai buvo prisipažinimas, o gal ji kalbėjo apie barbarus? Ir jis 
pridūrė keletą miglotų žodžių apie valstybės sunkumus, kuriuos 
vienas tikėjęsis įveikti. 

— O tėve! — sušuko Salambo, — tu neatitaisysi to, kas nebepa- 
taisoma! 

Jis žengė žingsnį atgal, ir Salambo nustebo dėl jo nuogąstavimo, 
nes ji kalbėjo ne apie Kartaginą, bet apie šventvagystę, kurios ir ji jau- 
tėsi dalininkė. Šis žmogus, prieš kurį drebėjo legionai ir kuris buvo jai 
beveik visiškai nepažįstamas, gąsdino ją tarsi koks dievas; jis viską įs- 
pėjo, viską žinojo; galėjo įvykti kas nors baisaus. Ji sušuko: 

— Pasigailėk! 

Hamilkaras palengva nuleido galvą. 

Nors ji norėjo save pakaltinti, bet nedrįso praverti lūpų; tačiau 
geiste geidė pasiskųsti ir būti paguosta. Hamilkaras kovojo su pa- 
gunda sulaužyti savo priesaiką. Jis jos laikėsi savo išdidumo skati- 
namas, 0 gal pabūgęs, kad jo nujautimas nepasitvirtintų, ir Žiūrėjo 
jai į veidą, sukaupęs visas jėgas, stengdamasis įskaityti jame tai, ką 
ji slėpė savo širdies gelmėse. 

Iš lėto, sunkiai alsuodama, Salambo įtraukė galvą į pečius, parb- 
lokšta šio per daug sunkaus žvilgsnio. Dabar jis buvo tikras, kad 
jinai buvo suklupusi barbaro glėbyje; jis sudrebėjo, — pakėlė abu 
kumščius. Ji sukliko ir krito į rankas moterims, kurios skubiai ją 
apsupo. 

Hamilkaras apsigręžė ir išėjo. Visi valdytojai sekė paskui jį. 

Atidarius sandėlių duris, jis įėjo į didelę, apskritą salę, į kurią 
kaip stipinai į rato stebulę susibėgo ilgi praėjimai, jungę ją su kito- 
mis salėmis. Akmeninis diskas kilo vidury su turėklais pagalvėms, 
kurios buvo suverstos ant kilimų. 

Sufetas iš pradžių vaikštinėjo skubiais žingsniais; jis garsiai alsa- 
vo, trypė kulnimis žemę, ranka braukė savo kaktą, tarsi norėdamas 
nubaidyti įkyrią musę. Bet pagaliau papurtė galvą ir, matydamas 
savo lobių gausybę, aprimo; jo mintis, klaidžiojusi praėjimų toliuo- 
se, perskrido kitas sales, pilnas dar retesnių brangenybių. Bronzi- 
nės plokštės, sidabro luitai ir geležies strypai gulėjo šalia švino 
gabalų, Miglotąja jūra atvežtų iš Kasiteridos; palmių skaidulų mai- 

šai buvo perpiklyti negrų šalies kaučiuko, o aukso dulkės nepastebimai 
biro iš odinių maišų pro pasenusias siūles. Ploni pluoštai, gauti iš jūrų 
augalų, kabojo tarp Egipto, Graikijos, Toprobano ir Judėjos linų; mad- 
reporų koralai lyg dideli krūmai styrėjo pasieniais, ir virš viso to sklido 
kažkoks neapibrėžiamas kvepalų, odų, prieskonių ir didelėm puokštėm 
surištų bei palubėje kabojusių stručio plunksnų kvapas. Prie kiekvieno 
praėjimo angos sustatytos dramblių iltys, susiremdamos smaigaliais, su- 
darė ties durimis nelyginant kokias arkas. 

Pagaliau jie užkopė ant akmeninio disko. Visi valdytojai stovėjo 
sukryžiavę rankas ant krūtinių, nuleidę galvas, o Abdalonimas išdi- 
džiai nusiėmė savo smailią mitrą. 

Hamilkaras ėmė klausinėti laivų viršininką. Šis buvo senas jūri- 
ninkas, vėjo paraudintais akių vokais, o baltos sruogos driekėsi 
jam ligi klubų tartum audrų putos, išlikusios jo barzdoje. 

Jis atsakė, kad buvo pasiuntę laivyną per Gadesą ir Tymiamatą 
pasiekti Eziongaberį, aplenkiant Pietų ragą ir Aromatų iškyšulį. 
Kiti tęsė kelionę į vakarus, keturis mėnulius nepriplaukdami prie 
kranto; tačiau laivų smaigaliai įsiveldavę į žoles, tolumoj aidėjęs 
kataraktų šniokštimas, raudonos spalvos kraujo rūkas temdęs 
saulę, kvapais persisunkęs vėjas migdęs įgulą, dabar jie maža ką 
begalį papasakoti, taip buvusi sujaukta jų atmintis. Ir vis dėlto jie 
pakilę skitų upėmis, pasiekę Kolchidę, jugrėjiečius ir estus, Archi- 
pelage pagrobę pusantro tūkstančio mergaičių ir paskandinę visus 
už Estrimono kyšulio plaukiojusius svetimus laivus, kad pasiliktų 
paslapty kelių linkmė. Karalius Ptolemėjas sulaikęs Šesbaro smil- 
kalus; Sirakūzai, Elatija, Korsika ir salos nieko nepateikę, ir senas 
jūrininkas, nuleidęs balsą, pranešė, kad prie Ruzikados vieną trire- 
mą pagrobę numidai. 

— Nes jie susidėjo su tais, viešpatie. 

Hamilkaras suraukė antakius; paskui davė ženklą kalbėti kelio- 
nių viršininkui. Šis buvo apsigaubęs rudu apsiaustu, be diržo, galvą 
apsukęs ilgu balto audinio raiščiu, kurio galas, liesdamas burnos 
kraštą, sviro užpakaly ant peties. 

Karavanai iškeliavę tvarkingomis voromis žiemą, kai diena bu- 
vusi lygi nakčiai. Bet iš pusantro tūkstančio Žmonių, vykusių į Etio- 
pijos gilumą puikiais kupriais, su naujais odiniais maišais ir dideliu 
kroviniu raštuotų audinių, tik vienas sugrįžęs į Kartaginą; kiti mirę 

iš nuovargio ar pamišę nuo dykumos baisybių; grįžęs pasakojo 
matęs anapus Juodojo Harušo, už Ataranto ir didžiųjų beždžionių 
krašto milžiniškas valstybes, kur net smulkiausi įrankiai padaryti iš 
aukso, pieno spalvos upę, plačią kaip jūra, mėlynų medžių mišką, 
ištisus kalnus kvepalų ir ant uolų gyvenančias žmonių veidais pa- 
baisas, kurių vyzdžiai, žiūrėdami į jus, išsiskleidžia kaip gėlės; pas- 
kui už ežerų, kuriuos saugo drakonai, matę saulę parėmusius 
krištolo kalnus. Kiti, grįžę iš Indijos, atsigabeno povų, pipirų ir 
naujų audinių, o tie, kurie Sirtos keliu pro Amono šventyklą vyko 
pirkti kalcedono, be abejonės, žuvę smėlynuose. Getulijos ir Faca- 
no karavanai atgabenę savo nuolatinį krovinį; bet šiuo metu jis, ke- 
lionių viršininkas, nebedrįstąs siųsti nė vieno karavano. 

Hamilkaras suprato; samdytoji kariuomenė buvo užėmusi apy- 
linkes; tyliai suvaitojęs, jis atsirėmė antrąja alkūne; o plantacijų 
viršininkas taip bijojo kalbėti, jog drebėjo it drugio purtomas, nors 
buvo plačiapetis ir didelių raudonų vyzdžių žmogus. Jo riestanosį 
veidą, panašų į buldogo snukį, dengė žievės skaidulų tinklelis, jis 
juosėjo neišdirbtos leopardo odos diržą, už kurio žvilgėjo du di- 
džiuliai peiliai. 

Hamilkarui nusigrįžus, jis pradėjo garsiai šauktis visų Baalų. Tai 
ne jo kaltė! Jis nieko negalėjęs padaryti! Jis stebėjęs orą, dirvą, 
žvaigždes, sėjęs Žiemos saulės tolimečiu, pjaustęs medžius delčioje, 
prižiūrėjęs vergus, taupęs jų apdarą. 

Bet šis plepumas erzino Hamilkarą. Jis pliaukštelėjo liežuviu, ir 
žmogus su peiliais ėmė kalbėti skubiau: 

— Ak, viešpatie, jie viską nusiaubė! Viską sunaikino! Viską sug- 
riovė! Tris tūkstančius medžių iškirto Masšaloje, o Ubadoje sug- 
riovė klėtis, užvertė cisternas. Tedese jie pagrobė tūkstantį penkis 
šimtus gomorų miltų; Maracanoje išžudė piemenis, surijo kaime- 
nes, sudegino tavo namus, tavo puikiuosius kedro medžio namus, 
kur tu vykdavai vasaroti! Tuburdo vergai, kirtę miežius, išsislapstė, 
pabėgo į kalnus, o asilų, onagrų, mulų, Toarmino jaučių, orgino 
arklių man nebeliko nė vieno: visus išvedė! Tai prakeikimas! Aš to 
nepakelsiu! 

Jis tęsė verkdamas: 

— O, jei tu žinotum, kokios buvo pilnos klėtys, kaip žvilgėjo 
arkliai! Ach, kokie puikūs avinai! Ach, kokie nuostabūs jaučiai!.. 

Hamilkarą smaugė pyktis. Jis suriko: 

— Nutilk! Ar aš elgeta? Nemeluokit! Sakykit teisybę! Aš noriu Ži- 
noti visa, ko esu netekęs, visa, iki paskutinio sikliaus, paskutinio 
kabo! Abdalonimai, atnešk man laivų, karavanų, mano dvarų ir rūmų 
sąskaitas! Ir vargas jums, jeigu jūsų sąžinė negryna! — Eikite! 

Valdytojai traukėsi atbuli ir, nuleidę rankas iki pat žemės, išėjo. 

Abdalonimas išėmė iš sieninės spintos mazgais sužymėtas virvu- 
tes ir smulkiai prirašytus drobės ir papiruso rietimėlius bei avinų 
mentikaulius. Jis juos sudėjo prie Hamilkaro kojų, įdavė jam į ran- 
kas medinius rėmus, kur ant trijų siūlų buvo suvarstyti auksiniai, 
sidabriniai ir raginiai skridinėliai, ir pradėjo: 

— Šimtas devyniasdešimt du namai, išnuomoti naujakuriams 
kartaginiečiams, po beką į mėnesį. 

— Ne, tai per daug! Pasigailėk vargdienių! Ir surašyk vardus tų, 
kurie tau atrodys narsesni; sužinok, ar jie prisirišę prie respubli- 
kos! Toliau! 

Tokio dosnumo nustebintas Abdalonimas svyravo. 

Hamilkaras išplėšė jam iš rankų drobės rietimėlius. 

— Kas gi čia? Trejus rūmus prie Kamono išnuomojai po dvylika 
kezitų į mėnesį. Pažymėk dvidešimt! Aš nenoriu, kad turtuoliai 
mane rytų! 

Valdytojų valdytojas, giliai nusilenkęs, tęsė: 

— Tigilasui iki sezono pabaigos paskolinta du kikarai iš trijų, 
įprastinis jūsų procentas, Bar Melkartui — pusantro tūkstančio 
siklių už trisdešimties vergų užstatą. Bet dvylika jau mirė sūrioje 
lagūnoje. 

— Vadinasi, jie buvo nc iš stipriųjų, — tarė juokdamasis sufe- 
tas. — Niekis. Jeigu jam dar prireiks pinigų, duok! Reikia visada 
skolinti įvairiomis palūkanomis, pagal skolintojo turtingumą. 

Tada tvarkytojas paskubomis perskaitė, kiek davė pelno Anabos 
geležies kasyklos, koralų žvejyba, purpuro gamyklos, naujakuriai 
graikai, sidabro išvežimas į Arabiją, kur jis buvo dešimt kartų bran- 
gesnis už auksą, laivų pagrobimas, atskaičius dešimtinę deivės 
šventyklai. 

— Aš kas kartą pranešu ketvirtadaliu mažiau, viešpatie! 

Hamilkaras skaičiavo skridinėlius, kurie skambėjo po jo pirš- 
tais. 

— Pakaks! Kiek išlaidų? 

— Stratoniklesui iš Korinto ir trims Aleksandrijos pirkliams pagal 
šiuos raštus (Štai, juos sugrąžino) išmokėta dešimt tūkstančių atėniš- 
kų drachmų ir dvylika siriškųjų aukso talentų. Vienos triremos įgulos 
maitinimui išlaidos į mėnesį paaugo dvidešimčia minų... 

— Žinau, o nuostoliai! 

— Štai jie, šitose švininėse lentelėse, — tarė valdytojas. Jei kal- 
bėsime apie laivus, paruoštus į kelionę drauge su kitais susidėjus, 
tai, kadangi dažnai tekdavo krovinį išmesti į jūrą, nelygūs nuosto- 
liai paskirstyti pagal dalininkų skaičių. Už laivarykius, kuriuos bu- 
vome pasiskolinę iš arsenalų ir kurių neįmanoma grąžinti, sysitai 
prieš žygį į Utiką pareikalavo aštuonių šimtų kezitų. 

— Ir vėl jie! — sumurmėjo Hamilkaras, nuleisdamas galvą. 

Ir valandėlę buvo tartum prislėgtas tos sysitų neapykantos, kurią 
juto užgriūvant ant jo. 

— Bet aš nematau Megaros išlaidų. 

Išblykšdamas Abdalonimas nuėjo prie kitos nišos, atidarė ją ir 
išėmė sikomoro lenteles, suvertas ant odinių juostelių. 

Hamilkaras jo klausėsi, domėdamasis naminių išlaidų smulkme- 
nomis ir raminamas šio monotoniško, skaitmenis tariančio balso; 
Abdalonimas stabtelėjo. Staiga iš jo rankų iškrito medžio lentelės, 
ir jis puolė kniūbsčias, išskėtęs rankas lyg pasmerktasis. Hamilka- 
ras nesijaudindamas paėmė plokšteles; ir jo lūpos prasivėrė, o akys 
išsiplėtė, kai jis pamatė vienos dienos išlaidas: nepaprastai daug 
sunaudota mėsos, žuvies, paukščių, vyno ir prieskonių, sudaužytos 
vazos, išžudyti vergai, sunaikinti kilimai. 

Abdalonimas, vis dar gulėdamas prie jo kojų, papasakojo jam 
apie barbarų puotą. Jis negalėjo neklausyti seniūnų įsakymo, be to, 
ir Salambo liepusi negailėti pinigų, kad tik barbarai būtų geriau 
pavaišinti. 

Išgirdęs savo dukters vardą, Hamilkaras pašoko. Paskui, suspau- 
dęs lūpas, atsitūpė ant pagalvių; jis draskė nagais jų spurgas dusda- 
mas, sustirusiais akių vyzdžiais. 

— Kelkis! — tarė jis. 

Ir nulipo nuo paaukštinimo. 

Abdalonimas sekė paskui jį; jo keliai drebėjo. Bet, paėmęs gele- 
žinę dalbą, jis lyg pamišęs pradėjo kelti grindų plytas. Medinis dis- 

kas atšoko ir beregint išilgai visą praėjimą pasirodė dar daugiau 
šitų didelių dangčių, slėpusių duobes, kur buvo laikomi grūdai. 

— Ar tu matai, Baalo Akie, — tarė tarnas virpėdamas, — jie dar 
ne viską atėmė! Jos yra gilios, penkiasdešimt uolekčių kiekviena, ir 
sklidinos iki kraštų! Tavo kelionės metu aš liepiau jas išrausti arse- 
naluose, soduose, visur! Ir tavo namai pilni grūdų, kaip tavo širdis 
išminties. 

Šypsena perbėgo Hamilkaro veidu: 

— Puiku, Abdalonimai! 

Paskui, pasilenkęs prie jo ausies, kalbėjo: 

— Tu jų dar gauk Etrurijoj, Bruciume, kur tik gali, ir bet kuria 
kaina! Supilk ir saugok! Reikia, kad aš vienas turėčiau visus Karta- 
ginos grūdus. 

Paskui, kai jie jau buvo praėjimo gale, Abdalonimas vienu 
raktu, kabojusiu prie jo diržo, atidarė didelį keturkampį kambarį, 
kedro kolonomis padalintą pusiau. Auksinių, sidabrinių, varinių 
pinigų krūvos, sukrautos ant stalų arba nišose, išilgai keturias sie- 
nas kilo iki lubų. Didžiuliuose kampe surikiuotuose upių arklių 
odos krepšiuose buvo pridėtos eilės mažesnių maišelių; nuo grindų 
stiebėsi į viršų keičiamųjų pinigų stulpai; kai kurie iš jų, per daug 
aukšti, buvo apgriuvę ir atrodė lyg nuvirtusi kolona. Stambios Kar- 
taginos monetos, vaizduojančios Tanitą, stovinčią su arkliu po 
palme, mėtėsi kartu su kolonijų pinigais, paženklintais jaučio, 
žvaigždės, skritulio arba jauno mėnulio pavidalais. Čia galėjai ma- 
tyti įvairiausios vertės, įvairiausio dydžio, įvairiausio amžiaus mo- 
netų, pradedant senosiomis Asirijos laikų — plonomis kaip nagas 
ir baigiant senosiomis Laciumo monetomis — rankos storumo, ir 
Eginjos sagų, ir Baktriano skiltelių, ir trumpučių senojo Lakedai- 
mono trikampių; daugelis jų buvo padengtos rūdžių, nešvarios, pa- 
žaliavusios nuo vandens, pajuodavusios nuo ugnies, išgriebtos 
tinklais arba surinktos po apgulimo miestų griuvėsiuose. Sufetas, 
greitai sumojęs, ar ką tik jam skaičiuotos sumos atitinka pajamas ir 
išlaidas, buvo beišeinąs, kai pastebėjo tris varinius visiškai tuščius 
indus. Abdalonimas baimingai nusigręžė, o Hamilkaras nuolaidžiai 
žengė toliau, netardamas nė žodžio. 

Jie perėjo kitus koridorius, kitas sales ir pagaliau pasiekė vienas 
duris, kurioms apsaugoti pagal neseniai Kartaginoj paplitusį romė- 

nų paprotį ilga grandine per juostą buvo prie sienos pririštas žmo- 
gus. Jo barzda ir nagai buvo neregėtai ilgi, ir jis svirduliavo čia į de- 
šinę, čia į kairę lyg sugautas žvėris. Vos pažinęs Hamilkarą, jis 
puolė prie jo klykdamas. 

— Pasigailėk, Baalo Akie! Gailestingumo! Užmušk mane! Štai 
jau dešimt metų aš nebematau saulės! Tavo tėvo vardu maldauju, 
pasigailėk! 

Hamilkaras, nieko jam neatsakydamas, pliaukštelėjo rankomis, 
pasirodė trys vyrai, ir visi keturi, įtempę savo rankų raumenis, išt- 
raukė iš ąsų milžinišką skląstį, kuriuo buvo užstumtos durys. Ha- 
milkaras paėmė deglą ir išnyko tamsoje. 

Ten buvo manoma esant šeimos kapinyną, bet iš tikrųjų tai buvo 
tik didžiulis šulinys. Jį iškasė vagims suklaidinti, ir jis buvo tuščias. 
Hamilkaras jį apėjo, paskui pasilenkęs pasuko ant ašies sunkias 
girnas ir pro šią kiaurymę įėjo į kūginės formos patalpą. 

Sienos buvo išklotos variniais žvynais; viduryje ant granitinės 
papėdės stovėjo Kabiro statula vardu Aletas, kurs pirmas atrado 
Celtiberijos kasyklas. Prie jo kojų žemėje gulėjo kryžmai sudėti di- 
deli auksiniai skydai ir milžiniškos sidabrinės uždarais kaklais 
vazos, labai keistos formos ir netinkamos naudoti; šitaip buvo įp- 
rasta laikyti didelius kiekius sulydyto metalo, kad jų beveik neįma- 
noma būtų išvogti nei perkelti į kitą vietą. 

Savo deglu jis įžiebė statulos smailioje kepurėje įtaisytą kasyklų 
lemputę; žalios, geltonos, violetinės, vyno ir kraujo spalvos ugnys 
staiga nušvietė salę. Ji buvo pilna brangakmenių: kurie buvo sudėti 
į auksinius kriaušės pavidalo puodus, pakabintus tartum lempos 
ant varinių kablių arba naugių gabalais eilėmis gulėjo pasieniais. 
Čia buvo kalaisų, išskeltų iš kalnų mėtyklių dūžiais, karbunkulų, 
susidariusių iš lūšies šlapimo, glosopetrų, nukritusių iš mėnulio, 
tianų, deimantų, sandastrų, berilų, trejopų rubinų, ketveriopų safy- 
rų ir dvylikos rūšių smaragdų. Jie žaižaravo lyg pieno purslai, mėly- 
ni ledo varvekliai, sidabro dulkės, žerdami šviesą srovėmis, 
spinduliais, žvaigždėmis. Griausmo pagimdyti keraunijai žibėjo 
greta kalcedonų, gydančių nuo apsinuodijimo. Čia buvo Zabarkos 
kalno topazų, apsaugančių nuo išgąsčio, Baktriano opalų, gelbstin- 
čių nuo per ankstyvo gimdymo, ir Amono ragų, kurie dedami po 
lova sapnams sukelti. 

Brangakmenių ugnys ir lempos šviesa atsispindėjo dideliuose 
auksiniuose skyduose. Hamilkaras stovėjo šypsodamasis, sukryžia- 
vęs rankas ir gėrėjosi ne tiek šiuo reginiu, kiek suvokdamas esąs 
toks turtingas. Jo lobiai buvo nepasiekiami, neišsemiami, begali- 
niai. Senoliai, ilsėjęsi po jo kojomis, siuntė jo sielai dalelę savo am- 
žinybės. Jis jautėsi visiškai artimas požemių dvasioms. Tai buvo lyg 
Kabiro džiaugsmas; ir stambūs tviską spinduliai, liesdami jo veidą, 
atrodė jam lyg kažkoks nematomo rezginio galas, per bedugnes 
siejęs jį su pasaulio centru. 

Staiga jį nupurtė viena mintis, ir, atsistojęs už statulos, jis nuėjo 
tiesiai prie sienos. Savo rankos tatuiruotėje jis ilgai tyrinėjo gulsčią 
ir dvi statmenas linijas, kas chanaano skaitmenimis reiškė trylika. 
Tada atskaitė trylika varinių skiltelių, dar kartą pakėlė savo plačią 
rankovę ir, ištiesęs dešinę ranką, kitoj vietoj perskaitė kitas, dar su- 
dėtingesnes linijas, tuo pat metu švelniai vedžiodamas pirštais, 
tarsi skambindamas lyra. Pagaliau savo nykščiu jis septynis kartus 
stuktelėjo; ir vienalytis akmuo, ištisa sienos dalis, pasisuko. 

Už jos slėpėsi rūsys, kur buvo sudėti paslaptingi, neįvardijami ir 
begalinę vertę turį daiktai. Hamilkaras žengė trimis pakopomis 
žemyn, paėmė iš sidabrinio dubens gabalą lamos odos, plūduriavu- 
sios juodame skystyje, ir vėl pakilo aukštyn. 

Dabar Abdalonimas ėjo priešaky. Savo ilga lazda, kuri prie ran- 
kenos buvo nusagstyta varpeliais, jis daužė grindinio plytas ir prie 
kiekvieno požemio šaukė Hamilkaro vardą, garbstydamas ir lai- 
mindamas jį. 

Apskritoje galerijoje, kurioje sueidavo visi praėjimai, pasieniais 
buvo sukrautos alguminijaus sijos, maišai lauzonijos, Lemnoso 
žemės paplotėliai ir perlų kaupini vėžlių šarvai. Sufetas praeida- 
mas kliudė juos savo drabužiais, bet nė nepažvelgė į didžiulius gin- 
taro gabalus, tą beveik dieviškos kilmės saulės spindulių pagimdytą 
medžiagą. 

Prasiveržė kvapnus garų debesėlis. 

— Atidaryk duris! 

Ir jiedu įėjo. 

Nuogi vyrai minkė tešlą, trynė žoles, maišė anglis, pilstė į ąs0- 
čius alyvą, atidarinėjo ir uždarinėjo dureles aplinkui sienose iškal- 
tų mažų pailgų celių, kurių buvo tiek daug, jog ši patalpa atrodė 

panaši į avilio vidų. Jos buvo pilnos mirabalono, bdelijaus, šafrano, 
žibuoklių. Visur čia buvo apstu sakų, miltelių, šaknų, stiklinių bon- 
kučių, vingiarykštės šakelių, rožių vainiklapių; šie kvapai juos troš- 
kino, nors čia viduje sūkuriais kilo stiraksas, smilkstąs ant varinio 
trikojo. 

Maloniųjų kvapų saugotojas, išblyškęs ir ilgas lyg vaškinis deg- 
las, prisiartino prie Hamilkaro metapiono ritinėliu ištepti jo 
rankų. Tuo pat metu kiti du vergai trynė jam kojų padus bakariso 
lapeliais. Hamilkaras atstūmė juos; jie buvo kireniečiai, patvirku- 
sių papročių, bet juos vertino už paslapčių žinojimą. 

Savo nuolankumui parodyti kvepalų saugotojas pasiūlė sufetu- 
i iš gintarinio šaukšto paragauti truputį malobatro; paskui smaigu 
pervėrė tris indiškus bezoarus. Šeimininkas, žinojęs visas jų gudry- 
bes, paėmė balzamo sklidiną ragą ir, palaikęs prie žarijų, palenkė 
ant savo drabužių; pasirodė ruda dėmė: balzamas buvo netikras. Jis 
atidžiai pasižiūrėjo į kvepalų saugotoją ir, nė žodžio netaręs, sviedė 
gazelės ragą jam tiesiai į veidą. 

Tačiau nors ir labai pasipiktinęs šitokių klastojimų jam daroma 
žala, pastebėjęs į užjūrio kraštus paruoštas išsiųsti nardo skrynias, 
jis įsakė įmaišyti antimonijaus, kad būtų sunkesnės. 

Paskui paklausė, kur dingo trys dėžės psago, skirto jam pačiam 
naudoti. 

Kvepalų saugotojas pareiškė nežinąs; atėję kareiviai su peiliais, 
staugę, jis jiems atidaręs dėžes. 

— Tai tu jų labiau bijai negu manęs! — riktelėjo sufetas. 

Ir jo vyzdžiai lyg deglai suliepsnojo pro dūmus ir įsmigo į aukš- 
tą, išblyškusį žmogų, kuris jau pradėjo kažką nujausti. 

— Abdalonimai, dar prieš saulei nusileidžiant nuplakti jį! Sud- 
raskyt jį! 

Šis nuostolis, mažiausias iš visų, įsiutino jį; nes nors jis ir labai 
stengėsi juos užmiršti, bet nuolat vis susidurdavo su barbarais. Jų 
siautėjimas siejosi su jo dukters gėda, ir jis neapkentė visų namiš- 
kių, kad jie visi tai žinojo, bet nė vienas jam to nesakė, tačiau kaž- 
kas nuolat vertė jį gilintis į tą nelaimę; ir lyg kokios kvotos įniršio 
pagautas, jis apėjo už prekybos namų rūsy esančius deguto, me- 
džio, inkarų, virvių, medaus ir vaško sandėlius, audinių sankrovas, 
maisto atsargas, marmuro dirbtuves, silfijaus svirnus. 

Dabar jis ėjo kita sodo puse apžiūrėti pirkių patalpose dirbančių 
amatininkų, kurių gaminiais buvo prekiaujama. Siuvėjai margino raš- 
tais apsiaustus, kiti rezgė tinklus, treti piešė pagalves, išpjaustinėjo 
sandalus; egiptiečiai darbininkai sraigių kriauklėmis gludino papiru- 
są; poškėjo audėjų šaudyklės, žvangėjo ginklakalių priekalai. 

Hamilkaras jiems tarė: 

— Kalkite kalavijus, be paliovos kalkite, jų man prireiks. 

Ir jis išėmė prie savo krūtinės paslėptą antilopės kailį, išmirkytą 
nuoduose, liepdamas padirbti jam šarvus, tvirtesnius už varį, kurių 
neimtų nei ugnis, nei geležis. 

Vos tik jis priėjo prie darbininkų, Abdalonimas, norėdamas 
nukreipti jo pyktį, mėgino nuteikti jį prieš juos, murmėdamas ir 
peikdamas jų gaminius. 

— Koks darbas! Tai tikra gėda! Iš tikrųjų viešpats yra per daug 
geras! 

Hamilkaras, jo neklausydamas, nuėjo. 

Jis sulėtino žingsnius, nes dideli, visiškai apdegę medžiai, kokius 
galima sutikti miškuose, kur buvo stovyklavę piemenys, pastojo 
jam kelią, užtvaros buvo nugriautos, vanduo perkasuose išsekęs, 
stiklų šukės, beždžionių kaulai kyšojo purvinuose klanuose. Kur ne 
kur ant krūmokšnių kabojo medžiagos skivytai; po citrinų medžiais 
lyg mėšlų krūvos šuto nubirę žiedai. Iš tikrųjų čia vergai viską buvo 
apleidę, manydami, kad šeimininkas nebegrįš. 

Kiekviename žingsnyje jis atrasdavo vis naują nuniokojimą, vis 
naują įrodymą to, ką buvo atsižadėjęs sužinoti. Štai dabar jis suter- 
Šė savo purpurinius batus, eidamas per nešvarumus, ir tie žmonės 
nebuvo čia prieš jį katapultos gale, kad jis galėtų svaidyti ir juos iš- 
taškyti. Jis jautėsi pažeminęs save, juos gindamas; tai buvo apgau- 
lė, išdavimas, ir, kadangi jis negalėjo atkeršyti nei kareiviams, nei 
seniūnams, nci Salambo, niekam, 0 jo apmaudas ieškojo aukos, jis 
pasmerkė pasiųsti į kasyklas iš karto visus sodų vergus. 

Abdalonimas sudrebėdavo kiekvieną kartą, kai tik pastebėdavo 
jį artėjant prie žvėryno. Bet Hamilkaras pasuko takeliu į malūną, iš 
kur sklido graudus verkšlenimas. 

Dulkių debesyse judėjo didžiulės girnos, t.y. du vienas ant kito 
sudėti porfiriniai kūgiai, kurių viršutinis su piltuvėliu viršuje suko- 
si ant apatinio, panaudojant tvirtas dalbas. Vieni vyrai savo krūti- 

nėmis ir rankomis jas stūmė, tuo tarpu kiti įkinkyti traukė. Diržai 
pažastyse jiems pritrynė pūliuojančias pūsles, kokios matomos 
asilų keterose, ir juodi, palaidi, vos liemenį dengią nuskarusių dra- 
bužių skivytai plakėsi į jų blauzdas lyg ilga uodega. Jų akys buvo 
raudonos, žvangėjo kojų grandinės, visų krūtinės alsavo sutartinai. 
Burnos buvo užrištos dviem bronzinėm grandinėlėm parištais ants- 
nukiais, kad jie negalėtų ryti miltų, o geležinės kumštinės pirštinės 
kaustė jų rankas, kad jie negalėtų jų pasisemti. 

Šeimininkui įėjus, mediniai jungai garsiau sugirgždėjo. Grūdai 
grikšėjo trinami. Daugelis puolė ant kelių, kiti tęsė darbą, žergda- 
mi per juos. 

Hamilkaras liepė pašaukti vergų valdytoją Gidenemą, ir ši as- 
menybė atvyko, savo orumą rodydama brangiais drabužiais, nes Š0O- 
nuose pakirpta tunika buvo ploniausio purpuro, sunkūs žiedai 
tempė jo ausis, o kojas apvyturiavusioms juostoms prilaikyti auksi- 
nė virvutė it gyvatė aplink medį raitėsi aukštyn nuo kauliukų iki 
kelių. Savo žiedais apmaustytuose pirštuose jis laikė gagato grūdų 
karolius pažinti žmonėms, sergantiems nuomario liga. 

Hamilkaras ženklu liepė nurišti antsnukius. Tada visi staugdami 
lyg išbadėję gyvuliai puolė prie miltų, kuriuos ėmė ryti, panėrę vei- 
dus krūvose. 

— Tu juos kamuoji! — tarė sufetas. 

Gidenemas atsakė, kad to reikia griebtis jiems sutramdyti. 

— Nevertėjo tavęs siųsti į Sirakūzus mokytis vergų mokykloje. 
Pašauk likusius! 

Ir virėjai, vynininkai, arklininkai, bėgikai, neštuvų nešėjai, pirti- 
ninkai ir moterys su vaikais, visi išsirikiavo sode viena linija nuo 
prekybos namų iki žvėryno. Jie sulaikė kvapą. Begalinė tyla pripil- 
dė Megarą. Saulė leidosi ties lagūna, apačioj katakombų. Klykė 
povai. Hamilkaras žingsnis po žingsnio ėjo pirmyn. 

— Kas man veikti su šitais seniais? — tarė jis. — Parduok juos! 
Čia per daug galų, jie girtuokliai! Ir per daug kretiečių, jie mela- 
giai! Nupirk man kapadokiečių, azijiečių ir negrų. 

Jis nusistebėjo, kad buvo tiek maža vaikų. 

— Kiekvienais metais, Gvidenemai, tavo šeimynoje turi būti gi- 
mimų! Tu palik jų pirkias atviras per visas naktis, kad jie galėtų 
laisvai bendrauti. 

Po to jis liepė parodyti vagis, tinginius, maištininkus ir skyrė 
jiems bausmes, priekaištaudamas Gidenemui, o Gidenemas lyg 
koks jautis stovėjo nuleidęs savo žemą kaktą, kurioje kryžiavosi du 
platūs antakiai. 

— Pažvelk, Baalo Akie, — tarė jis, rodydamas vieną augalotą li- 
bijietį, — Štai Šį nutvėrė su virve ant kaklo. 

— AK, tu nori mirti? — paniekinamai paklausė sufetas. 

Vergas drąsiai atsakė: 

— Taip)! 

Tada, nepaisydamas nei blogo pavyzdžio kitiems, nei piniginių 
nuostolių, jis tarė tarnams: 

— Pašalinkite jį! 

Galbūt mintimis jis ketino jį paaukoti. Gal tai buvo blogybė, 
kurią jis pasirinko, norėdamas išvengti didesnių. 

Sužalotuosius Gidenemas paslėpė už kitų nugarų. Hamilkaras 
juos pastebėjo. 

— Kas tau nukirto ranką? 

— Kareiviai, Baalo Akie! 

Paskui jis kreipėsi į samnitą, krypavusį lyg sužeista gervė. 

— O kas tave sužalojo? 

Tai vergų viršininkas geležine dalba sutriuškino jam koją. 

Šiuo kvailu žiaurumu sufetas pasipiktino ir, išplėšdamas Gide- 
nemui iš rankų jo gagato karolius, suriko: 

— Prakeikimas šuniui, kurs aprieja kaimenę! Žaloti vergus, ma- 
loningoji Tanita! Ach, tu alini savo šeimininką! Pasmaugti jį mėš- 
lyne. O kur tie, kurių čia nėra? Kur jie? Gal išžudei juos drauge su 
kareiviais? 

Jo veidas buvo toks baisus, jog visos moterys išbėgiojo. Vergai 
traukėsi atgal, sudarydami aplink juodą didelį ratą; Gidenemas 
patrakusiai bučiavo jo sandalus, Hamilkaras stovėjo pakėlęs kumš- 
čius virš jo galvos. 

Bet jo protas pasiliko šviesus, kaip ir kovos įkaršty; jis prisiminė 
tūkstančius šlykščių dalykų, bjauriausių niekšybių, nuo kurių nu- 
sigręždavo; ir savo pykčio šviesoj kaip audros Žaibuose staiga pa- 
matė visas savo nelaimes kartu. Dvarų valdytojai buvo pabėgę 
įgąsdinti kareivių, o gal ir su jais susitarę; visi jį apgaudinėjo; tik- 
rai, jis per ilgai save tramdė. 

— Atveskite juos! — sušuko jis, — ir raudona geležim pažymė- 
kite jų kaktas kaip bailiams. 

Tada atnešė ir sodo vidury išdėstė pančius, geležinius antkak- 
lius, grandines pasmerktiesiems į kasyklas, kalades kojoms sura- 
kinti, sraigtų pečiams veržti ir skorpionų, trišakių botagų su 
variniais kabliais galuose. 

Visi buvo pasukti veidais į saulę, į visa ryjančio Molocho pusę, 
ištiesti žemėje kniūbsti arba ant nugarų, o pasmerktieji plakti sto- 
vėjo prie medžių, šalia kiekvieno buvo du vyrai — vienas, skaitęs 
kirčius, antras, kuris juos plakė. 

Mušė abiem rankom; botagai švilpdami čaižė platanų žievę, kuri 
sklido į šalis. Kraujas lyg lietus tiško ant lapų, ir sukruvinti kūnai 
staugdami raitėsi prie medžių šaknų. Tie, kuriuos ženklino geleži- 
mi, nagais draskė sau veidus. Mediniai varžtai tratėjo; aidėjo dus- 
lūs smūgiai; kartkartėmis veriantis riksmas perskrosdavo orą. Prie 
virtuvių, tarp skarmalų ir išrautų plaukų, žmonės dumplėmis pūtė 
anglis, ir sklido deginamos mėsos kvapas. Plakamieji alpo, bet 
rankų raiščių palaikomi, makalavo ant pečių galvomis, užmerkę 
akis. Kiti žiūrovai pasibaisėję klykė, o liūtai, galbūt prisiminę 
puotą, žiovaudami rąžėsi prie savo duobių pakraščio. 

Tą akimirksnį terasos aikštelėje pasirodė Salambo. Ji išsigandu- 
si greit bėgiojo į dešinę ir į kairę. Hamilkaras ją pastebėjo. Jam pa- 
sirodė, kad ji tiesia į jį rankas maldaudama pasigailėti; siaubo 
apimtas jis nuėjo gilyn į dramblių užtvaras. 

Šie gyvuliai buvo punų didikų pasididžiavimas. Jie ant savo nu- 
garų nešiojo jų senolius, laimėjo karus, tad juos gerbė kaip saulės 
išrinktuosius. 

Megaros drambliai buvo stipriausieji visoj Kartaginoj. Hamilka- 
ras išvykdamas prisaikdino Abdalonimą juos saugoti. Bet jie krito 
sužaloti; iš jų beliko tik trys, išsitiesę vidury kiemo dulkėse, prie 
savo ėdžių nuolaužų. 

Jie pažino jį ir priėjo prie jo. 

Vieno buvo bjauriausiai sudraskytos ausys, kito kelyje didžiau- 
sia žaizda ir trečiojo nukirstas straublys. 

Jie liūdnai į jį žiūrėjo lyg protingos būtybės; ir tasai, kuris buvo 
netekęs straublio, nuleidęs didžiulę galvą ir sulenkęs kelius, mėgi- 
no prie jo meilintis savo bjauraus strampo galu. 

Šis gyvulio meilumas išspaudė jam iš akių ašaras. Jis puolė Ab- 
dalonimą. 

— O, nelaimingasis! Prie kryžiaus tave! Prie kryžiaus! 

Abdalonimas nualpdamas krito aukštielninkas ant žemės. 

Už purpuro gamyklų, kurių tingus mėlynas dūmas kilo į padan- 
gę, pasigirdo šakalo lojimas, Hamilkaras stabtelėjo. 

Pagalvojęs apie sūnų, lyg dievų paliestas, jis staiga nurimo. 
Sūnūs buvo jo jėgų tąsa, niekad nesibaigiantis jo būtybės gyveni- 
mas, kurį jis pramatė, ir vergai nesuprato, kodėl jis staiga nurimo. 

Pasukęs į purpuro gamyklas, jis praėjo pro kalėjimą, ilgą juodo 
akmens pastatą keturkampėje duobėje, su siauru taku aplink ir ke- 
turiais laiptais kertėse. 

Savo ženklui pakartoti Idibalas turbūt laukė nakties. „Dar nėra 
ko skubėti“, pagalvojo Hamilkaras ir nusileido į kalėjimą. Kai 
kuric jam riktelėjo „Grįžk!“ Drąsiausieji sekė paskui jį. 

Vėjas daužė atdaras duris. Prietema skverbėsi pro siauras kiau- 
rymes, ir viduje vos galėjai įžiūrėti sienose kabančias sutraukytas 
grandines. 

Štai kas beliko iš karo belaisvių! 

Hamilkaras nepaprastai išblyško, ir tie, kurie likę lauke persis- 
vėrė per duobės kraštą, matė, kaip jis ranka atsirėmė sienos, kad 
neišvirstų. 

Bet tris kartus iš cilės sustaugė šakalas. Hamilkaras pakėlė 
galvą; jis nepratarė nė žodžio ir nekrustelėjo. Paskui, kai saulė vi- 
siškai nusileido, jis išnyko už kaktusų tvoros, o vakare turtuolių su- 
eigoje, Ešmuno šventykloje, įeidamas tarė: 

— Baalų šviesos, aš sutinku vadovauti punų jėgoms prieš barba- 
rų armiją! 


VIII 
Makaro mūšis 


Rytojaus dieną iš sysitų jis paėmė du šimtus dvidešimt tris tūkstan- 
čius auksinių kikarų, apdėjo turtuolius keturiolikos šekelių mokes- 
čiais. Net moterys turėjo įnešti savo dalį; buvo mokama už vaikus, 
ir, kas kartaginiečiams pasirodė baisiausia, jis net žynių bendrijas 
privertė duoti pinigų. 

Jis pareikalavo visų arklių, visų mulų, visų ginklų. Kai kurie 
bandė nuslėpti savo išteklius, — jis pardavė jų turtą ir, norėdamas 
sugėdinti šykštuolius, pats davė šešiasdešimčiai kareivių visą ap- 
rangą ir tūkstantį penkis šimtus gomorų miltų — vienas paaukojo 
tiek, kiek visa dramblio kaulo prekybininkų draugija. 

Jis pasiuntė į Liguriją samdyti kareivių — tris tūkstančius kal- 
niečių, įpratusių kovoti su lokiais, ir iš anksto jiems sumokėjo už 
šešis mėnesius po keturias minas per dieną. 

Tačiau reikėjo sutelkti armiją. Bet jis nepriėmė į ją visų piliečių, 
kaip kad padarė Hanonas. Pirmiausia jis pavarė dirbančius sėslųjį 
darbą, be to, per daug atsikišusiais pilvais ir bailios išvaizdos; jis 
ėmė vyrus netekusius garbės, Malkos padugnes, barbarų vaikus, at- 
leistinius vergus. Naujiems kartaginiečiams atlyginti jis pažadėjo 
visas pilietines teises. 

Pirmiausia jam rūpėjo pertvarkyti legioną. Šitie gražūs jaunikai- 
čiai tarėsi esą karine respublikos didybe ir valdėsi savarankiškai. 
Jis pakeitė jų karininkus; labai šiurkščiai su jais elgėsi, vertė juos 
bėgti, šokinėti, ietį mėtyti, vienu kvapu kopti Birsos šlaitais, eiti 
ristynių, naktimis miegoti aikštėse. Šeimos ateidavo pasižiūrėti ir 
gailėdavosi jų. 

Liepė nukalti trumpesnius kalavijus, pagaminti patvaresnę ava- 
lynę. Nustatė tarnų skaičių, sumažino kovos krūvį ir, kadangi Mo- 

locho maldykloje buvo paslėpta šimtai romėniškų svaidomųjų 
iečių, nepaisydamas žynio pasipriešinimo, paėmė jas. 

Iš septyniasdešimt dviejų dramblių, grįžusių iš Utikos ir buvusių 
paskirų didikų žinioje, jis sudarė falangą ir pavertė ją stipria pajė- 
ga. Jų varovus apginklavo kūjais ir kaltais, kad sąmyšio metu galė- 
tų perskelti jiems kiaušus, jeigu šie įsiustų. 

Jis neleido, kad vadus skirtų Didžioji taryba. Seniūnai mėgino 
remtis įstatymais, bet jis jų nepaisė; pagaliau jie nebedrįso niurzgė- 
ti; viskas pakluso jo genijaus jėgai. 

Pats vienas ėmė rūpintis karu, vadovybe ir lėšomis; ir kaltini- 
mams išvengti pareikalavo, kad jo apskaičiavimų tikrintoju būtų 
Hanonas. 

Jis tvarkė pylimų sustiprinimo darbus; kad būtų pakankamai ak- 
menų, įsakė griauti vidury miesto jau nenaudingas senąsias įtvirti- 
nimų sienas. Bet turtų nelygumas, pakeitęs rasių hierarchiją, vis 
dar tebeskyrė pavergtųjų vaikus nuo nugalėtojų, taigi patricijai su 
pasipiktinimu žiūrėjo į šitų griuvėsių naikinimą, o plebėjai, patys 
gerai nesusivokdami kodėl, dėl to džiūgavo. 

Ginkluota kariuomenė nuo ryto ligi vakaro vaikščiojo gatvėmis, 
be paliovos gaudė trimitai, vežimai gabeno skydus, palapines, dur- 
tuvus; kiemai buvo prigužėję moterų, kurios plėšė drobes. Vieni 
kitus skatino savo uolumu; Hamilkaro dvasia pripildė respubliką. 

Jis paskirstė savo kareivius porinėm gretom, pasirūpinęs, kad 
išilginėj eilėj greta stipraus stovėtų silpnesnis, kad ne tiek patvarus 
ar bailesnis būtų vedamas ir kartu stumiamas dviejų kitų. Bet iš tų 
trijų tūkstančių liguriečių ir geriausių kartaginiečių jis tegalėjo su- 
daryti vieną paprastą falangą iš keturių tūkstančių devyniasdešimt 
šešių šaulių, ginkluotų variniais šalmais ir keturiolikos mastų ilgio 
uosinėmis ietimis. 

Du tūkstančiai jaunuolių buvo ginkluoti mėtyklėmis, durklais ir 
apauti sandalais. Jis juos sustiprino aštuoniais šimtais kitų vyrų, 
kurie turėjo atskirus skydus ir romėniškus kalavijus. 

Sunkiųjų raitelių dalinį sudarė devyniolika šimtų raitelių iš Ie- 
giono likučių; kaip ir asiriečių klinabarai, jie buvo užsidėję raudo- 
no vario juostų šarvus. Jis turėjo dar keturis šimtus raitųjų šaulių, 
vadinamų tarentiečiais, smailiomis kiaunės kailio kepurėmis, odi- 
nėmis tunikomis, ginkluotų dviašmeniais kirviais. Pagaliau tarp 

klinabarų buvo įterpta tūkstantis du šimtai iš karavanų priemiesčio 
surinktų negrų, kurie turėjo bėgti greta eržilų, viena ranka įsikibę 
jų karčių. Viskas buvo paruošta, ir vis dėlto Hamilkaras nevyko į 
mūšį. 

Dažnai naktimis jis vienų vienas išeidavo iš Kartaginos ir nuk- 
lysdavo toli už lagūnos, prie Makaro žiočių. Gal jis norėjo prisi- 
jungti prie samdinių? Mapaluose stovyklaują ligurai ratu supo jo 
namus. 

Turtuolių nuogąstavimai lyg ir pasiteisino, kai vieną dieną jie 
pamatė prie miesto sienų prisiartinančius tris šimtus barbarų. Su- 
fetas atidarė jiems vartus; tai buvo perbėgėliai; jie atskubėjo, pabū- 
£€ savo valdovo, 0 gal būdami jam ištikimi. 

Hamilkaro grįžimas nebuvo samdiniams staigmena; šis žmogus, 
jų supratimu, negalėjo mirti. Jis grįžo tesėti savo pažadų, ir jų viltis 
nebuvo kažkokia nesąmonė, nes tėvynę ir armiją skyrė gili praraja. 
Be to, jie nemanė esą jau tiek nusikaltę;, 0 puotą jie jau buvo pa- 
miršę. 

Sučiuptieji šnipai atvėrė jiems akis. Atkaklieji džiūgavo, kad pa- 
sitvirtino jų pranašystė; net abejingesnieji, ir tie įtūžo. Be to, du 
apgulimai jiems įkyrėjo iki gyvo kaulo: viskas stovėjo vietoje; jau 
geriau būtų kovoti! Daugelis išsiblaškė ir klaidžiojo apylinkėse. Iš- 
girdę apie ginklavimąsi, jie sugrįžo. Mato šokinėjo iš džiaugsmo. 

— Pagaliau, pagaliau! — šūkavo jis. 

Pagieža, kurią jis jautė Salambo, nukrypo į Hamilkarą. Jo nea- 
pykanta dabar turėjo tikrą auką; ir kadangi dabar kerštas jam jau 
buvo aiškus, jis beveik tikėjosi jį įvykdęs ir iš anksto džiūgavo. Tuo 
pat metu jame sukilo dar kilnesni jausmai ir dar labiau žudanti 
aistra. Čia jis matė save tarp kareivių, ant ieties nešantį sufeto 
galvą, čia vėl atrodė, kad jis purpurinės lovos kambary glaudžia 
mergaitę savo glėby, apiberia jos veidą bučiniais, rankomis glosto 
jos gausius juodus plaukus; ir šita neįvykdoma svajonė jį kankino. 
Kadangi draugai jį buvo paskyrę šališimu, jis prisiekė kovoti, bet, 
tvirtai tikėdamas negrįšiąs iš mūšio, ryžosi kovoti be pasigailėjimo. 

Jis atvyko pas Spendijų ir tarė jam: 

— Surink savo žmones! Aš atvesiu savuosius. Įspėk Autaritą! 
Mes žuvę, jei Hamilkaras mus puls! Supranti mane? Kelkis! 

Spendijų nustebino ši jo autoritetinga laikysena. Paprastai Mato 

klausydavo kitų, ir jo įkarštis greit užgesdavo. Bet dabar jis buvo ir 
ramesnis, ir baisesnis; didinga valia kaip aukuro ugnis žaibavo jo 
akyse. 

Graikas neklausė jo samprotavimų. Jis gyveno brangakmeniais 
papuoštoj kartaginiškoj palapinėj, gėrė iš sidabrinių taurių gaivi- 
nančius skysčius, lošė kotabą, auginosi plaukus ir neskubėdamas 
tęsė apgulimą. Mieste dirbo jo šnipai, ir jis nenorėjo keltis iš vie- 
tos, būdamas tikras, kad po kelių dienų vartai atsidarys. 

Nar Havasas, kuris bastėsi tarp trijų armijų, kaip tik buvo čia 
pat. Jis parėmė jo nuomonę ir net peikė libijietį, kad šis, per daug 
įsidrąsinęs, sumanė išsižadėti jų bendro plano. 

— Nešdinkis, jei bijai! — sušuko Mato, — tu mums pažadėjai 
dervos, sieros, pėstininkų, arklių! Kurgi jie? 

Nar Havasas jam priminė sunaikinęs paskutiniąsias Hanono ko- 
hortas; o drambliai medžiojami miškuose; jis ginkluojąs pėstinin- 
kus, arkliai jau pakely; ir numidas,glostydamas stručio plunksną, 
kuri iam sviro ant peties, vartė akis lyg moteris ir erzliai šypsojosi. 
Mato, stovėdamas priešais jį, nežinojo, ką jam besakyti. 

Bet įėjo vyras, kurio čia niekas nepažino, suplukęs, išsigandęs, 
kruvinomis kojomis, palaidu diržu; jo kvėpavimas taip kilnojo liesą 
krūtinę, jog ji atrodė tuoj sprogs, ir, kalbėdamas nesuprantama 
tarme, jis taip išplėtė akis, lyg būtų pasakojęs apie kokį mūšį. Nu- 
midų karalius šoko iš palapinės ir šūktelėjo savo raiteliams. 

Jie išsirikiavo lygumoje aplink jį dideliu ratu. Nar Havasas sėdė- 
jo ant arklio nuleidęs galvą ir kandžiojo lūpas. Pagaliau jis padali- 
no savo vyrus į dvi dalis: pirmajai liepė jo palaukti; paskui, 
įsakmiai mostelėjęs ranka, drauge su kitais šuoliu dingo horizonte, 
kalnų pusėje. 

— Viešpatie! — sumurmėjo Spendijus, — man nepatinka šito- 
kie nepaprasti netikėtumai: čia sufctas grįžta, čia vėl Nar Havasas 
išjoja... 

— Na, ir kas? — su panieka atsakė Mato. 

Tai buvo dar viena priežastis susijungti su Autaritu ir užbėgti 
Hamilkarui už akių. Bet pasitraukus nuo apgultų miestų, jų gyven- 
tojai išsiveržtų ir pultų juos, 0 iš priekio dar būtų Kartagina. Po 
ilgų ginčų buvo nutarta imtis reikalingų priemonių ir tuoj jas vyk- 


dyti. 

Spendijus su pusantro tūkstančio vyrų persikėlė už trijų mylių 
nuo Utikos, prie Makaro tilto, jo kampus sutvirtino keturiais di- 
džiuliais bokštais ir juose įtaisė katapultas. Visi kalnų takeliai, 
visos tarpukalnės buvo užverstos medžių kamienais, uolų nuolau- 
žomis, užverstos perpintais dygliuočiais ir akmenų sienomis; ant jų 
sukrovė žolių kupetas, kurios turėjo būti uždegtos pavojaus ženk- 
lui duoti; šen bei ten pastatė toli matyti gebančius piemenis. 

Be abejonės, Hamilkaras nė nemanė, kaip Hanonas, žygiuoti 
Šiltųjų versmių kalnu. Jis suvokė, kad Autaritas, vietovės šeiminin- 
kas, jam beregint atkirstų kelią. Be to, nepasisekimas pačioj žygio 
pradžioj jį pražudytų, 0 jei ir pavyktų laimėti, vis vien netrukus vėl 
tektų pradėti kovą, nes vyriausios barbarų jėgos buvo kiek atokiau. 
Jis dar galėjo laivais išlaipinti kariuomenę Vynuogių iškyšuly ir iš 
čia pasukti prieš kurį nors miestą. Bet tada jis atsidurtų tarp dviejų 
armijų; tos beprotybės su negausingomis jėgomis jis negalėjo ban- 
dyti. Tad jam beliko žygiuoti išilgai Arianą, paskui pasukti į kairę, 
aplenkti Makaro žiotis ir atvykti tiesiog prie tilto. Ten Mato jo ir 
laukė. 

Naktimis, deglų šviesoje, Mato sekė apsikasimo darbus, skubėjo 
į Hipo Zaritą tikrinti darbų kalnuose, paskui grįždavo ir nė valan- 
dėlės nepailsėdavo. Spendijus jam pavydėjo šitos ištvermės, bet 
šnipų, sargybos parinkimo, karo pabūklų technikos ir apsigynimo 
priemonių reikalus tvarkydamas, Mato visada atsidėjęs išklausyda- 
vo savo draugo, jie daugiau nekalbėjo apie Salambo: vienas visai 
apie ją negalvojo, kitas nedrįso užsiminti. 

Dažnai jis eidavo Kartaginos link, stengdamasis pamatyti Ha- 
milkaro būrius. Svaidė savo žvilgsnį į tolumą, atsiguldavo kniūbs- 
čias ir savo arterijų ūžesy tartum girdėjo atžygiuojančią 
kariuomenę. 

Jis pareiškė Spendijui, kad jei per tris dienas Hamilkaras nepa- 
sirodys, jis pats su visa savo kariuomene eisiąs jo pasitikti ir pradė- 
siąs mūšį. Praslinko dar dvi dienos. Spendijus jį atkalbinėjo; 
šeštosios rytą jis išvyko. 


Kartaginiečiai ne mažiau už barbarus nerimavo dėl karo. Visose 


palapinėse, visuose namuose buvo tas pats troškimas, tie patys 
nuogąstavimai; visi savęs klausė, ko Hamilkaras delsia? 


124 


Kartkartėmis jis palypėdavo į Ešmunto maldyklos bokštą, prie 
mėnulio atmainų stebėtojo, ir sekė vėjo kryptį. 

Kartą, tai buvo trečioji Tibo mėnesio diena, jį pamatė skubiais 
žingsniais leidžiantis Akropolio laiptais. Mapaluose kilo baisus 
triukšmas. Bematant subangavo gatvės, ir visur paskubomis ginkla- 
vosi kareiviai, apsupti verkiančių moterų, kurios puolė jiems prie 
krūtinių; paskui jie tekini bėgo į Kamono aikštę užimti savo vietų 
gretose. Negalima buvo nei jų sekti, nei su jais kalbėtis, nei prieiti 
prie pylimo; kelias minutes mieste buvo kapų tyla. Kareiviai, pasi- 
rėmę ant savo iečių, svajojo, o kiti, namie pasilikusieji, dūsavo. 

Saulei leidžiantis, armija išžygiavo pro vakarinius vartus; bet, 
užuot pasukusi Tuniso keliu arba į kalnus Utikos linkme, ji traukė 
jūros pakraščiu; netrukus pasiekė lagūną, kur apskritos, visiškai 
nuo druskos baltos plotmės žibėjo kaip milžiniški pakrantėj už- 
miršti sidabriniai dubens. 

Paskui vis dažniau pasitaikydavo klampynių. Dirva tolydžio vis 
minkštėjo, kojos grimzdo kaskart giliau. Hamilkaras negrįžo atgal. 
Jis visą laiką jojo armijos prieky, jo Žirgas, visas nuklotas geltonom 
dėmėm, tartum drakonas, aplinkui drabstydamas putas, stipriai 
įtempdamas raumenis, žengė per klampynę. 

Atėjo naktis, naktis be mėnulio. Kai kurie sušuko, kad visi einą į 
pražūtį; jis atėmė iš jų ginklus ir atidavė tarnams. O dumblas darė- 
si vis gilesnis ir gilesnis. Teko lipti ant krūvio gyvulių; kiti kabinosi 
arkliams į uodegas; stipresnieji tempė silpnesniuosius, ir ligurų da- 
linys ragino pėsčiuosius durtuvų smaigaliais. Tamsa dar sutirštėjo. 
Išklydo iš kelio. Visi sustojo. 

Tada sufeto vergai išvyko pirmyn ieškoti jo įsakymu tam tikrais 
nuotoliais anksčiau susmaigstytų gairių. Jie šūkavo tamsoje, ir ka- 
riuomenė iš tolo sekė paskui juos. 

Pagaliau pajuto kietesnę žemę. Toliau neaiškiai išsiskyrė balkš- 
vas posūkis, ir jie atsidūrė Makaro krante. Nors buvo šalta, bet 
laužų nekūrė. 

Vidurnaktį pakilo stiprus vėjas. Hamilkaras liepė pažadinti ka- 
reivius, bet nesugaudė nė vienas trimitas: jų viršininkai žadino 
juos, švelniai suduodami į petį. 

Augalotas vyras įbrido į upę; ji siekė tik iki juostos; galima buvo 
perbristi. 

Už šimto žingsnių sufetas įsakė įvesti į upę trisdešimt du dramb- 
lius, o kiti truputį toliau turėjo sulaikyti žmonių gretas, jei jas pa- 
gautų srovė; ir visi, virš galvų iškėlę ginklus, perėjo Makarą, 
nelyginant tarp dviejų sienų. Jis pastebėjo, kad vakarų vėjas, pusty- 
damas smėlį, atitvėrė upę ir sudarė visu pakraščiu tartum natūralų 
kelią. 

Dabar jis buvo kairiajame krante, priešais Utiką, ir kartu plačio- 
je lygumoje, kur labai patogu buvo drambliams, sudarantiems jo 
armijos jėgą. 

Šis genialus žygis sužavėjo kareivius. Jiems grįžo nepaprastas 
pasitikėjimas. Jie norėjo tuojau pat pulti barbarus; sufetas liepė 
jiems dvi valandas ilsėtis. Kai tik patekėjo saulė, jie pajudėjo lygu- 
ma trimis voromis: pirmieji ėjo drambliai, už jų — lengvieji pėsti- 
ninkai ir raiteliai, O paskui — užpakalinė falanga. 

Utikoje stovyklaują barbarai ir dar penkiolika tūkstančių esan- 
čių aplink tiltą nustebo, tolumoj pamatę banguojančią žemę. Pūtė 
smarkus vėjas ir nešė smėlio sūkurius; jie pakildavo lyg atplėšti 
nuo žemės, šviesiais pluoštais skrido aukštyn, paskui plyšdavo ir 
vėl nuolat telkėsi, slėpdami nuo samdinių punų armiją. Kadangi jų 
šalmai buvo raguoti, tad vieni tarėsi matą bulių kaimenę, kiti, ple- 
vėsuojančių apsiaustų suklaidinti, teigė įžiūrėję sparnus, 0 tie, 
kurie buvo daug keliavę, gūžčiojo pečiais, viską aiškindami miražo 
padariniu. Tačiau kažkas milžiniškas vis artėjo. Lengvas garas, 
vaiskus kaip alsavimas skriejo dykumos paviršiuje; dabar jau aukš- 
čiau pakilusi saulė ryškiau spindėjo: aštri ir lyg virpanti šviesa ati- 
tolino dangaus gelmes ir, persmelkdama daiktus, neleido suvokti 
atstumo. Iš visų pusių tiesėsi bekraštė, akimis neaprėpiama lygu- 
ma; beveik neįžiūrimi paviršiaus nelygumai tiesėsi iki tolimiausio 
akiračio, kurį ribojo ilga mėlyna linija, visi žinojo, jog tai buvo 
jūra. 

Abiejų armijų kareiviai žiūrėjo, išėję iš palapinių; Utikos gyven- 
tojai, kad geriau matytų, apgulė pylimus. 

Pagaliau jie išskyrė kelis išilginius ruožus, nusėtus iškiliais taš- 
kais, kurie tirštėjo, augo; juodi gūbreliai krypavo; staiga pasirodė 
keturkampiai krūmokšniai; tai buvo drambliai ir ietys; pasigirdo 
bendras riksmas: 

— Kartaginiečiai! 

Ir, nelaukdami ženklo, Utikos kareiviai ir tie, kurie buvo prie 
tilto, didžiausioj maišaty leidosi bėgti, norėdami kartu pulti Hamil- 
karą. 

Išgirdęs šį vardą, Spendijus sudrebėjo. Jis dusdamas kartojo: 

— Hamilkaras! Hamilkaras! 

Mato nebuvo! Kas daryti? Jokios galimybės pabėgti! Netikėtas 
įvykis, sufeto baimė ir ypač būtinas reikalas tučtuojau atlikti spren- 
dimą jį pribloškė; jis jau vaizdavosi esąs tūkstančio kalavijų perver- 
tas, nukirsta galva, miręs. Tačiau jį šaukė; trisdešimt tūkstančių 
minia buvo pasiryžusi jį sekti; jis siuto pats ant savęs, pasiguodė 
pergalės viltim, ji žadėjo daug sėkmės, ir jis tikėjosi esąs narsesnis 
už Epaminandesą. Savo išbalimui nuslėpti jis ištepė veidą dažais, 
paskui užsisagstė savo knemidus, šarvus, išgėrė ąsotį gryno vyno ir 
nubėgo paskui savo kariuomenę, skubėjusią prie Utikoje esančios. 

Jos taip pat susijungė, jog sufetas net nespėjo nė savo kolonų iš- 
rikiuoti. Jis palengva sulėtino žygio greitį. Drambliai sustojo; jie 
lingavo savo didžiulėmis galvomis, apkaišytomis stručio plunksno- 
mis, ir straubliais daužė sau pečius. 

Protarpių gilumoj buvo matomos velitų kohortos, toliau — di- 
džiuliai klinabarų šalmai, geležiniai iečių smaigaliai, blizgėję saulė- 
je, plunksniniai papuošimai, plevėsuojančios vėliavos. Vienuolikos 
tūkstančių trijų šimtų devyniasdešimt šešių vyrų Kartaginos armija 
atrodė vargiai turinti tiek žmonių, nes sudarė pailgą, siaurą šonuo- 
se ir suglaustą keturkampį. 

Matydami juos tokius silpnus, o patys būdami trigubai gausesni, 
barbarai beprotiškai džiūgavo: Hamilkaro nebuvo matyti. galbūt jis 
pasiliko užpakaly. Pagaliau ar ne vis tiek! Panieka šitiems vertel- 
goms kėlė jų narsumą, ir pirm, negu Spendijus davė įsakymą ką 
nors veikti, visi jį suprato ir jau vykdė. 

Jie išsirikiavo tiesia linija, kurios sparnai buvo ilgesni už Karta- 
ginos armijos, kad galėtų ją visiškai apsupti. Tačiau, kai atstumas 
tebuvo tik trijų šimtų žingsnių, drambliai, užuot puolę į priekį, pa- 
suko atgal; paskui ir klinabarai apsigręžę pasekė juos; ir koks buvo 
barbarų nustebimas, kai jie pastebėjo, kad bėgte prie anų prisidėjo 
ir visi šauliai. Tad kartaginiečiai išsigando, jie bėga! Barbarų armi- 
joj kilo baisūs klyksmai, o Spendijus, sėdėdamas aukštai ant savo 
dromadero, sušuko: 

— O, aš tai žinojau! Pirmyn! Pirmyn! 

Iš karto pasipylė ietys, strėlės, mėtyklių akmenys. Drambliai, 
strėlių subadytomis nugaromis, ėmė greičiau bėgti, juos apgaubė 
tirštos dulkės, ir jie dingo nelyginant šešėliai debesyje. Tačiau tolu- 
moj pasigirdo smarkus žingsnių dundesys, pro kurį veržėsi aštrus 
įnirtingai pučiamų trimitų garsas. Tasai plotas, kurs buvo prieš 
barbarus, pilnas sūkurių ir gaudesio traukė lyg praraja, kai kurie 
puolė į ją. Pasirodė pėstininkų kohortos; jos susiglaudė; ir tuo pat 
metu visi pamatė drauge su raiteliais šuoliais atlekiančius lengvuo- 
sius pėstininkus. 

Hamilkaras įsakė falangoms suskaldyti savo dalinius, pro susida- 
riusius tarpus turėjo praeiti drambliai, lengvieji daliniai ir raiteliai, 
kad šie galėtų greit persikelti į sparnus; jis taip tiksliai apskaičiavo 
barbarų nuotolį, jog kaip tik tą akimirksnį, kai šie atsidūrė prieš jį, 
visa kartaginiečių armija jau sudarė didžiulę tiesią liniją. 

Vidury, durtuvais pasišiaušusi, stovėjo falanga, paskirstyta sin- 
tagmomis ir lygiais keturkampiais, po šešiolika vyrų kiekvienoje 
pusėje. Visų gretų viršininkai stovėjo tarp nelygiai kyšančių ilgų, 
aštrių smaigalių, nes pirmosios šešios gretos sukeitė kryžmai savo 
metamąsias ietis, laikydamos jas per vidurį, o dešimt tolimesniųjų 
laikė jas atrėmusios ant priešaky esančių peties. Visi veidai slėpėsi 
po šalmų antburniais; bronziniai knemidai dengė visų dešiniąsias 
kojas; didžiuliai cilindriški skydai siekė kelius; ir šita baisi ketur- 
kampė masė judėjo kaip vienalytis kūnas, atrodė gyva kaip žvėris ir 
veikianti kaip mašina. Ją taisyklingai juosė dvi kohortos dramblių, 
purtydamiesi jie kratė nuo savęs strėlių nuolaužas, įsmigusias į jų 
tamsią odą. Tarp baltų plunksnų kuokštų ant jų keterų tupėdami 
indai tramdė juos harponais, o bokštuose iki pečių pasislėpę vyrai 
iš didžiulių įtemptų lankų laidė geležinius virbus, apvyniotus de- 
gančiomis pakulomis. 

Kairėje ir dešinėje šalia dramblių bėgiojo svaidytojai, viena mė- 
tykle apjuosę liemenį, kita — galvą, o trečiąją laikydami dešinėje 
rankoje. Klinabarai, kiekvienas lydimas negro, laikė ietis tarpuausy 
savo arklių, kurie, kaip ir jie patys, buvo apdengti auksu. Toliau 
buvo išsidėstę lengvai ginkluoti kareiviai su lūšies odos skydais, 
virš kurių kyšojo kairėje rankoje laikomų iečių smaigaliai; šią ka- 

reivių sieną iš abiejų pusių gaubė tarentiečiai, kurių kiekvienas ve- 
dėsi porą arklių. 

Barbarų armija, atvirkščiai, neįstengė išlaikyti savo gretų. Labai 
ištęstos jos susivingiavo, sutrūkinėjo. Pabėgėję jie visi buvo uždusę. 

Falanga sunkiai pajudėjo, paleidusi visas savo ietis; nuo šio mil- 
žiniško svorio per daug plona samdinių eilė per vidurį įlinko. 

Tada kartaginiečių sparnai išsiskleidė jiems apglėbti; pasku- 
i juos sekė drambliai. Savo įkypai nukreiptomis ietimis falanga 
perskyrė barbarus pusiau; dvi didžiulės dalys pakriko, mėtyklių ir 
strėlių smūgiais sparnai spaudė juos prie falangiečių. Jiems atremti 
stigo raitelių; buvo tik du šimtai numidų, kurie puolė dešinįjį kli- 
nabarų eskadroną. Kiti buvo suspausti ir nepajėgė išsiveržti iš šių 
linijų. Grėsė neišvengiamas pavojus, reikėjo skubaus sprendimo. 

Spendijus įsakė staigiu smūgiu pulti falangą iš abiejų šonų, kad 
galima būtų ją pralaužti. Bet trumpiausios eilės, praslydusios pro 
ilgiausiąsias, grįžo į savo vietą, ir falanga atsigręžė į barbarus, tokia 
pat baisi sparnais, kaip neseniai savo priekiu. 

Barbarai kirto per durtuvų kotus, bet raiteliai iš užpakalio truk- 
dė jų puolimą, ir falanga, atsirėmusi į dramblius, susiglausdavo ir 
išsitiesdavo, susirikiuodavo keturkampiais, kūgiais, rombais, trape- 
cijomis, piramidėmis. Joje be pertrūkio nuo priekio į užpakalį 
vyko vidinis persigrupavimas: tie, kurie buvo užpakalinėse eilėse, 
atbėgdavo į pirmąsias, o priešakiniai, pailsę ir sužeisti, pasitrauk- 
davo į užpakalį. Barbarai pasijuto nusviesti į falangą, kuriai buvo 
neįmanoma pasistūmėti pirmyn; sakytum, kad tai buvo vandeny- 
nas, kur šokinėjo raudoni spurgeliai su varinėmis kriauklėmis, tuo 
tarpu šviesūs skydai kunkuliavo it sidabrinė puta. Kartkartėmis iš 
vieno galo į kitą plačios bangos krisdavo žemyn, paskui vėl iškilda- 
vo, O vidury sunki masė likdavo nepajudėjusi. Ietys pakaitomis nu- 
linkdavo ir vėl pakildavo. Kitur nuogi kalavijai taip greit švytavo, 
jog vos galėjai matyti jų smaigalius, o raitelių būriai platino ratus, 
kurie verpetais susiverdavo už jų. 

Pranokdami viršininkų balsus, gaudė trimitai, skambėjo lyros; 
ore švilpė švininės ir molinės kulkos, išmušdamos iš rankų kalavi- 
jus, taškydamos kiaušų smegenis. Sužeistieji, viena ranka prisi- 
dengdami skydu, tiesė savo kalavijus, rankenomis įrėmę į žemę, o 
kiti, žlagsodami kraujo klanuose, atsigręždavo, kad galėtų įkąsti 

priešams į kulnį. Minia buvo tokia glaudi, dulkės tokios tirštos ir 
triukšmas toks stiprus, jog neįmanoma buvo ką nors išskirti; į ne- 
laisvę besisiūlančių bailių niekas nė negirdėjo. Kai rankos likdavo 
tuščios, susikibdavo vyras prieš vyrą; braškėjo krūtinės, prispaustos 
prie šarvų, ir lavonai kabojo užlaužę galvas tarp dviejų mėšlungiš- 
kai suspaustų rankų. Kolona šešiasdešimties umbriečių, kurie ko- 
jomis tvirtai stovėjo ant žemės, atkišę durtuvus prieš savo akis, 
atkaklūs ir griežią dantimis, privertė pasitraukti iš karto dvi sintag- 
mas. Epiro piemenys puolė kairįjį klinabarų eskadroną, lazdomis 
švaistydamiesi pagriebė arkliams už karčių, ir gyvuliai, numetę 
savo raitelius, šuoliais lėkė lyguma. Punai svaidytojai, tai šen, tai 
ten atmušti, pakriko. Falanga pradėjo svyruoti, viršininkai lakstė 
lyg netekę galvų; eilių tvarkytojai drąsino kareivius; barbarai susit- 
varkė; jie grįžo atgal; pergalė sviro į jų pusę. 

Bet pasigirdo riksmas, baisus riksmas, staugimas iš skausmo ir 
pykčio: dviem virtinėm išsirikiavę artėjo šešiasdešimt du drambliai. 
Hamilkaras laukė, kol samdiniai susitelks vienoje vietoje, kad pa- 
leistų dramblius prieš juos. Indai badė juos taip stipriai, jog krau- 
jas čiurkšlėmis tryško ant jų ausų. Jų švinraude ištepti straubliai 
styrojo tiesiai pakelti į viršų, nelyginant raudonos gyvatės; ant jų 
krūtinės buvo pritvirtintos ragotinės, nugaras dengė šarvai; iltys 
buvo pailgintos geležiniais iešmais, lenktais it kardai, o kad jie 
būtų plėšresni, juos apsvaigino vyno, pipirų ir smilkalų mišiniu. Jie 
purtė savo barškučių virtines, trimitavo, 0 jų varovai lenkė galvas 
nuo padegamųjų strėlių krušos, kurios pradėjo skristi iš bokštų. 

Kad geriau galėtų spirtis, barbarai užgriuvo juos glaudžia mase; 
drambliai įnirtingai puolė į jų vidurį. Prie jų krūtinių pritvirtintos ra- 
gotinės kaip laivų smaigaliai skyrė kohortas; smarkiai kunkuliuoda- 
mos, jos plūdo šalin. Savo straubliais jie smaugė kareivius arba, 
pakėlę nuo žemės, per savo galvas paduodavo sėdintiems bokštuose; 
savo iltimis jie juos skrodė, svaidė į viršų, ir ilgos žarnos driekėsi ant 
jų kaulinių kablių kaip virvių pluoštai ant stiebų. Barbarai stengėsi iš- 
badyti jiems akis, perpjauti kojų gyslas arba, palindę po pilvu, iki ran- 
kenos suvarydavo kalavijus ir žūčavo sutraiškyti; drąsiausieji kabinosi 
į diržus; ugny, kulkų ir strėlių lietuje jie pjaustė diržus, ir gluosninis 
bokštas sunkiai griūdavo, tartum jis būtų iš akmens. Keturiolika iš tų, 
kurie buvo dešiniajame sparne, žaizdų įsiutinti, atsigręžė prieš ant- 

rąją eilę; indai tvėrėsi savo plaktukų ir kaltų ir, nutaikę į galvos 5ą- 
narą, atkylėję smogė iš visų jėgų. 

Didžiuliai gyvuliai sugniužo ir virto vieni ant kitų. Susidarė išti- 
sas kalnas; ir virš šitos lavonų ir ginklų krūvos vienas baisus 
dramblys, vadinamas Baalo Pykčiu, grandinėmis sugautas už kojos, 
iki pat vakaro maurojo su strėle akyje. 

Tačiau kiti, kaip nugalėtojai, mėgaująsi skerdynėmis, traiškė, 
trypė, įnirtingai puolė lavonus ir jų liekanas. 

Stengdamiesi atstumti juos vainikais apsupusias priešų gretas, jie 
sukinėjosi ant savo pasturgalinių kojų, nepaliaujamu sūkuriu vis verž- 
damiesi į priekį, Kartaginiečiai pasijuto sustiprėję, ir kova vėl užvirė. 

Barbarai silpo; graikų hoplitai metė ginklus, kitus pagavo siau- 
bas. Visi pamatė Spendijų, palinkusį ant dromadero, kurį jis ragino 
dviem ietim, badydamas gyvulio pečius. Tada visi spruko į sparnus 
ir bėgo Utikos linkui. 

Klinabarai, kurių arkliai daugiau nebepajėgė, nė nemėgino jų 
vytis. Troškulio nuvarginti ligurai šūkavo, kad juos leistų prie upės. 
Tačiau kartaginiečiai, paskirstyti tarp sintagmų ir mažiausiai nu- 
kentėję, nekantraudami trypė kojomis, matydami, kad kerštas tols- 
ta nuo jų; jie jau leidosi persekioti barbarų; pasirodė Hamilkaras. 

Sidabriniais pavadžiais jis laikė savo putotą žirgą. 

Prie šalmo ragų pririštos juostos, vėjo blaškomos, plazdėjo už- 
pakaly jo; 0 ties kairiąja šlaunim jis pasikabino apskritą skydą. 
Vienu savo trišakio durtuvo mostu jis sulaikė armiją. 

Tarentiečiai nuo savo arklių vikriai šoko ant atsarginių ir nudū- 
mė į dešinę ir į kairę pusę, upės ir miesto link. 

Falanga lengvai sunaikino barbarų likučius. Kai į juos smogdavo kala- 
vijai, jie užmerkę akis tiesdavo savo kaklus. Kiti iš paskutiniųjų atkakliai 
gynėsi; juos žudė akmenimis iš tolo kaip pasiutusius šunis. Hamilkaras 
buvo pataręs imti į nelaisvę, bet kartaginiečiai jo klausė nenorom: taip 
buvo malonu varstyti kalavijais barbarų kūnus. Kadangi jiems buvo per 
karšta, jie tęsė savo darbą atraitytomis rankovėmis kaip javų kirtėjai, 0 
stabtelėję atsikvėpti, jie akimis sekdavo raitelį, šuoliu persekiojusį lauku 
bėgantį kareivį. Pavijęs griebdavo jį už plaukų, palaikydavo šitaip valan- 
dėlę, paskui vienu kirvio smūgiu nukirsdavo jam galvą. 

Atėjo naktis. Ir barbarai, ir kartaginiečiai dingo. Pabėgę su liepsnojan- 
čiais bokštais drambliai klaidžiojo horizonte. Šen bei ten jie švietė tamsoj 

kaip miglose nykstantieji Švyturiai; 0 lygumoje galima buvo pastebėti tik 
banguojančią upę, patvinusią lavonais, kuriuos ji plukdė į jūrą. 

Po dviejų valandų atvyko Mato. Žvaigždžių šviesoje jis išvydo 
ilgas, nelygias, žemėje gulinčias krūvas. 

Tai buvo barbarų gretos. Jis pasilenkė, visi buvo negyvi; jis šūk- 
telėjo į tolį; niekas neatsiliepė. 

Tą dieną iš ryto, palikęs Hipo Zaritą, su kariuomene jis išžygia- 
vo į Kartaginą. Spendijaus armija tik ką buvo pasitraukusi iš Uti- 
kos, ir jos gyventojai pradėjo deginti karo pabūklus. Visi kovojo 
labai įnirtingai. Bet kai prie tilto prasidėjęs triukšmas virto nesup- 
rantamai stiprus, Mato puolė trumpiausiu keliu per kalnus, bet, 
kadangi barbarai bėgo lyguma, jis nieko nesutiko. 

Priešais jį tamsoje kilo kažkokios mažos piramidinės masės, o kiek 
arčiau, šiapus upės, žemės paviršiuje spinksojo nejudančios liepsnos. 
Mat, kartaginiečiai pasitraukė už tilto, ir barbarams suklaidinti sufe- 
tas kitame upės pakrašty pastatė daug sargybinių postų. 

Mato, vis eidamas į priekį, tarėsi matąs punų vėliavas, nes ore 
pasirodė nejudančios arklių galvos, užmautos ant surištų ilgų kotų, 
kurių negalima buvo įžiūrėti; o kiek tolėliau jis išgirdo didelį kle- 
gesį, dainų ir daužiamų taurių skambėjimą. 

Nežinodamas, kur atsidūrė ir kaip surasti Spendijų, siaubo pa- 
gautas ir neramus, paklydęs tamsoje, jis piktas grįžo atgal tuo 
pačiu keliu. Jau brėško, kai nuo kalno viršūnės jis pamatė miestą ir 
nuo liepsnų apgruzdusius karo pabūklų groblus tartum milžinų 
griaučius, atsirėmusius į miesto sienas. 

Viskas ilsėjosi nepaprastoj tyloj ir nuovargy. Tarp jo kareivių , 
palapinių pakrašty, miegojo žmonės beveik nuogi, atsigulę ant nu- 
garos, arba sėdėjo, atrėmę kaktą į ranką, kuri laikė jų šarvus. Kai 
kurie vyniojo nuo kojų kruvinus raiščius. Merdėjantieji palengva 
grąžė galvas; kiti Šliauždami nešė jiems gerti. Siaurais takeliais 
vaikštinėjo sargybiniai, stengdamiesi sušilti, arba atšiauriai stovėjo, 
nukreipę veidus į horizontą, su ietimi ant peties. 

Mato rado Spendijų pasislėpusį už drobės gabalo, ištempto tarp 
dviejų į žemę įbestų lazdų; jis sėdėjo panarinęs galvą, apkabinęs kelius. 

Jiedu ilgai nepratarė nė žodžio. 

Pagaliau Mato sušnibždėjo: 

— Nugalėti? 

Spendijus kimiu basu atsakė: 

— Taip, nugalėti! 

Ir į visus klausimus atsakinėjo beviltiškais judesiais. 

Tuo tarpu vaitojimas, mirštančių kriokimas sklido iki jų. Mato 
pakėlė maršką. Kareivių vaizdas priminė jam kitą sutriuškinimą 
toje pačioje vietoje, ir, grieždamas dantimis, jis tarė: 

— Nelaimingasis! Vieną kartą jau... 

Spendijus jį pertraukė: 

— Tavęs ir aną kartą nebuvo! 

— Tai prakeikimas! — sušuko Mato. — Bet pagaliau aš jį sugrieb- 
siu! Aš jį nugalėsiu! Aš jį užmušiu! O, jeigu aš čia būčiau buvęs!.. 

Mintis, kad pražiopsojo mūšį, jį labiau liūdino negu pats pralai- 
mėjimas. Jis ištraukė kalaviją ir sviedė žemėn. 

— Kaipgi kartaginiečiai jus nugalėjo? 

Buvęs vergas pradėjo pasakoti karo veiksmus. Mato įsivaizdavo 
juos matąs ir niršo. Utikos armija, užuot bėgusi prie tilto, turėjo 
pulti Hamilkarą iš užpakalio. 

— Ach, aš tai Žinau, — atsakė Spendijus. 

— Reikėjo savo jėgas tirščiau išdėstyti gilumon, nestatyti velitų 
prieš falangą, duoti pracigas drambliams. Dar paskutinį akimirksnį 
galima buvo atsigriebti: juk niekas nevertė bėgti. 

Spendijus atsakė: 

— Aš jį mačiau jojantį su plačiu raudonu apsiaustu, pakeltomis 
rankomis aukščiau už dulkių stulpus it erelį, skraidantį greta ko- 
hortų, ir, kiekvieną kartą jam linktelėjus galva, jos susiglausdavo ir 
verždavosi pirmyn; spūstis atbloškė mus vieną prie kito; jis žiūrėjo 
į mane, ir aš pajutau širdy tartum kalavijo šaltį. 

„Galbūt jis pasirinko dieną?“ tyliai tarė Mato pats sau. 

Jie klausinėjo kits kitą, stengdamiesi išsiaiškinti, kas vertė sufetą 
žygiuoti kaip tik nepalankiausiomis aplinkybėmis. Jie aptarė padė- 
tį, ir, lyg savo kaltei sušvelninti ar sau padrąsinti, Spendijus pareiš- 
kė, kad dar esą vilties. 

— Jei jos nebūtų, vis tiek! — tarė Mato. — Aš pats vienas tęsiu karą! 

— Ir aš! — suriko pašokęs graikas. 

Jis žengė plačiais žingsniais; jo vyzdžiai spinduliavo, ir keista 
šypsena raukšlėjo jo šakališką veidą. 

— Pradėsim iš pradžių, bet tik daugiau nepalik manęs vieno! Aš 

nesu sutvertas kautis saulei šviečiant; kalavijų žŽaibavimas mane akina, 
tai liga, aš per ilgai gyvenau požemy... Bet leisk man naktį užkopti ant 
sienų, ir aš įsiskverbsiu į tvirtovę, ir lavonai atšals anksčiau, negu pra- 
gys gaidžiai! Nurodyk man žmogų, daiktą, lobį, moterį. 

Jis kartojo: 

— Moterį, net jeigu ji būtų karaliaus duktė, ir tai, ko tu trokšti, aš 
tučtuojau atgabensiu prie tavo kojų. Tu man priekaištauji pralaimėtą 
mūšį su Hanonu, bet juk aš vėl jį laimėjau. Pripažink! Mano kiaulių 
kaimenė daugiau mums padėjo negu spartiečių falanga. 

Ir jausdamasis privaląs pasididžiuoti ir atsigriebti, jis ėmė skai- 
čiuoti visa, ką buvo padaręs samdiniams. 

— Juk aš sukursčiau galus sufeto sode! Paskui Sikoje aš juos visus 
sukiršinau prieš respubliką, Giskonas norėjo jiems atlyginti, bet aš 
neleidau vertėjams kalbėti. O atsimeni, kaip jiems nukabo liežuviai iš 
gerklės! Aš nuvedžiau tave į Kartaginą, aš pagrobiau zaimfą. Aš tave 
nuvedžiau pas ją. Aš dar daugiau padarysiu, pamatysi! 

Jis ėmė kvatotis lyg beprotis. 

Mato į jį žiūrėjo išplėtęs akis. Jam nesmagu pasidarė su šiuo 
žmogum, kurs buvo bailus ir drauge toks baisus. 

Graikas linksmai tęsė, spragčiodamas pirštais: 

— Evohe! Po lietaus nušvis saulė! Aš dirbau akmens skaldyklo- 
se ir gėriau masiką savam laive po auksiniu baldakimu kaip Ptole- 
mėjas. Iš nelaimių turime mokytis. Atkaklus darbas palenkia 
likimą. Jis mėgsta politikus. Nusilenks! 

Jis priėjo prie Mato ir paėmė jį už parankės: 

— Viešpatie, dabar kartaginiečiai yra tikri savo pergale. Tu turi 
ištisą armiją, kuri dar nedalyvavo kovoj, ir tavo vyrai klauso tavęs. 
Pastatyk juos priešaky, manieji irgi eis jiems atkeršyti. Man dar 
liko trys tūkstančiai karijiečių, tūkstantis du šimtai svaidytojų ir iš- 
tisos kohortos šaulių. Galima net sudaryti falangą, grįžkime! 

Pralaimėjimo parblokštas, Mato iki šiol dar neįsivaizdavo, kaip 
išsikapstyti. Jis klausė išsižiojęs, ir varinės plokštės, kurios dengė 
jo šonus, kilnojosi nuo smarkaus širdies plakimo. Jis griebė savo 
kalaviją ir sušuko: 

— Sek mane, einame! 

Bet grįžę žvalgai pranešė, kad kritusiųjų kartaginiečių nebėra, 
tiltas visiškai sugriautas ir Hamilkaras dingęs. 


IX 
Žygyje 


Jis manė, kad samdiniai jo lauks Utikoje arba vėl jį puls; ir, nesi- 
jausdamas pakankamai stiprus pulti arba sutikti priešo puolimą, jis 
pasuko giliau į pietus, dešiniuoju upės krantu, kas jį apdraudė nuo 
netikėto antpuolio. 

Nepaisydamas jų maišto, jis norėjo pirmiausia nuo barbarų ats- 
kirti visas tautelės; paskui, kai jos liks vienos savo provincijose, jis 
jas užgrius ir sunaikins. 

Per keturiolika dienų jis sutramdė tarp Tukabero ir Utikos 
esančią sritį su Tinjikabo, Tesuro, Vakos ir dar kitais miestais va- 
karuose. Žungaras, pastatytas kalnuose, Asuras, garsėjęs savo 
šventykla, Džeradas, derlingas kadugynų, Tapitis ir Haguras at- 
siuntė pas jį savo pasiuntinius. Kaimų gyventojai atvykdavo pilno- 
mis rankomis maisto, meldė jį globos, bučiavo jo ir kareivių kojas 
ir skundėsi barbarais. Kai kurie jam atvilko pilnus maišus samdinių 
galvų, sakydami, neva patys juos nužudę, tačiau jie jas nukapojo la- 
vonams, nes daugelis samdinių bėgdami paklydo, ir šen bei ten po 
alyvmedžiais ir vynuogienojais rasdavo juos negyvus. 

Tautai nustebinti rytojaus dieną po pergalės Hamilkaras pasiun- 
tė į Kartaginą du tūkstančius kovos lauke paimtų belaisvių. Jie at- 
vyko ilgomis virtinėmis po šimtą vyrų, užpakaly surištomis 
rankomis prie bronzinio žiedo, kuris buvo suveržęs jų sprandą; su- 
žeistieji, paplūdę kraujais, bėgo drauge; raitieji, jodami paskui, 
čaižė juos botagais. 

Koks buvo beprotiškas džiaugsmas! Nuolat buvo kartojama, esą 
užmušta šeši tūkstančiai barbarų; likusieji nebeilgai išsilaikys, 
karas jau baigtas; gatvėse glebėsčiavosi ir sviestu bei cinamonais 
trynė dievų Patekų veidus jiems atsidėkodami. Dievai Patekai, di- 

delėmis akimis, atsikišusiais pilvais ir iki pečių pakeltomis ranko- 
mis, naujai nudažyti, atrodė atgiję ir, sakytum, džiūgavo kartu su 
tauta. Turtuoliai paliko atdaras savo namų duris; miestas gaudė 
nuo tamburinų trenksmo; maldyklos ištisas naktis tviskėjo Žibu- 
riais, ir deivės vaidilutės, nusileidusios į Malką, gatvių sankryžose 
pasistatė sikomorų pakylas, kur ištvirkavo. Buvo nutarta apdalinti 
žeme nugalėtojus, duoti aukų Melkartui, paskirti tris šimtus auksi- 
nių vainikų sufetui; jo šalininkai pasiūlė suteikti jam naujų išimti- 
nių teisių ir titulų. 

Jis prašė Seniūnių tarybą pradėti derybas su Autaritu, mainais 
iškeisti Giskoną ir kitus imtinius kartaginiečius, jei reiktų, net ir į 
visus belaisvius barbarus. Libijiečiai ir nomadai, sudarė Autarito 
armiją, mažai pažino tuos samdinius, graikų ir italiečių padermės 
vyrus; taigi, jei respublika jiems siūlė tokią daugybę barbarų už 
kelis kartaginiečius, tai tik todėl, kad pirmieji buvo menkaverčiai, 
O pastarieji nepaprastai vertingi. Jie bijojo būti apgauti. Autaritas 
atsisakė. 

Tada seniūnai nusprendė sunaikinti belaisvius, nors sufetas 
jiems ir rašė, kad jų nežudytų. Jis numatė geriausius iš jų priskirti 
prie savo dalinių ir tuo paskatinti perbėgimus. Tačiau neapykanta 
viršijo santūrumą. 

Du tūkstančiai barbarų buvo pririšti Mapaluose prie kapų pa- 
minklinių stulpų; pardavėjai, virėjų padėjėjai, siuvinėtojai ir net 
moterys, kritusiųjų našlės su vaikais, kas tik norėjo, susirinko strė- 
lių šūviais jų žudyti. Taikydavo neskubėdami, kad ilgiau truktų anų 
kančios, čia nuleisdavo lanką, čia vėl jį pakeldavo; ir minia grūdosi, 
staugdama iš džiaugsmo. Paliegėliai reikalavo juos čia atgabenti 
neštuvais; daugelis atsargesniųjų atsinešė maisto ir pasilikdavo iki 
vakaro; kiti čia praleisdavo ir naktį. Buvo pastatytos palapinės, ku- 
riose žmonės girtavo. Daugelis gerai uždirbo nuomodami lankus. 

Visus nukryžiuotus lavonus paliko stačius, o jie atrodė lyg rau- 
donos antkapių statulos, ir tasai sujudimas pagavo net Malkos gy- 
ventojus, kurie buvo kilę iš vietinių čiabuvių ir šiaip jau abejingai 
žiūrėjo į tėvynės reikalus. Atsidėkodami už jiems suteiktus malo- 
numus, jie susirūpino jos likimu, pasijuto esą punais, 0 seniūnams 
atrodė, kad jie labai sumaniai pasielgsią, taip visą tautą sujungdami 
bendrąja neapykanta. 

Nestigo ir dievų pritarimo, nes iš visų dangaus pašalių užplūdo 
varnos. Jos sukosi ore, garsiai ir raižiai krankė, sudarydamos milži- 
nišką debesį, kurs be paliovos sukosi grąžtu. Jį galima buvo paste- 
bėti ir iš Klipėjos, ir iš Radeso, ir nuo Hermeumo rago. Kartais jis 
staiga plyšdavo, tolumoje išplėsdamas savo juodus verpetus; tai 
erelis, puolęs į pat vidurį, perskrosdavo jį, o paskui vėl nuskrisda- 
vo. Terasose, bokštuose, obeliskų smaigaliuose ir ant šventyklų 
frontonų čia vienur, čia kitur tupėjo riebūs paukščiai, savo parau- 
dusiais snapais laikydami žmogaus kūno gabalus. 

Dėl kilusios smarvės kartaginiečiai turėjo atraišioti lavonus. 
Vienus sudegino,kitus sumetė į jūrą, ir šiaurio vėjo genamos ban- 
gos juos išplovė į krantą, įlankos gale, prieš Autarito stovyklą. 

Be abejonės, ši bausmė išgąsdino barbarus, nes nuo Ešmuno 
šventyklos aukštumų buvo matyti, kaip jie suglaudė savo palapines, 
subūrė savo bandas, sukrovė ant asilų mantą, ir tą pačią dieną va- 
kare visa armija išvyko. 


Išsidėsčiusi nuo Šiltųjų versmių kalno iki Hipo Zarito, ji turėjo 
užkirsti Hamilkarui kelią į Tirijos miestus ir drauge patikinti sau 
galimybę grįžti į Kartaginą. 

Tuo pat metu kitos dvi armijos pasistengs pasiekti jį pietuose, 
Spendijus iš rytų, Mato iš vakarų, taip kad visos trys armijos susijun- 
gusios užkluptų jį ir surakintų. Paskui jie susilaukė netikėtos para- 
mos: grįžo Nar Havasas su trimis šimtais dervą gabenančių kuprių, 
dvidešimt penkiais drambliais ir šešiais tūkstančiais raitelių. 

Samdinių kariuomenei susilpninti sufetas manė pasielgsiąs iš- 
mintingai numidiečiui sukeldamas nemalonumų jo valstybės vidu - 
je. Dar tebebūdamas Kartaginoje, jis susitarė su Masgaba, 
Getulijos plėšiku, įsigeidusiu sukurti sau valstybę. Punų pinigais 
šis nuotykių mėgėjas pakurstė numidų valstybėles, Nar Havasas 
puolė Sirtą, cisternų vandeniu nunuodijo maištininkus, nukirto ke- 
letą galvų, grąžino tvarką ir grįžo atgal įširdęs ant sufeto dar labiua 
negu barbarai. 

Keturių armijų vadai susitarė, kaip vesti karą. Jis atrodė būsiąs 
ilgas: reikėjo viską numatyti. 

Pirmiausia nusprendė šauktis romėnų pagalbos, ir šį reikalą pa- 
vedė Spendijui; bet šis, būdamas perbėgėliu, nedrįso jo imtis. Dvy- 

lika vyrų iš graikų kolonijų išplaukė iš Anabos numidiškąja valtim. 
Paskui vadai pareikalaudavo visus barbarus prisiekti, kad bus jiems 
visiškai klusnūs. Kasdien viršininkai tikrino kareivių aprangą ir 
avalynę; net uždraudė sargybiniams naudotis skydais, nes dažnai, 
parėmę juos ant savo iečių, užmigdavo stati; tie, kurie gabenosi su 
savimi kokią mantą, buvo priversti jos atsisakyti; viskas romėnų 
papročiu turėjo būti nešama ant nugaros. Nuo dramblių apsisau- 
goti Mato įsteigė raitelių katafraktų būrį, šie vyrai ir jų arkliai vi- 
siškai pradingdavo po begemotų odos šarvais, nusmaigstytais 
vinimis, o arklių kanopoms apsaugoti buvo nupintas karnų apavas. 

Uždrausta plėšti miestus, kankinti ne punų giminės žmones. Bet 
kadangi apylinkės buvo ištuštintos, Mato įsakė išdalinti davinius 
kiekvienam kareiviui, nesirūpinant moterimis. Pradžioje jie dalijo- 
si su jomis. Bet pristigus maisto, daugelis nusilpo. Tai buvo nuola- 
tinių vaidų priežastis, nes kai kurie, siūlydami ar tik pažadėdami 
savo davinį, paviliodavo svetimas moteris. Mato įsakė jas visas be 
pasigailėjimo išvyti. Jos prisiglaudė Autarito stovykloje, bet galės 
ir libijietės jėga privertė jas išsinešdinti. 

Pagaliau jos atvyko prie Kartaginos sienų maldauti Ceresos ir 
Prozerpinos globos, nes Birsoje šioms deivėms buvo pašvęsta šven- 
tykla, kad būtų atpirkti kitados sirakūzų apgulimo metu atlikti bai- 
sūs nusikaltimai. Sysitai, pareiškę savo teisę į karo grobį, pasiėmė 
jauniausias, kad galėtų jas parduoti; o Kartaginos naujakuriai vedė 
lakedaimonietes, kurios buvo šviesiaplaukės. 

Tačiau kitos atkakliai sekė armiją. Jos bėgo greta sintagmų, 
šalia viršininkų. Šaukė savo vyrus, tampė juos už apsiaustų, mušėsi 
į krūtines, keikdamos juos, ir tiesė ant iškeltų rankų savo nuogus 
mažus vaikus, kurie verkė. Tai matydami, barbarai sušvelnėdavo; 
jos trukdė, jos galėjo pražudyti. Daug kartų jas nuvijo, bet jos vėl 
grįždavo; Mato įsakė Nar Havaso raiteliams jas pagynėti ietimis, o 
kai balearai ėmė šaukti, kad jiems reikia moterų, jis atsakė: 

— Aš pals jų neturiu! 

Dabar jį valdė Molocho dvasia. Nors jo sąžinė maištavo, jis at- 
likdavo baisių dalykų, manydamas klausąs dievo balso. Negalėda- 
mas nusiaubti, Mato svaidė į laukus akmenis, kad juos paverstų 
nederlingais. 

Jis keliskart siuntė pasiuntinius, ragindamas Spendijų ir Autari- 

tą skubėti. Bet sufeto veiksmai buvo nesuprantami. Jis iš eilės sto- 
vyklavo Eiduse, Monšare, Tehente; žvalgai tarėsi jį pastebėję Išiilio 
apylinkėse prie Nar Havaso valstybės sienos, o vėliau buvo sužino- 
ta, kad jis į šiaurę nuo Teburbos persikėlė per upę, lyg ketindamas 
grįžti į Kartaginą. Vos pasirodęs vienoje vietoje, jis tuoj persikel- 
davo į kitą. Keliai, kuriais jis žygiuodavo, visada pasilikdavo neži- 
nomi. Nestodamas į atvirą kovą, jis buvo patogesnėj strateginėj 
padėty; barbarų persekiojamas jis tartum vedė juos. 

itie Žygiai į vieną ir į kitą pusę kartaginiečius vargino dar la- 
biau, ir, nesulaukdamos paramos, Hamilkaro jėgos kasdien seko. 
Apylinkių gyventojai dabar jau daug vangiau parūpindavo maisto. 
Jis visur sutikdavo jų dvejonę, tylią neapykantą, ir nors pakartoti- 
nai prašė Didžiąją tarybą pagalbos, iš Kartaginos nieko nesulaukė. 

Buvo kalbama (o galbūt ir manoma), kad ji jam nereikalinga. 
Tai tik gudrybė arba tušti nusiskundimai; o Hanono šalininkai, no- 
rėdami Hamilkarui pakenkti, padidino jo pergalės reikšmę. Tuos 
kariuomenės dalinius, kuriems jis vadovavo, jie galį paaukoti; bet 
negalima ir toliau nuolat tenkinti visas jo užgaidas. Karas jau ir 
taip sunkus! Jis per daug kaštavo; 0 išdidūs jo partijos patricijai 
rėmė jį labai menkai. 

Tada, nusivylęs respublika, Hamilkaras ėmė iš tautelių visa, ko 
tik jam reikėjo karui vesti: grūdus, aliejų, miško medžiagą, gyvu- 
lius, žmones. Bet gyventojai netrukus išbėgiojo. Miestai, per ku- 
riuos žygiavo kariuomenė, buvo tušti; iššniukštinėdavo pirkias, bet 
nieko nerasdavo; netrukus baisi gūduma apgaubė punų armiją. 

Įsiutę kartaginiečiai ėmė niokoti provincijas; jie užkasinėjo cis- 
ternas, degino namus. Vėjo blaškomos kibirkštys driekėsi tolumoj, 
o kalnuose liepsnojo ištisi miškai; ugnies vainiku jie supdavo lygu- 
mas; norint pereiti į kitą pusę, tekdavo laukti. Paskui, saulei kaiti- 
nant, karštais pelenais jie žengdavo toliau. 

Retkarčiais kur nors pakelėj jie pastebėdavo krūmuose tartum 
žėrinčias tigro akis. Tai būdavo ant kulnų pritūpęs barbaras, apsi- 
barstęs dulkėmis, kad neišsiskirtų iš lapijos; arba, Žygiuojant dubu- 
rio pakraščiu, armijos sparnuose žengiantieji staiga išgirsdavo 
riedant akmenis; ir, pakėlę akis, pastebėdavo tarpeklio užuoglau- 
doje stryktelėjusį basą žmogų. 

Tuo metu Utika ir Hipo Zaritas buvo laisvi, nes samdiniai nut- 

raukė apgulą. Hamilkaras tiems miestams įsakė ateiti jam padėti. 
Bijodami sau pakenkti, jie atsakė jam neaiškiais žodžiais, kompli- 
mentais, atsiprašinėjimais. 

Jis staiga pasuko į šiaurę, pasiryžęs įsiveržti į kurį Tirijos miestą, 
jei reikėtų, net ir apgulti jį. Jam trūko atramos taško pajūry, kad iš 
salų arba iš Kirenijos galėtų išspausti maisto ir kareivių; ir labiau- 
siai jį viliojo Utika, nes buvo arčiausiai Kartaginos. 

Tad sufetas išvyko iš Zuitino ir atsargiai aplenkė Hipo Zarito 
ežerą. Bet netrukus buvo priverstas išrikiuoti savo pulkus viena 
kolona, kad galėtų pereiti du slėnius skiriantį kalną. Saulei lei- 
džiantis, kai jie Žygiavo žemyn į piltuvo pavidalo viršukalnės 
daubą, priešais save beveik prie pat žemės paviršiaus išvydo bron- 
zines vilkes, kurios tartum bėgo žole. 

Ūmai suplazdėjo aukštos stručių plunksnos, ir į fleitų ritmą sus- 
kambėjo šiurpi daina. Tai buvo Spendijaus armija; kampanijiečiai ir 
graikai, neapkęsdami Kartaginos, pasipuošė Romos ženklais. Tuo pat 
metu kairėje pasirodė ilgi durtuvai, leopardo kailio skydai, lininiai 
šarvai, nuogi pečiai. Tai buvo Mato iberai, luzitaniečiai, balearai, ge- 
tulai; aidėjo Nar Havaso žirgų žvengimas; jie pasklido aplink kalvą; 
kiek vėliau atvyko marga gauja, kuriai vadovavo Autaritas: galai, libi- 
jiečiai, nomadai; tarp jų galėjai išskirti ir nešvaraus maisto ėdėjus 
pagal žuvies ašakas, kurias jie nešiojo plaukuose. 

Taigi barbarai, tiksliai derindami savo žygius, pagaliau susijun- 
gė. Bet patys užklupti, jie valandėlę stovėjo nejudėdami ir tarėsi. 

Sufetas išrikiavo savo armiją Žiedu, kad iš visų pusių galėtų vie- 
nodai priešintis. Aukšti, smaili, vejoje viens prie kito sustatyti sky- 
dai apjuosė pėstininkus. Klibanarai išsitiesė anapus rato, 0 dar 
toliau čia vienur, čia kitur stovėjo drambliai. Samdytoji kariuome- 
nė jautėsi visiškai pavargusi, tad geriau buvo palaukti ryto; ir, bū- 
dami tikri savo pergale, barbarai ištisą naktį praleido valgydami. 

Jie sukūrė didelius, šviesius laužus, kurie juos akindami užtem- 
dė apačioj stovinčią punų armiją. Hamilkaras aplink savo stovyklą 
įsakė iškasti penkiolikos žingsnių pločio ir dešimties uolekčių gylio 
griovį, kaip kad darydavo romėnai; vidury sukasė pylimą, ant kurio 
prismaigė nusmailintų, kryžmai surištų baslių; ir kai patekėjo 
saulė, samdiniai apstulbo, išvydę kartaginiečius šitaip apsikasusius 
lyg kokioje tvirtovėje. 

Tarp palapinių jie pažino Hamilkarą, kurs vaikščiodamas įsaki- 
nėjo. Jis buvo susiveržęs smulkių Žvynų rudais šarvais; ir savo žirgo 
lydimas retkarčiais stabtelėdavo, kažką rodydamas ištiesta dešine 
ranka. 

Tada daugelis prisiminė panašius rytmečius, kai, trimitams gau- 
džiant, jis iš lėto praeidavo pro jų gretas ir savo Žvilgsniais tartum 
vyno taurėmis sustiprindavo juos. Samdinius apėmė savotiškas 
graudumas. O tie, kurie jo nepažinojo, priešingai, netvėrė iš 
džiaugsmo, kad jis pateks į jų rankas. 

Tačiau, jei visi pultų iš karto, trukdytų vieni kitiems tokioje 
siauroje vietoje. Numidai galėjo prasiveržti, bet šarvuoti klibanarai 
juos sutriuškintų; be to, kaip pereiti pylimą? O savųjų dramblių 
barbarai dar nebuvo pakankamai apmokę. 

— Jūs visi esate bailiai! — sušuko Mato. 

Ir, pasirinkęs narsiausius, jis puolė įtvirtinimus. Bet akmenų 
kruša juos privertė trauktis, nes sufetas buvo pasiėmęs visas jų prie 
tilto paliktas katapultas. 

Po šio nepasisekimo beregint pasikeitė nepastovi barbarų nuo- 
taika. Jie nebesmarkavo; norėjo nugalėti, bet su kuo mažesniu pa- 
vojumi. Spendijaus nuomone, reikėjo stropiai saugoti turimas 
pozicijas ir badu išmarinti punų armiją. Bet kartaginiečiai ėmė 
kasti šulinius ir, kadangi aplink buvo kalnai, aptiko vandens. 

Nuo savo pylimo viršūnės jie svaidė strėles, grumstus, mėšlą, ak- 
menis, kuriuos išlupdavo iš žemės, tuo tarpu šešios katapultos be 
atvangos spjaudė išilgai lygumą. 

Bet šuliniai galėjo savaime išsekti; pasibaigs maisto atsargos, su- 
sidėvės katapultos; dešimt kartų gausesnė samdytoji kariuomenė 
pagaliau laimės. Laikui užtęsti sufetas sumanė vesti derybas; ir 
vieną rytą barbarai savo stovykloje rado avino kailį, išmargintą raš- 
menimis. Jis teisnosi juos nugalėjęs; Seniūnų taryba jį vertusi ka- 
riauti. Norėdamas įrodyti, kad jis laikąsis savo žodžio, pasiūlė 
jiems apiplėšti Utiką arba Hipo Zaritą, kurį jie pasirinks; baigda- 
mas Hamilkaras tvirtino visai jų nebijąs, nes jam pavykę rasti išda- 
vikų, kurių padedamas jis lengvai susidorosiąs su kitais samdiniais. 

Barbarai sumišo: šis pasiūlymas greit prisigrobti juos masino; jie 
bijojo išdavimo, įtardami, kad sufetas savo pagyromis spendžia 
jiems spąstus; ir jie pradėjo Žiūrėti viens į kitą nepasitikėdami. 

Sekdavo žodžius, veiksmus; naktį siaubo pagauti pašokdavo iš 
miego. Daugelis apleido savo būrius, pasirinkdami pagal savo už- 
gaidas kitą kariuomenės dalinį; Autarito vadovaujami galai prisi- 
jungė prie cizalpiečių, kurių kalba jiems buvo suprantama. 

Keturi vadai rinkdavosi kas vakarą Mato palapinėj ir, sutūpę ap- 
link skydą, atsidėję stumdė pirmyn ir atgal Piro išgalvotas medžio 
kaladėles manevrams vaizduoti. Spendijus įrodinėjo, kokios yra 
Hamilkaro jėgos; ir, priesaikaudamas visais dievais, maldavo nep- 
ražiopsoti progos. Mato įtūžęs vaikščiojo, mojuodamas rankomis. 
Karas su Kartagina buvo jo asmeniškas reikalas. Jis piktinosi, kad 
kiti kišasi ir nenori jo klausyti. Autaritas, iš jo veido spėdamas žo- 
džių prasmę, jam plojo. Nar Havasas kėlė aukštyn smakrą, tuo 
reikšdamas panieką, nesą nė vienos priemonės, kuri, jo nuomone, 
nebūtų pragaištinga; ir jis daugiau nesišypsojo. Jis dūsavo, tartum 
tramdydamas skausmą dėl neįvykdomos svajonės arba liūdesį dėl 
nepavykusio sumanymo. 

Tuo metu, kai barbarai dvejodami tarėsi, sufetas stiprino savo 
apsigynimo įrengimus: anapus užtvarų jis įsakė iškasti kitą perka- 
są, supilti antrą pylimą, kertėse pastatyti medinius bokštus; jo ver- 
gai nueidavo iki pat priešakinių angų ir paspęsdavo žemėje 
spąstus. Bet drambliai, kuriems buvo liepęs sumažinti davinius, 
blaškėsi savo pančiuose. Šienui sutaupyti jis įsakė klibanarams už- 
mušti silpnesniuosius eržilus. Kai kurie atsisakė tai įvykdyti; jiems 
liepė nukirsti galvas. Arklius suvalgė. Keletą dienų po to visi su di- 
džiule širdgėla prisimindavo tą šviežią mėsą. 

Iš amfiteatro gilumos, kur buvo užsidarę, jie matė aplink save 
aukštumose knibždančias keturias barbarų stovyklas. Moterys 
vaikščiojo ten ir atgal su odiniais maišais ant galvų, ožkos meken- 
damos klaidžiojo tarp kupetom sustatytų iečių; keitėsi sargybos; 
kariai valgė, susibūrę aplink trikojus. Beje, kaimyninės tautelės 
apsčiai jiems teikė maisto, ir jie nė nepagalvodavo, kiek jų neveik- 
lumas baugino punų armiją. 

Jau antrąją apgulimo dieną nomadų stovykloje, esančioje nuo- 
šaliau nuo kitų, kartaginiečiai pastebėjo trijų šimtų vyrų būrį. Tai 
buvo dar karo pradžioje į nelaisvę patekę turtuoliai kartaginiečiai. 
Libijiečiai juos išrikiavo perkaso pakraščiu ir, atsistoję už jų, svai- 
dė ietis, jų kūnais prisidengdami lyg kokiu pylimu. Šiuos nelaimin- 

guosius vos buvo galima pažinti, taip jų veidai buvo aplipę parazi- 
tais ir apskretę. Pro kuokštais išpešiotus plaukus galvoje aiškiai ga- 
lėjai matyti daugybę žaizdų, ir jie buvo tokie sulysę ir baisūs, jog 
priminė į skylėtas marškas suvyniotas mumijas. Vieni raudojo 
kvaila veido išraiška, kiti ragino savo draugus šaudyti į barbarus. 
Vienas jų stovėjo nejudėdamas, nuleidęs galvą ir nekalbėjo nė žo- 
džio; jo ilga žila barzda sviro iki pat grandinėmis sukaustytų rankų; 
ir kartaginiečiai, savo širdies gelmėse pajutę lyg ir respublikos žlu- 
gimą, pažino Giskoną. Nors toje vietoje buvo pavojinga, bet jie 
grūdosi jo pamatyti. Jam ant galvos buvo uždėta iš upių arklio 
odos padaryta ir akmenėliais pagražinta juokinga tiara, tai buvo 
Autarito prasimanymas, bet Mato jis nepatiko. 

Hamilkaras, netekęs kantrybės, įsakė atidaryti užtvaras ir žūtbūt 
prasiveržti. Ir įnirtingu srautu kartaginiečiai įkopė į pusę šlaito, 
apie tris šimtus žingsnių. Bet juos užgriuvo tokia barbarų banga, 
jog jie buvo atblokšti prie savo išeities ribos. Vienas legiono raite- 
lis, nespėjęs pasislėpti aptvaroje, suklupo tarp akmenų. Zarksas 
pribėgo, parbloškė jį žemėn, įsmeigė jam į gerklę durklą ir, ištrau- 
kęs jį, prie žaizdos prispaudęs lūpas, džiaugsmingai staugdamas, 
spurdėdamas visu kūnu, pilna krūtine ėmė godžiai siurbti kraują, 
paskui ramiausiai atsisėdo ant lavono, pakėlė savo veidą, užvertė 
galvą, kad galėtų geriau įkvėpti oro lyg elnias, tik ką atsigėręs iš 
upokšnio, ir spiegiamu balsu užtraukė balearų dainą, klaikią melo- 
diją, kupiną nutęstinių priegaidžių, nutrūkstančių ir vėl pasikarto- 
jančių kaip kalnuose atsiliepią aidai; jis šaukė savo mirusiuosius 
brolius ir kvietė juos į puotą; paskui, nuleidęs rankas tarp kelių, 
palengva panarino galvą ir apsiverkė. Šis siaubingas vaizdas gąsdi- 
no barbarus, ypač graikus. 

Nuo to laiko kartaginiečiai daugiau nemėgino palikti stovyklos 
ir negalvojo pasiduoti, nes buvo tikri, kad juos nukankintų. 

Tačiau maisto atsarga, nors Hamilkaras ir labai tuo rūpinosi, 
greit tirpo. Kiekvienam vyrui beliko tik po dešimt komerų grūdų, 
po tris hinas sorų ir po dvylika betzų džiovintų vaisių. Nebuvo nei 
mėsos, nei alyvos, nei sūdyto maisto, nei vieno grūdo miežių ark- 
liams; nuleidę savo liesus sprandus, jie ieškojo dulkėse sutryptų 
šiaudagalių. Dažnai paskiros sargybos terasose mėnulio šviesoje 
pastebėdavo barbarų šunį, slankiojantį palei pylimus tarp atmatų 

krūvų; jį užmušdavo akmenimis ir, skydų diržais nusileidę žemyn 
nuo užtvaros, pasiimdavo ir patylomis suvalgydavo. Kartais pasi- 
girsdavo baisus lojimas, ir žmogus nebegrįždavo. Dvyliktosios sin- 
tagmos ketvirtoje dilochijoje trys kareiviai susiginčijo dėl žiurkės ir 
peiliais mirtinai subadė vienas antrą. 

Visi ilgėjosi savo šeimų, savo namų: vargšai savųjų avilio pavida- 
lo lūšnų su sraigikiaučiais prie slenksčių ir padžiautų tinklų, o pat- 
ricijai — savo didžiųjų menių, skendinčių žydrose prieblandose, 
kai švelniausio dienos meto valandą jie ilsėdavosi, klausydamies 
neaiškaus gatvių triukšmo, sumišusio su jų soduose virpančių lapų 
šlamėjimu, — ir, norėdami geriau pasinerti į šias svajones, gyviau 
jomis pasimėgauti, jie primerkdavo akis; žaizdos skausmas juos pa- 
žadindavo. Kas valandėlę susirėmimai, nauji pavojaus šauksmai,; 
liepsnojo bokštai, nešvaraus maisto ėdėjai korėsi ant įtvirtinimų, 
jiems kirviais kapojo rankas; atbėgdavo kiti, geležies kruša krito 
ant palapinių. Jie pasistatė iš nendrių galerijas nuo mėtomų ka- 
muolių apsisaugoti. Kartaginiečiai užsidarė jose; jie daugiau neju- 
dėjo iš vietos. 

Kasdien virš kalno skriejanti saulė jau iš pat ryto aplenkdavo tar- 
pukalnės dugną ir jų klonį palikdavo šešėlyje. Priešais juos ir užpakaly 
kilo pilki šlaitai, nusėti šykščiai apkerpėjusių akmenų, o dangus ties jų 
galvomis, visada toks tyras, buvo dar plynesnis ir šaltesnis akiai negu 
metalinis kupolas. Hamilkaras taip buvo pasipiktinęs Kartagina, jog 
jam net kildavo noras susidėti su barbarais ir vesti juos prieš ją. Net- 
rukus nešėjai, pardavėjai, vergai pradėjo murmėti, 0 nei liaudis, nei 
Didžioji taryba, niekas nė vilties žodžio nebesiuntė! Būklė buvo nepa- 
kenčiama pagalvojus, kad ji dar pablogės. 


Sužinojusi apie pralaimėjimą, Kartagina tartum užvirė pykčiu ir 
neapykanta, gyventojai būtų mažiau sufetu pasipiktinę, jeigu jis iš 
pat pradžių būtų leidęs save nugalėti. 

Bet nebuvo nei laiko, nei pinigų naujai samdinių armijai sudary- 
ti. O jeigu ir telkti karius mieste, tai kuo gi juos apginkluoti? Ha- 
milkaras pasiėmė visus ginklus! Ir kas gi jiems vadovautų? 
Geriausi vadai buvo tenai, kartu su juo! Tuo tarpu sufeto pasiunti- 
niai pasirodė gatvėse ir šūkavo. Tas Didžiąją tarybą jaudino, ir ji 
pasirūpino juos pašalinti. 

Tai buvo bergždžias atsargumas, kaltino Barką, kad jis per švel- 
niai elgęsis. Jis turėjęs tuoj po savo pergalės sunaikinti samdinius. 
Kam jis niokojęs sąjungines tautelės? Juk jau ir taip buvo pakan- 
kamai sunkių ir didelių aukų! Patricijai gailėjosi sumokėję keturio- 
likos šekelių mokesčius, sysitai — savo dviejų šimtų dvidešimt trijų 
tūkstančių auksinių kikarų; tie, kurie nieko nebuvo davę, verkšle- 
no ne mažiau už kitus. Liaudis pavydėjo kartaginiečiams naujaku - 
riams, kuriems jis buvo pažadėjęs visas pilietines teises; net 
ligurus, kurie kadais taip narsiai buvo kovoję, jie sutapdino su bar- 
barais ir keikė juos lygiai kaip ir anuos; priklausyti jų rasei buvo 
tas pat, ką nusikalsti ir su anais sėbrauti. Pirkliai ant savo krautu- 
vių slenksčių, mūrininkai, praeiną su švininėmis liniuotėmis ranko- 
je, sūrimo pardavėjai, plaudami savo ąsočius, pirtininkai 
maudyklėse ir šiltų gėrimų pilstytojai, visi svarstė karo veiksmus. 
Pirštais smėlyje braižė mūšio planus; ir nebuvo tokio menko pas- 
tumdėlio, kuris nebūtų mokėjęs pataisyti Hamilkaro klaidų. 

Tai, sakė žyniai, esanti bausmė už jo ilgametę bedievystę. Jis vi- 
siškai neaukojęs dievams; jis neleidęs savo kariams atlikti apsišva- 
rinimo apeigų, jis net atsisakęs pasiimti augurų; — ir šitas 
kaltinimas šventvagyste sustiprino jų tvardomą neapykantą. Jie 
prisiminė ir pralaimėjimą Kg visą Hamilkaro slegiantį išdi- 
dumą, kurį taip ilgai pakentė! Žynių bendruomenės negalėjo jam 
atleisti už jų iždo pagrobimą, ir jie reikalavo Didžiąją tarybą iškil- 
mingai pažadėti, kad jį nukryžiuos, jei tik jis kada nors sugrįš. 

Elulo mėnesio kaitros, tais metais ypač nuožmios, dar prisidėjo 
prie kitų nelaimių. Nuo ežero pakrančių kilo smarvė, ji sklido į orą 
gatvių sankryžose su vingiuojančiais smilkalų dūmais. Be paliovos 
skambėjo himnai. Minios žmonių apgulė maldyklų laiptus, visos 
sienos buvo nuklotos juodomis marškomis; žvakės degė ant dievų 
Patekų kaktos, aukojamų kupranugarių kraujas tekėjo pro turėk- 
lus ir nuo laiptų, sudarydamas raudonus krioklius. Kažkoks mirties 
siaubas pagavo Kartaginą. Iš siaurų gatvelių gilumos, iš tamsiausi- 
ųjų landynių išniro blyškūs veidai, žmonės gyvačių profiliais, kurie 
griežė dantimis. Spiegiantis moterų staugimas pripildė namus ir, 
prasiskverbdamas pro geležinius ardynus, priversdavo atsigrįžti 
tuos, kurie būreliais stovėdami šnekėjosi aikštėse. Kartkartėmis 
buvo tikima, kad barbarai sugrįžta; esą juos pastebėję už Šiltųjų 

versmių kalnyno; jie stovyklavę Tunise; ir balsai gausėjo, augo, su- 
siliejo į vieną klegesį. Pakui vėl būdavo visiška tyla; vieni, įkopę į 
pastatų frontonus, stovėdavo ten, pridengę ranka akis, tuo tarpu 
kiti, gulėdami kniūbsti pylimų papėdėje, įdėmiai klausėsi. Kai grės- 
mė praeidavo, pyktis vėl pagaudavo juos. Bet suvokę savo bejėgiš- 
kumą, jie tuoj vėl paskęsdavo tame pačiame liūdesy. 

Jis aidėjo kiekvieną vakarą, kai visi, pakilę į terasas, garsiai 
šaukė, devynis kartus nusilenkdami saulei pasveikinti. Jinai pama- 
Žu leisdavosi už lagūnos, paskui ūmai pasislėpdavo kalnuose, bar- 
barų pusėje. 

Buvo laukiama trigubai šventų iškilmių, kai, pakilęs nuo laužo 
viršūnės, į dangų nuskrisdavo erelis, metų prisikėlimo simbolis, 
liaudies pasiuntinys pas vyriausiąjį Baalą, į kurį jie žiūrėjo kaip į 
tam tikrą ryšį, būdą pritapti prie saulės jėgos. Tačiau dabar kupini 
neapykantos jie naiviai kreipėsi į Molochą — Žmonių žudytoją, ir 
visi nusigręžė nuo Tanitos. Rabeta, netekusi skraistės, lyg ir prara- 
do savo dorybių dalį. Ji atsisakė siųsti savo išganingus vandenis, ji 
apleido Kartaginą, pasidarė perbėgėle, virto priešu; kai kas, norė- 
damas įžeisti, mėtė į ją akmenimis. Bet ir plūsdami kai kurie jos 
gailėjosi; ją dar labai mylėjo ir galbūt labiau negu anksčiau. 

Visų nelaimių priežastis buvo zaimfo žuvimas. Salambo čia nie- 
tiesioginiu būdu dalyvavo, ir prieš ją buvo nukreiptas visuotinis 
pyktis; ji turėjo būti nubausta. Netrukus liaudyje pasklido neaiški 
atperkamosios aukos mintis. Be abejonės, Baalimams permaldauti 
reikėjo paaukoti ką nors nepaprastai vertingo: gražią, jauną, nekal- 
tą būtybę, senos giminės, dievų kilmės, visos žmonijos pažibą. Kas- 
dien nepažįstami žmonės įsiverždavo į Megaros sodus; dėl savo 
gyvybės drebą vergai nebedrįso jiems priešintis. Tačiau anie neper- 
žengdavo galerų laiptų. Pasilikdavo apačioj, pakėlę akis į aukščiau- 
siąją terasą; jie laukdavo pasirodant Salambo ir ištisas valandas 
ambrijo ant jos kaip šunes, staugią prieš mėnulį. 


X 
Gyvatė 


Minios šauksmai nebaugino Hamilkaro dukters. 

Ją kankino daug didesni rūpesčiai: jos didžioji gyvatė, juodasis 
pitonas, sunegalavo; 0 gyvatė kartaginiečiams buvo drauge ir tauti- 
nis, ir asmeninis fetišas. Buvo manoma ją kilus iš žemės dumblo, 
kadangi ji išnyra iš jos gelmių ir ji be kojų gali ja bėgti; jos judesiai 
primena upės vingiavimą, kūno temperatūra — gliaumingas sute- 
mas, pilnas vaisingumo, o ratas, kurį jinai nubrėžia, kąsdama sau 
uodegą — planetų visumą, Ešmuno išmintį. 

Salambo pitonas jau keletą kartų nebepriėmė keturių gyvų 
žvirblių, kuriuos jam paduodavo pilnaties ir kiekvieno jauno mė- 
nulio metu. Jo gražioji oda it dangaus skliautai nubarstyta auksi- 
niais šlakeliais juodame dugne, dabar buvo geltona, glebi, 
susiraukšlėjusi ir per erdvi jo kūnui; pelėsių skaidulos driekėsi ap- 
link jo galvą, akies vokų kertelėse buvo pastebimi maži raudoni 
taškeliai, kurie atrodė judą. 

Kartkartėmis Salambo prieidavo prie sidabrinių gijų pintinės, 
praverdavo purpurinę užuolaidą, praskleisdavo lotoso lapus ir 
paukščių pūką; gyvatė nuolat gulėjo susirangiusi, ramesnė už nuvy- 
tusią lianą, ir žiūrėdama į ją, ji pagaliau pajusdavo savo širdyje tar- 
tum kokią spiralę, lyg kitą gyvatę, kuri palengva kilo prie jos 
gerklės ir ją smaugė. 

Ji buvo be galo nusiminusi, kad matė zaimfą, ir vis dėlto jautė 
savotišką džiaugsmą ir slaptą didybę. Kažkokia paslaptis dvelkė iš 
tų spinduliuojančių klosčių; tai buvo tartum dievus gaubiąs debe- 
sis, visatos buities paslaptis, ir Salambo, pasibaisėdama pati savimi, 
gailėjosi jo nepalietusi. 

Beveik visą laiką ji sėdėdavo savo kambaryje, laikydama ranko- 

mis kairę koją, nuleidusi galvą, pravėrusi lūpas, sustingusiu Žvilgs- 
niu. Ji išgąstingai prisimindavo savo tėvo veidą; norėjo vykti į Fini- 
kijos kalnus pasimelsti Afakos maldykloje, kur buvo nusileidusi 
Tanita žvaigždės pavidalu; ją viliojo ir gąsdino įvairiausi vaizdiniai, 
be to, kasdien ją supo vis didesnė vienuma. Ji net nežinojo, koks 
Hamilkaro likimas. 

Pagaliau minčių nuvarginta, ji pakilo ir, vilkdama mažyčius san- 
dalus, kurių padai kas žingsnis tekštelėdavo į jos kulnis, vaikštinėjo 
be tikslo po didelį tylų kambarį. Čia vienur, čia kitur lubose ugni- 
niais taškais sutviskėdavo ametistai ir topazai, ir Salambo nesusto- 
dama pakreipdavo galvą jų pasižiūrėti. Priėjusi pačiupinėdavo už 
kaklelių kabančias amforas; plačiomis vėduoklėmis vėsino krūtinę 
arba džiaugėsi išgaubtuose perluose degindama cinamoną. Saulei 
leidžiantis, Taanacha nuimdavo rombinius juodo veltinio gabalus, 
kuriais buvo pridengtos sienos angos; tada staiga įskrisdavo į kam- 
barį jos karveliai, įtrinti muskusu, lygiai kaip ir Tanitos balandžiai, 
ir jų rausvos kojytės slidinėdavo stikliniu grindiniu tarp miežių 
grūdų, kuriuos ji berdavo jiems pilna sauja kaip sėjėjas dirvoje. 
Kartais ji staiga graudžiai pravirkdavo ir susmukdavo didelėje jau- 
čio odos diržų lovoje; gulėdavo nejudėdama, be paliovos kartoda- 
ma tą patį Žodį, atviromis akimis, išblyškusi kaip lavonas, 
bejausmė, šalta, ir tuo metu girdėdavo palmių viršūnėse tupinčių 
beždžionių riksmą ir nuolatinį girgždesį didžiojo rato, kuris per 
visus tris aukštus kėlė tyro vandens srovę į porfirinį baseiną. 

Kartais keletą dienų iš eilės ji nieko nevalgydavo. Sapne maty- 
davo miglotas Žvaigždes, kurios praslinkdavo po jos kojomis. Ji pa- 
šaukdavo Šachabarimą, bet, kai jis ateidavo, neturėdavo jam ką 
pasakyti. 

Ji negalėjo gyventi be to nuraminimo, kurį jai teikdavo jo apsi- 
lankymas. Bet savo sielos gilumoje maištavo prieš jo pranašumą; 
tuo pat metu ji žynio ir bijojo, ir pavyduliavo, ir neapkentė, ir savo- 
tiškai jį mylėjo, būdama dėkinga už tą ypatingą malonumą, kurį jai 
teikė jo artumas. 

Jis, gebąs įspėti, kurie dievai siunčia ligas, suvokė, jog tai Rabe- 
tos įtaka. Ir Salambo pagydyti jis liepė iššlakstyti jos kambarį ver- 
venos ir adianto skysčiu; kas rytą ji valgė madragonus; miegojo 
padėjusi galvą ant pagalvėlės kvapniųjų žolelių, kurias buvo sutaisę 

vyriausieji žyniai; jis net pridėdavo baraso, ugniaspalvės šaknies, 
kuri išveja į šiaurę piktąsias dvasias; pagaliau, atsigręžęs veidu į 
šiaurės žvaigždę, jis triskart sušnabždėjo paslaptingąjį Tanitos 
vardą; bet Salambo vis kankinosi, 0 jos nuogąstavimai augo. 

Kartaginoje nebuvo tokio mokyto žmogaus, kaip jis. Jaunas bū- 
damas mokėsi Mogbedų kolegijoje Borsipoje, netoli Babilono, 
paskui lankėsi Samotrakijoje, Pasinunte, Efeze, Tesalijoje, Judėjo- 
je, nabatiečių maldyklose, kurios yra pradingusios smėlynuose; jis 
perėjo pėsčias visą Nilo klonį, nuo krioklių ligi jūros. Pridengęs 
veidą marška ir mojuodamas deglais, jis įmetė juodą gaidį į sanda- 
rako medžių laužą, degantį prie Sfinkso, baisybių tėvo, krūtinės. Jis 
buvo nusileidęs į Prozerpinos urvus, matė penkis šimtus besisu- 
kančių Lemnosos labirinto kolonų ir šviečiantį Tarento sietyną, 
ant kurio buvo tiek žibintų, kiek yra metuose dienų; naktimis jis 
dažnai kviesdavosi graikus ir juos klausinėdavo. Pasaulio sąranga jį 
domino ne mažiau kaip dievų prigimtis; pro Aleksandrijos portiko 
skliautuose įtaisytus astronominius įrengimus jis stebėjo dienos ir 
nakties pusiausvyrą ir iki pat Kirenijos buvo lydėjęs Evergeto be- 
matistus, kurie matavo dangų, skaičiuodami savo žingsnius; ir dėl 
to jo sąmonėje subrendo ypatingas tikėjimas be aiškių nuostatų ir 
todėl pilnas svaigulio bei įkarščio. Jis nebetikėjo, kad žemė būtų 
sutverta kaip pušies kankorėžiai, manė ją esant apvalią ir amžinai 
krentančią begalinėje erdvėje taip greit, jog neįmanoma pastebėti 
šio kritimo. 

Iš to, kad saulė buvo virš mėnulio, jis padarė išvadą, kad Baalas 
yra pranašesnis, 0 pats švitulas tesąs tik jo atspindys ir pavidalas; 
be to, ir tai, ką jis matė žemėje, vertė jį pripažinti pranašesnį vyriš- 
kąjį naikinamąjį pradą. Sielos gelmėse jis kaltino Rabetą dėl savo 
nelaimingo gyvenimo. Argi ne dėl jos kadaise, kimbolams gau- 
džiant, prisiartinęs pric jo vyriausias žynys verdančio vandens inde 
sunaikino jo būsimąjį vyriškumą? Ir jis liūdnu žvilgsniu palydėdavo 
vyriškius, kurie su vaidilutėmis dingdavo terebinto medžių tank- 
mėje. 

Jo dienos prabėgdavo tvarkant smilkykles, auksines vazas, rep- 
les, kastuvėlius altoriaus pelenams ir visų statulų drabužius, net 
bronzinę adatą, kuria buvo garbiniuojami plaukai senosios Tani- 
tos, esančios trečiame nedideliame pastate prie smaragdinio vy- 

nuogyno. Visada tą pačią valandą jis pakeldavo ir nuleisdavo vis tų 
pačių durų dideles užuolaidas; jis stovėdavo vis taip pat išskėtęs ran- 
kas; meldėsi sukniubęs ant tų pačių grindų, o aplink jį amžinos prieb- 
landos pripildytuose praėjimuose šmėžavo basakojų žynių būriai. 

Jo gyvenimo tyrlaukiuose Salambo buvo tartum gėlelė akmeni- 
nio kapo plyšyje. Tačiau jis buvo jai šiurkštus ir nešykštėjo nei at- 
gailos priemonių, nei karčių žodžių. Savo padėtimi jis tarsi buvo 
tos pačios lyties kaip ji ir ne tiek pyko ant mergaitės, kad negalėjo 
jos pasisavinti, kiek dėl to, kad ji buvo tokia graži ir ypač tokia ne- 
kalta. Dažnai jis pastebėdavo, kad ji pavargsta, sekdama jo mintis. 
Tada jis palikdavo ją vieną dar liūdnesnis; jausdavosi dar labiau 
apleistas, dar vienišesnis, dar tuštesnis. 

Kartais jam išsprūsdavo keisti žodžiai, kurie blyksteldavo pro 
Salambo tartum platūs žaibai, nušviesdami prarajas. Tai atsitikda- 
vo naktį terasoje, kai jie vieni žiūrėdavo į Žvaigždes, o apačioj, po 
jų kojomis, dunksojo Kartagina su įlanka, ir lygi jūra neaiškiai 
nyko nakties spalvose. 

Jis dėstė jai teoriją apie sielas, kurios atvyksta į žemę tais pačiais 
keliais, kaip ir saulė, per zodiako ženklus. Ištiesęs ranką, jis rodė 
Avino žvaigždyne žmonių giminės vartus. Ožio rage — vartus, pro 
kuriuos grįžtama pas dievus; ir Salambo stengėsi juos įžiūrėti, nes 
šias sąvokas ji laikė tikrove; tikėjo, kad visa yra tikra: ir grynieji 
simboliai, ir net kalbos išraiška: skirtumas tarp jų ir pačiam žyniui 
nebuvo visiškai aiškus. 

— Mirusiųjų sielos, — kalbėjo jis, — sudūlėja mėnulyje kaip la- 
vonai žemėje. Jų ašaros sudaro jo drėgmę; tai niūri buveinė, pilna 
maurų, griuvėsių ir audrų. 

Ji paklausė, kuo ji ten pavirsianti. 

— Pradžioje tu nusmilksi lengvutė kaip garas, kurs supasi virš 
bangų; tik po ilgų bandymų ir dar ilgesnių vargų pasieksi saulės Ži- 
dinį, patį išminties šaltinį. 

Tačiau jis vengė kalbėti apie Rabetą. Salambo manė, kad jis 
drovisi savo nugalėtos deivės, ir, vadindama ją bendru vardu, kurs 
reiškė ir mėnulį, ji šlovino vaisingąjį švitulą. Pagaliau jis sušuko: 

— Ne, ne! Jos vaisingumas kyla iš kito! Ar tu nematai, kaip ji 
klaidžioja aplink jį lyg įsimylėjusi moteris, bėganti lauku paskui vy- 
riškį. 

Ir jis be paliovos šlovino saulės šviesos palaimą. 

Jis ne tik neslopino jos mistinių troškimų, bet, atvirkščiai, skati- 
no juos, ir, rodos, jam net buvo smagu ją liūdinti atskleidžiant savo 
negailestingą mokslą. Nepaisydama savo meilės kančių, Salambo 
aistringai klausėsi. 

Bet juo labiau Šachabarimas jautėsi abejojąs Tanita, juo karš- 
čiau jis geidė ja tikėti. Sielos gelmėse jį tramdė sąžinės graužimas. 
Jam trūko kokių nors įrodymų, dievų valios pasireiškimo, ir, vilda- 
masis jo sulaukti, jis sugalvojo tai, kas galėtų išgelbėti ir jo tėvynę, 
ir jo tikėjimą. 

Nuo to laiko, būdamas šalia Salambo, jis ėmė gailauti dėl švent- 
vagystės ir tų nelaimių, kurias ji sukėlė net dangaus erdvėse. Pas- 
kui staiga jis jai pranešė apie pavojų sufetui, apsuptam trijų 
armijų, kurioms vadovauja Mato; įgijęs zaimfą, Mato kartaginie- 
čiams buvo tartum barbarų karalius. Žynys pridūrė, kad ir respub- 
likos, ir jos tėvo likimas dabar priklausąs nuo jos vienos. 

— Nuo manęs! — suriko ji, — kaip aš galiu?.. 

Bet žynys paniekinamai nusišypsojo: 

— Tu niekad nesutiksi! 

Ji ėmė jį maldauti. Pagaliau Šachabarimas tarė jai: 

— Tu turi nueiti pas barbarus zaimfo atsiimti! 

Jinai susmuko ant juodmedžio suoliuko ir sėdėjo taip nukorusi 
rankas tarp kelių, drebėdama visu kūnu tartum auka altoriaus papė- 
dėje, laukdama mirtino kirčio. Smilkiniuose ūžė, ausyse sukosi ugnies 
ratai, ir apsvaigusi ji suprato tik viena, kad tikriausiai tuoj mirs. 

Bet jei Rabeta vėl triumfuotų, jei zaimfas būtų grąžintas ir Kartagi- 
na išlaisvinta, ką reikštų paaukoti už tai vienos moters gyvybę, mąstė 
Šachabarimas. Be to, galbūt ji skraistę grąžins, ir pati išsigelbės. 

Jis tris dienas nepasirodė; ketvirtosios vakarą ji pasiuntė jo ieš- 
koti. 

Kad dar labiau uždegtų jos širdį, jis papasakojo, kaip viešam ta- 
rybos posėdyje plūdę jos tėvą Hamilkarą, jis tikino ją, kad ji yra 
nusikaltusi, kad turinti atpirkti savo nuodėmę ir kad Rabeta iš jos 
reikalaujanti šios aukos. 

Dažnai skardus riksmas, perskrisdamas Mapalus, pasiekdavo 
Megarą; Šachabarimas ir Salambo skubiai išbėgdavo į terasą ir nuo 
galerų laiptų viršaus žiūrėdavo žemyn. 

Tai šaukė Kamono aikštėje susirinkę žmonės, reikalaudami 
ginklų. Seniūnai nenorėjo jų duoti, manydami, jog tai tuščios pas- 
tangos; kiti, išžygiavę be vado, buvo sunaikinti. Pagaliau jiems 
leido išvykti, ir, lyg Molochą pagerbdami ar naikinimo aistros pa- 
gauti, jie šventyklų giraitėje rovė didžiulius kiparisų ūgius ir, užde- 
gę juos į Kabirų deglus, nešė dainuodami gatvėmis. Šitos 
milžiniškos liepsnos artėjo švelniai banguodamos; jos nušvietė 
stiklinius rutulius ant šventyklų stogų, kolonų papuošalus, laivų 
smaigalius, iškilo virš terasų, ir atrodė, tartum daugybė saulių ritosi 
per miestą. Jos nusileido nuo Akropolio. Atsivėrė Malkos durys. 

— Ar tu pasiruošusi? — sušuko Šachabarimas. — O gal liepsi 
jiems tėvui pranešti, kad tu jį apleidai? 

Ji užsidengė veidą skraiste. Tuo tarpu ugnys nutolo, palengva 
nusileisdamos prie vandens pakraščio. 

Ją laikė sukaustęs nesuprantamas siaubas; ji bijojo Molocho, bi- 
jojo Mato. Šis milžiniško ūgio žmogus, kuris, be to, buvo pasisavi- 
nęs skraistę, turėjo savo valdžioje ir Rabetą, ir net Baalą, ir atrodė 
jai esąs apgaubtas tokios pat aureolės; juk kartais dievų dvasia pa- 
sirenka žmogaus kūną. Argi, kalbėdamas apie Mato, Šachabarimas 
nesakė, kad ji turinti nugalėti Molochą. Jiedu buvo susiję vienas su 
antru; ji jų nebeskyrė,; jie abu ją persekiojo. 

Ji panoro sužinoti savo likimą ir priėjo prie pitono, nes iš gyva- 
čių judesių spėjama ateitis. Bet pintinė buvo tuščia, Salambo sune- 
rimo. 

Jinai rado gyvatę šalia kabančios lovos, uodega apsivijusią ap- 
link sidabrinę baliustrados koloną, ir ji trynėsi į ją, stengdamasi iš- 
siveržti iš senos pageltusios odos, 0 jos kūnas, žvilgąs ir šviesus, 
tiesėsi kaip kardas, iki pusės ištrauktas iš makšties. 

Paskui, kitas dienas, juo labiau ji įsitikino pasiruošusi padėti Ta- 
nitai, juo pitonas greičiau sveiko, storėjo ir atrodė vėl atgyjąs. 

Ji sąmoningai pajuto, kad Šachabarimas išreiškė dievų valią. 
Vieną rytą ji nubudo ryžtinga ir paklausė, kas reikia daryti, kad 
Mato grąžintų skraistę. 

— Pareikalauti jos, — tarė Šachabarimas. 

— Ojei jis atsisakys? — pridūrė jinai. 

Žynys įdėmiai į ją pasižiūrėjo ir taip nusišypsojo, kaip ji nieka- 
dos dar nebuvo mačiusi. 

— Taip, kas tada daryti? — pakartojo Salambo. 

Jis suko tarp pirštų galus kaspinų, kurie sviro nuo jo tiaros ant 
pečių, ir stovėjo nuleidęs akis, nejudėdamas. Pagaliau matydamas, 
kad ji nesupranta, jis tarė: 

— Tu liksi su juo viena. 

— O paskui? — paklausė ji. 

— Viena jo palapinėje. 

— O tada? 

— Jei jau lemta mirti, tai tik vėliau, — tarė jis, — vėliau! Nieko 
nebijok! Ir ką jis bedarytų, nešauk pagalbos! Nenusigąsk! Būk 
klusni ir nuolanki jo norams, nes tai dievų valia! 


— O skraistė? 

— Ja pasirūpins dievai, — atsakė Šachabarimas. 
Ji pridūrė: 

— O gal tu eitumei su manimi, mano tėve? 

— Ne! 


Jis jai liepė atsiklaupti ir, laikydamas kairiąją ranką pakeltą, o 
dešiniąją ištiestą, už ją prisiekė grąžinti į Kartaginą Tanitos ap- 
siaustą. Baisiais įžadais ji pavedė save dievams ir, kiekvieną kartą 
Šachabarimui tariant žodžius, ji vos nealpdama juos kartojo. 

Jis jai nurodė visus apsivalymus ir pasninkus, kuriuos ji privalė- 
jo atlikti, ir paaiškino, kaip patekti pas Mato. Ją lydėsiąs gerai ke- 
lius žinąs Žmogus. 

Ji pasijuto lyg išsilaisvinusi. Svajojo tik apie laimę vėl pamatyti 
zaimfą ir dabar dėkinga laimino Šachabarimą už jo paskatinimus. 


Tai buvo metas, kada Kartaginos balandžiai išskrisdavo į Sicili- 
ją, į Erikso kalnus prie Veneros maldyklos. Kelias dienas prieš 
išskrisdami, jie ieškojo ir šaukdavo kits kitą rinktis, pagaliau vieną 
vakarą išskrisdavo; vėjas nešė juos, ir šis didelis baltas debesis 
sklendė danguje labai aukštai virš jūros. 

Horizontą dengė kruvina žara. Atrodė, kad jie palengva nusilei- 
do ant bangų, paskui išnyko, lyg praryti bei patys nugarmėję į sau- 
lės žiotis. Salambo, žiūrėjusi, kaip jie tolo, nuleido galvą, ir 
Taanacha, manydama įspėjusi jos liūdesį, švelniai jai tarė: 

— Bet jie sugrįš, valdove! 

— Taip! Aš žinau. 

— Ir tu vėl juos pamatysi. 

— Galbūt! — atsakė ji atsidusdama. 

Ji niekam nepasakojo savo pasiryžimo; norėdama visai slaptai jį 
įvykdyti (užuot pareikalavusi iš prievaizdų), ji pasiuntė Taanachą į Ki- 
nisedo priemiestį pirkti įvairių jai reikalingų dalykų: veidui dažų, 
smilkalų, lininio diržo ir naujų drabužių. Senoji vergė stebėjosi šiais 
jos pasirengimais, tačiau nedrįso ją klausinėti; ir pagaliau atėjo Šacha- 
barimo skirtoji diena, kai Salambo turėjo išvykti. 

Apie dvyliktą valandą ji pamatė platanų paunksmėje aklą senį, 
viena ranka atsirėmusį į priešaky einančio berniuko petį, kitoje lai- 
kantį prispaustą prie šlaunies savotišką juodmedžio citrą. Eunu- 
chai, vergai, moterys, visi buvo pašalinti; niekas neturėjo žinoti 
paslapties to, kas buvo ruošiama. 

Taanacha kambario kampuose uždegė keturis trikojus, pilnus 
strobuso ir kardamono; paskui, išskleidusi didelius babiloniškus 
kilimus, ištempė juos ant virvių pasieniais, nes Salambo nenorėjo, 
kad ją net sienos matytų. Pritūpęs už durų, muzikantas skambino 
kinoru, 0 mažasis berniukas stovėdamas spaudė prie lūpų meldinę 
fleitą. Gatvių triukšmas nurimo; tolumoje violetiniai šešėliai nutį- 
so prie maldyklų kolonadų, o anapus įlankos, kalnų papėdėj, alyv- 
medžių laukai ir geltoni neįžiūrimi plotai, neaiškiai banguodami, 
susiliejo melsvuose garuose; nebuvo girdėti jokio garso, neapsako- 
mas liūdesys pasklido ore. 

Salambo atsisėdo ant onikso pakopos prie baseino krašto; ji pa- 
kėlė savo plačias rankoves, kurias prisegė prie pečių, ir pradėjo ap- 
siplauti tiksliai pagal šventųjų apeigų nuostatus. 

Pagaliau Taanacha alebastriniam inde jai atnešė kažką skysto, 
sukrešėjusio; tai buvo žiemos naktį kapų griuvėsiuose nevaisingų 
moterų pasmaugto juodo šuns kraujas. Jinai įtrynė juo ausis, kul- 
nus, dešinės rankos nykštį, ir net jos nagas liko truputį raudonas, 
lyg ji būtų sutraiškiusi uogą. 

Patekėjo mėnulis; tada ir citra, ir fleita, abi vienu metu pradėjo 
groti. 

Salambo nuėmė savo auskarus, karolius, apyrankes, savo ilgą 
baltą simarą; ji atrišo plaukų raištį ir kelias minutes purtė juos ties 
savo pečiais, nes švelniai paskleidusi norėjo atsigaivinti. Už durų 
vis dar sklido muzikos garsai; trys gaidos, vis tos pačios, skubrios, 

įnirtingos; stygos brunzgėjo, fleita spygavo; Taanacha, pliauškinda- 
ma rankomis, žymėjo ritmą; Salambo, linguodama visu kūnu, gie- 
dojo maldas, ir jos drabužiai vieni po kitų krito aplink ją. 

Sunkioji užuolaida sujudėjo, ir virš virvės, ant kurios ji kabojo, 
pasirodė pitono galva. Pamažu it vandens lašas, tekąs išilgai sienos, 
jis nusileido ir įsirangė į gulinčius drabužius, paskui, atsirėmęs uo- 
dega į grindis, tiesiai pasistiebė, ir jo akys, skaisčiau blizgėjusios už 
karbunkulus, įsmigo į Salambo. 

Šalčio šiurpas ir galbūt drovumas pradžioje ją sulaikė. Bet ji pri- 
siminė Šachabarimo įsakymą ir žengė į priekį; pitonas suglebo ir, 
pusiau persisvėręs jai ant sprando, nuleido galvą ir uodegą, lyg trū- 
kęs karolių vėrinys, kurio abu galai nusviro ant žemės. Salambo 
apjuosė juo savo liemenį, pažastis, kelius; paskui, paėmus jį už 
žiaunų, ji priartino šiuos mažus trikampius nasrus prie pat savo 
dantų krašto, ir prisimerkusi atsilošė mėnesienos spinduliuose. 
Balta šviesa, rodos, apgaubė ją sidabriniu rūku; jos drėgnų kojų 
pėdsakai blizgėjo plytelių grindiny, žvaigždės mirgėjo vandens gel- 
mėje; pitonas spaudė ją savo juodais žiedais su auksiniais šlake- 
liais. Salambo duso nuo šito per didelio svorio; jos kojos linko, jai 
atrodė, kad ji mirs, o jis savo uodegos galu švelniai plakė jai į šlau- 
nį; paskui muzika nutilo, ir jis nukrito. 

Taanacha priėjo prie jos; ir, pamačiusi prieš ją du sietynus su 
liepsnomis krištoliniuose rutuliuose, kurie buvo pilni vandens, ji 
ištrynė jos delnus lozonija, paraudino skruostus, antimonijumi ap- 
tepė akies vokų kraštus ir klijų, muskuso, juodmedžio ir sutraišky- 
tų musių kojelių mišiniu pailgino antakius. 

Salambo, sėdėdama kėdėje su dramblio atlošu, leido vergei ja 
rūpintis; bet jos prisilietimai, smilkalų kvapas ir atlikti pasninkai ją 
dirgino. Ji taip išblyško, jog Taanacha stabtelėjo. 

— Tęsk! — tarė Salambo. 

Ir susitvardžiusi ji staiga atsipeikėjo. Tada ją apėmė nekantravi- 
mas, ji ragino Taanachą skubėti; sena vergė murmėjo: 

— Gerai, gerai, valdove!.. Juk tavęs niekas nelaukia! 

— Taip! — tarė Salambo, — kai kas manęs laukia. 

Taanacha nustebusi atšoko ir, norėdama daugiau iškvosti, kal- 
bėjo: 

— Ką gi, valdove, man įsakysi? Nes jeigu tu turi išvykti... 

Bet Salambo ėmė raudoti; vergė sušuko: 

— Tu kenti! Kas tau? Neik! Pasiimk mane! Kai tu buvai visai 
mažutė ir verkdavai, aš tave priglausdavau prie savo širdies ir pra- 
juokindavau savo speneliais; tu juos išdžiovinai, valdove! 

Ji daužė kumščiais savo suvytusią krūtinę. 

— Dabar aš jau sena! Niekuo tau negaliu padėti! Tu manęs ne- 
bemyli! Tu slepi nuo manęs savo skausmus, tu niekini savo Žindy- 
vę! 

Jautrumo ir skriaudos ašaros riedėjo per jos skruostus tatuiravi- 
mo randais. 

— Ne, — tarė Salambo, — ne, aš tave myliu! Nusiramink! 

Taanacha su šypsena, primenančia senos beždžionės vaipymąsi, 
vėl ėmėsi darbo. Sachabarimo patariama, Salambo liepė didingai 
aprengti; ir Taanacha papuošė ją pagal barbarų skonį, įmantrų ir 
kartu naivų. 

Ant plonos, vynaspalvės tunikos ji užvilko antrąją, išsiuvinėtą 
paukščių plunksnomis. Prie jos šlaunų glaudėsi auksiniai Žvynai, ir 
nuo šitos plačios juostos žydromis tankiomis klostėmis sviro kel- 
naitės, nusagstytos sidabrinėmis žvaigždėmis. Paskui Taanacha ap- 
vilko ją ilga Sereso krašte pagaminto balto ir žaliai dryžuoto 
audinio suknele. Jinai prisegė prie jos peties purpurinį keturkam- 
pį, kurį apačioje įtempė sandastro grūdai; ir virš šitų drabužių ji 
užmetė juodą apsiaustą su nusidriekusia uodega; paskui ją apžiūrė- 
jo ir, didžiuodamasi savo darbu, neištvėrė nepasakiusi: 

— Tu nebūsi gražesnė nė savo sutuoktuvių dieną! 

— Mano sutuoktuvių! — pakartojo Salambo. 

Alkūne pasirėmusi į dramblio kaulo kėdės atkaltę, ji užsisvajojo. 

Taanacha pastatė prieš ją varinį veidrodį, tokį platų ir aukštą, 
jog jame ji galėjo matyti save visą. Tada ji pakilo, ir švelniai pirštu 
prisiliesdama, pataisė vieną per daug žemai nusileidusią plaukų 
garbaną. 

Jie buvo apibarstyti auksinėmis dulkėmis, glaudžiai susukti ant 
kaktos, 0 užpakalyje sviro ilgomis garbanomis, kurios galuose buvo 
papuoštos perlais. Sietynų šviesos atgaivino jos skruostų dažus, ap- 
daro auksą, jos odos baltumą; liemuo, rankos ir kojų pirštai buvo 
nusagstyti tokia daugybe brangakmenių, jog veidrodis lyg saulė 
žėrė atgal į ją spindulius; ir Salambo, stovėdama šalia Taanachos, 

kuri buvo pasilenkusi jos pažiūrėti, šypsojosi šitoje akinančioje 
šviesoje. 

Paskui ji perėjo skersai ir išilgai kambarį, nežinodama, ką veikti 
tuo laiku, kurs jai dar liko. 

Staiga pragydo gaidys. Ji skubiai pridengė plaukus ilga geltona 
skraiste, aprišo kaklą skarele, įmovė kojas į žydros odos kurpaites 
ir tarė Taanachai: 

— Eik, pažiūrėk, ar nestovi mirtų giraitėje žmogus su dviem žir- 
gais. 

Taanacha vos spėjo grįžti, o jinai jau leidosi galerų laiptais. 

— Valdove! — suriko žindyvė. 

Salambo atsigręžė, pridėjusi pirštą prie lūpų, davė ženklą tylėti 
ir nejudėti. 

Taanacha tyliai prasmuko pro galerų smaigalius iki terasos galo; 
tolumoj, mėnulio šviesoje, ji pastebėjo kiparisų alėjoje milžinišką 
šešėlį, einantį Salambo kairėje; tatai pranašavo mirtį. 

Taanacha pakilo į savo kambarį. Ji sukniubo ant žemės, drasky- 
dama nagais veidą; rovė sau plaukus ir iš visų jėgų šiurpiai staugė. 

Pagalvojusi, kad ją gali išgirsti, nutilo. Suėmusi galvą rankomis 
ir veidu prisiglaudusi prie plytelių grindinio, ji tyliai raudojo. 


XI 
Palapinėje 


Salambo vadovas vedė ją aukštyn į kitą švyturio pusę prie kata- 
kombų, paskui nusileido ilgo Molujos priemiesčio staigiomis gat- 
vėmis. Dangus ėmė blykšti. Kai kur palmių sienojai kyšojo iš 
mūrinių sienų ir vertė juos palenkti galvas. Abu žirgai, eidami žin- 
gine, slidinėjo; taip jie pasiekė Tevestos vartus. 

Sunkios suveriamos durys buvo praviros; jie prajojo, ir vartai už 
jų vėl užsidarė. 

Pradžioje kurį laiką jie keliavo išilgai pylimų, paskui, pasiekę 
cisternas, pasuko pro Teniją, siaurą geltonos žemės juostą, kuri, 
atskirdama įlanką nuo ežero, tęsėsi iki Radeso. 

Aplink Kartaginą nebuvo nė gyvos dvasios, nei jūroje, nei apy- 
linkėse. Skalyno spalvos bangos tyliai teškeno, ir silpnas vėjas, vie- 
tomis draikydamas putą, margino jas baltom proplaišom. Nors 
Salambo buvo apsigaubusi keliom skraistėm, bet drebėjo nuo ryto 
vėsumos;, ją svaigino judėjimas ir grynas oras. Paskui patekėjo 
saulė, kuri spigino jai į pakaušį, ir ji nejučiomis truputį užsnūdo. 
Abu žirgai vienas greta antro bėgo eidina, klimpdami į nebylų 
smėlį. 

Palikę užpakalyje Šiltųjų versmių kalnyną, jojo sparčiau, nes 
žemė čia buvo kietesnė. 

Bet dirvos, nors pačiu sėjos ir lauko darbų metu, kiek tik akys 
aprėpė, buvo plynos kaip dykuma. Vietomis gulėjo išdraikytų javų 
krūvos; kitur byrėjo parudę miežiai. Šviesiam akiraty savo nedar- 
niomis ir keistai vingiuojančiomis apybraižomis juodavo kaimai. 
Kartkartėmis pakelėje riogsojo dalis apdegusios sienos. Pirkių sto- 
gai sukrito, ir viduje galėjai matyti indų šukes, drabužių liekanas, 
namų apyvokos reikmenis ir nebeatpažįstamai sudaužytus daiktus. 


158 


Dažnai iš tų griuvėsių išeidavo skudurais prisidengusi, pajuodusiu 
kaip žemė veidu ir degančiomis akimis būtybė. Bet tučtuojau pasi- 
leisdavo bėgti arba slėpdavosi kuriame nors urve. Salambo ir jos 
vadovas nesustodavo. 

Apleisti laukai keitė vieni kitus. Ant didžiulių baltutėlės žemės 
plotų nelygiais klodais gulėjo anglies dulkės, kurias žirgų kanopos 
kėlė užpakaly savęs. Kartais prijodavo ramų kampelį, aukštoje Ž0- 
lėje tekantį upokšnį, ir, keliantis į kitą krantą, savo rankoms atvė- 
sinti Salambo skynė drėgnus lapus. Oleandrų miškelio pakrašty jos 
žirgas plačiu šuoliu šoktelėjo iš kelio, išvydęs žemėje gulintį žmo- 
gaus lavoną. 

Vergas tuoj vėl ją pasodino ant pagalvių. Jis buvo šventyklos 
tarnas, žmogus, kuriam Šachabarimas pavesdavo atlikti pavojingus 
uždavinius. 

Ypatingo atsargumo dėlei dabar jis ėjo pėsčias greta jos, tarp 
arklių, čaižė juos odiniu rimbu, parištu ant rankos, arba iš krepšio, 
kabančio ant krūtinės, ėmė kviestines bandeles, finikus ir kiaušinių 
trynius, įvyniotus į lotoso lapus, ir, nė žodžio nesakęs, bėgdamas 
paduodavo juos Salambo. 

Vidudienį trys barbarai, apsirengę Žvėrių kailiais, perėjo jiems 
skersai kelią. Paskui vis dažniau ir dažniau pasirodydavo kiti; jie 
klaidžiojo būriais po dešimt, dvylika, dvidešimt penkis, kai kurie 
varėsi ožkas arba Šlubuojančią karvę. Jų sunkios lazdos styrėjo va- 
riniais smaigaliais, peiliai blizgėjo ant nepaprastai purvinų drabu- 
žių, ir jie išplėsdavo akis grėsminga ir nustebusia išraiška. Vieni 
praeidami tardavo įprastinį pasisveikinimo žodį, kiti palydėdavo 
nešvankiais juokavimais. Šachabarimo tarnas atsakydavo kiekvie- 
nam jo gimtąja tarme. Jis jiems aiškino, kad tai esąs ligonis berniu- 
kas, vykstąs į tolimą maldyklą sveikatos ieškoti. 

Diena jau baigėsi. Pasigirdo lojimas; jie pasuko jo link. 

Paskui neaiškioj prieblandos šviesoj jie pastebėjo akmeninį apt- 
varą, kuriame dunksojo kažkoks pastatas. Mūro briauna .bėgiojo 
šuo. Vergas apmėtė jį akmenimis, ir jie žengė į aukštą skliautuotą 
salę. 

Viduryje pritūpusi moteris šildėsi prie degančių žabų, kurių 
dūmai veržėsi pro lubų skyles. Jos žili plaukai, nusidriekdami iki 
kelių, ją beveik visiškai dengė, ir, nenorėdama atsakinėti, kvaila 

veido išraiška ji bambėjo kažkokius žodžius apie kerštą barbarams 
ir kartaginiečiams. 

Palydovas iššniukštinėjo ir dešinėj, ir kairėj. Paskui grįžo prie 
jos ir pareikalavo maisto. Senė, kratydama galvą ir įsmeigusi akis į 
anglis, sumurmėjo: 

— Aš buvau ranka. Dešimtį pirštų nukirto. Burna daugiau nebe- 
valgo. 

Vergas jai parodė saują auksinių pinigų. Ji puolė prie jų, bet 
tuoj ir vėl sustingo. 

Pagaliau jis pakišo jai po kaklu durklą, kurį turėjo prie diržo. 
Tada drebėdama ji pakilo, nurito didelį akmenį ir atnešė ąsotį vyno 
ir keletą meduje virtų Hipo Zarito žuvų. 

Salambo nusigręžė nuo šio nešvaraus maisto ir užmigo ant ark- 
lių gūnių, patiestų kambario kampe. 

Prieš aušrą jis pažadino ją. 

Šuo staugė. Vergas atsargiai prisėlino prie jo ir vienu durklo 
smūgiu nukirto jam galvą. Paskui jo krauju ištepė arklių šnerves, 
kad jie atsigautų. Senė prakeikimu palydėjo jį; Salambo tai išgirdo 
ir suspaudė amuletą, kurį nešiojo prie širdies. 

Jie vėl leidosi į kelionę. 

Jinai keliskart jį paklausė, ar jie greit atvyks į vietą. Kelias vin- 
giavo žemomis kalvomis. Buvo girdimas tik žiogų čirškimas. Saulė 
šildė pageltusią žolę, žemė buvo suskeldėjusi plyšiais, kurie ją dali- 
no lyg milžiniškomis plytomis. Kartais prašliauždavo gyvatė, nusk- 
lęsdavo ereliai; o vergas vis bėgo. Salambo snūduriavo, apsigaubusi 
savo skraistėmis, ir nors buvo karšta, jų nenusiėmė bijodama su- 
teršti savo gražiuosius drabužius. 

Lygiais nuotoliais kilo bokštai, kartaginiečių pastatyti tautelėms 
sekti. Jie užeidavo į juos pailsėti paunksmėje, paskui vėl keliaudavo. 

Išvakarių metu dėl atsargumo jie buvo padarę didelį vingį. 
Dabar nieko nebesutikdavo; apylinkė buvo nederlinga, ir barbarai 
čia nesilankė. 

Bet palengva vėl pasirodė nuniokojimo pėdsakai. Kartais vidury 
lauko gulėjo mozaikos nuolauža, vienintelė liekana išnykusios pi- 
lies; o alyvmedžiai nuogomis šakomis iš tolo buvo panašūs į dide- 
lius erškėčių krūmus. Jie prajojo sodžių, kurio namai buvo 
sudeginti iki pamatų. Prie sienų gulėjo žmonių griaučiai. Pasitaiky- 

davo ir dromaderų bei mulų groblų. Pusiau nugraužta stipena buvo 
užtvėrusi gatves. 

Artėjo naktis. Dangus buvo žemas ir debesų užklotas. 

Dar porą valandų jie kilo vakarų kryptimi ir staiga prieš save iš- 
vydo nesuskaitomą daugybę mažų liepsnelių. Jos švietė amfiteatro 
gilumoj; čia vienur, čia kitur žybtelėdavo iš vienos į kitą judančios 
aukso plokštės. Tai buvo klinabarų šarvai punų stovykloje, pasku- 
i aplink jie pastebėjo kitas, dar gausesnes šviesas, nes dabar susi- 
jungusios samdinių kariuomenės pasiskleidė dideliame plote. 

Salambo pajudėjo, norėdama joti pirmyn. Bet Šachabarimo tar- 
nas pasuko į šalį, ir jiedu jojo išilgai terasą, kuri gaubė barbarų sto- 
vyklą. Ten atsidarė spraga; vergas pranyko. 

Pylimo viršuje vaikščiojo sargybinis su lanku rankoje ir ietimi 
ant peties. 

Salambo vis artėjo, barbaras priklaupė, ir ilga strėlė pervėrė jos 
apsiausto apačią. Paskui, kadangi ji nejudėjo ir kažką šaukė, jis 
paklausė, ko jai reikia. 

— Pasikalbėti su Mato, — atsakė. — Aš esu perbėgėlė iš Karta- 
ginos. 

Jis švilptelėjo; ir jo švilpimas kartojosi vis toliau ir toliau. 

Salambo laukė, jos išgąsdintas žirgas nerimdamas prunkštė. 

Kai atvyko Mato, už jos nugaros tekėjo mėnuo. Bet jos veidą 
gaubė geltona skara su juodomis gėlėmis ir kūną slėpė tiek drabu- 
Žių, jog neįmanoma buvo ką nors beatspėti. Nuo terasos viršaus jis 
žiūrėjo į juodą neaiškų pavidalą, kurs iškilo lyg koks vaiduoklis va- 
karo prieblandoje. 

Pagaliau ji jam tarė: 

— Vesk mane į savo palapinę! Aš taip noriu! 

Kažkoks neaiškus prisiminimas blykstelėjo jo sąmonėje. Jis pa- 
juto širdį plakant. Ši įsakmi išvaizda jam atėmė drąsą. 

— Sek mane, — tarė jis. 

Užtvara nusileido; ir jinai tuojau atsidūrė barbarų stovykloje. 

Čia buvo daug triukšmo ir daug žmonių. Po kabančiais katilais 
skaisčiai liepsnojo laužai, ir jų rausvi atspindžiai vienas vietas nuš- 
viesdavo, o kitas palikdavo visiškoje tamsoje. Skambėjo šauksmai, 
kvietimai; prie skersinių pririšti arkliai stovėjo ilgomis, tiesiomis 
eilėmis tarp palapinių; jos buvo apskritos, keturkampės, odinės 

arba drobinės; čia buvo ir nendrinių šėtrų, ir smėlyje išraustų urvų, 
kokius išsikasa šunes. Kareiviai vilko supintas kartis, gulėjo žemė- 
je, alkūnėmis pasirėmę, arba, susisupę į apsiaustus, ruošėsi miego- 
ti; Salambo žirgas, saugodamasis užminti, kartais tiesė koją ir 
šokinėjo per žmones. 

Ji prisiminė jau mačiusi juos, ber dabar jų barzdos buvo ilges- 
nės, veidai tamsesni, balsai dar šiurkštesni. Mato, eidamas pirma 
jos, skyrė juos rankos mostu, nuo to jo raudonas apsiaustas kilste- 
lėdavo į viršų. Vieni bučiavo jo rankas; kiti, žemai nusilenkdami, 
prieidavo, klausdavo įsakymų, nes šiuo metu jis buvo tikrasis ir vie- 
nintelis barbarų vadas; Spendijus, Autaritas ir Nar Havasas nusi- 
minė, O jis pasirodė drąsus ir atkaklus, todėl visi jo klausė. 

Sekdama jį, Salambo perėjo visą stovyklą. Jo palapinė stovėjo 
pačiame gale, per tris šimtus žingsnių nuo Hamilkaro įtvirtinimų. 

Dešinėje ji pastebėjo gilią duobę, ir jai pasirodė, kad jos žemės 
lygyje prie krašto tūno prisiglaudę veidai lyg ten būtų nukapotos 
galvos. Tačiau jų akys judėjo, ir iš jų pravirų lūpų veržėsi dejonės 
punų kalba. 

Du negrai su deguto deglais rankose stovėjo abipus palapinės 
durų. Mato greit praskleidė užtiesalą. Ji sekė paskui jį. 

Tai buvo erdvi palapinė su stiebu vidury. Ją apšvietė didžiulis 
aliejinis lotoso pavidalo žibintas, pripildytas gelsvos alyvos, kurioje 
plaukiojo pakulų kuokštės, ir patamsyje jinai pastebėjo žvilgančius 
ginklus. Nuogas kalavijas stovėjo atremtas į suoliuką prie skydo; 
begemoto odos botagai, kimbolai, barškučiai, karoliai gulėjo su- 
versti ant meldinių pintinių, duonos trupiniai teršė veltinę staltie- 
sę; viename kampe ant apvalaus akmens žėrėjo pakrikai numesta 
varinių pinigų krūva, o pro palapinės plyšius vėjas nešė į vidų dul- 
kes ir dramblių kvapą; buvo girdėti, kaip jie ėdė žvangindami savo 
grandinėmis. 

— Kas tu esi? — paklausė Mato. 

Neatsakydama ji iš lėto apsidairė aplink; paskui jos akys sustojo 
gilumoj, kur nuo palmės šakų guolio sviro kažkoks žydras ir mirgąs 
daiktas. 

Ji greit prisiartino prie jo. Iš krūtinės išsiveržė riksmas. Stovėda- 
mas už jos, Mato treptelėjo koja. 

— Kas tave atvedė? Ko tu čia atvykai? 


162 


Rodydama zaimfą, ji atsakė: 

— Jo paimti! 

Ir kita ranka nutraukė nuo galvos apdangalą. 

Jis žengė žingsnį atgal, patraukęs alkūnes, išsižiojęs, beveik aps- 
tulbęs. 

Ji pasijuto tartum dievų galios stiprinama, ir, žiūrėdama jam tie- 
siai į veidą, paprašė zaimfo; ji jo reikalavo gausiais ir iškilmingais 
žodžiais. 

Mato negirdėjo; jis žiūrėjo į ją, ir jam atrodė, kad drabužiai susi- 
liejo su jos kūnu. Kintą audinių atspalviai jam priminė jos tviskan- 
čią odą, nes tai buvo kažkas ypatinga ir sava tik jai. Jos akys, jos 
deimantai žėrėjo; jos blizgą nagai buvo lyg grožio tęsinys tų bran- 
gakmenių, kuriais buvo apmaustyti jos pirštai; dvi jos tunikos sag- 
tys, kiek pakeldamos krūtis, glaudė jas vieną prie kitos, ir jis 
mintimis nuklydo į jų siaurą tarpelį, kuriuo leidosi retežėlis su 
smaragdų žvaigžde, matoma kiek žemiau pro violetinį šydą. Jos 
auskarai buvo dvi mažos safyrinių svarstyklių pusės, laikančios išg- 
ręžią perlą, pilną skystų kvepalų. Iš perlo skylučių kartkartėmis 
nukrisdavo lašelis ir sudrėkindavo jos nuogą petį. Mato stebėjo jo 
kritimą. 

Nenugalimas smalsumas pagavo jį, ir kaip vaikas, kurs tiesia 
ranką į nežinomą vaisių, visas drebėdamas, jis švelniai ją piršto 
galu palytėjo virš krūtinės; trupuų šaltas kūnas standžiai įlinko. 

Šis vos jaučiamas sąlytis sukrėtė Mato iki pat gelmių. Visa suki- 
lusi prigimtis stūmė jį prie jos. Jis norėjo ją apgaubti, įtraukti į 
save, išgerti. Jo krūtinė sunkiai kilnojosi, jis kaleno dantimis. 

Paėmęs ją už rankų, švelniai patraukė prie savęs ir atsisėdo ant 
šarvų šalia palmės šakų guolio, užkloto liūto kailiu. Ji stovėjo. Jis 
žiūrėjo į ją iš apačios į viršų ir, taip laikydamas tarp kelių, kartojo. 

— Kokia tu graži! Kokia tu graži! 

Jo Žvilgsnis, įsmeigtas į jos akis, ją kankino; ir šis nesmagus jaus- 
mas bei pasibjaurėjimas tiek sustiprėjo, jog Salambo vos susilaikė 
nesurikus. Ji prisiminė Šachabarimą ir nesipriešino. 

Mato vis dar tebelaikė jos mažas rankas; 0 ji, nepaisydama žynio 
įsakymo, kartais, nukreipusi veidą, bandė atstumti jį, judindama 
rankas. Jis išplėtė šnerves, kad geriau galėtų įkvėpti jos būtybės 
skleidžiamą kvapą. Tai buvo neišreiškiamas dvelkimas, šviežias, ta- 

čiau svaiginąs kaip smilkalų dūmai. Ji kvepėjo medum, pipirais, 
mira, rožėmis ir dar kažkokiais kvapais. 

Bet kaipgi ji čia atsirado, jo palapinėje, jo valioje? Kažkas tur- 
būt ją siuntė? Nejaugi ji tiktai skraistės atvyko? Jo rankos nusviro, 
ir jis nuleido galvą, staiga prislėgtas sunkių minčių. 

Salambo, norėdama jį sušvelninti, kreipėsi graudžiu balsu: 

— Ką gi aš tau padariau, kad tu trokšti mano mirties? 

— Tavo mirties? 

Ji tęsė: 

— Vieną vakarą aš mačiau tave savo sodų gaisro pašvaistėje tarp 
garuojančių taurių ir mano išžudytų vergų, ir tavo įniršis buvo toks 
baisus, jog tu šokai prie manęs, ir aš turėjau bėgti! Paskui siaubas 
įsiveržė į Kartaginą. Visur skambėjo Žinios apie išgriautus miestus, 
sudegintus sodžius, išskerstus karius; tai tu juos sunaikinai, tu juos 
išžudei! Aš neapkenčiu tavęs! Jau vien tik tavo vardas mane grau- 
žia kaip sąžinės priekaištai! Tu baisesnis už marą ir už karą su ro- 
mėnais. Provincijos dreba nuo tavo įsiutimo, vagos pilnos 
priverstos lavonų! Aš mačiau tavo gaisrų pėdsakus, tartum būčiau 
ėjusi paskui Molochą! 

Mato pašoko, milžino pasididžiavimo prisipildė jo širdis; jis pa- 
sijuto esąs lygus su dievu. 

Virpančiomis šnervėmis, sukandusi dantis, ji tęsė: 

— Tau nepakako šventvagystės, tu dar atėjai pas mane, man 
miegant, apsisiaujęs zaimfu! Tavo žodžių aš nesupratau, bet aiškiai 
mačiau, kad tu norėjai mane įvilioti į kažką siaubingo, į prarajos 
dugną. 

Mato, laužydamas rankas, suriko: 

— Ne, ne! Tai aš padariau, norėdamas tau jį palikti, tau jį grą- 
žinti! Man atrodė, kad deivė tau paliko savo apdarą ir kad jis tau 
priklausė! Nesvarbu, ar jis jos maldykloje, ar tavo rūmuose. Argi tu 
nesi visagalinti, nekalta, spinduliuojanti ir graži kaip Tanita! 

Ir pasižiūrėjęs į ją begalinės pagarbos kupinu žvilgsniu, jis pri- 
dūrė: 

— O galbūt tu ir esi Tanita. 

— Aš, Tanita! — tarė sau Salambo. 

Jie nutilo. Tolumoje griaudė perkūnas. Bliovė audros išgąsdin- 

— O, prisiartink! — vėl tarė jis. — Prisiartink, nieko nebijok! 
Kitados aš buvau paprastas kareivis samdinių minioje ir toks 
romus, jog ant savo nugaros nešiojau kitiems malkas. Ar man rūpi 
Kartagina! Jos gyventojų minios nyksta tavo sandalų dulkėse, ir 
visi jos turtai su provincijomis, laivynais ir salomis nevilioja manęs 
tiek, kiek tavo lūpų tyrumas ir tavo pečių apvalumas. Bet aš norė- 
jau sugriauti Kartaginos mūrus, kad galėčiau tave pasiekti, tave tu- 
rėti! O to belaukdamas, aš keršijau! Dabar aš traiškau Žmones kaip 
kriaukles ir puolu falangas, rankomis atmušu ietis ir sulaikau žŽir- 
gus, nutvėręs juos už šnervių; net katapulta manęs neužmuštų! O, 
kad tu žinotum, kaip mūšio įkarštyje aš mąstau apie tave! Kartais 
vieno tavo judesio, tavo drabužių klostės prisiminimas staiga mane 
pagauna ir apipina lyg tinklas! Aš matau tavo akis svaidomųjų strė- 
lių ugnyse ir skydų paauksinime! Aš girdžiu tavo balsą kimbolų 
skambėjime. Apsidairau — bet tavęs nėra! Ir tada vėl puolu į kovą. 

Jis pakėlė rankas, kur gyslos kryžiavosi kaip vijoklis ant medžio 
šakų. Prakaitas tekėjo ant jo krūtinės tarp stambių raumenų, ir 
nuo kvėpavimo bangavo jo šonai, apjuosti varine juosta su spur- 
guotais dirželiais, kabančiais iki kelių, kurie buvo kietesni už mar- 
murą. Salambo, įpratusią matyti eunuchus, apstulbino šio Žmogaus 
jėga. Tai buvo deivės bausmė ar Molocho įtaka, pasklidusi aplink 
ją čia, tarp penkių armijų. Nuovargis sukaustė ją; sustingusi ji 
klausėsi nuotrūkaus susikalbančių sargybinių šūkavimo. 

Lempos liepsna blaškėsi nuo šilto vėjo gūsių. Retkarčiais švyste- 
lėdavo platūs žaibai; paskui būdavo dar tamsiau, ir ji matydavo tik 
Mato akių vyzdžius lyg dvi žarijas nakties tamsoje. Tačiau jautė, 
kad ją supa kažkokia lemtis, kad artėja didingoji, neatšaukiamoji 
valanda, ir sukaupusi jėgas, ji priėjo prie zaimfo ir ištiesė rankas, 
norėdama jį paimti. 

— Ką tu darai? — sušuko Mato. 

Ji ramiai atsakė: 

— Aš grįžtu į Kartaginą. 

Jis prisiartino, sukryžiavęs rankas, ir tokia baisia veido išraiška, 
jog ji pajuto, tartum jos kojos būtų prikaltos prie žemės. 

— Tu grįžti į Kartaginą! 

Suvapėjo jis ir, grieždamas dantimis, pakartojo: 

— Tu grįžti į Kartaginą! A, tu atėjai zaimfo paimti, manęs nuga- 

lėti ir paskui vėl išnykti! Ne, ne! Tu priklausai man! Ir niekas tavęs 
iš čia neišplėš! O! Aš neužmiršau tavo didelių ramių akių akiplė- 
šiško žvilgsnio ir kaip tu mane sutriuškinai savo grožio didybe! 
Dabar mano eilė! Tu esi mano belaisvė, mano vergė, mano tarnai- 
tė! Šaukis, jei nori, savo tėvo ir jo armijos, seniūnų, turtuolių ir 
visos savo šlykščios tautos! Aš esu trijų šimtų tūkstančių karių 
vadas! Aš jų dar surinksiu Luzitanijoje, Galijoje, dykumos gilumo- 
je ir sugriausiu tavo miestą, sudeginsiu visas jo šventyklas; triremos 
plaukios kraujo bangomis! Aš nenoriu, kad ten paliktų bent vienas 
namas, akmuo ar palmė! Ir jei pritrūksiu žmonių, atvesiu kalnų 10- 
kius ir atvarysiu liūtus! Nemėgink bėgti, aš tave užmušiu! 

Išblyškęs ir sugniaužęs kumščius, jis virpėjo lyg arfa, kurios sty- 
gos tuoj sutruks. Staiga jį ėmė smaugti rauda, ir jam pakirto kojas: 

— O, atleisk man! Aš esu niekšas ir bjauresnis už skorpioną, už 
purvą ir dulkes! Štai dabar, kai tu kalbėjai, tavo alsavimas dvelkte- 
lėjo man į veidą, ir aš gaivinausi juo tartum merdintis, kurs ant 
kranto kniūbsčias geria upokšnio vandenį. Sumindžiok mane, kad 
tik aš pajusčiau tavo pėdas! Prakeik mane, kad tik aš išgirsčiau 
tavo balsą! Neišeik! Pasigailėk! Aš myliu tave! Aš myliu tave! 

Jis klūpojo priešais ją ant žemės ir, užlaužęs galvą, klaidžiojan- 
čiais pirštais, abiem rankom apkabino jos liemenį; auksinės skilte- 
lės, kabančios jo ausyse, žėrėjo ant jo bronzinio kaklo, stambios 
ašaros tviskėjo akyse, panašiose į sidabrinius rutulius; jis meiliai 
dejavo ir šnabždėjo neaiškius žodžius, lengvesnius už vėjelio dvel- 
kimą ir malonius kaip pabučiavimas. 

Salambo apėmė bejėgiškumas, kuriame ji visiškai prarado sąmo- 
nę. Kažkas artima ir kartu aukštesnio, kažkokia dievų valia vertė ją 
paklusti; debesis kėlė ją aukštyn, ir ji bejėgė nusviro į guolyje pa- 
tiesto liūto kailio gaurus. Mato pagavo jos pėdas, auksinė grandi- 
nėlė nutrūko, ir abu jos galai skrisdami dunktelėjo į palapinės 
drobę kaip šokterėjusios gyvatės. Zaimfas nukrito ir apgaubė ją; 
jinai pastebėjo Mato veidą, palinkusį ties savo krūtine. 

— Moloche, tu mane degini! 

Ir kario pabučiavimai, kaitresni už liepsną, perbėgo ją visą; tar- 
tum viesulas nešė ją, tartum saulė nugalėjo savo jėga. 

Jis bučiavo visus jos pirštus, rankas, kojas ir nuo vieno galo iki 
kito jos ilgas kasas. 

— Pasiimk jį, — kalbėjo jis, — argi jis man reikalingas! Pasiimk 
ir mane drauge su juo! Aš paliksiu armiją, visko išsižadėsiu! Už 
Gadeso, dvidešimt dienų keliavus jūra, yra sala, kurioje daug aukso 
smėlio, žalumos ir paukščių. Kalnuose didžiulės gėlės, pilnos sklin- 
dančių kvapų, linguoja kaip amžini smilkintuvai; citrinmedžiuose, 
aukštesniuose už kedrus, baltos kaip pienas gyvatės savo nasrų dei- 
mantais nupurto vaisius į vėją, oras ten toks malonus, jog neleidžia 
mirti. O! Aš ją surasiu, tu pamatysi. Mudu gyvensime krištolinėje 
oloje, iškirstoje kalnų papėdėje. Ten dar niekas negyvena, ir aš 
būsiu to krašto valdovu. 

Jis nubraukė nuo jos koturnų dulkes; įprašė ją paimti į lūpas 
granato skiautelę; sukrovė jai po galva drabužius, padarydamas iš 
jų lyg pagalvę. Ieškojo progos jai patarnauti, nusižeminti ir net 
apklojo jos kojas zaimfu lyg paprastu kilimu. 

— Ar tu vis dar turi, — paklausė jis, — tuos gazelės ragelius, ant 
kurių kabo tavo karoliai? Tu man juos padovanosi; jie man patinka! 

Jis kalbėjo taip, lyg karas jau būtų pasibaigęs; iš jo lūpų veržėsi 
džiaugsmingas juokas; samdiniai, Hamilkaras, visos kliūtys dabar 
buvo išnykusios. Mėnulis slinko tarp dviejų debesų. Jie matė jį pro 
palapinės angą. 

— O, kiek aš praleidau naktų, į jį bežiūrėdamas! Jis man atrodė 
tavo veidą slepiančiu šydu; tu į mane žiūrėjai pro jį. Prisiminimas 
apie tave susiliejo su jo spinduliavimu; aš negalėdavau jūsų išskir- 
tu! 

Ir padėjęs galvą ant jos krūtinės, jis paplūdo ašaromis. 

„Tad štai, — galvojo ji, — tas baisus žmogus, prieš kurį dreba 
Kartagina!" 

Jis užmigo. Tada, išsivaduodama iš jo glėbio, ji padėjo koją ant 
žemės ir pastebėjo, kad jos grandinėlė buvo nutraukta. 

Žymių šeimų mergaitės buvo pratinamos gerbti šituos pančius 
lyg kokį apeiginį daiktą, Salambo paraudus apvijo kojas šitais 
dviem auksinės grandinėlės galais. 

Kartagina, Megara, jos namai, kambarys ir laukai, kuriais jojo, 
judriais, tačiau ryškiais paveikslais verpetu sukosi vaizduotėje. Bet 
užgriuvusi bedugnė nustūmė juos be galo toli. 

Audra praėjo; reti lietaus lašai teškendami vienas po kito drebi- 
no palapinės stogą. 

Mato lyg girtas miegojo išsitiesęs ant šono, vieną ranką nusvėręs 
pro guolio kraštą. Perlais nusagstytos galvos raištis kiek pakilo ir 
apnuogino jo kaklą. Šypsena pravėrė jo dantis. Jie blizgėjo juodoje 
barzdoje, ir iš pramerktų akių švietė tylus ir beveik įžūlus linksmu- 
mas. 

Salambo į jį žiūrėjo nejudėdama, nuleidus galvą, sukryžiavusi rankas. 

Guolio galvūgalyje ant kipariso medžio staliuko gulėjo durklas; 
šitų blizgančių ašmenų vaizdas sukėlė joje kraujo troškimą. Toli 
tamsoje nutįso graudūs balsai, tartum ją gundęs dvasių choras. Ji 
priėjo; pagriebė už rankenos geležį. Sušnarėjus drabužiams, Mato 
pravėrė akis, tiesdamas lūpas prie jos rankos, ir durklas iškrito. 

Pasigirdo riksmai; siaubinga šviesa plieskė už palapinės drobės. Mato 
pakilo; juodu pastebėjo didelę liepsną, kuri gaubė libijiečių stovyklą. 

Liepsnojo jų meldinės šėtros; stagarai raitydamiesi pyškėjo dū- 
muose ir sklido į šalis kaip strėlės; raudonam horizonte bėgiojo 
patrakę juodi šešėliai. Buvo girdėti staugimas pasilikusiųjų šėtrose,; 
drambliai, jaučiai ir arkliai Šuoliavo minioje, traiškydami ją drauge 
su karo medžiaga ir manta, kurią vilko iš ugnies. Gaudė trimitai. 
Kažkas šaukė: „Mato! Mato!" Prie palapinės durų esą žmonės no- 
rėjo įeiti. 

— Eikš! Hamilkaras padegė Autarito stovyklą! 

Jis pašoko. Jinai liko viena. 

Tada ji pažvelgė į skraistę; ir, pakankamai prisižiūrėjus, nustebo 
nejausdama tos laimės, kurios kadaise vylėsi. Ji liūdėjo šalia savo 
įvykusios svajonės. 

Staiga apatinis palapinės kraštas pakilo, ir įropojo kažkoks bai- 
sus pavidalas. Salambo pradžioje tematė vien dvi akis ir Žilą barz- 
dą, kuri siekė Žemę, nes kita kūno dalis, apraizgyta rusvų drabužių 
nešvariais skarmalais, vilkosi žeme; ir kiekvieną kartą pajudėjus 
pirmyn, abi rankos įsikibdavo į barzdą, paskui vėl nusvirdavo. Ši- 
taip ropodamas, jis prišliaužė prie jos kojų, ir Salambo pažino se- 
nąjį Giskoną. 

Kad senieji belaisviai negalėtų pabėgti, samdiniai geležinėmis 
dalbomis sutrupino jiems kojas; ir jie puvo sąmyšai duobėje tarp 
atmatų. Stipresnieji, išgirdę karių katilėlių Žvangsėjimą, pasistieb- 
davo ir imdavo šaukti; tuo būdu ir Giskonas pastebėjo Salambo. Jis 
įspėjo ją esant kartaginietę iš sandastro rutuliukų, kurie plakėsi į jos 

koturnas, ir, nujausdamas kažkokią svarbią paslaptį, savo draugų 
padedamas, šiaip taip išsirito iš duobės; paskui, pasiremdamas al- 
kūnėmis ir rankomis, nuropojo dvidešimt žingsnių iki Mato pala- 
pinės. Ten kalbėjosi du balsai. Jis ėmė klausytis ir viską girdėjo. 

— Tai tu! — tarė ji pagaliau, beveik netekusi žado. 

Ant kumščių pasistiebdamas, jis atsakė: 

— Taip, tai aš! Manoma, kad aš miręs, ne tiesa? 

Ji nuleido galvą. Jis tęsė: 

— O, kodėl Baalai nesuteikė man šitos malonės! 

Ir, prislinkęs taip arti, jog lietė jos drabužius, jis pridūrė: 

— Jie būtų mane išvadavę nuo vargo tave prakeikti! 

Salambo skubiai pasitraukė atgal, taip ji bijojo šitos nešvarios 
būtybės, kuri buvo šlykšti lyg kirminas ir baisi kaip šmėkla. 

— Man netrukus sukaks šimtas metų, — tarė jis, — aš mačiau 
Agatoklesą; mačiau Regulą ir romėnų erelius, traukiančius karta- 
giniečių laukų derliumi! Mačiau visus mūšių baisumus ir jūrą, nu- 
sėtą mūsų laivyno skeveldromis! Barbarai, kuriems aš anksčiau 
vadovavau, sukaustė mano rankas ir kojas kaip vergui Žmogžu- 
džiui. Mano draugai vienas po kito miršta aplink mane, jų lavonų 
smarvė pažadina mane naktimis; aš nubaidau paukščius, kurie 
atskrenda jiems akių kapoti; tačiau nė vieną dieną aš nenustojau 
vylęsis Kartagina! Net matydamas prie jos sienų viso pasaulio ka- 
riuomenes ir apgulos ugnis kylant aukščiau už jos šventyklas, aš vis 
dar būčiau tikėjęs jos amžinumu. Bet dabar viskas baigta! Viskas 
žuvo! Dievai jos nekenčia! Būk prakeikta tu, kuri pagreitinai jos 
pragaištį savo gėda! 

Ji pravėrė lūpas. 

— Ach, aš čia buvau! — sušuko jis. — Girdėjau, kaip tu šnarpš- 
tei iš meilės lyg paleistuvė, paskui jis tau kalbėjo apie savo troški- 
mus, ir tu leidai bučiuoti savo rankas! Bet jei tave vedė begėdiškas 
apakimas, tai tu bent turėjai pasielgti kaip laukiniai gyvuliai, kurie 
slepiasi poruodamiesi, ir nerodyti savo gėdos tėvo akivaizdoje! 

— Kaip? — sušuko ji. 

— A! Tu nežinojai, kad abeji įtvirtinimai tėra tik per šešiasde- 
šimt uolekčių vieni nuo kitų ir kad tavasis Mato be galo puikuoda- 
masis įsikūrė prieš pat Hamilkarą. Jis, tavo tėvas, yra ten, užpakaly 
tavęs; ir jei aš galėčiau įkopti į pylimą, aš jam surikčiau: „Eikš šen 

pasižiūrėti savo dukros barbaro glėbyje! Kad jam patiktų, ji užsidėjo 
deivės skraistę; ir atiduodama jam kūną, su savo vardo garbe ji atidavė 
ir dievų didybę, ir tėvynės kerštą, ir net Kartaginos išgelbėjimą!" 

Jo bedantės burnos judesiai drebino visą jo ilgą barzdą; savo įs- 
meigtomis akimis jis ją ryte rijo ir dusdamas dulkėse kartojo: 

— O, šventvagystė! Būk prakeikta! Prakeikta! Prakeikta! 

Salambo praskleidė drobę; ji ją laikė pakėlusi ištiesta ranka ir, 
nieko jam neatsakydama, žiūrėjo Hamilkaro stovyklos link. 

— Pro čia, ne tiesa? — paklausė ji. 

— Kas tau rūpi! Nusigręžk! Eik šalin! Geriau pulk veidu į žemę! 
Tai šventa vieta, kurią tu savo žvilgsniu suterši! 

Ji zaimfu apsijuosė liemenį, surinko visas skraistes, savo ap- 
siaustą, savo kaklajuostę: 

— Aš bėgu ten! — sušuko ji ir, išsiveržusi iš palapinės, pradingo. 

Pradžioje ėjo tamsoj nieko nesutikdama, nes visi nuskubėjo į 
gaisravietę; O klegesys augo; didžiulė liepsna užpakaly jos gaisrais 
paraudino padangę; jai pastojo kelią ilga terasa. 

Ji pasuko atgal, bėgo į dešinę ir į kairę, atsitiktinai ieškodama 
kopėčių, virvės, akmens ar šiaip kito daikto, kurs jai padėtų. Ji bi- 
jojo Giskono, ir jai atrodė, kad ją persekioja riksmas ir Žingsniai. 
Pradėjo švisti. Ji pastebėjo skersai pylimą einantį takelį. Dantimis 
įsikandusi savo drabužių skvernus, kurie jai trukdė, ji trimis šuo- 
liais atsidūrė pylimo aikštelėje. 

Apačioje patamsyje nuskardėjo riksmas, tas pats, kurį buvo gir- 
dėjusi galerų laiptų apačioj; pasilenkusi ji pažino Šachabarimo 
tarną su pora Žirgų. 

Jis ištisą naktį bastėsi tarp abiejų įtvirtinimų; paskui susirūpinęs 
dėl įvykusio gaisro, grįžo atgal, stengdamasis įžiūrėti, kas vyksta 
Mato stovykloje; ir, kadangi žinojo, kad šita vieta buvo prie pat jo 
palapinės, klausydamas žynio įsakymo, niekur nėjo iš ten. 

Jis palypėjo ant vieno žirgo; Salambo nučiuožė iki jo, ir jie šuo- 
liu pasileido aplink punų stovyklą ieškodami vartų. 


Mato grįžo į savo palapinę. Rūkdama lempa vos apšvietė ją; jis 
manė, kad Salambo dar miega. Atsargiai palietė liūto kailį palmių 
guolyje. Pašaukė ją, ji neatsiliepė; tada skubiai nuplėšė vieną pala- 
pinės gabalą, kad įeitų šviesa; zaimfo nebebuvo. 

Žemė dundėjo nuo daugybės žingsnių. Gausūs riksmai, žirgų 
žvengimas, ginklų žvangėjimas skardeno orą; 0 trimitai ir ragai 
skelbė antpuolį. Tartum uraganas sukosi aplink jį. Įnirčio pagau- 
tas, jis griebė savo ginklus ir išbėgo lauk. 

Ilgos barbarų eilės galvotrūkčiais leidosi nuo kalno, o punų ke- 
turkampiai, sunkiai ir iš lėto siūbuodami, artėjo į juos. Saulės spin- 
dulių  perskrostas rūkas susitelkė mažais banguojančiais 
debesėliais, ir, jiems pamažu kylant į viršų, išniro vėliavos, šalmai 
ir durtuvų smaigaliai. Nepaprastai greitai judėdami dar šešėliuose 
skendintieji žemės ruožai atrodė vienu kartu kilnojosi į kitą vietą, 
tartum kriokliai kryžiavosi, o tarp jų nejudėdamos stovėjo spyg- 
liuotos masės. Mato išskyrė vyresniuosius, kareivius, pranešėjus ir 
net užpakalyje esančius tarnus, kurie jojo ant asilų. Bet štai, užuot 
laikęsis savo linijose ir pridengęs pėstininkus, Nar Havasas ūmai 
pasuko į dešinę, lyg norėdamas, kad jį Hamilkaras sutriuškintų. 

Jo raiteliai aplenkė dramblius, kurie jau lėtino žingsnį, ir visi 
žirgai, ištiesę savo nežabotas galvas, lėkė taip pasiutusiai greit, jog 
jų pilvai siekė žemę. Paskui staiga Nar Havasas ryžtingai priėjo 
prie sargybinio. Jis sviedė savo kardą, ietį, ragotinę ir pradingo tarp 
kartaginiečių. 

Numidų karalius įėjo į Hamilkaro palapinę ir tarė jam, rodyda- 
mas į savo karius, kurie kiek atokiau sustoję lūkuriavo: 

— Barka! Aš juos atvedžiau tau. Jie tavo valioje. 

Po to jis išsitiesė žemėje, tuo norėdamas pareikšti esąs Hamil- 
karo vergas, ir ištikimybei įrodyti priminė savo laikyseną nuo pat 
karo pradžios. 

Pirmiausia jis sukliudęs apgulti Kartaginą ir išskersti belaisvius, 
paskui nepasinaudojęs Hanono nugalėjimu po pralaimėjimo ties 
Utika; o kai dėl Tirijos miestų, tai juk jie esą jo karalystės pasieny. 
Pagaliau jis nedalyvavęs Makaro mūšyje; ir net tyčia užgaišęs, kad 
išvengtų pareigos kovoti prieš sufetą. 

Iš tikrųjų Nar Havasas norėjo išplėsti savo valstybę, pagrobda- 
mas punų provincijas, ir pagal pergalės sėkmingumą čia padėdavo 
barbarams, čia vėl juos paleisdavo. Bet įsitikinęs, kad galų gale 
stipresnysis bus Hamilkaras, jis perėjo pas jį; galbūt šį išdavimą nu- 
lėmė jo pagieža Mato, kad šis vadovavo, ar gal dėl ankstesnės mei- 
lės. 

Sufetas nepertraukdamas klausė jo. Žmogus, taip netikėtai atvy- 
kęs į jo armiją, kur galėjo tikėtis keršto, buvo vertinga pagalba. 
Hamilkaras tuoj numatė, kaip naudinga jo platiems užmojams šita 
sąjunga. Su numidais jis sudoros libijiečius. Paskui pritrauks vaka- 
rų tauteles ir nugalės Iberiją; tad neklausdamas, kodėl jis neatvyko 
anksčiau, nė nekeldamas aikštėn jo melo, jis pabučiavo Nar Hava- 
są, triskart prispausdamas jį prie savo krūtinės. 

Jis padegė libijiečių stovyklą tik todėl, kad buvo jau nusivylęs ir 
norėjo viską užbaigti. Tad šita armija jam buvo lyg dievų atsiųsta 
pagalba; ir, slėpdamas savo džiaugsmą, jis atsakė: 

— Tesaugo tave Baalai. Aš nežinau, kaip tau atsilygins respubli- 
ka, bet Hamilkaras nebūna nedėkingas! 

Triukšmas didėjo; atvyko viršininkai. Jis dėjosi ginklus, visą 
laiką kalbėdamas: 

— Gerai, grįžk atgal! Su savo raiteliais tu suvarysi jų pėstininkus 
tarp savųjų ir manųjų dramblių! Drąsiai! Sunaikink juos! 

Nar Havasas jau bėgo, kai pasirodė Salambo. 

Ji greit nušoko nuo žirgo. Praskleidė savo platų apsiaustą ir, išs- 
kėsdama rankas, išskleidė zaimfą. 

Iš odinės pakeltomis kertėmis palapinės buvo matyti kalnai, 
ištisai nusėti kareivių, ir, kadangi palapinė buvo viduryje, tad 
Salambo buvo pastebima iš visų pusių. Pasigirdo neaprėpiamas 
klegesys, ilgas pergalės ir vilties šauksmas. Žygiavusieji stabte- 
lėjo, merdėję, atsiremdami alkūnėmis, pakilo jų palaiminti. 
Dabar jau visi barbarai žinojo, kad ji atsiėmė zaimfą, iš tolo jie 
žvelgė į ją, tarėsi ją matą, ir kitas riksmas, pagiežos ir keršto, 
suskambėjo, nustelbdamas kartaginiečių plojimus; penkios ar- 
mijos, išsidėsčiusios viena virš kitos kalno atšlaitėse, trypė ir 
staugė aplink Salambo. 

Hamilkaras, negalėdamas žodžio ištarti, dėkojo jai, linkčioda- 
mas galvą. Jo Žvilgsnis pakaitomis klaidžiojo nuo zaimfo prie jos; ir 
jis pastebėjo, kad jos kojų grandinėlė buvo nutraukta. Tada jis sud- 
rebėjo, pagautas baisaus įtarimo. Bet greit atgavęs savo ramumą, 
jis pažvelgė iš šalies į Nar Havasą, nė nepasukdamas galvos. 

Numidų karalius kukliai stovėjo nuošaly; ant jo kaktos dar tebe- 
buvo dulkės, kurias jis palietė, išsitiesdamas prieš Hamilkarą. Pa- 
galiau sufetas priėjo prie jo nepaprastai oriai ir tarė: 

— Atsilygindamas už tavo patarnavimus, Nar Havasai, aš tau 
atiduodu savo dukterį. 

Jis pridūrė: 

— Būk mano sūnus ir gink savo tėvą! 

Nar Havasas nustebęs sujudo, paskui puolė prie jo rankų ir api- 
bėrė jas bučiniais. 

Salambo, rami lyg statula, atrodė nieko nesuprantanti. Ji truputį 
nuraudo, ir jos ilgos, lenktos nuleistų akių blakstienos metė šešė- 
lius ant skruostų. 

Hamilkaras panoro tučtuojau sujungti juos neatšaukiamu sužie- 
duotuvių ryšiu. Salambo į rankas padavė ietį, kurią ji įteikė Nar 
Havasui; jų nykščius surišo vieną su kitu jaučio odos raišteliu, pas- 
kui galvas apibėrė javais, ir aplink juos krentą grūdai atšokdami 
skambėjo kaip kruša. 


XII 
Vandentiekis 


Po dvylikos valandų iš samdinių beliko tik krūvos sužeistųjų, lavo- 
nų ir merdinčiųjų. 

Staiga išėjęs iš tarpeklio, Hamilkaras vėl nusileido vakariniu 
šlaitu į Hipo Zarito pusę ir, kadangi vietovė čia buvo platesnė, jis 
pasirūpino tenai įvilioti barbarus. Nar Havasas juos apsupo savo 
raiteliais; tuo tarpu sufetas stūmė atgal, naikino, be to, netekę 
zaimfo, jie iš anksto buvo pralaimėję; net ir tie, kurie mažai juo do- 
mėjosi, pajuto baimę ir bejėgiškumą. Hamilkaras, nesivaikydamas 
tuščios garbės pirmauti kovos lauke, pasitraukė kiek atokiau į 
kairę, į aukštumas, iš kur laikė juos savo galioje. 

Stovyklų ribas tegalima buvo spėti iš pakrypusių aptvarų. Kur 
anksčiau stovėjo libijiečiai, rūko ilgos juodų pelenų krūvos; su- 
rausta žemė bangavo lyg jūra, o nukarusiomis dobėmis palapinės 
atrodė lyg neaiškūs laivai, pusiau nugrimzdę tarp povandeninių 
uolų. Šarvai, šakės, trimitai, medžio, geležies ir vario nuolaužos, 
javai, Šiaudai ir drabužiai draikėsi tarp lavonų; šen bei ten nešulių 
krūvoje tebesmilko gęstanti padegamoji strėlė; kai kur žemė buvo 
užversta skydais; arklių stipena tysojo kaip ištisa virtinė kalnelių; 
buvo matyti kojos, sandalai, rankos; grandiniai marškiniai, šalmuo- 
tos galvos su dirželiais pasmakrėje, kurios ritosi it kamuoliai; ant 
krūmokšnių spyglių kabojo plaukų kuokštai. Perskrostais viduriais 
kriokė drambliai, kraujo klanuose gulėdami kartu su savo bokštais, 
kojos žengė kažkokiais gličiais daiktais, telkšojo didelės purvo val- 
kos, nors visiškai nebuvo liję. 

Šita lavonų masė dengė visą kalną nuo viršaus ligi apačios. 

Tie, kurie išliko gyvi, nejudėjo kaip ir mirusieji. Sutūpę nevieno- 
dais būreliais, jie bailiai Žvilgčiojo į kits kitą ir nieko nekalbėjo. 

Ilgos lygumos pakrašty saulėdydžio spinduliuose tviskėjo Hipo 
Zarito ežeras. Dešinėje, pro miesto mūro juostą, stiebėsi susitelkę 
balti namai; už jų tiesėsi bekraštė jūra; ir, ranka parėmę smakrus, 
barbarai dūsavo, mąstydami apie savo tėvynę. Pilkų dulkių debesys 
gulė žemėn. 

Padvelkė vakaro vėjas; visų krūtinės lengviau atsikvėpė, orui vis 
labiau vėstant, galima buvo matyti, kai parazitai paliko stingstan- 
čius lavonus ir ropojo šiltu smėliu. Didelių akmenų viršūnėse at- 
sigręžusios į merdinčius, nejudėdamos tupėjo varnos. 

Kai visa apglėbė naktis, geltono plauko šunes, tie šlykštūs gyvu- 
liai, kurie seka armijas, patylom prisėlino prie barbarų. Pradžioje 
jie laižė atkirstų kūno dalių drungną sukrešėjusį kraują, o netrukus 
ėmė ryti lavonus, pradėdami nuo pilvo. 

Bėgliai grįžo vienas paskui kitą lyg šešėliai, taip pat ir moterys 
įsidrąsino, nes jų dar buvo kiek likę; ypač tarp libijiečių, nors nu- 
midai ir buvo joms paruošę baisias skerdynes. 

Kai kurie rinko virvagalius, kuriuos naudojo deglų vietoje. Kiti 
laikė sukryžiavę ietis; ant jų guldė lavonus ir nešė į šalį. 

Jie tysojo suguldyti ilgomis eilėmis, aukštielninki, praviromis 
burnomis, su ietimis prie šalies arba sąmyšai krūvomis, ir dažnai, 
ieškant dingusiųjų, tekdavo versti ištisą kalvą; paskui jų veidus apš- 
viesdavo deglais. Baisūs ginklai padarė jiems ypatingų žaizdų. Nuo 
jų kaktų karojo žalsva oda; jie buvo sukapoti į gabalus, sutraiškyti 
iki kaulų smegenų, nuo pasmaugimo pamėlyniję, kiaurai perskros- 
ti dramblių ilčių. Nors visi mirė beveik vienu metu, bet jų kūnai 
gedo nevienodai. Šiauriečiai išpurto, balkšvai sutindami, afrikie- 
čiai, gyslotesni, atrodė išrūkyti ir beregint pradėjo džiūti. Samdi- 
nius pažindavo iš jų rankų tatuiruotės: senieji Antiochijos kariai 
turėjo sakalo atvaizdą, tarnavę Egipte — paviano galvą, Azijos val- 
dovams — kirvį, granato obuolį, kūjį, Graikijos respublikose — 
tvirtovės profilį arba archonto vardą; galima buvo matyti ir tokių, 
kurių visa ranka buvo išmarginta daugybe ženklų, kurie pynėsi su 
senais randais ir naujomis žaizdomis. 

Lotynų padermės vyrams: samnitams, etruskams, kampanijie- 
čiams ir brucijiečiams, sukrovė keturis didžiulius laužus. 

Graikai kalavijų smaigaliais saviesiems kasė duobes. Spartiečiai, 
nuo pečių nusitraukę raudonus apsiaustus, apgaubė savo mirusius; 

atėniečiai guldė juos veidais į tekančią saulę; kantabrai savuosius 
pakasė po akmenų krūvomis; nazamonai jaučio odos diržais lenkė 
juos dvilinkus, o garamantai saviškius laidojo jūros pakrantėje, kad 
juos nuolat skalautų bangos. Lotynai buvo labai nusiminę, negalė- 
dami į urnas surinkti žuvusiųjų pelenus; nomadai apgailestavo, kad 
čia nėra smėlynų karščio, kuriame kūnai greit pavirsta mumijomis, 
o keltai — trijų netašytų akmenų ir lietingo dangaus kurioje nors 
įlankoje, pilnoje mažų salelių. 

Kildavo aimanos, kurias sekdavo ilga tyla. Tuo buvo norima pri- 
versti grįžti mirusiųjų vėles. Paskui klyksmas vėl pasikartodavo ly- 
giais tarpais, atkaklus. 

Gyvieji atsiprašinėjo mirusiuosius, negalėdami jų pagerbti pagal 
apeigų reikalavimus, kurių neatlikus, jie be galo ilgai turėsią patirti 
įvairius atsitiktinumus ir keitimąsi; juos šaukė, klausinėjo, ko jiems 
stinga, kiiti apibėrė juos keiksmais, kam jie leido save nugalėti. 

Didžiulių laužų pašvaistėse tai šen, tai ten ant ginklų nuolaužų 
gulinčiųjų bekraujai veidai atrodė dar blyškesni, ir ašaros spaudė 
ašaras, raudos virto vis graudesnės, atsisveikinimai ir apsikabini- 
mai dar jautresni. Moterys krito ant lavonų, spausdamos burną 
prie burnos, kaktą prie kaktos; jas tekdavo mušti, kad, užkasant 
duobes, jos pasitrauktų. Vieni juodino savo veidus, kirpo plaukus; 
kiti tekino savo kraują ir pylė į duobes; išpjaustinėjo sau rėžius, pa- 
našius į žaizdas, kuriomis buvo sužaloti mirusieji. Pro kimbolų 
trenksmą veržėsi aimanos, kai kurie, nuplėšę savo amuletus, spjau- 
dė į juos. Merdintieji raičiojosi kruvinam purve, iš pasiutimo kan- 
džiodami savo nukirstas rankas; 0 keturiasdešimt trys samnitai 
pačiame pavasario žydėjime skerdė vienas kitą kaip gladiatoriai. 
Netrukus pristigo laužams medžių; ugnis užgeso; niekur nebuvo 
laisvos vietos; — ir, pavargę nuo riksmo, nusilpę, svirduliuodami, 
visi užmigo šalia savo negyvų brolių; vieni trokšdami gyventi neri- 
mo kupiną gyvenimą, kiti norėdami niekad nepabusti. 

Blankioj aušros šviesoj barbarų stovyklos pakrašty pasirodė ka- 
reiviai, kurie ėjo savo šalmus užmovę ant durtuvų; sveikindami 
samdinius, jie klausinėjo, gal šie norėtų ką nors pranešti savo tėvy- 
nėje gyvenantiems. 

Kiti priėjo arčiau, ir barbarai pažino kelis savo senuosius drau- 
gus. 


176 


Sufetas visiems belaisviams pasiūlė stoti į jo dalinius. Kai kurie 
drąsiai atsisakė; ir nenorėdamas nei jų maitinti, nei atiduoti Di- 
džiajai tarybai, jis juos atleido, įsakydamas nekovoti prieš Kartagi- 
ną. O tuos, kurie kankinimų išsigandę pakluso, apdalino priešų 
paimtais ginklais; dabar jie atėjo pas nugalėtuosius ne tiek jų suvi- 
lioti, kiek išdidumo ir smalsumo vedami. 

Pradžioj jie papasakojo apie malonų sufeto elgesį; barbarai pa- 
vydžiai jų klausėsi, nors ir bjaurėjosi jais. Paskui išgirdę pirmuo- 
sius priekaištų žodžius išdavikai įširdo; iš tolo jie rodė 
nugalėtiesiems jų kalavijus; jų šarvus ir keikdamiesi kvietė ateiti jų 
pasiimti. Barbarai tvėrėsi akmenų; visi išlakstė, ir kalno viršūnėje 
vėl tebuvo matyti vien iečių smaigaliai, kyšoję virš užtvarų briau- 
nos. 

Tada skausmas, baisesnis už pralaimėjimo pažeminimą, prislėgė 
barbarus. Jie galvojo apie savo drąsos beprasmiškumą. Sėdėjo sus- 
tingusiais Žvilgsniais, grieždami dantimis. 

Visiems kilo ta pati mintis. Pakrika minia jie nubėgo prie karta- 
giniečių imtinių. Sufeto kareiviai atsitiktinai jų neaptiko, ir, kadan- 
gi Hamilkaras pasitraukė iš kovos lauko, jie taip ir pasiliko savo 
gilioje duobėje. 

Juos išrikiavo žemėje, plynoje vietoje. Aplink ratu pastatė sar- 
gybas ir leido įeiti moterims būreliais po trisdešimt arba po ketu- 
riasdešimt. Norėdamos pasinaudoti tuo trupučiu joms skirto laiko, 
jos puldinėjo nuo vieno prie kito negalėdamos apsispręsti, virpė- 
damos, paskui, pasilenkusios prie šių vargšų kūnų, daužė juos 
rankų plaštakomis kaip skalbėjos baltinius ir, staugdamos savo žu- 
vusiųjų vyrų vardus, draskė imtinius nagais; plaukų sagėmis badė 
jiems akis. Pagaliau atskubėjo vyrai; jie ėmė juos kankinti, pradė- 
dami nuo kojų, kurias nukapojo per kulkšnis, paskui nuo kaktos 
nulupo odos vainikus ir užsidėjo sau ant galvos. Nešvaraus maisto 
ėdėjai prasimanydavo siaubingų dalykų. Jie užteršdavo jų žaizdas, 
pildami į jas dulkes, actą, susmulkintas molines šukes; kiti stovėjo 
užpakaly; liejosi kraujas, O jie džiūgavo lyg vyno gamintojai prie 
garuojančių statinių. 

Mato sėdėjo ant žemės toje pačioje vietoje, kur atsisėdo, mūšiui 
pasibaigus, alkūnėmis pasirėmęs ant kelių, rankomis suspaudęs 
smilkinius, jis nieko nematė, nieko negirdėjo, nieko negalvojo. 

Minioms džiaugsmingai staugiant, jis pakėlė galvą. Prieš jį ant 
karties kabojo iki žemės nusviręs drobės skarmalas, pridengiąs su- 
jauktas pintines, kilimus, liūto kailį. Jis pažino savo palapinę; ir jo 
akys įsmigo į aslą, tartum išnykdama Hamilkaro duktė būtų pras- 
megusi žemėje. 

Vėjas plaikstė suplėšytą drobę; kartais jos ilgi nuskarę kraštai 
paliesdavo jo lūpas, ir jis pastebėjo raudoną žymę, kuri priminė 
rankos antspaudą. Tai buvo Nar Havaso ranka, jų santarvės ženk- 
las. Mato pakilo. Paėmė dar teberūkstantį nuodėgulį ir, paniekos 
kupinas, sviedė į savo palapinės likučius. Paskui, kad nieko nebe- 
liktų, koturnos galu į ugnį sužėrė išdraikytus daiktus. 

Tą akimirką nežinia iš kur staiga išniro Spendijus. 

Buvęs vergas ėjo sutvarstęs koją dviem iečių nuolaužom,; jis šiu- 
bavo apgailėtina veido išraiška, nuolat vaitodamas. 

— Mesk šalin visa tai, — tarė jam Mato. — Aš juk žinau, kad tu 
esi drąsuolis! 

Jis taip buvo prislėgtas dievų neteisybės, jog net nepajėgė pik- 
tintis žmonėmis. 

Spendijus davė ženklą sekti jį ir nuvedė į vienos pakylos olą, kur 
pasislėpę lindėjo Zarksas ir Autaritas. 

Jie pabėgo iš kovos lauko, lygiai kaip ir šis vergas, nors vienas 
buvo be galo žiaurus, o antras labai narsus. Bet kas galėjo tikėtis, 
sakė jie, Nar Havaso išdavimo, libijiečių stovyklos gaisro, zaimfo 
netekimo, staigaus Hamilkaro antpuolio, 0 ypač jo manevrų, ku- 
riais privertė juos grįžti į tarpukalnę, kur ant jų pasipylė kartagi- 
niečių smūgiai. Spendijus nenorėjo prisipažinti pabūgęs ir 
atkakliai tikino nulūžęs koją. 

Pagaliau trys karo vadai ir pats šališimas pradėjo tartis, kas to- 
liau daryti. 

Hamilkaras jiems užkirto kelią į Kartaginą; jie dabar pateko 
tarp jo armijos ir Nar Havaso provincijų; Tirijos miestai, be abejo- 
nės, prisidės prie nugalėtojų; juos prispaus prie jūros ir sunaikins. 
Štai kas būtinai turėjo įvykti. 

Nebuvo jokios galimybės išvengti karo. Taigi jie turėjo tęsti jį 
iki paskutinio atodūsio. Bet kaip įtikinti pralaimėjimų prislėgtus 
žmones dar tebekraujuojančiomis žaizdomis, kad būtinai reikia 
tęsti nepabaigiamą kovą. 

— Aš tuo pasirūpinsiu! — tarė Spendijus. 

Po dviejų valandų iš Hipo Zarito atvyko žmogus, kurs bėgdamas 
kopė kalno šlaitu. Iškeltose rankose jis judino plokšteles ir, kadan- 
gi labai garsiai rėkė, barbarai susispietė aplink jį. 

Plokšteles siuntė Sardinijos graikai kareiviai. Jie patarė savo 
draugams Afrikoje saugoti Giskoną ir kitus imtinius. Vienas Sa- 
moso pirklys, kažkoks Hiponaksas, vykstąs iš Kartaginos, jiems 
pranešęs, kad ruošiamas sąmokslas jiems padėti pabėgti, ir barba- 
rai įspėjami būti apdairesni; respublika esanti galinga. 

Spendijaus gudrybė nebuvo tokia sėkminga, kaip kad jis tikėjo- 
si. Šita nauja žinia apie pavojų ne tik nesužadino įniršio, bet dar la- 
biau juos įbaugino, ir, prisiminę Hamilkaro įspėjimą, kurį jis 
kadaise buvo jiems padaręs, jie laukė kažko netikėto ir siaubingo. 
Naktis praėjo baisiai neramiai, dauguma net metė savo ginklus, 
tuo norėdami sušvelninti sufetą, kai jis pasirodys. 

Kitą, jau trečiąją, budėjimo dieną atvyko antras, dar labiau už- 
dusęs ir dulkių apneštas pasiuntinys. Graikas jam iš rankų išplėšė 
papiruso rietimėlį, išmargintą finikiečių rašmenimis. Jame samdi- 
niai buvo maldaujami nenusiminti; stambios Tuniso drąsuolių 
jėgos ateinančios jiems į talką. 

Pradžioje Spendijus triskart iš eilės perskaitė laišką, ir palaiko- 
mas dviejų kapadokiečių, kurie jį užkėlę pasisodino sau ant pečių, 
jis liepė save nešti iš vienos vietos į kitą ir vis skaitė. Jis gražbyliavo 
ištisas septynias valandas. 

Priminė samdiniams Didžiosios tarybos pasižadėjimus, afrikie- 
čiams — valdytojų žiaurumus; visiems barbarams — Kartaginos 
apgaules. Sufeto švelnumas esąs tik jaukas barbarams sučiupti. Tie, 
kurie pasiduos, bus parduoti kaip vergai; nugalėtieji mirsią nukan- 
kinti. O jei bėgti, tai kuriuo keliu? Nė viena tautelė nepanorėsianti 
jų priglausti; tuo tarpu tęsdami karą, jie turės ir laisvę, ir progą at- 
keršyti, ir pinigų. O laukti ilgai nebeteksią, nes Tuniso vyrai, visa 
Libija, skuba jiems į pagalbą. Jis rodė išskleistą papirusą: 

— Žiūrėkite, skaitykite! Štai jų pažadai! Aš nemeluoju. 

Šunes zujo krauju aplipusiais juodais snukiais. Kaitri saulė ke- 
pino nuogas galvas. Iš negiliai palaidotų lavonų kilo bjauri smarvė, 
kai kurių net pilvai kyšojo iš žemės. Spendijus šaukė juos paliudyti 
tai, ką jis kalbėjo; paskui iškėlė kumščius Hamilkaro link. 

Mato jį stebėjo iš šalies, tad savo bailumui paslėpti Spendijus 
dėjosi esąs piktas, ir palengva iš tikrųjų jį pagavo įniršis. Pavesda- 
mas save dievų globai, jis siuntė kartaginiečiams prakeikimus. 
Kankinti įkaitus — vaikų žaidimas! Kuriam galui gailėtis jų ir vilk- 
ti paskui save tuos nenaudingus galvijus? 

— Ne, metas su jais baigti! Jų sumanymai žinomi! Vienas kuris 
iš jų gali mus pražudyti! Jokio pasigailėjimo! Geriausius pažinsime 
iš greitų kojų ir tvirto smūgio. 

Tada jie grįžo prie belaisvių. Daugelis jų dar kriokė, juos pri- 
baigė, įgrūsdami į gerklę ašmenis arba perverdami svaidomų iečių 
smaigaliais. 

Paskui jie prisiminė Giskoną. Jo niekur nebuvo matyti; juos pa- 
gavo nerimas. Visi tučtuojau panoro įsitikinti jį mirus ir būti jo nu- 
žudymo dalyviais. Pagaliau trys samnitai piemenys rado jį už 
penkiolikos žingsnių nuo tos vietos, kur anksčiau stovėjo Mato pa- 
lapinė. Jis pažino jį iš ilgos barzdos ir pašaukė kitus. 

Gulėdamas ant nugaros, rankas prispaudęs prie šlaunų ir sug- 
laudęs kelius, jis atrodė lyg pašarvotas numirėlis. Tačiau jo įdubę 
šonai dar kilnojosi, o išblyškusiame veide plačiai išplėstos akys 
žvelgė į juos atkakliu ir nepakančiu žvilgsniu. 

Valandėlę barbarai į jį žiūrėjo nepaprastai nustebę. Nuo to 
laiko, kai jis gyveno duobėje, jie jau buvo beveik jį pamiršę. Senų 
prisiminimų varžomi, stovėjo nuošaly ir nedrįso prieš jį pakelti 
rankos. 

Bet tie, kurie buvo užpakaly, murmėjo ir grūdosi, kol pagaliau 
kažkoks garamantas persiyrė per minią; jis mojavo pjautuvu; visi 
suprato jo sumanymą; jų veidai paraudo, ir susigėdę jie staugė: 

— Taip, taip! 

Lenkta geležim nešinas vyras prisiartino prie Giskono. Jis 
paėmė jį už galvos ir, atrėmęs į savo kelį, lyg pjūklu nupjovė ją stai- 
giais kirčiais, dvi plačios kraujo čiurkšlės išrausė smėlyje duobutes. 
Prišokęs Zarksas pačiupo galvą ir vikriau už leopardą nubėgo kar- 
taginiečių link. 

Kai jau buvo įkopęs du trečdalius kalno, atplėšęs nuo savo krū- 
tinės Giskono galvą ir laikydamas ją už barzdos, ranka vikriai pa- 
suko keliskart, ir paleistas kamuolys, nubrėžęs ilgą pusratį, dingo 
už punų įtvirtinimo. 

Tuoj virš užtvarų pakilo dvi sukryžiuotos vėliavos; tai buvo su- 
tartinis ženklas, kuriuo buvo reikalaujama atiduoti lavonus. 

Tada keturi šaukliai, parinkti pagal krūtinių platumą, išėjo il- 
gais trimitais nešini ir, kalbėdami į vario vamzdžius, pagarsino, kad 
nuo šiol tarp kartaginiečių ir barbarų nėra daugiau nei pasitikėji- 
mo, nei pasigailėjimo, nei bendrų dievų, kad jie iš anksto atsisako 
nuo visų pasitarimų ir kad visus pasiuntinius grąžinsią atgal nuka- 
potomis rankomis. 

Tuoj po to Spendijus buvo pasiųstas į Hipo Zaritą maisto parū- 
pinti; Tirijos miestas dar tą patį vakarą jiems jo atsiuntė. Jie go- 
džiai rijo. Paskui pasistiprinę paskubom surankiojo savo mantos 
likučius ir sulūžusius ginklus; moterys susitelkė vidury, ir, nesirū- 
pindami sužeistaisiais, kurie verkė paliekami, jie išvyko upės kran- 
tu sparčiais žingsniais kaip tolstančių vilkų ruja. 

Jie žygiavo į Hipo Zaritą, pasiryžę jį paimti, nes jiems reikėjo 
maisto. 

Hamilkaras, iš tolo juos stebėdamas, labai nusiminė, nors ir di- 
džiavosi, matydamas, kad jie bėga nuo jo. Reikėjo tučtuojau naujo- 
mis jėgomis pulti juos. Dar viena tokia diena, ir karas būtų baigtas! 
Jeigu reikalai nusitęs, jie grįš sustiprėję, Tirijos miestai prisidės 
prie jų; jo švelnumas nugalėtiesiems nieko nepadėjo. Jis pasiryžo 
būti negailestingas. 

Tą patį vakarą pasiuntė Didžiajai tarybai dromaderą su kroviniu 
apyrankių, kurias surinko iš užmuštųjų, ir baisiausiai grasindamas 
reikalavo atsiųsti naują armiją. 

Visi jau seniai manė jį žuvus, tad žinia apie jo pergalę sukėlė 
tokį nusistebėjimą, kurs buvo beveik lygus siaubui. Neaiškus pra- 
nešimas apie zaimfo susigrąžinimą dar labiau padidino šį stebuklą. 
Taigi ir dievai, ir Kartaginos galybė atrodė dabar jau jo rankose. 

Nė vienas jo priešų dabar nedrįso skųstis arba jį kaltinti. Dėl 
vienų užsidegimo, o kitų bailumo dar prieš skirtą laiką penkių 
tūkstančių armija buvo paruošta. 

Ji greit pasiekė Utiką sufeto užnugariui sustiprinti, O trys tūks- 
tančiai geriausiųjų karių sėdo į laivus, kuriais turėjo išsikelti Hipo 
Zarite, iš kur ketino išstumti barbarus. 

Vadovauti sutiko Hanonas, bet sausžemio armiją jis patikėjo 
savo padėjėjui Magdasanui, kad pats galėtų vykdyti dalinių iškėli- 

mą, nes jis nebepakentė neštuvų trankymo. Liga išėdė jam lūpas ir 
šnerves ir jo veide išgraužė gilią skylę, už dešimt žingsnių galėjai 
matyti jo gerklę, ir jis žinojo esąs toks šlykštus, jog tartum moteris 
dangstė savo veidą šydu. 

Hipo Zaritas neklausė nei jo, nei barbarų reikalavimų, bet kas 
rytas gyventojai pintinėmis nuleisdavo jiems maisto ir, šaukdami iš 
bokštų aikštelių, atsiprašinėjo dėl respublikos reikalavimų ir prašė 
barbarus pasitraukti. Ženklais jie to paties reikalavo iš kartaginie- 
čių, kurie buvo sustoję jūroje. 

Hanonas pasitenkino uždaręs uostą, nesiryždamas jo pulti. Ta- 
čiau jis prikalbėjo Hipo Zarito teisėjus įsileisti tris šimtus jo dali- 
nių. Paskui nuvyko į Vynuogių iškyšulį ir padarė didelį vingį, 
norėdamas apsupti barbarus; tai buvo nereikalingas ir net pavojin- 
gas žygis. Pavydas neleido jam padėti sufetui; jis sulaikydavo jo sla- 
pukus, trukdė jam vykdyti sumanymus, kenkė užsibrėžtiems 
žygiams. Hamilkaras parašė Didžiajai tarybai, kad jį išvaduotų nuo 
jo, ir seniūnų niekšingumo ir savo kolegos pamišimo įsiutintas Ha- 
nonas grįžo į Kartaginą. Taigi po tiek vilčių Kartagina atsidūrė dar 
apverktesnėje būklėje, bet visi stengėsi apie tai negalvoti, net visiš- 
kai nekalbėti. 

Tačiau atrodė, kad dar nepakako nelaimių, štai sužinota, kad 
Sardinijos samdiniai, nukryžiavę savo vadą, užėmė tvirtoves ir visur 
išskerdė chanaaniečių padermės žmones. Romėnai grasino respub- 
likai vėl tučtuojau pradėti karą, jei ji neduosianti dvylika šimtų ta- 
lentų ir visos Sardinijos. Jie sudarė sąjungą su barbarais ir jiems 
pasiuntė plokščius laivus, pilnus maišų ir mėsos. Kartaginiečiai vi- 
jęsi juos, paėmę į nelaisvę penkis šimtus žmonių, bet po trijų dienų 
iš Bizacenos išvykęs ir Kartaginai maistą vežęs laivynas audros 
metu nuskendo. Matyt, dievai susitarė prieš ją. 

Tada Zipo Zarito piliečiai dėl tariamo pavojaus leido pakilti ant 
miesto sienų trims šimtams Hanono kareivių, paskui, puolę juos iš 
užpakalio, pagriebė už kojų ir numetė nuo įtvirtinimų. Keli išlikę 
gyvi buvo persekiojami, metėsi į jūrą ir nuskendo. 

Ir Utika kentė nuo kareivių, nes Magdasanas pasielgė lygiai 
taip, kaip Hanonas, ir jo įsakomas apsupo miestą, nė klausyti ne- 
norėdamas Hamilkaro prašymų. Šitiems kareiviams davė atsigerti 
vyno, sumaišyto su mandragora, paskui, jiems įmigus, išskerdė 

juos. Kaip tik tuo metu atvyko barbarai; Magdasanas paspruko, 
vartai atsidarė, ir nuo to laiko abu Tirijos miestai savo naujiems bi- 
čiuliams pasirodė pastoviai ištikimi, o buvusiems sąjungininkams 
jautė neįsivaizduojamą neapykantą. 

Šitas atsimetimas nuo punų buvo ir paskatinimas, ir pavyzdys 
kitiems. Atgijo išsivadavimo viltys. Dar neapsisprendusios tautelės 
daugiau nedvejojo. Visi sujudo. Sufetas sužinojo apie tai, 0 papal- 
bos nebuvo iš kur laukti! Dabar jo pražūtis buvo neišvengiama. 

Jis tuoj atleido Nar Havasą, kurs turėjo ginti savo valstybės sie- 
nas. O pats nusprendė grįžti į Kartaginą kareivių rinkti ir vėl pra- 
dėti karą. 

Hipo Zarite įsikūrę barbarai matė, kaip jo armija leidosi nuo 
kalno. 

Bet kurgi kartaginiečiai žygiuoja? Turbūt badas juos veja; ir, pa- 
mišę nuo iškentėtų vargų, nors ir nusilpę, jie pasiryžo stoti į kovą. 
Bet anie pasuko į dešinę: jie bėga! Juos galima pasivyti, sutriuškin- 
ti visus iki vieno. Barbarai pasileido jų persekioti. 

Upė užkirto kartaginiečiams kelią. Sį kartą ji buvo plačiai patvi- 
nusi, ir rytų vėjas dar nepūtė. Vieni jų plaukte perplaukė, kiti per- 
siyrė savo skydų padedami. Paskui tęsė toliau savo žygį. Atėjo 
naktis. Ir niekas daugiau jų nebematė. 

Barbarai nesustojo; jie nuėjo toliau, ieškodami siauresnės vie- 
tos. Į pagalbą atskubėjo Tuniso vyrai; jie patraukė drauge ir utikie- 
čius. Ties kiekvienu krūmokšniu jų skaičius augo; ir kartaginiečiai, 
prigludę prie žemės, girdėjo tamsoje jų žingsnių dundesį. Jiems su- 
laikyti Barka įsakė kartkartėmis leisti į užpakalį strėlių krušą, nuo 
jų krito nemaža barbarų. Auštant buvo pasiektas Arianos kalnynas 
toje vietoje, kur kelias darė staigų posūkį. 

Barbarų priešaky ėjęs Mato horizonte, vienos kalvos viršūnėje, 
tarėsi įžiūrėjęs kažką žaliuojant. Paskui vietovė pasidarė nuožulni, 
ir pasirodė obeliskai, bokštai, namai! Tai buvo Kartagina. Jis atsi- 
rėmė į medį, kad neišvirstų, taip smarkiai plakė jo širdis. 

Jis mąstė apie visa tai, kas įvyko jo gyvenime nuo to laiko, kai 
paskutinį kartą jis praėjo pro čia! Tai buvo nepaprastai nuostabu, 
kažkas svaiginančio. Paskui jį apėmė džiaugsmas, pagalvojus, kad 
jis ir vėl išvys Salambo. Jis prisiminė, kad turi dėl ko jos neapkęsti, 
bet tuojau nustelbė šį jausmą. Virpėdamas ir įtempęs žvilgsnį, šalia 

Ešmuno šventyklos virš palmių jis žiūrėjo į aukštą rūmų terasą, jo 
veide sušvito susižavėjimo šypsena, tartum jį būtų užliejusi kažko- 
kia milžiniška šviesa; jis išskėtė rankas, su vėjeliu siuntė pabučiavi- 
mus ir šnabždėjo: „Ateik! Ateik!" Atodūsis pripildė jo krūtinę, ir 
dvi ašaros, pailgos kaip perlai, nuriedėjo į barzdą. 

— Ko gi tu gaišti? — sušuko Spendijus. — Skubėk! Žygiuok 
pirmyn! Sufetas išslys mums iš rankų! Bet tavo keliai linksta, ir tu 
žiūri į mane lyg girtas. 

Jis trypė kojomis, nekantraudamas ragino Mato ir, mirkčioda- 
mas akimis, lyg artėdamas prie seniai užsibrėžto tikslo, sušuko: 

— Ach, mes jau atvykome! Štai, mes čia! Jie mano rankose. 

Jis atrodė toks tvirtai įsitikinęs ir triumfuojantis, jog Mato, užk- 
luptas toks sustingęs, pasijuto jo išjudintas. Šitie žodžiai paguodė jį 
didžiausio nusiminimo valandą, jo neviltį pavertė keršto troškimu 
ir parodė, kur išlieti pyktį. Jis šoko ant vieno gurguolėje esančio 
kuprio, nutraukė jo apynasrį; rankoje sukdamas ilgą virvę, kapojo 
atsilikėlius ir šuoliavo armijos užpakaly čia į dešinę, čia į kairę, 
kaip kaimenę genąs šuo. 

Išgirdusios jo griausmingą balsą, barbarų eilės susiglaudė; net 
raišieji pagreitino žingsnį. Sąsmaukos vidury tarpas tarp armijų su- 
mažėjo. Priešakiniai barbarai žengė kartaginiečių sukeltose dulkė- 
se. Dvi armijos vis labiau artėjo, buvo nesusisiekiančios. Bet 
atsivėrė Malkos, Togostos ir milžiniški Kamono vartai. Punų kvad- 
ratas suskilo, trys voros ėmė nykti vartuose; jos slinko kaip sūkurys 
po skliautais. Netrukus per daug susigrūdusi masė sustojo; ietys 
tauškėjo ore, ir barbarų strėlės skambėjo, atsimušdamos į mūrus. 

Ant Kamono slenksčio pasirodė Hamilkaras. Jis kreipėsi į savo 
vyrus, šaukdamas jiems pasitraukti. Paskui nusėdo nuo žirgo; ir kala- 
viju, kurį laikė rankoje, smeigęs jam į nugarą, paleido jį barbarų link. 

Tai buvo oringo eržilas, kurį penėjo miltų kukuliais ir kuris at- 
siklaupdavo, kad šeimininkas galėtų užsėsti. Kodėl gi jis dabar jį 
pavarė? Argi tai būtų auka? 

Stambus arklys šuoliu lėkė tarp iečių, pargriaudamas žmones, ir 
kojomis susipynęs tarp savo paleistų žarnų suklupo; paskui vėl pa- 
kilo, įnirtingai šokinėdamas; ir tuo metu, kai jie traukėsi, mėgino jį 
sulaikyti arba nustebę spoksojo, kartaginiečiai susitelkė ir įėjo į 
miestą; po to milžiniški vartai triukšmingai užsidarė. 

Jų nepavyko išversti. Barbarai atsimušė į juos; ir kelias minutes 
visa armija siūbavo kažkokiu bangavimu, kuris tolydžio silpnėjo ir 
pagaliau nurimo. 

Kartaginiečiai išrikiavo kareivius ant vandentiekio; jie pradėjo 
mėtyti akmenis, sviedinius, rąstus. Spendijus visus įtikino, kad ne- 
verta spyriotis. Jie įsikūrė truputį toliau, tvirtai pasiryžę apgulti 
Kartaginą. 

Tuo tarpu gandas apie šį karą toli nuskambėjo už punų imperi- 
jos sienų; ir nuo Herkuleso stulpų net už Kirenijos, ganydami ban- 
das, piemenys svajojo apie jį, o vilkstinės, žvaigždėms šviečiant, 
naktimis kalbėjo apie tai. Didžioji Kartagina, jūrų valdovė, skaisti 
kaip saulė ir baisi kaip Dievas, ir nejaugi atsirado Žmonės, kurie 
drįstų ją pulti! Daugelį kartų jau sklido gandai, kad ji kritusi; ir visi 
tuo tikėdavo, nes visi jai to linkėjo: pavergtos tautelės, duoklėmis 
apkrauti miestai, prisijungusios provincijos, nepriklausomos 
ordos, visi, kurie neapkentė jos dėl priespaudos, arba pavydėjo jai 
galybės, arba geidė jos turtų. Narsiausieji tuoj prisidėjo prie samdi- 
nių. Pralaimėjimas prie Makaro sulaikė visus kitus. Paskui ir vėl jie 
atgavo pasitikėjimą, pamažu grįžo, glaudėsi, ir dabar rytinių apy- 
gardų gyventojai susibūrė Klipejos kopose, anapus įlankos. Kai tik 
jie pamatė barbarus, tuoj išėjo iš savo priedangos. 

Tai nebuvo Kartaginos apylinkių libijiečiai, kurie jau seniai su- 
darė trečiąją armiją, bet Barkos plokštikalnio klajoklių tautelės bei 
Fikuso rago ir Dernės kyšulio, o taip pat Facanos ir Marmarikos 
plėšikai. Jie perėjo dykumą, atsigerdami iš sūriųjų šulinių, išgrįstų 
kupranugarių kaulais. Zuaekai, apsikaišę stručio plunksnomis, at- 
vyko ketvertu kinkytais vežimais, garamantai, dengią veidus juo- 
dais šydais, jojo užpakaly ant savo išmargintų kumelių; kiti ant 
asilų, onagrų, zebrų, būbalių; o kai kurie gabenosi savo šeimas ir 
stabus, net į valtis panašius savo pirkelių stogus. Čia buvo ir amo- 
nijiečių nuo šiltų versmių vandens susiraukšlėjusia oda; atarantie- 
čių, keikiančių saulę, trogloditų, kurie juokdamies laidoja savo 
mirusius po medžių šakomis, ir šlykščių auzejiečių, valgančių skė- 
rius; achirmachidų, ryjančių utėles, ir kinobriu išsitepusių gizantų, 
kurie maitinasi beždžionių mėsa. 

Visi išsirikiavo jūros pakrantėje ilga, tiesia linija. Paskui, tartum 
vėjo sukeltas smėlio sūkurys, jie pajudėjo pirmyn. Sąsmaukos vidu- 

ry minia stabtelėjo, nes prieš juos prie miesto mūrų stovėjo samdi- 
niai ir neketino judintis. 

Paskui Arianos pusėje pasirodė vakariečiai: numidų tautelės. 
Tiesą sakant, Nar Havasas valdė tik masilijiečius, be to, senas pap- 
rotys jiems leido pasitraukti nuo savo valdovo, jeigu jis patiria pra- 
laimėjimą. Jie susitelkė prie Zainos krantų, ir vos tik Hamilkaras 
pajudėjo, jie tuoj ją perėjo. Pirmiausia atskubėjo Meletuto Baalo 
ir Garaposo medžiotojai, apsivilkę liūtų kailiais, iečių kotais ragin- 
dami liesus, ilgais karčiais arkliukus; paskui žengė gyvačių odos 
šarvais apsidengę getulai; už jų aukštomis vaško ir dervos karūno- 
mis pasipuošę faruziečiai; ir kaunai, makarai, tilabarai, kiekvienas 
su dviem svaidomom ietim ir apskritu upių arklio odos skydu. Jie 
sustojo prie katakombų, pirmose lagūnų valkose. 

Bet kai libijiečiai persikėlė kitur, jų anksčiau užimtoje vietoje 
lyg juodas debesis žemės paviršiuje pasirodė daugybė negrų. Jie at- 
vyko iš Baltojo ir Juodojo Harušo, iš Augylų dykumos ir net iš di- 
džiulio Agazimbos krašto, iki kurio reikėjo keliauti keturis 
mėnesius į pietus nuo Garamanto ir net dar toliau! Nors jie buvo 
išsigražinę raudonojo medžio puošmenimis, bet jų purvina juoda 
oda priminė ilgai dulkėse raičiotas morų uogas. Jie buvo medžio 
žievės skaidulų kelnaitėmis, džiovintų žolių tunikomis, ant galvos 
dėvėjo laukinių Žvėrių snukius ir, staugdami kaip vilkai, kratė žie- 
dais apnarstytus virbus ir lyg vėliavėlėmis mojavo prie lazdos galo 
pririštomis karvių uodegomis. 

Už numidų, mauruzijiečių ir getulų veržėsi geltonodžiai, gyveną 
anapus Tagiro, kedrų miškuose. Kačių kailio saidokai daužėsi 
jiems ant pečių, ir jie vedėsi už saitų milžiniškus asilų ūgio šunis, 
kurie nemokėjo loti. 

Pagaliau, lyg Afrika dar nebūtų pakankamai ištuštėjusi ir dides- 
niam pykčiui sutelkti būtų reikėję pasinaudoti primityviausiomis 
padermėmis, už visų kitų galėjai matyti gyvulių profiliais ir kvailai 
besišaipančius Žmones, nelaimingas bjaurių ligų suėstas būtybes, 
išsigimėlius neūžaugas, dvilyčius metisus, albinosus, mirksinčius 
raudonomis akimis prieš saulę; jie visi vapėjo nesuprantamus gar- 
sus ir kišo į burną pirštą, rodydami norį valgyti. 

Ginklų įvairumas buvo ne mažesnis už drabužių ir tautų mišinį. 
Čia netrūko nė vieno mirtį suteikiančio išradimo, pradedant medi- 

niu durklu, akmeniniu kirviu ir dramblio kaulo trišakiu ir baigiant 
ilgais, plonais, dantytais kaip pjūklai bei iš lanksčios varinės skar- 
dos padarytais kardais. Jie švaistėsi peiliais, išsišakojusiais kaip an- 
tilopės ragai, pjautuvais, pririštais prie virvės galo, geležiniais 
tridančiais, vėzdais, ylomis. Etiopai iš Bambotuso slėpė savo plau- 
kuose trumpas užnuodytas strėles. Daugelis atsinešė maišus akme- 
nų. Kiti, tuščiomis rankomis, kaleno dantimis. 

Ši minia nuolat vilnijo. Kupranugariai lyg laivai ištepti degutu 
pargriaudavo moteris, nešančias ant strėnų savo vaikus. Maisto ga- 
miniai byrėjo iš pintinių; po kojomis traškėjo druskos gabalai, kau- 
čiuko gniužulai, apipuvę finikai, gurų riešutai; — kartais prie 
parazitais aplipusių krūtų ant plonos virvutės kabojo deimantas, 
godžiai ieškomas satrapo, beveik pasakiškas akmuo, kurio būtų pa- 
kakę nupirkti ištisą karalystę. Daugelis jų nė nežinojo, ko iš tikrųjų 
nori. Juos stūmė į priekį kažkoks susižavėjimas, smalsumas; kla- 
jokliai, niekad nematę miesto, išsigando jo sienų šešėlių. 

Visą sąsmauką dabar užplūdo žmonės; ir šis ilgas paviršius, ku- 
riame palapinės atrodė lyg lūšnelės potvynio metu, traukėsi iki ten, 
kur buvo pirmosios kitų barbarų linijos, tiesiog pasruvusios geleži- 
mi ir taisyklingai išsidėsčiusios abiejose vandentiekio pusėse. 

Kartaginiečiai dar nespėjo atsipeikėti iš baimės, kurią sukėlė jų 
atvykimas, kai išvydo tiesiog į juos slenkančias kažkokias pabaisas, 
kažkokius pastatus — su stiebais, svirtimis, virvėmis, alkūnėmis, 
antstatais ir šarvais — tai buvo apgulimo pabūklai, kuriuos siuntė 
Tirijos miestai: šešiasdešimt karobalistų, trisdešimt skorpionų, 
penkiasdešimt tolenonų, dvylika taranų ir tris milžiniškas katapul- 
tas, kurios svaidė penkiolikos talentų svorio uolos gabalus. Minios 
žmonių stūmė juos, įsikibę į jų stovus; kas Žingsnis mašinas sudre- 
bindavo stumtelėjimas; taip jos atsidūrė prie pat sienų. 

Bet reikėjo sugaišti keletą dienų, kol buvo pasiruošta apgulimui. 
Samdiniai, pasimokę iš savo pralaimėjimų, nenorėjo griebtis bep- 
rasmiškų veiksmų, ir vieni, ir antri neskubėjo, puikiai suprasdami, 
kad greit prasidės baisios kautynės ir kad tatai baigsis arba pergale, 
arba visišku sutriuškinimu. 

Kartagina galėjo ilgai priešintis; jos platūs mūrai iškiliais ir įdu- 
busiais kampais įgalino patogiai atremti antpuolius. 

Tačiau katakombų pusėje dalis sienų įgriuvo, ir tamsiomis nak- 

timis pro mūrų plyšius buvo matyti Malkos lūšnų žiburiai. Vieto- 
mis jie mirkčiojo virš sustiprinimų. Tai čia su savo naujais vyrais 
gyveno Mato išvytos samdinių žmonos. Pamačiusios barbarus, jos 
nebeištvėrė. Iš tolo mojavo skarelėmis, paskui sutemus ateidavo 
pro mūro plyšį pasikalbėti su kareiviais, ir vieną rytą Didžioji tary- 
ba sužinojo, kad jos visos pabėgo. Vienos prasmuko tarp akmenų, 
kitos, drąsesnės, nusileido virvėmis. 

Pagaliau Spendijus ryžosi įvykdyti savo planą. 

Iki šiol atokiai sulaikydamas jį nuo Kartaginos karas trukdė tai 
atlikti; o sugrįžus prie Kartaginos, jam atrodė, kad gyventojai įspė- 
jo jo sumanymą. Tačiau netrukus jie sumažino vandentiekio sargy- 
bas, stigo Žmonių miesto sienoms ginti. 

Buvęs vergas keletą dienų lavinosi strėlėmis šaudydamas į fla- 
mingus ežere. Paskui kartą vakare, mėnuliui šviečiant, jis paprašė 
Mato vidurnaktį uždegti didžiulį šiaudų kūgį; tuo pat metu visi ka- 
riai turėję garsiai šaukti; ir, pasiėmęs drauge Zarksą, jis nuėjo įlan- 
kos krantu, Tuniso kryptimi. 

Prie paskutiniųjų arkų jie pasuko tiesiai prie vandentiekio; vieta 
buvo atvira: jiedu šliaužte šliaužė iki ramsčių pamatų. 

Sargybiniai ramiausiai vaikštinėjo aikštelėse. 

Pasirodė ilgi liepsnos liežuviai, sugaudė trimitai, ir budintieji 
kareiviai, manydami, kad prasidėjo antpuolis, nuskubėjo į Kartagi- 
nos pusę. 

Vienas vyras pasiliko. Jis juodavo dangaus fone. Mėnulis kilo už 
jo nugaros, ir milžiniškas šešėlis lygumoje atrodė lyg Žžingsniuojąs 
obeliskas. 

Jie palaukė, kol jis atsidūrė ties jais. Zarksas griebė savo svai- 
dyklę; atsargumo ar žiaurumo paskatintas Spendijus jį sulaikė. 

— Ne, kulkos zvimbimas sukels triukšmą! Leisk man! 

Jis iš visų jėgų įtempė savo lanką, apatinį galą atrėmęs į didįjį 
kairiosios kojos pirštą nusitaikė, ir strėlė nuskrido. 

Vyras sukniubo. Jis išnyko. 

— Jeigu jis būtų sužeistas, mes jį girdėtume, — tarė Spendijus. 

Ir virvės bei kablio padedamas, jis greit kilo nuo vieno aukšto į 
kitą, kaip ir pirmąjį kartą. Paskui, atsidūręs viršuj prie lavono, jis 
nuleido virvę. Balearas pririšo prie jos dalbą ir paltuką, o pats 
grįžo atgal. 

Trimitai nebegaudė. Visur buvo tylu. Spendijus buvo pakėlęs 
vieną plytą, nusileidęs į vandenį ir vėl užvožęs ją ties savim. 

Matuodamas nuotolį pagal žingsnių skaičių, jis atvyko į tą vietą, 
kur anksčiau buvo pastebėjęs įžambų skilimą; ir ištisas tris valan- 
das, iki pat ryto, jis dirbo be atvangos, įnirtęs, vos alsuodamas pro 
viršutinių plytų tarpelius, siaubo pagautas ir dvidešimt kartų jau 
taręsis esąs miręs. Pagaliau pasigirdo traškėjimas; didžiulis akmuo, 
atšokdamas nuo žemutinių arkų, riedėjo į apačią, — ir staiga van- 
dens krioklys, ištisa upė, krito iš dangaus į lygumą. Pusiau perkirs- 
tas vandentiekis liejo savo vandenį. Tai buvo Kartaginos mirtis, 0 
barbarų pergalė. 

Per vieną akimirksnį pabudę kartaginiečiai pasirodė ant miesto 
sienų, ant stogų, ant maldyklų. Barbarai grūdosi, šūkavo. Jie šoko 
paklaikę prie didžiulio vandens krioklio ir iš džiaugsmo kvailioda- 
mi panėrė jame savo galvas. 

Vandentiekio viršuje visi pastebėjo ruda, perplėšta tunika apsi- 
gaubusį vyrą. Jis buvo pasilenkęs prie pat krašto, įsirėmęs ranko- 
mis į šonus ir žvelgė žemyn po kojomis, lyg pats stebėdamasis savo 
darbu. 

Paskui jis išsitiesė. Apžvelgė horizontą didinga išraiška, lyg sa- 
kytų: „Visa tai dabar yra mano!" Pasigirdo plojimai; kartaginiečiai, 
pagaliau supratę savo pražūtį, staugė nevilties apimti. Tada jis pra- 
dėjo bėgioti iš vienos aikštelės galo į kitą, ir lyg Olimpo žaidimus 
laimėjusio kovos vežimo vadas, puikybės apakintas Spendijus iškė- 
lė rankas. 


XIII 
Molochas 


Barbarams nereikėjo kasti apkasų iš Afrikos pusės: ji priklausė 
jiems. Bet, kad būtų lengviau prieiti prie sienų, jie išardė įtvirtini- 
mus išilgai griovio. Paskui Mato padalino armiją didžiuliais pus- 
lankiais, kad Kartagina būtų visiškai apjuosta. Pirmose eilėse 
stovėjo samdiniai hoplitai, už jų — svaidytojai ir raiteliai; užpaka- 
lyje — kroviniai, gurguolės, arkliai; o anapus šios spūsties, už trijų 
šimtų žingsnių nuo bokštų, riogsojo karo pabūklai. 

Nors jie buvo be galo įvairiai vadinami (amžiams slenkant, jų 
vardai bent keliolika kartų keitėsi), bet galėtų būti paprastai skirs- 
tomi į dvi rūšis: vieni, veikią kaip mėtyklės, o kiti — kaip lankai. 

Pirmieji, katapulkos, buvo padaryti iš keturkampio stovo su 
dviem stačiom atramom ir skersine sija. Priešakinėje daly — vele- 
nas su lynais, laikančiais didelę svirtį su samčiu sviediniams padėti; 
apačioje svirtis, suveržta virvių raiščiais; kai atleisdavo lynus, svirtis 
pakildavo, trinktelėdavo į siją, o atatranka, ją sulaikydama, padi- 
dindavo metamąją jėgą. 

Antrųjų sandara daug sudėtingesnė: ant nedidelio stulpo per vi- 
durį pritvirtintas skersinis, į kurį stačiu kampu rėmėsi tam tikras 
lovys, skersinio galuose kilo du antstatai, kuriuose buvo susuktos 
ašutinės ritės; prie jų pritvirtinti du maži sienojai laikė galus virvės, 
kurią įtempdavo iki lovio galo prie bronzinės lentos. Spyruoklei at- 
sileidus, ši metalinė plokštė atšokdavo ir, slysdama išdrožomis, 
svaidė strėles. | 

Katapultas dar vadino onagrais, kaip laukinius asilus, kurie 
žeria kojomis akmenis, o balistas — skorpionais, nes plokštėje 
kėksojo kablys, kuris, sudavus kumščiu, atsikabindavo ir atleisdavo 
spyruoklę. 

Šiems pabūklams pastatyti reikėjo tikslių apskaičiavimų; jiems 
parinkdavo kiečiausią medį, dantračiams vartodavo gryną bronzą, 
juos įtempdavo įvairiomis svirtimis, dalbomis, velenais arba suktu- 
vais. Stiprūs stipinai keitė jų šaudymo kryptį; jie judėjo į priekį ant 
ristuvų, o didžiausius jų atgabendavo dalimis ir sustatydavo priešu- 
i matant. 

Spendijus trijuose svarbiausiuose kampuose pastatė tris didžiu- 
les katapultas, prieš kiekvienus vartus pastūmė taraną, prieš kiek- 
vieną bokštą — balistą, o užpakalyje iš vienos vietos į kitą judėjo 
karo balistos. Bet reikėjo tuos pabūklus apsaugoti nuo apgultųjų 
ugnies ir pirmiausia užpilti perkasą, kuris skyrė juos nuo miesto 
mūrų. 

Pristūmė iš žalių nendrių nupintas galerijas ir ąžuolinius pus- 
lankius, panašius į milžiniškus skydus, riedančius ant trijų ratų, 
žalių odų šėtros, apkaišytos jūrų žolėmis, dengė darbininkus; kata- 
pultos ir balistos buvo apsaugotos acte mirkytų virvių užuolaido- 
mis, kad nedegtų. Moterys ir vaikai pakrantėje rinko akmenis, savo 
rankomis žėrė į krūvą žemes ir nešė kareiviams. 

Kartaginiečiai irgi ruošėsi. 

Hamilkaras tuoj juos nuramino, pareikšdamas, kad cisternose 
dar esą vandens šimtui dvidešimt trims dienoms. Šis pranešimas 
apie tai, kad jis pats, O ypač kad zaimfas buvo drauge su jais, atgai- 
vino jų viltis. Kartagina pakilo iš savo susmukimo,; tuos, kurie ne- 
buvo chanaaniečių kilmės, pagavo kitų įkarštis. 

Apginklavo vergus, ištuštino ginklų sandėlius; kiekvienam pilie- 
čiui buvo paskirta vieta ir pareigos. Tūkstantis du šimtai perbėgė- 
lių išliko gyvi; sufetas juos visus pakėlė viršininkais, dailidės, 
ginklų dirbėjai, kalviai ir auksakaliai buvo paskirti mašinų tvarkyti. 
Nepaisydami taikos sąlygų su Roma, kartaginiečiai keletą jų išsau- 
gojo. Jas pataisė. Jie puikiai išmanė šį darbą. 

Šiaurinę ir rytinę miesto pusę saugojo jūra ir įlanka; jos buvo 
neprieinamos. Ant mūrų prieš barbarus jie sukrovė medžių stuob- 
rius, malūnų girnas, sklidinus indus sieros; pilnus katilus aliejaus ir 
pastatė krosnis. Bokštų aikštelėse sudėjo krūvas akmenų, 0 betar- 
piškai su pylimu susisiekiančius pastatus užpylė smėliu, kad jis 
būtų dar stipresnis ir platesnis. 

Barbarai niršo, matydami šiuos pasiruošimus. Jie norėjo tučtuo- 

jau pradėti mūšį. Sviediniai, kuriais užtaisė katapultas, buvo tokio 
nepaprasto svorio, jog svirtys lūžo; puolimą teko atidėti. 

Pagaliau Šabaro mėnesio tryliktąją dieną, saulei tekant, pasigir- 
do stiprus smūgis į Kamono vartus. 

Septyniasdešimt penki kareiviai lynais vilko milžinišką sienojų, 
gulsčią kabantį ant grandinių, nutįsusių nuo kartuves primenančių 
stovų, O jo gale buvo varinė avino galva, aprišta jaučių odomis, ke- 
liose vietose. suveržta geležiniais lankais; ji buvo triskart storesnė 
už žmogų, šimto dvidešimt uolekčių ilgio ir daugybės nuogų rankų 
stumiama ir traukiama judėjo čia į priekį, čia vėl atgal, ritmingai 
švytuodama. 

Kiti tarnai prieš kitus vartus pradėjo judėti. Išgaubtuose skridi- 
nių tekiniuose buvo matyti žmonės, kurie lipo nuo vienos pakopos 
ant kitos. Sugirgždėjo rąstai, antstatai, nusileido virvinės užuolai- 
dos, ir vienu metu suzvimbė akmenų ir strėlių debesys; svaidytojai 
bėgte pasklido į visas puses. Kai kurie prisiartino prie pylimo, po 
savo skydais slėpdami degančios dervos puodus; paskui, apsukę 
rankomis, jie paleido juos. Ši sviedinių, strėlių ir ugnies kruša 
praskrido pro pirmąsias gretas ir lanku nukrito už mūrų. Bet virš 
sienų pasirodė ilgos gervės, kuriomis paprastai sugriebdavo laivus; 
iš jų išlindo didžiulės žnyplės su dviem iš vidaus dantytais puslan- 
kiais galuose. Jos sukando taranus. Kareiviai, įsikibę į sienojų, 
tempė jį atgal. Kartaginiečiai traukė jį aukštyn; ir susirėmimas 
truko iki vakaro. 

Kai rytojaus dieną samdiniai vėl ėmėsi darbo, mūrų viršus buvo 
nuklotas medvilnės ryšuliais, marškomis, pagalvėlėmis, bokšto 
spragos buvo užkamšytos plaušiniais; ir ant pylimų tarp gervių 
buvo galima pastebėti virtines šakių ir lentų, pritvirtintų prie ilgų 
žalgų. Tuoj prasidėjo įnirtingas gynimasis. 

Medžių liemenys ant lynų pakaitomis krito ir kilo, daužydami 
taranus; balistų svaidomi geležiniai kabliai nuplėšdavo šėtrų sto- 
gus, O iš bokštų aikštelių liete liejosi titnagas ir akmens. 

Pagaliau taranai sudaužė Kamono ir Tagastos vartus. Bet karta- 
giniečiai iš vidaus juos užvertė tokia daugybe įvairios statybinės 
medžiagos, jog vartų sąvaros neatsidarė. Jos pasiliko stačios. 

Tada pastūmė prie sienos grąžtus, kuriais, taikydami į akmenų 
tarpus, stengėsi juos praskėsti. Dabar pabūklai buvo geriau valdo- 

mi, juos aptarnaujančios pamainos nuolat keitėsi; nuo ryto iki va- 
karo jie veikė nesustodami, tiksliai lyg audėjo staklės. 

Spendijus nepavargdamas jiems vadovavo. Jis pats rišo balistų 
timpas. Kad jos būtų lygiai įtemptos, buvo veržiamos jų virvės, pa- 
kaitomis daužant čia dešinįjį, čia kairįjį lyną, kol abu skambėdavo 
vienodai. Spendijus palypėdavo ant jų stovų. Koja švelniai daužy- 
davo ir atidžiai klausydavos lyg muzikantas, derinąs lyrą. Paskui, 
kai katapultos svirtis pakildavo, kai nuo spyruoklės smūgio suvir- 
pėdavo balistos stulpas, kai spinduliais ištrykšdavo akmens ir srove 
pasipildavo strėlės, jis pasilenkdavo visu kūnu ir pamėtėdavo į priekį 
rankas, tarsi norėdamas jas pagynėti. 

Kareiviai, gėrėdamies Spendijaus vikrumu, vykdė jo įsakymus. 
Linksmai atlikdami savo darbą, jie juokavo, išgalvodami savo pa- 
būklams įvairius vardus. Taip, pvz., žnyples taranams sugriebti va- 
dino vilkais, dengtas galerijas — vynuogių pinučiais, dėjosi esą 
avinėliais, ketino eiti vynuogių raškyti, užtaisydami savo pabūklus, 
jie sakydavo onagrams: „Na, spirk gerai!“, o skorpionams: „Per- 
verk juos iki pat širdžių!" Šie pokštai, kasdien vis tie patys, palaikė 
jų drąsą. 

Tačiau pabūklai nė kiek negriovė pylimo. Jis buvo pastatytas iš 
dvigubų sienų, tarp kurių buvo pripilta žemių; jie nuardė tik viršu- 
tines dalis. Bet apgultieji kiekvieną kartą jas vėl išlygindavo. Mato 
įsakė pastatyti medinius bokštus, tokius pat aukštus kaip akmeni- 
niai. Į perkasą vertė velėnas, sienojus, akmenis ir vežimus su visais 
ratais, kad greičiau jį užpildytų; ir dar jis nebuvo pilnas, kai barba- 
rai vienu kartu subangavo lygumoje ir užplūdo mūrų apačią lyg 
patvinusi jūra. 

Pristūmė virvines kopėčias, tiesias lipynes ir sambukus, t. y. du 
stiebus, nuo kurių skrysčiais leidosi ištisa eilė bambukinių karčių 
su judančiu tiltu apačioj. Jie sudarė daugybę tiesių linijų, atsire- 
miančių į sieną; ir samdiniai vorele vienas po kito lipo jais, laikyda- 
mi ginklus. Nepasirodė nė vienas kartaginietis; jie jau įkopė du 
trečdalius pylimo. Staiga bokštų tarpudantės atsivėrė, lyg iš drako- 
nų nasrų vemdamos ugnimi ir dūmais; pasipylė smėlis, skverbda- 
masis pro šarvų plyšius; žibalas persmelkė drabužius; ištirpintas 
švinas šokinėjo šalmais, degino kūne skyles; kibirkščių lietus tiško į 
veidus, ir tuščios akių duobės, rodos, verkė didžiulėmis it migdolai 

ašaromis. Liepsnojo nuo aliejaus pageltusių vyrų plaukai. Jie bėgo, 
padegdami kitus. Juos gesino, iš tolo mėtydami ant veido kraujuo- 
se sumirkytus apsiaustus. Kai kurie, likę nesužeisti, stovėjo labiau 
sustingę už stuobrius, išsižioję ir išskėtę rankas. 

Antpuolis buvo kartojamas keliolika dienų iš eilės; samdiniai ti- 
kėjosi nugalėsią savo narsumu ir jėgų ištekliais. 

Kartais koks nors vyras atsistodavo kitam ant pečių, įbesdavo į 
akmenų tarpą smaigą, paskui lyg kokia pakopa palypėdavo aukš- 
tyn, įsmeigdamas antrąjį, tretįjį ir, išsikišusios bokšto atbrailos 
dengiamas, tuo būdu palengva kilo aukštyn; bet visada, pasiekęs 
tam tikrą aukštį, nudribdavo žemyn. Platus perkasas pasidarė per 
pilnas; po gyvųjų kojomis sužeistieji gulėjo krūvomis drauge su la- 
vonais ir merdinčiais. Tarp perskrostų vidurių, ištaškytų smegenų 
ir kraujo klanų apdegę liemens sudarė juodas dėmes; ir rankos, ir 
kojos, pusiau išsikišusios iš lavonų krūvų, styrojo tartum išdegusio 
vynuogyno stagarai. 

Kopėčių nepakako; panaudojo tolenonus, prietaisus, padirbtus 
iš ilgo sienojaus su skersine sija, O jo gale buvo pritvirtinta ketur- 
kampė pintinė, kur galėdavo tilpti trisdešimt pėstininkų su visais 
ginklais. 

Mato norėjo lipti į pirmąją, kuri jam buvo paruošta. Spendijus jį 
sulaikė. 

Žmonės užgulė suktuvus; didžiulis rąstas pakilo nuo žemės, pas- 
kui atsistojo beveik statmenai ir, per daug pakrautas viršuje, įlinko 
lyg milžiniška nendrė. Iki smakro pasislėpę kariai susitelkė į krūvą; 
buvo matyti tik jų šalmų plunksnos. Pagaliau, pakilęs penkiasde- 
šimt uolekčių aukštyn, jis bent keletą kartų susvyravo į kairę ir į 
dešinę, paskui nusileido; ir lyg kokio milžino ranka, savo delne lai- 
kanti neūžaugų kohortą, ant mūro krašto jis pastatė pilną Žmonių 
pintinę. Jie šoko į minią ir niekados nebesugrįžo. 

Greit buvo baigti ir kiti tolenonai, bet miestui paimti jų reikėjo 
bent šimtą kartų daugiau. Juos panaudojo kaip žudomąją priemo- 
nę: į pintinę patalpindavo etiopus šaulius; paskui, pritvirtinus lyną, 
jie pakibdavo ore ir šaudydavo užnuodytomis strėlėmis. Penkiasde- 
šimt virš ambrazūros iškilusių tolenonų apsupo Kartaginą lyg pa- 
baisėliški pesliai, ir negrai kvatojo, matydami ant pylimo 
baisiausiose konvulsijose mirštančius sargybinius. 

Hamilkaras ten pasiuntė hoplitus; kas rytą liepė jiems gerti tam 
tikrų žolių sunką, kuri juos saugojo nuo šitų nuodų. 

Kartą vakare, kai buvo labai tamsu, jis susodino geriausius ka- 
rius į gabaras, lentines eldijas, ir, pasukęs į dešinę nuo uosto, išsi- 
laipino Tenijoje. Paskui jie prisiartino iki pirmųjų barbarų linijų 
ir, puolę juos iš šono, suruošė baisias skerdynes. Naktimis nuo 
mūrų virvėmis nusileidę vyrai su deglais rankose padegdavo samdi- 
nių apgulos priemones ir vėl pakildavo aukštyn. 

Mato buvo įtūžęs; kiekviena kliūtis didino jo įniršį, jis griebda- 
vosi baisių ir neprotingų sumanymų. Mintimis maldavo Salambo 
ateiti pasimatyti su juo; paskui laukdavo. Ji neateidavo; tai jam at- 
rodė kaip naujas išdavimas; — po to jis jos neapkęsdavo. Jei būtų 
išvydęs jos lavoną, gal būtų iš čia pasitraukęs. Jis padvigubino prie- 
šakines saugas, pylimo apačioje prismaigstė šakių, prikasė vilkduo- 
bių ir įsakė libijiečiams suvilkti ištisą mišką, kad, padegus jį, 
išsvilintų Kartaginą kaip lapės urvą. 

Spendijus spyrėsi tęsti apgulimą. Jis stengėsi išrasti baisius pa- 
būklus, kokie dar niekad nebuvo pastatyti. 

Kiti barbarai, stovyklaują toliau sąsmaukoje, stebėjosi tuo lėtu- 
mu ir murmėjo; jiems leido pulti. 

Jie šoko su savo peiliais ir svaidomomis ietimis ir ėmė daužyti 
vartus. Bet jų nuogi kūnai buvo lengvai sužeidžiami; kartaginiečiai 
daug jų išskerdė; ir samdiniai dėl to džiūgavo, be abejonės, pavydė- 
dami grobio. Prasidėjo vaidai, tarpusavio kautynės. Paskui, kai 
apylinkės buvo ištuštintos, ėmė grobstyti vieni kitų maistą. Jie ne- 
teko drąsos. Gausingos ordos pasitraukė. Bet žmonių buvo tokia 
daugybė, jog to niekas nė nepastebėjo. 

Sumaniausieji bandė pasikasti; silpnai paremta žemė užgriuvo. 
Jie vėl mėgino kitose vietose, bet Hamilkaras, priglaudęs ausį prie 
varinio skydo, visada įspėdavo jų pasikasimo kryptį. Jis liepė rausti 
priešurvius kelyje, kuriuo turėjo riedėti mediniai bokštai; kai norė- 
davo juos pristumti, jie įsmukdavo į duobes. 

Pagaliau visi sutiko, kad miestas nebepaimamas, kol nebus su- 
piltos terasos, lygios su miesto mūrais, kad galima būtų kariauti 
vienodame aukštyje; numatė pylimą išgrįsti, kad juo galėtų vežti 
pabūklus. Tada Kartaginai būsią neįmanoma atsilaikyti. 

Ją ėmė kankinti troškulys. Apgulimo pradžioje saikas vandens 

kaštavo du kezitus, o dabar jau šekelį sidabro; mėsos ir kviečių at- 
sargos irgi baigėsi; visi bijojo bado; kai kurie net ėmė kalbėti apie 
nereikalingas burnas, tatai visus gąsdino. 

Nuo Kamono aikštės iki Melkarto šventyklos lavonai užvertė gatves, 
ir, kadangi jau buvo vasaros pabaiga, didžiulės juodos musės kirto kovo- 
jančius. Seniai gabeno sužeistuosius, 0 dievobaimingieji tęsė savo kaž- 
kur toli kovos lauke žuvusių artimųjų ir draugų tariamą laidojimą. 
Vaškinės statulos su plaukais ir drabužiais gulėjo skersai durų. Jos tirpo 
nuo šalia degančų žvakių kaitros; dažai varvėjo jų pečiais, O čia pat lai- 
dotuvių raudas giedojusių gyvųjų veidais riedėjo ašaros. Tuo tarpu bė- 
giojo minios, slinko ginkluotos gaujos. Vyresnieji garsino įsakymus; be 
atvangos buvo girdimi dūžiai į miesto įtvirtinimus. 

Kaitra buvo tokia baisi, jog išputę lavonai nebetilpo karstuose. 
Juos degino vidury kiemų. Bet per daug siaurose vietose ugnis užg- 
riebdavo gretimus trobesius, ir ilgi liepsnos liežuviai staiga pliūpte- 
lėjo iš namų lyg kraujas iš arterijos. 

Taip tad Molochas užvaldė Kartaginą, jis apglėbė pylimus, dar- 
dėjo gatvėmis, net rijo lavonus. 

Kryžkelėse stovėjo žmonės, kurie nevilčiai išreikšti dėvėjo iš su- 
rinktų skudurų pasiūtus apsiaustus. Jie kurstė Žmones prieš Seniū- 
nų tarybą, prieš Hamilkarą, pranašavo tautai visišką pragaištį ir 
kvietė viską naikinti ir nieko nesivaržyti. Pavojingiausi buvo drig- 
nių prisigėrusieji: pamišimo metu jie tarėsi esą laukiniai Žvėrys ir 
užpuolę sudraskydavo praeivius. Aplink juos telkėsi būriai žmo- 
nių; jie užmiršo, kad reikia ginti Kartaginą; Hamilkaras sumanė 
kai kuriuos papirkti savo politikai paremti. 

Kad dievų dvasia neaplcistų miesto, jų stabus sukaustė grandi- 
nėmis. Patekai buvo apdengti tamsiomis marškomis, o aplink au- 
kurus patiesė ašutines, stengėsi sužadinti Baalų išdidumą bei 
pavydą ir giedojo jiems į ausį: „Argi tu leisi save nugalėti?! Galbūt 
kiti už tave galingesni? Pasirodyk! Padėk mums! Kad žmonės 
neimtų kalbėti: "Kurgi dabar jų dievai?,, 

Žynių bendriją vargino nuolatinis nerimas. Labiausiai būkštavo 
deivės Rabetos tarnai — nieko nepadėjo zaimfo grąžinimas. Jie tū- 
nojo užsidarę už trečiosios užtvaros, kuri buvo neprieinama lyg 
tvirtovė. Vienintelis, kuris drįsdavo iš ten išeiti, buvo vyriausias 
žynys Šachabarimas. 

Jis ateidavo pas Salambo. Bet dažniausiai tylėdavo, žiūrėdavo į 
ją suakmenėjusiais vyzdžiais arba prapliupdavo žodžiais, ir jai da- 
romi priekaištai buvo aštresni negu bet kada. 

Nesuprantamai sau prieštaraudamas, jis negalėjo atleisti mer- 
gaitei, kad ji paklausė jo įsakymo; — Šachabarimas viską spėjo — 
ir Ši įkyri mintis žadino jo bejėgiškumo pavydą. Jis ją kaltino, kad ji 
esanti karo priežastis . Mato, anot jo, apgulė Kartaginą, norėdamas 
atsiimti zaimfą: ir jis plūdo ir visaip tyčiojosi iš šio barbaro, kuris 
norėjo pasisavinti šventus daiktus. Tačiau iš tikrųjų ne apie tai 
žynys norėjo kalbėti. 

Bet dabar Salambo jo visiškai nebijojo. Nerimas, kankinęs ją ka- 
daise, išnyko. Ją apgaubė keista ramybė. Jos žvilgsnis buvo jau 
nebe toks klaidus, jis švietė vaiskia liepsna. 

Tačiau pitonas vėl sunegalavo; ir kadangi Salambo, priešingai, 
atrodė pasveikusi, senoji Taanacha džiaugėsi, tikėdama, kad jis, 
pats nykdamas, pasiėmė savo valdovės ligą. 

Vieną rytą jinai rado jį už jaučio odos lovos susirangiusį, šaltes- 
nį už marmurą, 0 jo galva nyko kirminų krūvoje. Jai sutikus, atbė- 
go Salambo ir valandėlę pavartaliojo jį savo sandalo galu; vergę 
apstulbino tas jos abejingumas. 

Hamilkaro duktė jau nebe taip uoliai pasninkavo. Ji leido savo 
dienas terasos viršuje, abiem alkūnėm pasirėmus ant baliustrados, 
linksmai žiūrėdama prieš save. Miesto pakraštyje mūrų viršūnės 
dangaus skliaute brėžė nelygius vingius, ir sargybų ietys išilgai 
sieną sudarė lyg javų varpų apvadą. Tolumoje, tarp bokštų, ji matė 
barbarų karo veiksmus; tomis dienomis, kai apgula nurimdavo, ji 
galėdavo pastebėti ir tai, kas buvo veikiama. Jie taisė ginklus, rie- 
balais tepė savo plaukus arba jūroje plovė kruvinas rankas; palapi- 
nės būdavo uždarytos, krūvio gyvuliai ėsdavo, o tolumoje pusračiu 
sustatytų kovos vežimų pjautuvai atrodė lyg koks sidabrinis kalno 
papėdėje padėtas kardas. Ji prisiminė Šachabarimo kalbas. Laukė 
savo sužadėtinio Nar Havaso. Norėjo vėl pasimatyti su Mato, nors 
ir neapkentė jo. Tarp visų kartaginiečių ji buvo vienintelis žmogus, 
kuris būtų be baimės kalbėjęsis su juo. 

Tėvas dažnai ateidavo į jos kambarį. Sunkiai alsuodamas, jis at- 
sisėsdavo ant pagalvių ir žiūrėdavo į ją beveik susigraudinęs, tar- 
tum šis reginys suteiktų jam poilsį. Jis keliskart ją klausinėjo apie 

kelionę į samdinių stovyklą. Net teiravosi, ar kas atsitiktinai jos ne- 
paskatinęs ten vykti; galvos judesiu ji tai paneigdavo; taip Salambo 
didžiavosi išgelbėjusi zaimfą. 

Bet sufetas vis nukreipdavo kalbą apie Mato, prisidengęs kari- 
nių žinių dingstimi. Jis negalėjo suprasti, ką ji veikė tas kelias va- 
landas, praleistas palapinėje. Beje, Salambo nieko nepasakojo apie 
Giskoną; mat, patys žodžiai turi veikiamosios galios, kad prakeiki- 
mas gali kristi ant to, kuriam jį papasakosi; ji nutylėjo ir tai, kad 
norėjo nužudyti Mato, bijodama, kad jai prikiš, jog ji to nepadarė. 
Ji pareiškė, kad šališimas atrodė įtūžęs, kad jis ilgai šūkavęs ir pas- 
kui užmigęs. Salambo nieko daugiau nepasakojo, galbūt gėdyda- 
masi, O gal todėl, kad, būdama nekalta, neteikė jokios reikšmės 
kareivio pabučiavimams. Tačiau visa tai skrajojo jos sąmonėje, 
liūdnoje ir miglotoje, kaip sunkaus sapno prisiminimas; ir ji neži- 
nojo, kaip ir kokiais žodžiais visa tai išpasakoti. 

Vieną vakarą, kai jie šitaip sėdėjo vienas prieš antrą, įbėgo išsi- 
gandusi Taanacha. Tenai, kieme, esąs kažkoks senis su vaiku ir 
norįs matyti sufetą. 

Hamilkaras išblyško, paskui gyvai įsakė: 

— Tegul ateina! 

Įėjo Idilbalas; jis nepuolė veidu žemėn. Už rankos laikė berniu- 
ką, apvilktą ožio vilnos apsiaustu, ir, atidengęs jo veidą slepiantį 
gaubtuvą, tarė: 

— Štai jis, viešpatie! Imk jį! 

Sufetas ir vergas nuėjo nuošaliau, į kambario kampą. 

Vaikas pasiliko bestovįs vidury; ne tiek nustebusiu, kiek smalsiu 
žvilgsniu jis apžvelgė lubas, baldus, perlų virtines, nutįsusias pur- 
puriniais sienų apmušalais, ir šitą didingą, prie jo pasilenkusią 
jauną moterį. 

Jis buvo gal dešimties metų, ne aukštesnis už romėnišką kalavi- 
ją. Garbiniuoti plaukai šešėliu dengė jo iškilią kaktą. Vyzdžiai tary- 
tum ieškojo plačios erdvės. Plonos nosics šnervės plačiai 
išsiplėsdavo; visa būtybė švietė neišreiškiamu spindėjimu tų žmo- 
nių, kurie yra skirti dideliems žygiams atlikti. Kai jis numetė savo 
sunkų apsiaustą, pasiliko tik su liemenį juosiančiu lūšies kailiu ir 
stovėjo stipriai įsispyręs į plytelių grindinį savo mažomis baltų dul- 
kių apdengtomis kojytėmis. Be abejonės, jis spėjo, kad buvo apta- 

riami kažkokie svarbūs reikalai, nes stovėjo nejudėdamas, vieną 
ranką atmetęs už nugaros, nuleidęs galvą ir vieną pirštą laikydamas 
burnoje. 

Pagaliau Hamilkaras ženklu pasišaukė Salambo ir patylomis jai tarė: 

— Tu jį saugosi pas save, girdi! Niekas, net namiškiai, neturi Ži- 
noti, kad jis čia! 

Paskui už durų jis dar kartą paklausė Idibalą, ar šis yra tikras, 
kad jų niekas nepastebėjo. 

— Ne! — atsakė vergas, — gatvės buvo tuščios. 

Visose provincijose siaučiant karui, jis būkštavęs dėl savo valdo- 
vo sūnaus. Nebežinodamas, kur jį paslėpti, laiveliu atplaukęs jūros 
pakrante ir ištisas tris dienas plūduriavęs įlankoje, nenuleisdamas 
akių nuo pylimų; pagaliau šį vakarą, kai Kamono apylinkės atrodė 
ištuštėjusios, jis skubiai perplaukęs praėjimą ir išlipęs prie ginklų 
sandėlių, nes kelias į uostą buvęs laisvas. 

Tačiau netrukus barbarai prieš uostą sukalė milžinišką plaustą, 
norėdami sutrukdyti kartaginiečiams išeiti. Jie pastatė medinius 
bokštus ir tuo pat metu paaukštino terasą. 

Uždarius susisiekimą su išore, prasidėjo nepakenčiamas badas. 

Išpjovė visus šunis, visus mulus, visus asilus, paskui penkiolika 
dramblių, kuriuos parsivedė sufetas. Molocho šventykloje išbadėję 
liūtai pasiuto; ir tarnai nebedrįso prie jų prisiartinti. Pradžioje juos 
šėrė sužeistais barbarais, paskui jiems mėtė neatšalusius lavonus, 
jie jų neėdė ir pastipo. Sutemus žmonės slankiojo palei senuosius 
pylimus ir tarp akmenų skynė žolę ir gėles, kurias virė vyne; — 
vynas buvo pigesnis už vandenį. Kiti, prasiskverbę iki pirmųjų prie- 
šo sargybų, lindo į jų palapines maisto pasivogti; barbarai, be galo 
nustebę, kartais leisdavo jiems grįžti. Pagaliau atėjo diena, kai se- 
niūnai ryžosi papjauti Ešmuno žirgus. Jie buvo šventi gyvuliai, ku- 
riems žyniai į karčius įpindavo auksinius kaspinus ir kurie savo 
buvimu reiškė saulės judėjimą, tobuliausiu pavidalu vaizdavo ug- 
nies sąvoką. Jų mėsą, supjaustytą lygiais gabalais, paslėpė už auku- 
rų. Paskui kas vakaras, dėdamiesi einą atlikti kurių nors apeigų, 
seniūnai kopdavo į šventyklą ir slapta vaišindavosi; paslėpę po tu- 
nikomis, jie parnešdavo gabalą ir savo vaikams. Tuščiuose miesto 
kvartaluose, atokiau nuo mūrų gyvenantieji ne tiek vargingi žmo- 
nės, bijodami kitų, apsitvėrė sienomis. 


199 


Katapultų akmenys ir apsigynimo tikslui atlikti ardymai griuvė- 
sių kalnais užtvenkė gatves. Ramiausiomis valandomis ištisos mi- 
nios šaukdamos ūmai imdavo bėgti, ir nuo Akropolio viršūnės 
gaisrų liepsnos atrodė lyg ant terasų išdraikyti purpuriniai vėjo 
blaškomi skarmalai. 

Trys didžiosios katapultos, nepaisydamos visų darbų, nesustojo 
nė akimirkai. Jų ardomoji galia buvo nepaprasta; vieno žmogaus 
galva atsitrenkė į sysitų frontoną; Kinisdo gatvėje pagimdžiusią 
moterį sutraiškė didžiulė marmuro nuolauža, 0 jos kūdikį su lopšiu 
nubloškė net į Cinasinų kryžkelę, kur buvo surasta ir antklodė. 

Bet labiausiai gyventojus erzino svaidytojų akmens. Jie krito ant 
stogų, į sodus, vidury kiemų tuo metu, kai žmonės, susėdę prie 
menko patiekalo, valgė sunkiai dūsaudami. Šiuose baisuose sviedi- 
niuose buvo iškalti rašmenys, kurie atsispausdindavo raumenyse ir 
ant lavonų; galėjai perskaityti keiksmus: Parše, šakale, kirmine, o 
kartais juokavimus: štai, turi! arba aš to nusipelniau! 

Pylimo dalis, kuri tęsėsi nuo uosto iki cisternų, buvo sugriauta. 
Tada Malkos gyventojai atsidūrė užspęsti tarp senųjų Birsos sus- 
tiprinimų iš užpakalio ir barbarų iš priekio. Bet jais visiškai nesirū- 
pinta, pakako to, kad buvo pastorinta ir kiek galint paaukštinta 
siena; juos paliko jų pačių likimui; jie visi Žuvo; ir nors visi jų ne- 
apkentė, žmonės dėl to labai pasibaisėjo Hamilkaru. 

Rytojaus dieną jis atidarė duobes, kuriose laikė javus; jo ūkve- 
džiai dalino juos žmonėmis. Tris dienas visi rijo, kiek pajėgė. 

Bet troškulys nuo to pasidarė dar neapkenčiamesnis, o visą laiką 
jie matė prieš save platų krioklį, kurį sudarė tyras krentąs vanden- 
tiekio vanduo. Saulės spinduliuose iš jo apačios kilo smulkus garas 
su vaivorykštėm iš šalių, ir mažas upelis, vingiuodamas smėlio 
krante, tekėjo į įlanką. 

Hamilkaras nepalūžo. Jis tikėjosi įvykio, kažko lemiančio, ne- 
paprasto. 

Jo paties vergai nuplėšė nuo Melkarto maldyklos sidabrines 
plokštes; su kabestanais iš uosto atvilko keturis ilgus laivus, atp- 
lukdė juos iki Mapalų papėdės; siena iš kranto buvo pramušta, ir 
jie išplaukė į Galiją net kuria kaina įsigyti samdinių. Hamilkaras 
graužėsi, negalėdamas susisiekti su Numidijos karalium, nes žinojo 
jį esant barbarų užnugary ir pasiruošusį juos pulti. Bet Nar Hava- 

sas, būdamas per silpnas, nedrįso vienas ryžtis; ir sufetas įsakė pa- 
aukštinti pylimą dar dvylika sprindžių, iš arsenalų suvežti į Akro- 
polį visą statybinę medžiagą ir dar kartą pataisyti pabūklus. 

Sukamuosius katapultų lynus gamindavo iš jaučių sprando arba 
elnių pakinklių sausgyslių. Bet Kartaginoje nebuvo nei elnių, nei 
jaučių. Hamilkaras pareikalavo iš seniūnų, kad jų žmonos atiduotų 
savo kasas; visos jos paaukojo, bet to nepakako. Sysitų rūmuose 
buvo tūkstantis du šimtai suaugusių vergių, skirtų parduoti į Grai- 
kijos ir Italijos viešuosius namus, ir jų plaukai, būdami tamprūs dėl 
nuolat vartojamų tepalų, nuostabiai tiko karo pabūklams. Bet vė- 
liau dėl to būtų per daug didelis nuostolis. Taip buvo nutarta tarp 
plebėjų žmonų parinkti gražiausias kasas. Visiškai nesirūpindamos 
tėvynės reikalais, jos beviltiškai klykė, kai šimto seniūnų tarnai su 
žirklėmis atėjo jų ieškoti. 

Barbarai sujudo su dar didesniu įniršiu. Iš tolo buvo matyti, kaip 
jie ėmė lavonų taukus savo karo pabūklams tepti; kiti lupo jiems 
nagus, kuriuos galais susiūdami gamino sau šarvus. Jie sugalvojo 
katapultomis svaidyti pilnus puodus gyvačių, kurias atgabeno neg- 
rai; ant plytelių grindinio molio puodai suduždavo, gyvatės pasklis- 
davo ir knibždėte knibždėdavo, ir jų buvo tiek daug, jog atrodė, 
kad jos šliaužia čia pat iš sienų. Paskui barbarai, nepatenkinti šiuo 
savo išradimu, jį dar patobulino; jie pradėjo laidyti į miestą įvairias 
šiukšles, Žmonių išmatas, stipenos gabalus, lavonus. Vėl prasidėjo 
maras. Kartaginiečiams iš burnos ėmė kristi dantys, dantenos pasi- 
darė blyškios kaip per daug ilgai keliavusių kupranugarių. 

Pabūklai buvo pastatyti ant terasos, nors ji ne visur siekė pyli- 
mo aukštį. Prieš dvidešimt tris įtvirtinimų bokštus kilo dvidešimt 
trys mediniai bokštai. Visi tolenonai buvo pataisyti, 0 viduryje, 
kiek atokiau, pasirodė siaubinga Demetrijaus Poliorceto sienų 
griaunamoji mašina, kurią Spendijui pagaliau pavyko atstatyti. 
Kūgio pavidalo, kaip Aleksandrijos švyturys, ji buvo šimto trisde- 
šimt uolekčių aukščio ir dvidešimt trijų pločio, devynių į viršų 
siaurėjančių aukštų ir dvidešimt trijų pločio, devynių siaurėjančių 
aukštų ir apsaugota vario žvynais, su daugybe durų, už kurių buvo 
pilna kareivių, aukštutinėje aikštelėje stovėjo katapulta su dviem 
balistom iš šalių. 

Tada Hamilkaras liepė pastatyti kryžius tiems, kurie imtų kalbė- 

ti apie pasidavimą; net moterys buvo suburtos darbams. Visi nak- 
vojo gatvėse ir kupini nerimo laukė. 

Pagaliau vieną rytą, prieš pat saulėtekį (tai buvo septintoji Niza- 
no mėnesio diena), jis išgirdo skardų riksmą, kurį sukėlė visi bar- 
barai kartu; parpė švininiai trimitai, lyg jaučiai baubė didžiuliai 
paflagono ragai. Visi pašoko ir nubėgo prie pylimų. 

Ištisas iečių, durtuvų ir kardų miškas styrojo mūrų papėdėje. Jis 
užgriuvo pylimą, ant kurio pakibo lipynės, ir bokštų tarpudantėse 
pasirodė barbarų galvos. 

Ilgos virtinės žmonių laikomi sienojai daužė vartus; O tose vieto- 
se, kur nebuvo terasos, mūrui griauti samdiniai atvyko suglausto- 
mis kohortomis; pirmoji greta pritūpė, antroji sulenkė kelius, kitos 
tolydžio kilo aukštyn iki paskutiniosios, kuri buvo stačia; tuo tarpu 
kitose vietose, stengdamiesi lipti ant mūrų, aukščiausio ūgio vyrai 
žengė priešaky, žemiausieji užpakaly, ir visi, kairiąja ranka ties 
savo šalmais iškėlę skydus, sustojo taip arti kits kito, jog atrodė lyg 
susitelkę milžiniški vėžliai. Sviediniai slysdavo šiomis nuožulnio- 
mis gretomis. 

Kartaginiečiai mėtė ant jų malūnų girnas, grūstuvus, kubilus, 
statines, lovas, visa, kas tik buvo svaru ir galėjo traiškyti. Kai kurie 
tykojo su tinklu bokštų tarpudantėse; atvykęs barbaras patekdavo į 
kilpas ir spurdėdavo it Žuvis. Jie patys ardė bokštų dantis; mūro 
atplaišos griūdavo, sukeldamos dulkių debesis; O terasose vienų į 
kitas šaudančių katapultų akmenys susidurdavo ir ore pabirdavo 
tūkstančiais skeveldrų, kurios gausiu lietumi krito ant kovojančių. 

Netrukus abi minios sudarė vieną storą žmonių kūnų grandinę; 
terasos tarpuose ji išsiplėsdavo, 0 galuose kiek praretėdama nepa- 
liaujamai sukosi, nė kiek nepasistūmėdama pirmyn. Žmonės rai- 
čiojosi susikibę Žemėje kaip imtynininkai. Moterys, persisvėrusios 
per dantytus bokštus, klykė. Jas traukė, sugriebę už skraisčių, ir jų 
balti šonai, ūmai apnuoginti, sušvisdavo tarp negrų rankų, smei- 
giančių į juos durklus. Žmonių kamšatyje suspausti lavonai nevir- 
to, draugų pečių palaikomi, jie kelias minutes drauge slinko stati, 
sustingusiomis akimis. Kai kurie, strėlių perverti per abu skruos- 
tus, lingavo galvomis it lokiai. Surikti pravertos burnos likdavo 
pražiotos, skraidė nukapotos rankos. Ir čia buvo suduota daug 
stiprių smūgių, apie kuriuos išlikusieji ilgai pasakojo kitiems. 

Strėlės švilpė ir iš akmeninių, ir iš medinių bokštų viršūnių. To- 
lenonai greit švytavo savo ilgomis pratiesinėmis, ir kadangi barba- 
rai katakombų apačioj išardė senąsias čiabuvių kapines, jie svaidė 
į kartaginiečius antkapių plytomis. Nuo per didelio pintinių svorio 
kartais trūkdavo lynai, ir susitelkę žmonės, iškėlę rankas, krito iš 
aukštumos. 

Iki vidudienio veteranai hoplitai atkakliai puolė Teniją, norėda- 
mi įsiveržti į uostą ir sunaikinti laivyną. Hamilkaras įsakė ant Ka- 
mono stogų uždegti drėgnų šiaudų kūgius; dūmų apakinti, jie 
pasitraukė į kairę ir dar labiau padidino baisią maišatį, kuri siautė 
Malkoje. Iš rinktinių stipruolių sudarytos sintagmos išlaužė trejus 
vartus. Juos sulaikė aukštos užtvaros, pastatytos iš vinių prikalinė- 
tų lentų; lengvai išvirto ir ketvirtieji vartai: barbarai bėgte puolė 
pro juos ir nugarmėjo į duobę, kur buvo pastatyti spąstai. Pietryčių 
kampe Autaritas ir jo vyrai išardė pylimą, kurio plyšys buvo užvers- 
tas plytomis. Už jo buvo įkalni vieta; jie vikriai užkopė aukštyn. 
Bet viršuje rado antrąją sieną iš akmenų ir ilgų, gulsčiai pakaitom 
sukrautų rąstų, panašių į šachmatų lentos kvadratus. Tai buvo galų 
statybos būdas, kurį sufetas panaudojo susidariusios padėties rei- 
kalui; galai tarėsi atsidūrę prieš savo krašto miestą. Jie puolė ne- 
ryžtingai ir buvo atmušti. 

Nuo Kamono gatvės iki daržovių prekyvietės visas ratu einąs ke- 
lias dabar jau buvo barbarų rankose, ir samnitai strypų kirčiais pri- 
baiginėjo merdinčius arba, viena koja stovėdami ant mūro, žiūrėjo 
žemyn į rūkstančius griuvėsius ir į tolumoje vėl prasidedančią 
kovą. 

Užpakaly paskirstyti svaidytojai be atvangos mėtė akmenis. Bet 
akernaniečių laidynės nuo dažno naudojimo sutrūko, ir daugelis it 
piemenys ranka svaidė akmenis, kiti botagų kotais mėtė švino ru- 
tulius. Zarksas, kurio pečius dengė ilgi juodi plaukai, pasišokėda- 
mas bėgiojo į visas puses, vesdamasis drauge ir balearus. Du 
krepšiai kabojo prie šonų, jis nuolat kišos ten savo kairiąją ranką, 
o jo dešinioji sukosi lyg kovos vežimo ratas. 

Mato, kad geriau galėtų vadovauti visiems barbarams, pradžioje 
pats nestojo į mūšį. Čia jį matė su samdiniais išilgai įlankos, čia ne- 
toli lagūnos tarp numidų, čia vėl ežero pakrantėje tarp negrų; ir iš 
lygumos krašto jie siuntė kariuomenės mases, kurios be pertrūkio 

plūdo prie įtvirtinimų linijų. Pamažu jis prisiartino; kraujo kvapas, 
skerdynių vaizdas ir trimitų gaudimas galutinai suaudrino jo širdį. 
Jis įėjo į savo palapinę ir, numetęs šarvus, apsisiautė liūto kailiu, 
su kuriuo buvo patogiau kovoti. Liūto snukis gaubė jo galvą, ap- 
juosdamas veidą ilčių lanku; priešakinės letenos kryžiavosi ant 
krūtinės, o užpakalinės savo nagais siekė žemiau kelių. 

Jis nenusiėmė savo plataus diržo, už kurio švytėjo dviašmenis 
kirvis, ir, abiem rankom laikydamas savo didelį kalaviją, įnirtingai 
puolė pro mūšio plyšį. Jis žengė, skindamas aplink save kartaginie- 
čius, tartum kirtėjas, kapojąs gluosnių šakas ir stengiąsis prikirsti 
jų kiek galint didesnį kiekį, kad daugiau uždirbtų. Tuos, kurie mė- 
gino jį sugriebti iš šonų, jis pargriaudavo rankenos smūgiais; kai jie 
puldavo jį iš priešakio, jis perverdavo juos, jeigu jie bėgdavo — 
perkirsdavo pusiau. Du vyrai kartu užšoko jam ant nugaros; jis 
vienu šuoliu atbulas atsišliejo į vartus ir sutraiškė juos. Jo kalavijas 
čia kilo, čia leidosi. Pagaliau lūžo, atsitrenkęs į mūro kampą. Tada 
jis tvėrėsi savo sunkaus kirvio; ir iš priešakio bei iš užpakalio mėsi- 
nėjo kartaginiečius kaip avių kaimenę. Jie vis labiau ir labiau trau- 
kėsi, ir jis vienų vienas prasiveržė iki antrosios užtvaros Akropolio 
papėdėje. Iš viršaus mėtoma medžiaga buvo užversti laiptai ir kilo 
aukščiau sienos. Mato tarp šių griuvėsių atsigręžė šūktelėti savo 
draugus. 

Jis pastebėjo jų šalmų plunksnas, pasklidusias žmonių gausybė- 
je; jos ėmė nykti, jiems grėsė pražūtis; jis puolė prie jų; platus rau- 
donų plunksnų vainikas vis glaudėsi, netrukus jie susijungė ir 
apsupo jį. Bet iš šoninių gatvių išsiliejo didžiulė minia. Jis buvo 
suspaustas, pakeltas ir nuneštas už pylimo, kur terasa buvo aukšta. 

Mato riktelėjo komandos žodžius: visi skydai nusileido ant šalmų, 
jis šoko ant jų, kad kur nors įsikibęs galėtų grįžti į Kartaginą, ir, švais- 
tydamasis baisiu kirviu, bėgo skydais, panašiais į bronzines vilnis, lyg 
bangomis žengiąs, tridantę ietį kratydamas, jūros dievas. 

Tuo tarpu kažkoks žmogus baltu drabužiu vaikštinėjo pylimo 
pakraščiu, nejautrus ir abejingas mirčiai, kuri siautėjo aplink jį. 
Retkarčiais dešine ranka jis pridengdavo akis, lyg norėdamas kažką 
surasti, Mato praėjo apačioje ties juo. Staiga ano vyzdžiai sulieps- 
nojo, išblyškęs veidas susiraukė, ir, iškėlęs abi liesas rankas, jis su- 
riko jam keletą keiksmų. 

Mato jų negirdėjo; bet jis pajuto, kad į jo širdį įsismelkė toks 
žiaurus ir piktas žvilgsnis, jog jis net sustaugė. Paskui metė į jį savo 
ilgą kirvį; žmonės puolė prie Šachabarimo; ir Mato, jo daugiau ne- 
bematydamas, griuvo aukštielninkas, netekęs jėgų. 

Artėjo baisus tratėjimas, sumišęs su ritmu kimių balsų, kurie su- 
tartinai dainavo. 

Tai buvo kareivių minios apsupta didžioji helepola. Jie traukė ją 
abiem rankom, tempė virvėmis, stūmė pečiais; nors atšlaitės pakyla 
iš lygumos į pylimą buvo ir labai švelni, tačiau tokio nepaprasto 
svorio mašinoms kilnoti nelabai patogi. Pabūklas buvo ant aštuo- 
nių geležimi kaustytų ratų, ir nuo ryto jis šitaip judėjo pirmyn lėtai 
lyg koks kalnas, kyląs į kitą kalną. Paskui iš jo stovo išsikišo milži- 
niškas taranas; iš trijų į miestą nukreiptų jo pusių nusileido durys, 
ir viduje tartum geležinės kolonos pasirodė šarvuoti kariai. Buvo 
matyti, kaip jie kopė aukštyn ir leidosi žemyn dvejais per visus 
aukštus kylančiais laiptais. Kai kurie buvo pasiruošę pulti, vos 
durų kabliams palietus mūrą; viršutinės aikštelės vidury sukosi ba- 
listų lynai, ir milžiniška katapultos svirtis nusileido. 

Hamilkaras tuo metu stovėjo ant Melkarto stogo. Jis nuspren- 
dė, jog pabūklas turėjo atslinkti tiesiog į jį, prieš tą vietą, kur 
mūras buvo sunkiausiai įveikiamas ir kaip tik dėl to paliktas visiš- 
kai be sargybų. Jau seniai jo vergai nešė odinius maišus į taką ant 
mūro, kurį perskyrė dviem skersinėm molio užtvaromis, padaryda- 
mi lyg ir kokį baseiną. Vanduo ramiai tekėjo terasa; o Hamilkaras, 
nuostabus dalykas, rodos, tuo nė kiek nesirūpino. 

Kai helepola buvo maždaug per trisdešimt žingsnių nuo mūro 
sienos, jis įsakė tarp namų nuo cisternų iki pylimo išgrįsti lentomis 
gatves, ir kariai, išsirikiavę vorele, perdavinėjo iš rankų į rankas 
šalmus ir amforas, pilnas vandens, kurį pylė be paliovos. Kartagi- 
niečiai piktinosi, kad tiek daug prarandama vandens. Taranas jau 
ardė mūrą; staiga iš prasiskyrusių akmenų ištryško fontanas. Tada 
devynaukštė vario masė, kurioje dirbo ir tilpo per tris tūkstančius 
kareivių, pradėjo iš lėto svyruoti kaip laivas. Mat, pro terasą prasi- 
sunkęs vanduo praskiedė prieš ją esantį kelią, mašinos tekiniai įk- 
limpo, pirmajame aukšte tarp varinių užsklandų pasirodė 
Spendijaus galva; jis pilnais žandais pūtė dramblio kaulo ragą. Di- 
džiulis pabūklas, lyg būtų staigiais stūmiais pakylėtas, dar apie de- 


205 


šimt žingsnių pajudėjo. Bet žemė vis labiau ir labiau skystėjo, pur- 
vas siekė ašis, ir helepola sustojo, baisiai pakrypusi į vieną šoną. 
Katapulta nuriedėjo ligi pat aikštelės krašto ir, svirties svorio trau- 
kiama, nudardėjo į apačią, triuškindama žemutinius aukštus. Prie 
durų stovėjusieji kareiviai slydo į prarają arba laikėsi ant ilgų sie- 
nojų galų ir savo svoriu dar labiau nusvėrė helepolą, kuri traškėda- 
ma išsinarstė visuose sudūrimuose. 

Kiti barbarai puolė jų gelbėti. Jie susigrūdo tiršta minia. Karta- 
giniečiai nusileido nuo pylimo ir, puolę iš užpakalio, skerdė juos, 
kiek tik norėjo. Staiga atšvilpė dalgiais ginkluoti kovos vežimai. Jie 
lėkė minios pakraščiu; kartaginiečiai pakilo ant mūrų; atėjo naktis; 
barbarai pamažu pasitraukė. 

Dabar lygumoje nuo pat melsvos įlankos iki baltutėlės lagūnos 
buvo matyti vien savotiškas juodas skruzdėlynas, 0 ežeras, į kurį nute- 
kėjo kraujas, kiek tolėliau tiesėsi kaip didžiulis purpurinis liūnas. 

Terasas buvo taip užversta lavonais, jog galima buvo pamanyti, 
kad ji sukrauta iš žmonių kūnų. Vidury stūksojo ginklais apkrauta 
helepota, ir kartkartėmis nuo jos atsiskirdavo didžiulės dalys it ko- 
kios griūvančios piramidės akmens. Sienose buvo matyti plačios 
juostos nuo ištirpusio švino latakų. Čia vienur, čia kitur degė suar- 
dyti medžio bokštai; ir namai neaiškiai dunksojo kaip sugriuvusio 
amfiteatio pakopos. Sunkūs dūmų debesys kilo aukštyn, sukdami 
kibirkštis, kurios blėso juodame danguje. 

"Tuo tarpu kartaginiečiai, troškulio kankinami, puolė prie cister- 
nų. Jie išvertė jų duris. Dugne telkšojo purvo valka. 

Kas gi dabar daryti? Barbarų buvo devynios galybės, ir pasilsėję 
jie vėl pradės pulti. 

Visą naktį žmonės kalbėjo apie tai, susirinkę būreliais gale gat- 
vių. Vieni sakė, kad reikia ištremti moteris, ligonius ir senius; kiti 
siūlė palikti miestą ir įsikurti kur nors kitur, naujoje kolonijoje. 
Bet nebuvo laivų, ir saulė jiems tekėjo nieko nenusprendusiems. 

Tą dieną nebuvo kovojama; visi jautėsi per daug išvargę. Mie- 
gantieji atrodė kaip lavonai. 

Kartaginiečiai, galvodami apie savo pragaišties priežastis, atsi- 
minė nepasiuntę į Finikiją Tirenijos Melkartui priklausančios kas- 
metinės aukos, ir juos apėmė neapsakomas siaubas. Dievai, 
užsirūstinę ant respublikos, be abejonės, dabar jai atkeršys. 

Jie manė, kad dievai yra panašūs į žiaurius valdovus, kuriuos gali- 
ma suminkštinti maldomis ir kurie leidžiasi paperkami dovanomis. 
Visi buvo bejėgiai šalia visa naikinančio Molocho. Jam priklausė gy- 
vybė ir net žmonių kūnas; taigi jai išgelbėti kartaginiečiai buvo įpratę 
aukoti jam savo kūno dalį. Vaikams degindavo kaktas arba sprandus 
lininiais dagčiais, šis būdas Baalą patenkinti buvo žyniams labai pel- 
ningas, tad jie ir piršo jį kaip lengviausią ir švelniausią. 

Bet šį kartą buvo sprendžiamas pačios respublikos likimas; ka- 
dangi kiekviena malonė turėjo būti perkama kuria nors auka, 0 su- 
sitarimas tvarkomas atsižvelgiant į silpnesniųjų poreikius ir 
stipresniųjų reikalavimus, tad dievo akyse nebuvo per didelio 
skausmo, nes jis mėgavosi pačiais nuožmiausiais, o dabar visi prik- 
lausė nuo jo malonės; reikėjo visiškai jį permaldauti. Pavyzdžiai 
įrodė, kad ši priemonė priversdavo išnykti dangaus rykštes. Kita 
vertus, jie manė, kad deginamoji auka nuvalytų Kartaginą. Minios 
žiaurumas tuo iš anksto buvo sužadintas. Be to, auką reikėjo pa- 
rinkti išimtinai tarp Žymių šeimų. 

Susirinko seniūnai. Posėdis užtruko ilgai. Atėjo ir Hanonas. Ka- 
dangi jis negalėjo sėdėti, tad liko begulįs prie durų, vos matomas 
pro aukštų užuolaidų atspuras; ir kai vyriausias Molocho žynys 
paklausė; ar jie sutiktų paaukoti savo vaikus,staiga iš šešėlio pasi- 
girdo nuo jo balsas, tartum kokios dvasios staugimas iš urvo gilu- 
mos. Apgailestaująs, sakė jis, negalėdamas paaukoti savo kraujo 
vaiką, ir jis atidžiai pažvelgė į Hamilkarą, esantį tiesiai prieš jį kita- 
me salės gale. Hamilkarą taip sujaudino šis žvilgsnis, jog jis nulei- 
do akis. Visi sutiko, vienas po kito linktelėję galvas, 0 pagal apeigų 
nuostatus ir jis vyriausiajam žyniui turėjo atsakyti: 

— Tebūnie taip. 

Tada seniūnai pagarsino aukojimą įprastine perkeltine forma, 
nes yra dalykų, kuriuos sunkiau yra pasakyti, negu įvykdyti. 

Nutarimą beveik tučtuojau sužinojo visa Kartagina; pasigirdo 
aimanos. Visur buvo girdėti moterų klyksmas; jų vyrai ramino jas 
arba plūdo priekaištaudami. 

Po trijų valandų pasklido kita dar nepaprastesnė žinia: sufetas 
uolos papėdėje aptikęs šaltinius. Visi nubėgo tenai. Smėlyje iškas- 
tose duobėse buvo matyti vandens, ir kai kurie, parkritę kniūbsti, 
jau gėrė. 

Hamilkaras nė pats nebesuvokė, ar dievų įkvėptas, ar neaiškiai 
prisiminęs jam kitados tėvo patikėtą paslaptį, bet išėjęs iš seniūnų 
susirinkimo, jis nusileido į pajūrį ir su savo vergais ėmė kasti smėlį. 

Jis dalino piliečiams drabužius, avalynę ir vyną. Atidavė visus 
savo turimų javų likučius. Net įsileido minią į savo rūmus, atidarė 
virtuves, sandėlius ir visus kambarius, išskyrus Salambo gyvenamą- 
jį. Jis pranešė, kad šeši tūkstančiai samdytų galų greit atvyksią ir 
kad Makedonijos valdovas siunčiąs kareivių. 

Bet rytojaus dieną šaltiniai sumažėjo, o trečiosios vakarą visiš- 
kai išseko. Tada visų lūpos vė kartojo seniūnų nutarimą, ir Molo- 
cho žyniai pradėjo savo darbą. 

Vyrai juodais drabužiais atvykdavo į namus. Daugelis reikalų 
dingstimi arba sakydami neva einą nupirkti kokį skanėstą, iš anksto 
buvo išėję; atvykę Molocho tarnai pasiimdavo vaikus. Kiti, visiškai at- 
bukę, patys juos atidavė. Paskui juos nuvedė į Tanitos maldyklą, kur 
iki iškilmingosios dienos vaidilutės juos linksmino ir maitino. 

Žyniai staiga atvyko pas Hamilkarą ir rado jį soduose. 

— Barka! Tu Žinai, ko mes atėjome... tavo sūnaus! 

Jie pridūrė, kad vieną praėjusio mėnesio vakarą Mapaluose 
matė jį, senio lydimą. 

Pradžioje jis vos neužduso. Bet tuoj supratęs, kad neigti būtų 
beprasmiška, Hamilkaras nusilenkė ir įvedė juos į prekybos rūmus. 
Subėgę vergai, jam davus ženklą, ėmė saugoti išėjimus. 

Jis įžengė į Salambo kambarį paklaikęs, viena ranka griebė Ha- 
nibalą, kita nuplėšė čia pat gulinčio drabužio raištį, surišo jam 
kojas, rankas, užkimšo burną, kad jis negalėtų kalbėti, ir paslėpė 
po jaučio odos lova, nuleidęs iki žemės platų užtiesalą. 

Po to vaikščiojo į dešinę ir į kairę, kilniojo rankas, sukinėjosi 
vietoje, kandžiojo lūpas. Paskui sustingusiais vyzdžiais ir lyg prieš 
mirtį sunkiai alsuodamas sustojo. 

Jis triskart pliaukštelėjo delnais. Pasirodė Gidenemas. 

— Klausyk, — tarė jis, — eik, paimk iš vergų vyriškos lyties aštuonerių 
devynerių metų juodaplaukį iškilios kaktos vaiką! Atvesk jį! Skubėk! 

Gidenemas netrukus sugrįžo, atsivesdamas berniuką. 

Tai buvo vargšas vaikas, liesas ir kartu išpuręs;, jo oda buvo 
pilkšva kaip ir nešvarūs skarmalai: dengę jo strėnas; jis įtraukė 
galvą į pečius ir rankos krumpliais trynė musėmis aplipusias akis. 


208 


Ar galima pamanyti, kad tai Hanibalas! Tačiau nebuvo kada ieš- 
koti kito. Hamilkaras pažvelgė į Gidenemą: norėjo jį pasmaugti. 

— Lauk! — suriko jis. 

Vergų valdytojas išbėgo. 

Taigi nelaimė, kurios jis seniai bijojo, buvo čia pat, ir, sukaupęs 
visas jėgas, jis ieškojo, ar nėra kokio nors būdo, kokios priemonės 
jos išvengti. 

Staiga už durų sušneko Abdalonimas. Šaukė sufetą. Molocho 
tarnai nerimo. 

Hamilkaras vos susilaikė nesurikęs, tartum būtų paliestas įkai- 
tinta geležim; ir jis vėl blaškėsi po kambarį kaip pamišęs. Pasku- 
i susmuko ant baliustrados krašto ir, atsirėmęs alkūnėmis į kelius, 
dviem sugniaužtais kumščiais suspaudė kaktą. 

Porfiriniam baseine dar buvo likę truputis tyro vandens Salam- 
bo apsiplauti. Nors ir bjaurėdamasis bei pilnas puikybės, sufetas į jį 
panėrė vaiką ir lyg vergų pirklys pradėjo prausti ir trinti gramdikliu 
ir moliu. Paskui iš pasieniais esančių skrynių išėmė du keturkam- 
pius medžiagos gabalus; vieną uždėjo jam ant krūtinės, kitą ant nu- 
garos ir ties raktikauliais susegė deimanto sagtimis. Jis užpylė jam 
ant galvos kvepalų, ant kaklo pakabino gintaro karolius ir apavė jį 
sandalais perlų kulnimis, savo dukters sandalais! Bet jis drebėjo iš 
pykčio ir susierzinimo; Salambo, kuri kaip įmanydama jam padėjo, 
buvo tokia išblyškusi, kaip jis. Vaikas šypsojosi, akinamas viso šito 
puikumo, ir net įsidrąsinęs pradėjo ploti rankutėmis ir šokinėti, 
kai Hamilkaras nusivedė jį drauge. 

Jis jį stipriai laikė už rankos, lyg bijodamas prarasti; ir vaikas, 
pajutęs skausmą, bėgdamas paskui jį, truputį verkšleno. 

Prie vergų požemio pasigirdo balsas, graudus ir maldaujantis. 
Jis šnabždėjo: 

— Viešpatie! O, viešpatie! 

Hamilkaras, atsigrįžo ir pamatė šalia savęs bjaurios išvaizdos žmogų, 
vieną tų nelaimingųjų, kurie atsitiktinai gyveno šiuose namuose. 

— Ko tau reikia? — paklausė sufetas. 

Vergas, baisiai drebėdamas, vapėjo: 

— Aš esu jo tėvas! 

Hamilkaras ėjo nesustodamas: antrasis sekė jį, sulinkusiomis 
strėnomis, virpančiais keliais, ištiesęs kaklą. Jo veidą tampė neap- 

sakomo siaubo traukuliai, smaugė tramdomas raudojimas, taip jis 
norėjo paklausti Hamilkarą ir kartu šaukti jam: „Pasigailėk!“ 

Pagaliau jis išdrįso vienu pirštu paliesti jo alkūnę. 

— Nejau tu jį?.. 

Jis neturėjo jėgų baigti, ir Hamilkaras, šito skausmo apstulbin- 
tas, sustojo. 

Jis niekados nepagalvojo, kad tarp jų galėtų būti kas nors bend- 
ra, tokia juos skyrė begalinė bedugnė. Tatai jam atrodė lyg įžeidi- 
mas ir kėsinimasis į jo išimtines teises. Jis atsakė žvilgsniu, 
šaltesniu ir sunkesniu už budelio kirvį, vergas nualpęs krito į dul- 
kes po jo kojomis. Hamilkaras peržengė jį. 

Trys vyrai juodais drabužiais laukė jo didžioje salėje, sustoję 
prie akmeninio apskritimo. Jis tučtuojau ėmė plėšyti savo drabu- 
Žžius ir raičiotis ant grindinio, siaubingai klykdamas: 

— O, nelaimingas Hanibale, 0, mano sūnau! mano paguoda! 
mano viltie! Mano gyvenime! Užmuškite ir mane! Veskite ir 
mane! Kokia nelaimė, kokia nelaimė! 

Jis draskė nagais savo veidą, rovė plaukus ir klykė kaip laidotu- 
vių raudotojos. 

— Veskitės jį greičiau! Aš per daug kenčiu! Eikite! Nužudykite 
ir mane, kaip jį! 

Molocho tarnai stebėjosi, kad didžiojo Hamilkaro tokia silpna 
širdis. Juos tas beveik sugraudino. 

Pasigirdo basų kojų trypimas ir nelygus kriokimas, panašus į bė- 
gančio laukinio žvėries alsavimą, ir ant trečiosios galerijos slenks- 
čio tarp dramblio kaulo turėklų pasirodė žmogus, išblyškęs, baisus, 
išskėtęs rankas, jis sušuko: 

— Mano vaikeli! 

Hamilkaras vienu šuoliu prišoko prie vergo ir, rankomis užim- 
damas jam burną, ėmė šaukti dar garsiau: 

— Tai senis, kuris jį auklėjo! Jis vadina jį savo vaikeliu! Jis išeis 
iš proto! Gana! Gana! 

Ir stumdamas už peties visus tris žynius ir jų auką, jis išėjo su 
jais ir, smarkiai spyręs koja, užtrenkė paskui save duris. 

Valandėlę, įtempęs ausis, Hamilkaras klausėsi būkštaudamas, 
kad jie nesugrįžių. Jis dar pagalvojo nusikratyti vergo, kad būtų 
tikras, jog šis neišplepės; bet pavojus dar nebuvo visiškai praėjęs, ir 

ši mirtis, jei dievai tuo užsirūsintų, galėjo ištikti jo sūnų. Tada jis pakeitė 
savo sumanymą ir per Taanachą pasiuntė vergui geriausių savo virtuvės 
patiekalų: ketvirtį ožio, pupų ir džiovintų granatų. Vergas, kurs buvo 
jau seniai valgęs, godžiai puolė prie jų: jo ašaros krito į dubenis. 

Pagaliau, grįžęs pas Salambo, Hamilkaras atrišo Hanibalą var- 
žančius raiščius. Berniukas įnirtęs iki kraujo įkando jam ranką. Jis 
jį meiliai atstūmė. 

Kad šis būtų ramesnis, Salambo pagąsdino jį Lamija, Kirenijos 
žmogėdra. 

— O kuri yra? — paklausė jis. 

Jam papasakojo, kad galvažudžiai buvo atėję jo išsivesti į kalėji- 
mą. Jis atrėžė: 

— Tegu tik jie ateina, aš juos užmušiu! 

Tada Hamilkaras jam pasakė baisią tiesą. Bet jis supyko ant 
savo tėvo, tvirtindamas, kad, būdamas Kartaginos valdovu, už to- 
kius dalykus jis galėtų išnaikinti visus gyventojus. 

Pagaliau, nuovargio ir pykčio išsekintas, jis užmigo neramiu 
miegu. Atsirėmęs nugara prie tamsiai raudonos pagalvės ir sap- 
nuodamas, jis kalbėjo; jo galva truputį sviro atgal, ir nuo kūno at- 
sišliejusi maža rankutė buvo ištiesta, lyg kažką įsakinėdama. 

Kai visai sutemo, Hamilkaras atsargiai pakėlė jį ant rankų ir be Ži- 
binto nusileido galerų laiptais. Pracidamas pro sandėlius, jis paėmė 
vynuogių pintinę ir ąsotį tyro vandens; vaikas pabudo prie Aleto sta- 
tulos, brangakmenių rūsy, ir jis, — kaip ir anas berniukas, — švytinčių 
akmenų blizgėjimo apsuptas, šypsojosi savo tėvo glėby. 

Hamilkaras buvo tikras, kad dabar iš jo nebeatims sūnaus. Tai 
buvo neįžengiama vieta, jam vienam žinomu požeminiu urvu susi- 
siekianti su krantu, ir, apsidairęs aplink, jis pilna krūtine atsikvėpė. 
Paskui pasodino berniuką ant suolo prie auksinių skydų. 

Niekas dabar jo nematė, tad nebuvo ko varžytis, jam pasidarė 
lengviau. Lyg motina, suradusi savo dingusį pirmgimį, jis puolė 
prie savo sūnaus, spaudė jį prie krūtinės, juokėsi ir verkė kartu, va- 
dino jį meiliausiais vardais, apibėrė pabučiavimais; mažasis Hani- 
balas, šiuo nepaprasto meilumo nustebintas, tylėjo. 

Hamilkaras grįžo tyliais žingsniais, tamsoje graibydamas sienas; 
jis įėjo į didžiąją salę, kur mėnesienos šviesa skverbėsi pro bokšto 
skliautų angas; vidury, išsitiesęs ant marmurinio grindinio, miego- 

jo pasisotinęs vergas. Jis pažvelgė į šį žmogų, ir kažkoks gailestis 
sujaudino jį. Savo koturnos galu jis pastūmė jam po galva kilimą. 
Paskui pakėlė akis ir įsmeigė žvilgsnį į Tanitą, kurios plonutis jau- 
nas mėnulis švietė danguje, ir jis pasijuto galingesnis už Baalus ir 
kupinas paniekos jiems. 

Pasiruošimai aukoti jau buvo prasidėję. 


Molocho šventykloje išgriovė sienos dalį, kad galėtų išvežti vari- 
nį dievą, nepaliesdami aukuro pelenų. Paskui, kai tik patekėjo 
saulė, šventyklos tarnai jį nustūmė Kamono aikštės link. 

Jis slinko atbulas, slysdamas ant velenų; jo pečiai iškilo aukščiau 
sienų; jau iš tolimiausios vietos jį pamatę, kartaginiečiai greit bėgo 
į visas šalis, nes nenubaudžiamas negalėjo pažvelgti į Baalą, išsky- 
rus jo rūstybės pasireiškimo metu. 

Smilkalų kvapas sklido gatvėmis. Visos maldyklos kartu atsidarė; iš 
jų pasirodė tabernakulai, įkelti į iškilmių vežimus arba į neštuvus, ku- 
riuos nešė žyniai. Jų kampuose bangavo dideli plunksnų papuošimai, 
O nuo jų smailių stogų, papuoštų krištoliniais, auksiniais, sidabriniais 
arba variniais skrituliais, viršūnėse sklido spinduliai. 

Tai buvo chaaniečių Baalimai, aukščiausiojo Baalo antrininkai, 
grįžę į savo pirmapradę nusilenkti jo galybei ir išnykti jo puikybėje. 

Iš plono purpuro pagamintas Melkarto baldakimas dengė naftos 
liepsną, virš hiacinto spalvos Kamono palapinės stiebėsi brangak- 
meniais nusagstytas dramblio kaulo fallus, tarp Ešmunto užuolai- 
dų, melsvų kaip eteris, snaudė Žiedais susirangęs pitonas; 0 dievai 
Patekai, nešami jų žynių glėbiuose, atrodė lyg dideli, suvystyti vai- 
kai, kurių kulnai siekė žemę. 

Toliau sekė visi žemesnieji dievybės pavidalai: Baalas Saminas, 
dangaus erdvių dievas; Baalas Peoras, šventųjų kalnų dievas; Baa- 
las Zebubas, puvimo dievas ir kaimyninių kraštų bei giminingų pa- 
dermių dievai: Libijos Iarbalas, Chaldėjos Adremelechas, Sirijos 
Kijunas, mergelės veidu Derceto šliaužė ant savo pelekų ir Tamu- 
zo lavonas važiavo, paguldytas ant katafalko,tarp deglų ir Žmonių 
plaukų kuokštų. Kad dangaus skliauto valdovai paklustų saulei ir 
kad jų įtaka nevaržytų jos įtakos, žyniai ilgų lazdų galuose kratė 
įvairiaspalves metalines žvaigždes; čia jų būta visų, pradedant juo- 
dąja Nebos žvaigžde, Merkurijaus dvasia, ir baigiant šlykščiąja Ra- 

chabo, vaizduojančia Krokodilo žvaiždyną. Abadirai, iš mėnulio 
nukritę akmenys, sukosi sidabrinių siūlų mėtyklėse, Cereros žyniai 
pintinėse nešė moteriškos lyties pavidalo duonos kepalėlius; kiti 
ėjo savo fetišais ir amuletais nešini; pasirodė seniai užmiršti stabai; 
net buvo paimti laivų mistiniai simboliai, tartum Kartagina būtų 
norėjusi giliai susikaupti, galvodama apie mirtį ir nevilų. 

Prieš kiekvieną tabernakulą ėjo žmogus, ant galvos laikydamas pu- 
siausvyroje stovintį didžiulį rūkstančių smilkalų indą. Kur ne kur tvy- 
rojo dūmų debesėliai: ir tarp visų tirštų garų galima buvo įžiūrėti 
šventųjų palapinių audinius, spurgus ir apvadus. Jos judėjo iš lėto, nes 
buvo labai sunkios. Kartais gatvėse užkliūdavo iškilmių vežimų ašis; 
tada pamaldūs žmonės pasinaudodavo proga paliesti Baalimus savo 
drabužiais, kuriuos paskui saugojo kaip šventus daiktus. 

Varinė statula slinko toliau Kamono aikštės link. Turtuoliai, 
nešdami skeptrus su smaragdiniais bumbulais, išėjo iš Megaros, se- 
niūnai, papuošę galvas brangiais vainikais, susirinko Kinisdoje; 0 
finansų tvarkytojai, provincijų valdytojai, pirkliai, kareiviai ir jūri- 
ninkai bei gausi laidotuvių tarnų minia, visi su savo tarnybų ženk- 
lais arba savo amato įrankiais, ėjo pasitikti tabernakulų, kurie, 
žynių bendrijos apsupti, leidosi Akropolio laiptais. 

Molochui pagerbti jo žyniai pasipuošė puikiausiomis brangenybė- 
mis. Deimantai tviskėjo ant jų juodų drabužių; bet per platūs žiedai 
smuko nuo jų suliesėjusių rankų, — ir kas begalėjo būti niūresnio už 
šitą nebylią minią, kurioje auskarai plakėsi į išblyšusius veidus, kurio- 
je auksinės tiaros spaudė baisios nevilties surauktas kaktas. 

Pagaliau Baalas pasiekė patį aikštės vidurį. Miniai sulaikyti jo Žy- 
niai apsitvėrė ardynų siena, O patys sustojo aplink stabą prie jo kojų. 

Kamono Žyniai rausvos vilnos drabužiais išsilygiavo prieš savo 
maldyklą portiko kolonų apačioje; Ešmunto žyniai lininiais ap- 
siaustais sustojo ant Akropolio pakopų; Melkarto žyniai violetinė- 
mis tunikomis pasirinko vakarų pusę; Abadirų žyniai, susiveržę 
frigiško audinio juostomis, susibūrė rytuose; O pietų pusėje išrikia- 
vo tatuiruotus nekromantus, raudotojus lopytais drabužiais, Pate- 
kų ir Idonimų tarnus, kurie, spėdami ateitį, įsidėdavo į burną 
negyvėlio kaulą. Cereros žyniai, apsivilkę mėlynomis tunikomis, iš 
atsargumo sustojo Satabo gatvėje ir megariečių tarme tyliai giedo- 
jo tesmoforiumą. 

Protarpiais atvykdavo visiškai nuogų žmonių būriai, ištiesę ran- 
kas, jie laikė viens kitą už pečių. Iš jų krūtinių gelmės veržėsi kimi 
ir dusli gaida; jų vyzdžiai nukreipti į stabą, švietė pro dulkes, ir jie 
lygiais tarpais sutartinai visu kūnu svyravo, lyg būtų tos pačios 
jėgos judinami. Jie buvo taip įdūkę, jog tvarkai palaikyti šventyklų 
tarnai lazdų smūgiais juos priversdavo gulti kniūbsčius, priglaudus 
veidus prie varinių ardynų. 

Kaip tik tuo metu aikštės gale pasirodė Žmogus baltais drabu- 
žiais. Jis iš lėto persiyrė per minią, ir visi tuoj pažino Tanitos vaidi- 
lą, vyriausiąjį Žynį Šachabarimą. Pakilo šauksmai, nes visų 
sąmonėse tą dieną pirmavo vyriško prado valdžia ir net deivė buvo 
tiek užmiršta, jog niekas nė nepastebėjo, kad nėra jos žynių. Bet 
visų nustebimas dar labiau padidėjo, kai jie išvydo jį atidarant tas 
ardynų užtvaros duris, pro kurias galėjo įeiti tik aukojantieji. Mo- 
locho žyniai pamanė, kad jis atėjo jų dievo įžeisti; plačiais mostais 
jie bandė jį išstumti. Pasisotinę aukojamųjų gyvulių mėsa, lyg val- 
dovai apsirengę purpuru ir užsidėję trijų eilių smailias kepures, jie 
niekino šį išblyškusį, pasninkų nukamuotą eunuchą, ir piktas juo- 
kas purtė ant jų krūtinių juodas, prieš saulę ištiestas barzdas. 

Šachabarimas, nieko neatsakydamas, ėjo toliau: ir Žingsnis po 
žingsnio perėjęs visą aptvarą, atsidūrė prie koloso kojų, paskui, išs- 
kėtęs abi rankas, palietė jį iš abiejų pusių; tai buvo iškilminga pa- 
garbinimo formulė. Per ilgai jau Rabeta jį kankino; ir nusivylęs, o 
galbūt nerasdamas dievo, kurs visiškai patenkintų jo sąmonę, jis 
pagaliau pasirinko šitąjį. 

Minia, pasibaisėjusi šiuo atsimetimu, ilgai nesiliovė murmėjusi. 
Visi pajuto, kad nutrūko paskutinis ryšys, jungęs sielas su malonin- 
gąja dievybe. 

Bet Šachabarimas dėl savo sužalojimo negalėjo dalyvauti Baalo 
garbei skirtose apeigose. Raudonais apsiaustais apsivilkę vyrai iš- 
vedė jį iš aptvaro; paskui, atsidūręs už ardyno, jis apėjo visas vaidi- 
lų bendrijas, ir dabar jau dievo netekęs žynys išnyko minioje. Jam 
artėjant, jinai prasiskirdavo. 

"Tuo metu tarp stabo kojų degė alijošiaus, kedro ir laurų laužas. 
Jo ilgi sparnai savo galus panėrė liepsnose; kvapnūs tepalai, kuriais 
jis buvo įtrintas, kaip prakaito lašai sroveno jo variniais sąnariais. 
Aplink apskritą akmenį, į kurį jis rėmėsi savo kojomis, nejudėdami 

ratu stovėjo juodais šydais apgaubti vaikai; ir jo nepaprastai ilgos 
rankos siekė juos savo delnais, sakytum norėdami sugriebti šitą 
vainiką ir nunešti į dangų. 

Turtuoliai, seniūnai, moterys, minių minios telkėsi už žynių nu- 
garos ir namų terasose. Didžiulės dažytos žvaigždės daugiau nebe- 
sisuko; tabernakulai buvo padėti ant žemės, ir smilkalų dūmai kilo 
statmenai tartum milžiniški medžiai, keroją žydroje padangėje 
savo melsvomis šakomis. 

Keletas apalpo, kiti stovėjo sustingę ekstazėje. Begalinis neri- 
mas slėgė visų krūtinės. Vienas po kito nuščiuvo paskutiniai šūka- 
vimai, ir Kartaginos žmonės vos kvėpavo, godžiai trokšdami kažko 
baisaus. 

Pagaliau didysis Molocho žynys pakišo kairiąją ranką po vaikų 
šydais ir išrovė jiems iš kaktos po kuokštą plaukų, kuriuos numetė 
į ugnį. Tada vyrai raudonais apsiaustais užtraukė šventąjį himną: 

— Garbė tau, Saule! Abiejų žemės juostų karaliau, pats save pa- 
gimdęs kūrėjau, tėve ir motina, tėve ir sūnau, dieve ir deive, deive 
ir dieve! 

Jų balsai pranyko vienu kartu suskambėjusių instrumentų 
trenksme, kad būtų nustelbtas aukų riksmas. Aštuonstygiai šemini- 
tai, dešimtstygiai kinorai, dvylikastygiai nebalai dūzgė, švilpė, 
gaudė. Didžiuliai odiniai maišai su daugybe vamzdelių kėlė aštrų 
pypsėjimą; rankomis daužomi tamburinai skambėjo kurčiais ir 
staigiais smūgiais; ir nors įnirtingai gaudė trimitai, tačiau salsali- 
mai tratėjo kaip skėrių sparnai. 

Šventyklų tarnai ilgais kabliais atidarė septynis skyrius, aukštais 
išdėstytus per visą Baalo kūną. Į viršutinį įstūmė miltų; į antrąjį 
įleido du turklius; į tretįjį — beždžionę; į ketvirtąjį — aviną; į 
penktąjį — avį; o kadangi šeštajam nebuvo jaučių, ten įmetė iš 
šventovės paimtą išdirbtą odą. Septintasis pasiliko atvertas. 

Pirma, negu ką nors pradėjus, reikėjo išbandyti dievo ranką. 
Plonos grandinėlės, tįsdamos į viršų nuo jo pirštų, siekė pečius ir 
leidosi į užpakalį, kur Žyniai, jas traukdami, kėlė jam iki alkūnių 
abu jo atgniaužtus delnus, kurie susiglausdami atsidurdavo prie jo 
pilvo; keletą kartų iš eilės rankos trūkčiodamos pajudėjo. Pasku- 
i muzikos instrumentai nutilo. Šniokštė ugnis. 

Molocho žyniai vaikščiojo ant didžiulio akmens, stebėdami minią. 

Reikėjo paskiro asmens aukos, visiškai savanoriško pasiaukojimo, 
kuris paskatintų kitus. Bet iki šiol niekas dar nepasirodė, ir septyni 
praėjimai nuo aptvaro iki koloso buvo visiškai tušti. Tada miniai pas- 
katinti žyniai išsitraukė iš savo juostų ylas ir ėmė jomis raižyti sau vei- 
dus. Pagaliau įleido į aptvarą pasiaukojusius, kurie gulėjo žemėje už 
ardyno. Jiems numetė ryšulį baisių gelžgalių, ir kiekvienas pasirinko 
sau kankinimo įrankį. Jie virbais varstė savo krūtinės, raižė skruostus, 
ant galvų dėjosi erškėčių vainikus; paskui susikibo rankomis ir, apsu- 
pę vaikus, sudarė antrą didelį ratą, kuris čia sumažėdavo, čia vėl išsip- 
lėsdavo atgal, ir šitaip be paliovos viliodami prie savęs minią tuo 
svaiginančiu sukimusi, kupinu kraujo ir riksmo. 

Pagaliau žmonės įėjo giliau į praėjimus; jie metė į ugnį perlus, auk- 
sines vazas, taures, žvakides, visą savo turtą; juo toliau, juo aukos 
buvo brangesnės ir gausesnės. Pagaliau išblyškęs ir išgąsčio subjau- 
rotas Žmogus svirduliuodamas pastūmėjo vaiką; stabo rankose suš- 
mėžavo juodas nedidelis gniužulas ir prasmego tamsioje skylėje. 
Žyniai pasilenkė ties didžiosios papėdės kraštu, — ir nauja giesmė 
sugriaudė, šlovindama mirties džiaugsmą ir amžinybės atgimimą. 

Aukos kilo pamažu, ir, kadangi dūmai vertėsi aukštais sūkuriais, 
iš tolo atrodė, kad jos pranyksta debesyje. Nė vienas nesujudėjo. Jų 
rankų ir kojų riešai buvo surišti, ir tamsūs apdangalai trukdė jiems 
matyti ir kitiems juos pažinti. 

Hamilkaras raudonu apsiaustu, kaip ir Molocho žyniai, stovėjo 
prie Baalo dešinės kojos didžiojo piršto; kai atvedė keturioliktąjį 
berniuką, visi galėjo pastebėti, kad jis išgąstingai sujudėjo. Bet tuoj 
ir vėl, atsistojęs pirmykštėje padėty, sukryžiavo rankas ir įsmeigė 
žvilgsnį į žemę. Kitoje statulos pusėje nejudėdamas, kaip ir jis, sto- 
vėjo vyriausias žynys. Nuleidęs asiriškąja mitra padabintą galvą, jis 
stebėjo ant savo krūtinės auksinę plokštelę, nusagstytą pranašin- 
gais brangakmeniais, kuriuose atsispindėdama ugnis Žaidė vaivo- 
rykštės šviesomis. Jis sumišęs išblyško; Hamilkaras nulenkė galvą, 
ir jiedu buvo taip arti laužo, jog jų kilstelėję apsiaustų skvernai 
kartkartėmis siekdavo ugnį. 

Varinės rankos judėjo vis greičiau. Jos daugiau nebesustojo. Kas 
kartą, kai į jas įdėdavo vaiką, Molocho žyniai ištiesdavo ties juo 
savo rankas, sukraudami jam visos tautos nuodėmes ir giedodavo: 
„Tai ne žmonės, bet jaučiai!“ Ir aplink sustojusi minia kartojo: 


216 


„Jaučiai, jaučiai!" Pamaldieji šaukė: „Valgyk, viešpatie!", o Prozer- 
pinos žyniai, iš baimės prisidėdami prie Kartaginos reikalavimų, 
bambėjo eleuziečių maldelę: „Duok lietus! Gimdyk!" 

Aukos, vos atsidūrusios ant kiaurymės krašto, dingdavo lyg van- 
dens lašas ant raudonai įkaitintos geležies; ir baltas dūmelis kilda- 
vo virš didžiulės skaisčiai raudonos liepsnos. 

Tačiau dievo alkis nesumažėjo. Jam vis dar buvo maža. Kad jį grei- 
čiau pasotintų, aukojamuosius nuleido jam į rankas stora grandine, 
kuria jie buvo surišti. Maldingieji iš pradžių norėjo suskaityti, ar vaikų 
bus tiek, kiek yra dienų saulės metuose, bet kadangi jų dar prisidėjo, 
tad buvo neįmanoma patikrinti patrakusiai greit judančiose baisiose 
rankose. Tai truko ilgai, nepaprastai ilgai, iki pat vakaro. Paskui vidu- 
rinių sienelių rausvumas patamsėjo. Tada visi išvydo skrudančią mėsą. 
Kai kurie net tarėsi įžiūrį plaukus, kūno dalis, ištisus kūnus. 

Baigėsi diena; virš Baalo susitelkė debesys. Laužo vietoje, dabar 
jau ugniai išgesus, iki stabo kelių kilo anglių piramidė; visas raudo- 
nas, tartum milžinas, aptekęs krauju, atgal atlošta galva jis atrodė 
svirduliuojąs nuo savo slogaus girtumo. 

Juo labiau žyniai skubėjo, juo minios siautėjimas augo, aukų 
skaičiui mažėjant, vieni šaukė jas taupyti, o kiti, kad jų dar per 
maža. Atrodė, kad žmonių apgulti mūrai sugrius nuo išgąstingo 
staugimo ir mistinės aistros. Paskui į praėjimus ėmė spraustis ti- 
kintieji, tempdami savo vaikus, kurie buvo į juos įsikibę; ir jie 
mušė juos, kad šie paleistų, ir atidavinėjo raudoniesiems vyrams. 
Pailsę muzikantai kartais stabteldavo, tada pasigirsdavo motinų 
klyksmas ir į anglis varvančių taukų čirškimas. Drignių prisirijusie- 
ji rėplomis šliaužiojo aplink stabą ir staugė lyg tigrai. Idonimai 
pranašavo, pasiaukojusieji perskeltomis lūpomis giedojo; ardynas 
buvo nugriautas; kiekvienas norėjo dalyvauti aukojime, ir anksčiau 
mirusiųjų vaikų tėvai mėtė į ugnį jų atvaizdus, žaislus, jų išsaugo- 
tus kaulus. Kai kurie, turį peilius, išsitraukė juos ir puolė kits kitą. 
Prasidėjo skerdynės. Šventųjų tarnai varinėmis vėtyklėmis surinko 
nuo papėdės kraštų nubyrėjusius pelenus ir mėtė į orą, kad auka 
pasklistų po visą miestą ir pasiektų žvaigždynų erdves. 

Šitas didžiulis triukšmas ir didžiulė šviesa priviliojo prie mūrų 
papėdės barbarus; kad geriau matytų, jie užsikorė ant helepolos 
griuvėsių ir pasibaisėdami išsižioję Žiūrėjo. 


XIV 
Kirvio tarpukalnė 


Dar kartaginiečiai nebuvo grįžę į savo namus, kai susitelkė tiršti 
debesys; tie, kurie užvertę galvas pažvelgė į stabą, ant savo kaktų 
pajuto stambius lašus; pradėjo lyti. 

Lijo ištisą naktį; gausiai, liūtimis; griaudė perkūnas: — tai buvo 
Molocho balsas; jis nugalėjo Tanitą, ir, dabar jau apvaisinta, iš 
dangaus aukštybių ji atvėrė savo didžiulias įsčias. Protarpiais ją iš- 
vysdavo tviskančioje proplaišoje, išsitiesusią ant debesų pagalvių, 
paskui tamsa vėl susiglausdavo, ir lyg būdama dar per daug pavar- 
gusi, norėjo užmigti; kartaginiečiai, tikėdami, kad vandenį gimdo 
mėnulis, šūkavo, norėdami palengvinti gimdyti. 

Lietus plakė terasas ir, užliedamas jas, sudarė kiemuose ežerus, 
ant laiptų — krioklius, gatvių sankryžose — verpetus. Jis liejosi 
sunkiomis ir drungnomis masėmis ir srauniomis srovelėmis; nuo 
visų pastatų kerčių krito plačios putojančios čiurkšlės; mūrai atro- 
dė nukarstyti balkšvomis marškomis, o nuplauti maldyklų stogai, 
žaibams blykčiojant, juodai žvilgėjo. Tūkstančiais kelių nuo Akro- 
polio aukštumų srovėmis kunkuliavo vanduo; namai staiga sugriū- 
davo, ir rąstai, tinkas, baldai plaukė upeliais, kurie įnirtingai tekėjo 
grindiniu. 

Žmonės lauke statė amforas, ąsočius, tiesė drobes; bet deglai 
užgeso; tada ėmė Baalui sukrauto laužo nuodėgulius; norėdami at- 
sigerti, kartaginiečiai užversdavo galvas ir išsižiodavo. Kiti, pasi- 
lenkę prie dumblinų valkų, panėrė rankas iki pažastų, ir visi tiek 
prisprogo vandens, jog čia pat jį išvėmė lyg būbaliai. Pamažu atvė- 
so; rąžydamiesi jie traukė drungną orą, ir šios laimės svaiguly vėl 
atgimė viltis. Visi vargai buvo užmiršti. Tėvynė dar kartą prisikėlė. 

Jiems, rodos, būtinai reikėjo nukreipti į kitus savo siautulio per- 

teklių, kurio jie nepajėgė išlietė savy. Tokia auka negalėjo likti be- 
vertė; ir nors jiems sąžinė neišmėtinėjo, bet jie pasijuto pagauti to 
nerimo, kurį sukelia dalyvavimas nepataisomuose nusikaltimuose. 

Barbarus audra užklupo nesandariose palapinėse, dar ir ryto- 
jaus dieną permirkę jie braidžiojo purve, ieškodami savo mantos ir 
dingusių bei sugadintų ginklų. 

Hamilkaras pats nuėjo ieškoti Hanono ir, pagal visus savo įga- 
liojimus, jam patikėjo vadovavimą. Senasis sufetas, apmaudo ir 
valdžios godumo kankinamas, kelias minutes svyravo. Pagaliau su- 
tiko. 

Tada Hamilkaras įsakė plaukti galerai su abiejuose galuose įt- 
virtintomis katapultomis. Ją pastatė įlankoje prieš plaustą; paskui į 
turimus laivus įlaipino ištvermingiausių karių dalinius. Taigi jis 
bėgo; ir, pasukęs į šiaurę, išnyko rūkuose. 

Bet po trijų dienų (kai buvo rengiamasi vėl pulti), iš Libijos 
pakrantės atbėgo sumišę žmonės. Barka įsiveržęs pas juos. Jis visur 
atiminėjąs maistą ir užimąs kraštą. 

Tada barbarai taip pasipiktino, lyg jis būtų juos išdavęs. Tie, ku- 
riems apgulimas labiausiai įkyrėjo, ypač galai, nieko nelaukdami 
pasitraukė nuo miesto sienų, norėdami pamėginti jį pasiekti. Spen- 
dijus panoro vėl atstatyti helepolą; Mato nusibrėžė sau tiksliausią 
kelią nuo savo palapinės iki Megaros ir prisiekė juo eiti; ir nė vie- 
nas jų karys nepajudėjo iš vietos. Bet kiti, Autarito vadovaujami, 
pasišalino, apleisdami vakarinę pylimo dalį. Tačiau to niekas ne- 
paisė, ir nė nepagalvojo jų pakeisti. 

Nar Havasas iš tolo kalnuose jų tykojo. Nakties metu jis nuvedė 
jūros pakraščiu visus savo Žmones į kitą lagūnos krantą ir įžygiavo į 
Kartaginą. 

Jis ten atvyko kaip išvaduotojas, su šešiais tūkstančiais vyrų, 
kurių kiekvienas po apsiaustu nešėsi miltų, ir su keturiasdešimt 
dramblių, gabenančių pašaro ir džiovintos mėsos. Pastaruosius be- 
regint apspito;, juos praminė vardais. Labiau negu dėl atvykusios 
pagalbos kartaginiečiai džiaugėsi matydami šiuos galingus, Baalu- 
i pašvęstus gyvulius; tai buvo lyg ir jo meilumo laidas, įrodymas, 
kad jis pagaliau juos apgins, įsikiš į karą. 

Seniūnai Nar Havasui pareiškė savo padėką. Paskui jis pakilo į 
Salambo rūmus. 

Jis jos nebematė nuo to laiko, kai Hamilkaro palapinėje, tarp 
penkių armijų, pajuto ant savo rankos jos šaltą ir švelnią rankelę; 
po sužieduotuvių ji išvyko į Kartaginą. Jo meilė, kitų troškimų nus- 
telbta, vėl atgijo; ir dabar jis jau tikėjosi greit pasinaudosiąs savo 
teisėmis, ją vesiąs, ją turėsiąs. 

Salambo negalėjo suprasti, kaip šis jaunas vyras galėtų virsti jos 
valdovu! Nors ji kasdien meldė Tanitą Mato mirties, bet jos pasi- 
baisėjimas libijiečiu sumažėjo. Ji neaiškiai jautė, kad neapykanta, 
kuria jis ją persekiojo, buvo beveik šventas dalykas; — ir jai būtų 
malonu Nar Havaso asmenyje matyti atspindį to paties siautulio, 
nuo kurio ji dar tebebuvo apakusi. Ji norėjo jį arčiau pažinti, bet jo 
buvimas ją būtų varžęs. Ji liepė pasakyti, kad jai neleidžiama jo pri- 
imti. 

Mat, Hamilkaras savo tarnams buvo uždraudęs įleisti pas ją Nu- 
midijos karalių; atidėdamas šitą atpildą iki karo pabaigos, jis tikė- 
josi palaikysiąs jo ištikimybę; ir Nar Havasas, bijodamas sufeto, 
pasišalino. 

Bet prieš Šimto tarybą jis pasirodė labai išdidus. Pakeitė jų pat- 
varkymus; pareikalavo išimtinių teisių savo kariams ir paskyrė 
jiems atsakingas pareigas, o barbarai, pamatę numidus bokštuose, 
išplėtė akis. 

Tačiau dar labiau nustebo kartaginiečiai, kai senąja punų trire- 
ma į uostą įplaukė keturi šimtai jų vyrų, patekusių į nelaisvę Sicili- 
jos karo metu. Mat, Hamilkaras slapta pasiuntė kviritams lotynų 
laivų įgulas, paimtas dar prieš Tirijos miestų atsimetimą, o Roma, 
atsakydama į šį gražų mostą, dabar grąžino jam belaisvius. Ji atme- 
tė Sardinijos samdinių pasiūlymus ir net nesutiko Utikos gyvento- 
jus pripažinti savo piliečiais. 

itas pavyzdys patraukė ir Hieroną, kuris valdė Sirakūzus. Jo 
kraštų laisvei išlaikyti reikėjo, kad tarp dviejų tautų būtų pusiaus- 
vyra; tad jis buvo susirūpinęs, kad chanaaniečiai išliktų, pasiskelbė 
esąs jų draugu ir pasiuntė jiems dvylika šimtų jaučių bei penkiasde- 
šimt tris tūkstančius nebelių grynų kviečių. 

Buvo dar ir kita svarbesnė priežastis, vertusi padėti Kartaginai; 
mat, buvo jaučiama, kad jei samdiniai nugalėtų, visi, nuo eilinio 
kareivio iki indų plovėjo, sukiltų, ir jokia valdžia, jokia valdovų gi- 
minė neįstengtų atsispirti. 

Tuo metu Hamilkaras užėmė rytines provincijas. Jis atstūmė 
galus, ir visi barbarai tartum liko apsiausti. 

Tada jis pradėjo juos varginti netikėtais puolimais. Priartėdavo, 
pasitraukdavo ir, nuolat kartodamas šiuos veiksmus, pamažu juos 
nuviliojo nuo stovyklų. Pradžioje Spendijus buvo priverstas juos 
sekti, o paskui ir Mato. 

Jis nuėjo tik ligi Tuniso ir užsidarė jo sienose. Šis užsispyrimas 
buvo labai išmintingas, netrukus pro Kamono vartus su savo 
drambliais ir kareiviais išžygiavo Nar Havasas; jį šaukė Hamilka- 
ras. Bet kiti barbarai jau klaidžiojo provincijose, persekiodami su- 
fetą. 

Klipejoje prie jo prisidėjo trys tūkstančiai galų. Jis liepė iš Kire- 
nijos atgabenti arklių, iš Bruciumo ginklų ir vėl pradėjo kariauti. 

Niekad jo genialumas nebuvo toks lakus ir vaisingas. Ištisus 
penkis mėnesius jis tampė juos paskui save, aiškiai žinodamas, kur 
norėjo nuvesti. 


Pradžioje barbarai bandė apsupti jį mažais būriais; jis visada iš 
jų pasprukdavo. Tada jie daugiau nebesisklaidė. Jų armiją sudarė 
apie keturiasdešimt tūkstančių karių, ir daugelį kartų jie džiūgavo, 
matydami kartaginiečius pasitraukiant. 

Labiausiai juos vargino Nar Havaso raiteliai. Dažnai sunkiau- 
siomis valandomis, kai jie žygiuodavo lygumomis, snūduriuodami 

ginklų našta, staiga horizonte pakildavo plati dulkių juosta. 
AAS garsai vis artėdavo, ir iš spindinčių vyzdžių debesies pliūpte- 
lėdavo baisi strėlių kruša. Baltais apsiaustais apsigaubę numidai 
griausmingai surikdavo, pakeldavo rankas ir, keliais suspaudę savo 
piestu stojančius eržilus, staiga apgręždavo juos ir vėl pradingdavo. 
Tam tikram nuotoly ant dromaderų jie visada turėjo svaidomų 
iečių atsargą ir grįždavo dar baisesni, staugdavo kaip vilkai ir vėl iš- 
nykdavo kaip vanagai. Gretų pakraščiuose esą barbarai griuvo 
viens po kito, — ir taip tęsdavosi iki pat vakaro, kol kariuomenė 
paskubėdavo įeiti į kalnus. 

Nors juose buvo pavojinga drambliams, Hamilkaras smelkėsi 
gilyn. Jis žygiavo išilgai ilgos kalnų grandinės, kuri tiesėsi nuo Her- 
meumo iškyšulio iki Zaguano viršūnės. Barbarų manymu, tai buvo 
vienintelė priemonė jo dalinių negausumui paslėpti. Bet nuolatinė 

neaiški būsena, kurią jis jiems primetė, pagaliau juos labiau nuka- 
mavo negu bet koks pralaimėjimas. Jie vis dėlto nenusiminė ir Žy- 
giavo paskui jį. 

Pagaliau vieną vakarą tarp Sidabro ir Švino kalnų, tarp didžiulių 
uolų, vidury prie įėjimo į vieną tarpukalnę, jie užklupo velitų dali- 
nį; tikriausiai ir visa sufeto armija ėjo jų priešaky, nes buvo girdimi 
žingsniai ir trimitų gaudimas, kartaginiečiai tuojau smuko į tarpu- 
kalnę. Ji vedė į lygumą, kuri buvo kirvio pavidalo, iš visų pusių ap- 
supta aukštų stačių uolų. Norėdami pasivyti velitus, barbarai puolė 
į ją, jos gilumoje tarp šuoliuojančių jaučių bėgo pakrikę kiti karta- 
giniečiai. Ten barbarai pastebėjo raudonu apsiaustu apsigaubusį 
vyrą; tai buvo sufetas; jie vieni kitiems apie tai garsiai pranešė, juos 
pagavo dar didesnis įniršis ir džiaugsmas. Daugelis iš tingumo ar iš 
atsargumo pasiliko prie tarpukalnės slenksčio. Bet iš miško išsiver- 
žę raiteliai ietimis ir kardais juos nuvijo prie kitų; ir netrukus visi 
barbarai buvo žemai, lygumoje. 

Paskui ši didelė žmonių masė, kurį laiką bangavusi, sustojo; ji 
niekur nebesurado jokio išėjimo. 

Arčiausiai prie angos buvusieji grįžo atgal; bet praėjimo neliko 
nė ženklo. Priešakiniams šaukė, kad jie eitų pirmyn. Šie atsitrenk- 
davo į kalną ir iš tolo plūdo savo draugus, nesugebančius atrasti 
kelio. 

Mat, vos tik barbarai nusileido į dykumą, už uolų pasislėpę kar- 
taginiečiai rąstais pakėlę jas nurito žemyn; ir, kadangi skardis buvo 
staigus, šitie didžiuliai akmenys, kūlvirsčiomis nuriedėję į apačią, 
visiškai užvertė siaurą angą. 

Kitame lygumos gale tiesėsi ilgas praėjimas, kur ne kur suskel- 
dėjęs didžiuliais plyšiais ir vedąs į daubą, kylančią į aukštutinę 
plokštumą, kurioje stovėjo kartaginiečių kariuomenė. Šitame pra- 
ėjime ant skardžių sienų iš anksto buvo nuleistos kopėčios, slapsty- 
damiesi uolų vingiuose, velitai pirm, negu juos pasivijo, suskubo 
pagriebti jas ir užkopti aukštyn. Kai kurie nubėgo net ligi daubos, 
juos užtraukė lynais, nes šioje vietoje paviršius buvo klampaus 
smėlio ir toks status, jog nė ropomis nebuvo įmanoma į jį pakilti. 
Tuojau ten atvyko ir barbarai. Bet ūmai prieš juos, lyg iš dangaus 
nukritusi užtvara, nusileido keturiasdešimt uolekčių aukščio ir 
tiksliai pagal angos dydį pagamintas gardis. Taigi sufeto sumany- 

mas pavyko. Nė vienam barbarui šitas kalnas nebuvo žinomas, ir 
kolonų priešakyje Žygiavusieji paskui save patraukė kitus. Siaurų 
pamatų uolos buvo lengvai nugriautos, ir tuo metu, kai visi bėgo, 
jo armija, stovėdama tolumoje, šaukė, lyg jai grėstų didžiausias pa- 
vojus. Tiesa, Hamilkaras galėjo netekti visų savo velitų; tik pusė jų 
beliko. Bet šitokio sumanymo pasisekimui jis būtų paaukojęs bent 
šimtą kartų daugiau. 

Iki ryto barbarai darniomis gretomis stumdėsi iš vieno lygumos 
galo į kitą. Jie rankomis čiupinėjo kalną, mėgindami surasti išėjimą. 

Pagaliau išaušo; aplinkui jie pamatė tik aukštą, baltą, stačią 
sieną. Jokių priemonių išsigelbėti! Jokios vilties! Abu šitos tarpu- 
kalnės gamtiniai išėjimai buvo uždaryti: vienas gardžiu, antras uolų 
nuolaužomis. 

Tada jie pažvelgė vienas į kitą, netardami nė žodžio. Susmuko, 
kur stovėję, strėnose jausdami ledinį šaltį, o akių vokuose vargi- 
nantį sunkumą. 

Jie pašoko nuo žemės ir puolė prie uolų. Bet ir žemiausios jų, 
kito svorio prispaustos, buvo nepajudinamos. Mėgino į jas įkopti, 
kad pasiektų viršūnę; bet iškilus šių milžiniškų masių paviršius 
visai neleido įsikibti. Jie norėjo perskrosti tarpeklio pamatus kiau- 
rai iš abiejų pusių, bet jų įrankiai nulūžo. Iš palapinių stiebų sukro- 
vė didžiulį laužą, bet ugnis nepajėgė sudeginti kalno. 

Jie grįžo prie gardies; jis buvo prikalinėtas ilgų vinių, storų kaip 
basliai, aštrių kaip akstinuočio adatos, tankesnių už šepečio šerius. 
Bet juos pagavo toks pasiutimas, jog jie puolė prie gardies. Pirmie- 
ji įsmego ten iki nugarkaulių, kiti metėsi per juos, bet tuoj visi 
nudribo, palikdami ant šių baisių šakų kūno gabalus ir kruvinų 
plaukų kuokštus. 

Kai nusiminimas kiek atlyžo, jie apžiūrėjo maisto išteklius; sam- 
diniai, kurių manta buvo žuvusi, turėjo vos porai dienų, 0 visi kiti 
ničnieko nebeturėjo, — nes jie laukė gurguolės, kurią pažadėjo 
pietuose esantieji kaimai. 

Tačiau čia pat klaidžiojo jaučiai, kuriuos kartaginiečiai buvo pa- 
likę praėjime, norėdami privilioti barbarus. Jie juos paskerdė ieti- 
mis; suvalgė; prikimšus skrandžius, mintys nebuvo tokios niūrios. 

Rytojaus dieną jie išpjovė visus mulus; jų buvo apie keturiasde- 
šimt, paskui išskuto jų odas, išvirė vidurius, sutrupino kaulus ir vis 

dar nenustojo vilties; Tuniso armija tikriausiai jau įspėta, netrukus 
atvyks. 

Tačiau penktosios dienos vakarą badas vėl padidėjo; jie kramtė 
kalavijų diržus ir mažas kempines, kuriomis buvo išklotas šalmų 
vidus. 

Keturiasdešimt tūkstančių žmonių susibūrė savotiškam hipod- 
rome, kurį sudarė aplink juos esantieji kalnai. Kai kurie pasiliko 
prie gardies arba uolų papėdėje; kiti pasiskleidė lygumoje. Stiprieji 
vengė vieni kitų, o bailieji šliejosi prie narsiųjų, kurie tačiau nega- 
lėjo jų išgelbėti. 

Norėdami išvengti pavojaus apsikrėsti, palaidojo velitų lavonus, 
kapų vietos nebeliko nė ženklo. 

Visi barbarai bejėgiai gulėjo ant žemės. Šen bei ten tarp jų eilių 
praeidavo kuris veteranas, ir jie staugdami keikė kartaginiečius, 
Hamilkarą ir Mato, nors šis buvo nekaltas dėl jų nelaimės; bet 
jiems atrodė, kad jų skausmai būtų daug mažesni, jeigu jais pasida- 
lintų. Paskui jie ėmė vaitoti; kai kurie patylomis verkė lyg maži vai- 
kai. 

Jis ateidavo pas vyresniuosius ir maldaudavo kuo nors paleng- 
vinti jų kančias. Šie nieko neatsakydavo arba, pykčio pagauti, 
griebdavo nuo žemės akmenį ir sviesdavo į veidą. 

Beje, daugelis kurioje nors žemės kiaurymėje stropiai saugojo 
maisto atsargą — kelias saujas finikų, žiupsnelį miltų — ir nakti- 
mis valgydavo, paslėpę galvą po savo apsiaustu. Kurie turėjo kala- 
vijus, laikė juos paruoštus rankoje; įtaringiausieji stovėjo atsišlieję 
į uolas. 

Jie kaltino savo vadus ir jiems grasino. Autaritas nebijojo pasi- 
rodyti. Nepalaužiamu barbaro atkaklumu jis kasdien dvidešimt 
kartų nueidavo į kitą vietą, ir, krypuodamas savo dideliais kailių 
apdengtais pečiais, jis priminė savo draugams lokį, kuris pavasarį 
išlenda iš savo urvo pasižiūrėti, ar jau ištirpo sniegas. 

Graikų apsuptas, Spendijus slapstėsi vienoje proplaišoje, ka- 
dangi labai įsibaimino, tad liepė skleisti gandus, kad jis miręs. 

Jie dabar buvo šlykščiai sulysę; jų oda apsitraukė melsvom mar- 
murinėm dėmėm. Devintosios dienos vakarą mirė trys iberai. 

Jų draugai išsigandę apleido savo vietą. Mirusius nurengė,; ir tie 
nuogi, balti kūnai pasiliko begulį ant smėlio, įsaulyje. 

Tada garamantai iš lėto ėmė slankioti aplinkui. Šie vyrai buvo 
įpratę gyventi drauge dykumoje ir negarbino jokio dievo. Pagaliau 
seniausias iš jų būrio davė ženklą, ir, pasilenkę ties lavonais, jie 
peiliais atsipjovė mėsos rėžius; paskui, pritūpę ant kulnų, ėmė val- 
gyti. Kiti iš tolo žiūrėjo į juos; pasigirdo pasibaisėjimo riksmai, ta- 
čiau daugelis sielos gilumoj pavydėjo jiems drąsos. 

Vidunaktį kai kurie iš jų prisiartino ir, slėpdami savo geismus, 
prašė tik mažo kąsnelio, sakydami norį vien paragauti. Staiga jų 
skaičius padidėjo; beregint susirinko minia. Bet daugelis, pajutę 
ant lūpų tą šaltą mėsą, nuleido rankas; kiti, priešingai, rijo pasigar- 
džiuodami. 

Pagaliau, norėdami būti pavyzdžio paskatinti, jie ragino vieni 
kitus. Tasai, kuris pradžioje atsisakė, ėjo pasižiūrėti garamantų ir 
nebegrįžo. Jie kepė ant žarijų lavonų gabalus, pasmeigę juos kala- 
vijų smaigaliais; sūdė dulkėmis ir ginčijosi dėl geresnio kąsnio. Kai 
iš trijų lavonų nieko nebeliko, žvilgsniai nukrypo į lygumą, ieško- 
dami kitų. 

Bet argi jie neturėjo paskutinio susidūrimo metu paimtų į ne- 
laisvę dvidešimt kartaginiečių, kurių iki šiol niekas nepastebėjo? 
Jų nebeliko; 0 be to, tai buvo drauge ir kerštas. Paskui, kadangi 
reikėjo gyventi, o šito maisto pamėgimas greit išbujojo, kitaip rei- 
kėtų mirti badu, tad išskerdė ir vandens nešėjus, ir arklininkus, ir 
visus samdinių tarnus. Kasdien juos žudė. Kai kurie valgė daug, 
sustiprėjo ir nebuvo tokie nusiminę. 

Tačiau greit ir šie ištekliai išsisėmė. Tada aistra nukrypo į su- 
žeistuosius ir ligonius. Kadangi vis tiek jie nepagis, ar ne geriau iš- 
vaduoti juos iš kančių; ir vos tik kuris žmogus susvyruodavo, visi 
šaukdavo, kad jis dabar jau žuvęs ir turįs kitiems patarnauti. Mir- 
čiai pagreitinti buvo griebiamasi klastos; iš jų pavogdavo paskutinį 
kąsnį to bjauraus maisto; lyg iš netyčių sumindžiodavo juos, mer- 
dintieji, norėdami įtikinti dar esą stiprūs, stengėsi ištiesti rankas, 
atsikelti, juoktis. Apalpusieji atsipeikėdavo, paliesti dantytų ašme- 
nų, kuriais pjovė jiems sąnarį; — jie dabar žudė žiaurumo skatina- 
mi, be jokio reikalo, savo siutuliui patenkinti. 

Keturioliktą dieną armiją apgaubė sunkus ir šaltas rūkas, koks 
paprastai būna tuose kraštuose žiemai baigiantis. Ši temperatūros 
atmaina buvo daugelio mirties priežastis, ir puvimas šitoje kalnų 

sulaikomoje šiltoje drėgmėje vyko pasibaisėtinai greit. Ant lavonų 
krintąs smulkus lietus juos minkštino, ir beregint visa lyguma pa- 
virto milžinišku puvėsių lauku. Balkšvi garai skrajojo virš jo, grau- 
žė šnerves, skverbėsi į odą, ėdė akis; ir barbarams atrodė, kad tai 
iškvėptos dvasios, jų draugų vėlės. Juos prislėgė begalinis pasibjau- 
rėjimas. Jie lavonų daugiau nebenorėjo, jiems mieliau buvo mirti. 

Po dviejų dienų oras pragiedrėjo, ir badas vėl ėmė juos kankinti. 
Kartais jiems atrodė, kad vidurius plėšia replėmis. Jie raičiojosi že- 
mėje mėšlungio tampomi, bėrė į savo burnas žemės saujas, kan- 
džiojo rankas ir lyg pakvaišę imdavo kvatoti. 

Troškulys dar labiau kankino, nes jie neturėjo nė lašo vandens, 
odiniai maišai jau devintą dieną buvo visiškai išsemti. Troškuliui 
apgauti jie pridėdavo prie liežuvio metalines diržų skilteles, 
dramblio kaulo rankenas, kalavijų ašmenis. Buvę karavanų vadovai 
pilvus susiveržė virvėmis. Kiti čiulpė akmenis. Gėrė šlapimą, atau- 
šinę variniuose šalmuose. 

Ir jie vis dar laukė armijos iš Tuniso! Tai, kad ji taip ilgai užtru- 
ko, jų manymu, buvo įrodymas, jog ji netrukus atvyks. O, be to, 
Mato, kurs buvo toks šaunus, jų neapleis. „Rytoj atvyks!" kalbėjo 
patys sau; bet tasai rytoj praeidavo. 

Iš pradžių jie meldėsi, darė įžadus, įvairius apžavus. Bet dabar 
savo dievams jautė tik neapykantą ir keršydami stengėsi jais dau- 
giau nebetikėti. 

Staigaus būdo vyrai žuvo pirmieji; afrikiečiai buvo ištverminges- 
ni už galus. Zarksas, balearų apsuptas, gulėjo išsitiesęs visu ūgiu, 
ant rankų nusvirusiais plaukais, nejudėdamas. Spendijus surado 
augalą labai sultingais dideliais lapais ir, paskelbęs jį esant nuodin- 
gą, kad kitus nuo jo atgrasintų, pats juo maitinosi. 

Visi taip nusilpo, jog nebeturėjo jėgų akmeniu numušti sklan- 
dančių varnų. Kartais, kai ant lavono nutūpus avėdra ramiai jį 
draskė, kuris nors vyras, įsikandęs svaidomąją ietį, imdavo šliaužti 
prie jos. Viena ranka atsirėmęs ir gerai nusitaikęs, jis paleisdavo 
savo ginklą. Garso sutrikdytas baltaplunksnis paukštis stabtelėda- 
vo, ramiai apsižvalgydavo aplink lyg jūros varna, stovėdama ant 
povandeninės uolos, paskui vėl įsmeigdavo savo bjaurų, geltoną 
snapą; ir nusivylęs žmogus krisdavo kniūbsčias į dulkes. Kai ku- 
riems pavyko surasti chameleonų, gyvačių. Tačiau labiausiai jų gy- 

vybę palaikė troškimas gyventi. Jie visa siela stengėsi galvoti tik 
apie tai, jie kabinosi į gyvenimą visomis savo valios jėgomis, kurios 
jį pratęsdavo. 

Ištvermingiausieji laikėsi vieni šalia kitų, susėdę ratu šen bei ten 
lygumos vidury tarp mirusiųjų; ir įsisupę į savo apsiaustus, tyliai 
paskęsdavo savo liūdesy. Miestuose gimusieji prisiminė triukšmin- 
gas gatves, smukles, teatrus, pirtis ir barzdaskučių krautuvėles, kur 
galima išgirsti įvairių istorijų. Kiti matė laukus saulei leidžiantis, 
liūliuojančius geltonus javus ir stambius jaučius, kylančius į kalnus 
su arklo noragais ant sprandų. Keliavusieji svajojo apie šulinius, 
medžiotojai apie savo miškus, veteranai apie mūšius, — ir tame 
juos sukausčiusiame snauduly mintys prieštaravo viena kitai kaip 
lakūs ir aiškūs sapnai. Staiga jie pradėdavo kliedėti; ieškodavo 
kalne durų pabėgti ir norėjo pro jį pasiskverbti. Kiti, manydami 
plaukią audros metu, įsakinėjo laivui kryptį arba staiga išsigandę 
traukėsi atgal, debesyse išvydę punų batalionus. Buvo ir tokių, 
kurie įsivaizduodavo esą puotoje ir dainuodavo. 

Daugelis, kažkokios keistos manijos pagauti, kartojo vis tą patį 
žodį arba atliko vis tą patį judesį. Paskui, pakėlę galvas ir pasižiū- 
rėję vieni į kitus, jie dusdavo nuo raudų, matydami baisiai sužalo- 
tus savo veidus. Kai kurie jau nebesikankino ir laikui praleisti vieni 
kitiems pasakojo apie pavojus, kurių jiems pavykę išvengti. 

Visų laukė neišvengiama ir greita mirtis. Kiek kartų jie mėgino 
prasiskinti kelią! Gal maldauti nugalėtoją pasigailėti; bet kuriuo 
būdu? Jie net nežinojo, kur buvo Hamilkaras. 

Vėjas pūtė nuo daubos. Jis pustė smėlį pro gardies viršų, kaska- 
domis, be paliovos; ir užklojo barbarų apsiaustus ir plaukus, tar- 
tum žemė, ant jų šliauždama, norėtų juos palaidoti. Niekas 
nejudėjo; amžini kalnai kas rytą jiems atrodė dar aukštesni. 

Kartais žydram Apė erdvėje, sparnais plakdami, būriais 
praskrisdavo paukščiai. Žmonės užmerkdavo akis, kad jų nematytų. 

Pradžioje ėmė spengti ausyse, pajuodo nagai, krūtinę sukaustė 
šaltis; jie atsiguldavo ant šono ir užgesdavo nė neriktelėję. 

Devynioliktąją dieną buvo mirę du tūkstančiai azijiečių, pusant- 
ro tūkstančio karių iš Archipelago, aštuoni tūkstančiai libijiečių — 
jauniausiųjų samdinių — ir ištisos gentys, iš viso dvidešimt tūks- 
tančių karių, pusė visos armijos. 

Autaritas, kuriam beliko tik penkiasdešimt galų, jau ketino nu- 
sižudyti, kad pagaliau viską užbaigtų, kai kalno viršūnėje ties savim 
tarėsi pamatęs Žmogų. 

Tas žmogus, būdamas labai aukštai, atrodė ne didesnis už nykš- 
vidalo skydą. Jis riktelėjo: 

— Kartaginietis! 

Ir lygumoje prie gardies, ir uolų apačioje esantieji, visi tučtuojau 
pakilo. Kareivis vaikštinėjo bedugnės pakraščiu; iš apačios į jį Žiū- 
rėjo barbarai. 

Spendijus paėmė jaučio galvą; paskui, iš dviejų diržų padaręs 
vainiką, uždėjo ant ragų ir pamovė ant ilgos karties, tuo pareikšda- 
mas savo taikingus norus. Kartaginietis išnyko. Jie laukė. 

Pagaliau vakare, tartum nuo uolos atitrūkęs akmuo, iš viršaus 
staiga nukrito kardo saitis. Pasiūtas iš raudonos odos ir išsiuvinė- 
tas bei papuoštas trimis deimantinėmis žvaigždėmis vidury jis turė- 
jo Didžiosios tarybos ženklo antspaudą: žirgą po palme. Tai buvo 
Hamilkaro atsiųstas atsakymas, leidimas praeiti. 

Jiems nebuvo ko bijoti; kiekvienas jų likimo pasikeitimas galėjo 
tik užbaigti kančias. Juos pagavo begalinis džiaugsmas, jie bučiavo- 
si, verkė. Spendijus, Autaritas ir Zarksas, keturi italiečiai, vienas 
negras ir du spartiečiai pasisiūlė būti įgaliotiniais. Visi tuojau suti- 
ko. Tačiau jis nežinojo, kaip iš čia išeiti. 

Bet uolų kryptimi pasigirdo trenksmas, ir pati aukščiausioji sus- 
verdėjusi nuriedėjo žemyn. Iš barbarų pusės jos buvo nepajudina- 
mos, nes jas tektų pakelti įkypai plokštumos ir, be to, dėl siauro 
tarpeklio uolų nuolaužos buvo suvirtusios vienos ant kitų, O iš 
anos pusės, priešingai, pakako stipresnio smūgio, kad jos nuvirstų 
žemyn. Kartaginiečiai jas nustūmė, ir, saulei tekant, jos riedėjo ly- 
gumoje lyg milžiniškų apgriuvusių laiptų pakopos. 

Barbarai vis dar negalėjo jomis užkopti. Jiems nuleido kopėčias, 
visi puolė prie jų. Katapultos sviedinių užtaisas nubloškė juos 
atgal; aukštyn pakėlė tik dešimtį. 

Jie ėjo apsupti klinabarų ir rankomis laikėsi atsirėmę į Žirgų 
strėnas, kad nevirstų. 

Dabar, praėjus pirmam džiaugsmui, jie pajuto nerimą. Hamilka- 
ro reikalavimai bus žiaurūs. Tačiau Spendijus juos nuramino. 

— Aš pats kalbėsiu! 

Ir jis gyrėsi žinąs pasakyti šį tą, kas padės armiją išgelbėti. 

Už kiekvieno krūmokšnio jie sutikdavo pasislėpusias sargybas. 
Jos puolė kniūbsčios, išvydusios kardo saitį, kurį Spendijus buvo 
pasikabinęs ant peties. 

Kai kurie atvyko į punų stovyklą, juos apspito glaudi minia, ir 
jie girdėjo tartum kuždesį ir juokus. Atsivėrė vienos palapinės 
durys. 

Pačioje gilumoje, ant suoliuko, prie žemo stalo, ant kurio bliz- 
gėjo nuogas kalavijas, sėdėjo Hamilkaras. Aplink jį stovėjo karo 
vadai. 

Pamatęs pasiuntinius, jis net atsilošė, paskui pasilenkė į priekį, 
kad geriau juos matytų. 

Jų vyzdžiai buvo nepaprastai išsiplėtę, dideli juodi ratai aplink 
akis tęsėsi iki pat ausų apačios; pamėlynijusios nosys styrojo tarp 
įdubusių, gilių raukšlių išvagotų skruostų; nuo raumenų atkarusios 
odos visiškai nebuvo matyti pro juodas dulkes; jų lūpos buvo pri- 
kepusios prie geltonų dantų; nuo jų dvelkė smarvė, tarytum jie 
būtų atviri kapai, gyvi lavonai. 

Palapinės vidury, ant plaušų patiesalo, kur vadai rengėsi atsisės- 
ti, stovėjo dubuo su garuojančiais moliūgais. Barbarai įsmeigė į 
juos savo akis, drebėdami visais savo sąnariais, ir ašaros telkėsi po 
jų blakstienomis. Tačiau jie valdėsi. Hamilkaras, į kažką kreipda- 
masis, nusigręžė. Tada jie puolė prie to dubens ir sugulė ant pilvų. 
Jų veidai įmirko taukuose, ir rijimo garsas pynėsi su džiaugsmingu 
raudojimu. Ne tiek jų gailėdamiesi, kiek tikriausiai stebėdamiesi, 
jiems leido baigti. Paskui, kai jie pakilo, Hamilkaras rankos jude- 
siu įsakė kalbėti vyrui, turėjusiam kardo saitį. Spendijus išsigando; 
jis užsikirto. 

Hamilkaras, jo klausydamasis, aplink savo pirštą suko didelį 
auksinį Žiedą, tą patį, kuriuo dirže buvo įspaustas Kartaginos ženk- 
las. Jis leido jam nukristi ant žemės; Spendijus tuojau jį pakėlė, at- 
sidūręs prieš savo valdovą, jis vėl ėmė elgtis kaip vergas. Kiti 
sudrebėjo, pasipiktinę šiuo keliaklupsčiavimu. 

Bet graikas pradėjo kalbėti garsiau ir, pasakodamas apie Hano- 
no nusikaltimus, — jis žinojo jį esant Barkos priešą, — bei mėgin- 
damas jį sugraudinti jų vargų ir pasiaukojimo atsiminimų 

smulkmenomis, kalbėjo labai ilgai, skubėdamas, suktai, net įžūliai; 
pagaliau, dvasinio įkarščio pagautas, jis visiškai užsimiršo. 

Hamilkaras atsakė priimąs jų atsiprašymą. Taigi būsianti suda- 
ryta taika ir šį kartą galutinė! Bet jis pareikalavo, kad jam duotų 
dešimt jo pasirinktų samdinių, be ginklų ir be tunikų. 

Jie nesitikėjo tokio gailestingumo; Spendijus sušuko: 

— O, viešpatie, jei nori, tai ir visą dvidešimtį! 

— Ne, man pakaks dešimties! — švelniai atsakė Hamilkaras. 

Juos išvedė iš palapinės, kad galėtų pasitarti. Kai tik jie liko 
vieni, Autaritas pasisakė prieš draugų paaukojimą, o Zarksas tarė 
Spendijui: 

— Kodėl tu jo nenužudei? Jo kardas gulėjo ten, šalia tavęs? 

— Jį nužudyti! — sušuko Spendijus. 

Ir jis keletą sykių pakartojo: „Jį, jį!", lyg tai buvo neįmanoma ir 
Hamilkaras būtų kažkoks nemirtingasis. 

Jie buvo taip nuvargę, jog išsitiesė žemėje aukštielninki, nebeži- 
nodami, kaip apsispręsti. 

Spendijus juos įkalbėjo nusileisti. Pagaliau visi sutiko ir grįžo į 
palapinę. 

Tada sufetas iš eilės visai dešimčiai barbarų padavė ranką, kiek- 
vienam paspausdamas nykštį, paskui nušluostė ją į savo drabužius, 
nes jų gliti oda palietus buvo šiurkšti ir kartu apgliaumijus, kažko- 
kia šleikščiai riebi. Po to jis tarė: 

— Vadinas, visi jūs esate barbarų vadai ir už juos prisiekėt? 

— Taip! — atsakė jie. 

— Niekieno neverčiami, visa širdimi pasiryžę išpildyti savo pa- 
žadus? 

Jie patvirtino, kad grįšią pas savuosius jų įvykdyti. 

— Puiku! — tęsė sufetas, — pagal susitarimą, kurį sudariau aš, 
Barka, su samdinių pasiuntiniais, aš pasirenku jus ir pasilieku sau! 

Spendijus apalpęs griuvo ant patiesalo. Barbarai, lyg jį apleisda- 
mi, prisiglaudė vienas prie kito, ir nepasigirdo nei vieno žodžio, 
nei vieno skundo. 

Laukiantieji draugai, nematydami jų sugrįžtant, manė esą išduo- 
ti. Be abejonės, pasiuntiniai bus perėję pas sufetą. 

Jie laukė dar dvi dienas, o trečiosios rytą ryžosi veikti. Tarp dro- 
bės gabalų pakopomis perkištų lynų, durtuvų ir strėlių pagalba 

jiems pavyko užkopti ant uolų, ir, palikę apie tris tūkstančius labiau- 
siai nusilpusių vyrų, išžygiavo susijungti su Tuniso kariuomene. 

Tarpeklio viršuje tiesėsi pieva, apaugusi krūmokšniais; barbarai 
surijo jų pumpurus. Kiek tolėliau aptiko pupų lauką; ir iš jų nieko 
nebeliko, lyg būtų praskridęs skėrių debesis. Po trijų valandų jie at- 
žygiavo į kitą plokštikalnį, kurį supo žalių kalvų juosta. 

Tarp šių banguojančių aukštumų blizgėjo kažkokie sidabriniai 
pėdai, pasklidę lygiais tarpais vieni nuo kitų; saulės akinami barba- 
rai apačioj neaiškiai įžiūrėjo juos laikančius didelius juodus kau- 
burius. Pėdai pasistiebė, tartum jie būtų vėl sužaliavę. Tai šmėžavo 
ietys bokštuose ant šiurpiai ginkluotų dramblių. 

Be ragotinių, styrojusių prie jų krūtinės diržų, be nusmailintų ilčių, 
be varinių plokščių, kurios dengė jų šonus, ir durklų, pritaisytų prie jų 
kelių dangos, savo straublių galuose jie dar turėjo odinius žiedus, į ku- 
riuos buvo įbesta plataus iešmo rankeną; staiga pakilę iš visų lygumos 
pakraščių, jie artinosi lygiagrečiai iš abiejų pusių. 

Neapsakomas išgąstis sukaustė barbarus. Jie nė nebandė bėgti. 
Visi jau buvo apsupti. 

Drambliai įžengė į šią Žmonių spūstį ir savo krūtinių smaigais ją 
skyrė, savo ilčių galais vagojo lyg noragais; jie pjaustė, kapojo, 
kirto savo straublių pjautuvais; padegamųjų strėlių pilni bokštai 
buvo panašūs į judančius ugnikalnius; visur tik juoda kamšatis, ku- 
rioje žmonių kūnai atrodė tartum baltos dėmės, vario gabalai it 
pilkos plokštės, kraujas lyg raudonos gijos. Baisūs gyvuliai praėję 
išrausdavo juodas vagas. Pasiučiausiąjį vedė vienas plunksnų dia- 
dema vainikuotas numidas. Jis laidė svaidomas ietis labai greit, 
protarpiais skardžiai ir nutęsiamai sušvilpdamas,; didžiuliai gyvū- 
nai, paklusnūs kaip Šunes, skerdynių metu viena akim vis pasižiū- 
rėdavo jo link. 

Ratas pamažu siaurėjo, nusilpę barbarai nė nesipriešino, netru- 
kus drambliai jau buvo lygumos vidury. Jiems buvo ankšta, jie su- 
sigrūdo, pusiau pakildami piestu; jų iltys susidūrė. Staiga Nar 
Havasas juos nuramino, ir, sunkiai apsukę savo pasturgalius, jie 
ristele grįžo į kalnus. 

Tuo tarpu dvi sintagmos pasislėpė dešinėje esančioj paviršiaus 
raukšlėj, metė ginklus, kritę ant kelių prieš punų palapines, iškėlė 
rankas maldaudami pasigailėti. 

Jiems surišo rankas ir kojas; paskui, kai jie buvo suguldyti žemė- 
je vieni šalia kitų, atvedė dramblius. 

Krūtinės braškėjo kaip triuškinamos skrynios; dramblys kas 
žingsnis sutrėkšdavo du Žmones; milžiniškos kojos klimpo į kūnus, 
klubai svirtelėdavo, ir atrodė, lyg drambliai šlubuotų. Jie žengė ne- 
sustodami ligi pat galo. 

Lygumos paviršiuje niekas nebejudėjo. Nusileido naktis. Hamil- 
karas mėgavosi savo keršto reginiu, bet staiga suvirpėjo. 

Už šešių šimtų žingsnių, kairėje, vieno kalnagūbrio viršūnėje jis 
išvydo ir visi pamatė barbarus! Mat, keturi šimtai tvirčiausių sam- 
dinių: etruskų, libijiečių ir spartiečių iš pat pradžių įkopė į tas 
aukštumas ir iki šiol ten neryžtingai lūkuriavo. Po draugų skerdy- 
nių jie nusprendė prasiskinti kelią pro kartaginiečius ir jau leidosi 
šlaitu suglaustomis gretomis, nuostabūs ir baisūs. 

Jų pasitikti tučtuojau pasiuntė šauklį. Sufetui, esą, reikalingi ka- 
reiviai, jis juos priimsiąs be sąlygų, taip jį sužavėjęs jų narsumas. 
Jie net galį, pridūrė kartaginietis, jo nurodytoje ASS kiek pri- 
siartinti, kur galėsią ir maisto rasti. 

Barbarai tuoj puolė ten ir naktį praleido valgydami. Tada karta- 
giniečiai ėmė murmėti, kad sufetas barbarams yra palankus. 

Ar jis atsisakė savo nepasotinamos neapykantos, ar gal tai buvo 
įmantri apgaulė? Rytojaus dieną jis pats nuėjo pas juos be kalavi- 
jo, vienplaukis, klinabarų būrio lydimas, ir jiems pareiškė, kad, tu- 
rėdamas per daug žmonių maitinti, jis neketinąs jų palikti pas save. 
"Tačiau kadangi jam reikalingi kariai, 0 jis nežinąs, kuriuo būdu at- 
rinkti geruosius, jie turėsią tarpusavyje kautis iki mirties, pasku- 
i nugalėtojus jis priimsiąs į savo asmeninę gvardiją. Ši mirtis ne 
blogesnė už kitą; ir, perskyręs savo kareivius (nes punų vėliavos 
dcngė samdiniams horizontą), jis parodė jiems šimtą devyniasde- 
šimt du Nar Havaso dramblius, išrikiuotus viena lygia eile; jie 
straubliais purtė plačius ašmenis, panašius į milžino rankas, kurios 
tartum būtų laikiusios kirvius ties galvomis. 

Barbarai tyliai pasižiūrėjo vieni į kitus. Ne mirtis privertė juos 
išblykšti, bet baisi prievarta, į kurią jie pateko. 

Bendras gyvenimas nutiesė tarp šių žmonių bičiulystės ryšius. 
Stovykla daugeliui buvo antroji tėvynė; gyvendami be šeimų, jie 
savo švelnumo troškimus nukreipdavo į kurį draugą ir dažnai už- 


232 


migdavo vienas šalia kito, po tuo pačiu apsiaustu, žvaigždėms mir- 
gant. Be to, šitaip amžinai besibastant po įvairiausius kraštus, tarp 
žudynių ir nuotykių, jie keistai vienas kitą pamildavo, — užsimegz- 
davo obsceniški ryšiai, tokie pat rimti kaip santuoka, kada stipres- 
nysis kovos įkarštyje pindavo silpnesnįjį, padėdavo pereiti 
bedugnes, nušluostydavo nuo kaktos karštligės prakaitą, pavogda- 
vo jam maisto; ir kur nors pakelėje surastasis, paskui tapęs samdi- 
niu, atsimokėdavo už šį pasiaukojimą tūkstančiu rūpestingų 
patarnavimų ir moterišku įsiteikimu. 

Jie pasikeitė savo karoliais ir auskarais, dovanomis, kurias kita- 
dos viens kitam įteikė girtavimo metu po didelio pavojaus. Visi 
meldė mirties, ir nė vienas nenorėjo smogti. Šen bei ten galėjai 
matyti jaunuolį, kalbantį žilabarzdžiui seniui: „Ne, ne, tu esi tvir- 
tesnis už mane! Tu už mus atkeršysi, užmušk mane!" O senis atsa- 
kydavo: „Man mažiau beliko gyventi! Smeik į širdį ir daugiau 
negalvok apie tai!“ Broliai žvalgėsi, spausdami kits kito rankas, 0 
įsimylėję draugai, amžinai atsisveikindami, verkė pasirėmę vienas 
antram ant peties. 

Jie nusiėmė šarvus, kad kalavijai greičiau juos pervertų. Tada 
pasirodė žymės tų baisių kirčių, kuriuos buvo gavę kovodami už 
Kartaginą; jie atrodė lyg įrašai kolonose. 

Jie išsirikiavo keturiom lygiom eilėm kaip gladiatoriai ir nedrą- 
siai pakėlė ginklą. Kai kurie net užsirišo akis ir švelniai ore švytra- 
vo kalavijais lyg aklieji lazdomis. Kartaginiečiai ėmė šūkauti ir 
rėkė jiems, kad jie bailiai. Barbarai sujudo, ir netrukus kova pasi- 
darė visuotinė, skubri, baisi. 

Kartais du vyrai sustodavo, apsipylę kraujais, puldavo vienas 
kitam į glėbį ir mirdavo bučiuodamiesi. Nė vienas nepasitraukė. Jie 
puldavo ant ištiestų ašmenų. Jų kvaitulys buvo toks baisus, jog ato- 
kiau stovinčius kartaginiečius apėmė siaubas. 

Pagaliau jie sustojo. Jų krūtinės alsavo garsiai šniokšdamos, ir 
vyzdžiai žvelgė pro susitaršiusius ilgus plaukus, kurie driekėsi, lyg 
jie būtų išnirę iš purpuro maudyklės. Kai kurie greitai sukosi vieto- 
je kaip į kaktą sužeistos panteros. Kiti stovėjo nejudėdami, įsmeigę 
žvilgsnį į lavoną, gulintį po kojomis; paskui staiga imdavo nagais 
draskyti savo veidą ir, abiem rankom paėmę kalaviją, smeigdavo 
sau į pilvą. 

Jų dar liko šešiasdešimt. Jie paprašė gerti. Jiems šūktelėjo mesti 
kalavijus; ir kai šie buvo numesti žemėn, jiems atnešė vandens. 

Tuo tarpu, kai jie gėrė veidais įsikniaubę į vazas, šešiasdešimt 
kartaginiečių puolę iš užpakalio, nužudė juos, suvarydami į nuga- 
ras durklus. 

Hamilkaras tai padarė pataikaudamas savo kariuomenės žiauriems 
instinktams ir šituo išdavimu norėdamas pririšti ją prie savęs. 

Tad karas buvo baigtas, jis bent taip manė; Mato nesispirs; ne- 
kantraudamas sufetas įsakė tuoj pasiruošti į žygį. 

Jo žvalgai pranešė, kad kažkoks dalinys artinasi prie Švino 
kalno. Hamilkaras į tai nekreipė dėmesio. Samdinius sunaikinus, 
klajokliai nedrįs jo varginti. Svarbiausia buvo paimti Tunisą. Jis 
ėjo tenai ilgais dienos žygiais. 

Į Kartaginą su pergalės žinia pasiuntė Nar Havasą; ir numidų 
karalius, didžiuodamasis savo laimėjimais, atvyko pas Salambo. 


Jinai jį priėmė savo soduose po plačiu figos medžiu, tarp gelto- 
nos odos pagalvių su Taanacha šalia savęs. Jos veidas buvo pri- 
dengtas baltu šydu, kuris slėpė burną bei kaktą ir pro kurį tebuvo 
matomos tik akys; bet lūpos perregimam audiny spindėjo taip, kaip 
brangakmeniai ant jos pirštų, nes Salambo rankas laikė paslėpus, 
ir per visą jų pokalbį ji nė karto nepajudėjo. 

Nar Havasas jai pranešė apie barbarų sutriuškinimą. Jinai atsi- 
dėkodama laimino jį už paslaugas jos tėvui. Tada jis ėmė pasakoti 
apie visą žygį. 

Aplink juos palmėse tyliai burkavo karveliai, o tarp žalumynų 
skraidžiojo kiti paukščiai: karoliais pasipuošusios galeolės, Tarteso 
putpelės, punų patarškos. Sodas, ilgą laiką neprižiūrimas, vešliai 
sužėlė; kolokvintai stiebėsi į kasijų šakas, klemaliai margavo tarp 
rožių, įvairiausi augalai pynėsi, raizgėsi, sudarydami lopšius, ir įky- 
pai krentantieji saulės spinduliai šen bei ten, kaip miškuose, suda- 
rydavo žemėj lapo šešėlį. Naminiai gyvuliai, virtę laukiniais, 
spruko, išgirdę mažiausią trekštelėjimą. Kartais pasirodydavo ga- 
zelė, savo mažomis juodomis kanopėlėmis velkanti išbarstytas 
povo plunksnas. Tolimą miesto klegesį stelbė bangų ošimas. Dan- 
gus atrodė visai žydras; jūroje nebuvo nė vienos burės. 

Nar Havasas nutilo; Salambo į jį žiūrėjo, nieko jam neatsakyda- 

ma. Jis buvo apsivilkęs gėlėmis pieštais lino drabužiais su auksi- 
niais spurgais apačioj; dvi sidabrinės strėlės prilaikė paausiuos su- 
pintus plaukus. Dešiniąja ranka jis buvo pasirėmęs ant medinės 
durtuvo rankenos, papuoštos gintaro žiedais ir šerių apvijom. 

Į jį bežiūrint, jai kilo daugybė miglotų minčių. Šis jaunas, švel- 
naus balso ir moteriško liemens vyras užbūrė jos žvilgsnį savo 
grakštumu, ir jai atrodė esąs lyg vyresnioji sesuo, kurią Baalai siun- 
čia ją apginti. Salambo apniko prisiminimai apie Mato, ji nebeišt- 
vėrė nepaklausus, kas su juo atsitiko. 

Nar Havasas atsakė, kad kartaginiečiai artinasi prie Tuniso jo 
paimti. Juo ilgiau jis aiškino apie saviškių galimybę laimėti ir Mato 
silpnumą, juo ji atrodė labiau džiūgaujanti kažkokia nepaprasta 
viltimi. Jos lūpos virpėjo, krūtinė sunkiai kilnojosi. Kai jis pagaliau 
pažadėjo pats jį nukauti, ji šūktelėjo: 

— Taip! Užmušk jį, taip reikia! 

Numidas atsakė, kad jis šios mirties karštai trokštąs, nes, karui 
pasibaigus, būsiąs jos vyru. 

Salambo sudrebėjo ir nuleido galvą. 

Bet Nar Havasas, tęsdamas toliau, savo troškimus palygino su 
gėlėmis, kurios nyksta, išsiilgusios lietaus, su paklydusiais kelei- 
viais, kurie laukia aušros. Jis jai dar pasakė, kad ji gražesnė už mė- 
nulį, gaivesnė už rytmečio vėjelio dvelkimą, mielesnė už malonaus 
šeimininko veidą. Iš juodaodžių šalies jis jai parūpinsiąs tokių 
daiktų, kurių nėra Kartaginoje, 0 jų namų patalpos būsiančios iš- 
barstytos aukso smiltimis. 

Nusileido vakaras, pasklido balzamo kvapai. Jiedu ilgai žiūrėjo vie- 
nas į antrą tylėdami, ir Salambo akys ilgų šydų gelmėje atrodė lyg dvi 
žvaigždės debesio prošvaistėje. Prieš saulei nusileidžiant, jis išėjo. 

Labai susirūpinę seniūnai lengviau atsikvėpė, kai jis išvyko iš 
Kartaginos. Liaudis buvo jį sutikus dar džiaugsmingiau šaukdama 
negu pirmąjį kartą. Jei Hamilkaras ir numidų karalius įveiks sam- 
dinius, bus neįmanoma prieš juos atsispirti. Tad Barkai susilpninti 
jie nutarė leisti respubliką gelbėti tam, kurį jie mylėjo — senajam 
Hanonui. 

Jis tuoj išvyko į vakarines provincijas keršyti tose pačiose vieto- 
se, kurios buvo mačiusios jo gėdą. Tačiau gyventojai ir barbarai 
buvo mirę, išsislapstę arba pabėgę. Tada savo pyktį jis išliejo nio- 

kodamas apylinkes. Sudegino griuvėsius, nepaliko nė vieno me- 
džio, nė vienos žolės lapelio; vaikus ir paliegėlius, kuriuos sutikda- 
vo, nukankindavo; jis leido kareiviams prievartauti moteris, prieš 
jas nužudant; gražiausios buvo įmetamos į jo neštuvus, nes jo Žiau- 
ri liga uždegdavo jį nenumaldomais geiduliais; ir jis tenkino juos 
su visiškai nusivylusio Žmogaus įniršiu. 

Dažnai kalvų keterose suplevėsuodavo lyg vėjo apverstos juodos 
palapinės, ir dideli blizgančiais kraštais diskai, kuriuos lengva buvo 
pažinti esant vežimų tekiniais, gailiai girgždėdami palengva pras- 
megdavo slėniuose. Taip paskiros gentys, pasitraukusios nuo ap- 
gultos Kartaginos, bastėsi po provincijas, laukdamos progos arba 
kurios nors samdinių pergalės, kad vėl galėtų grįžti atgal. Bet iš 
baimės ar iš bado jos visos pasuko keliais į savo tėviškes ir išnyko. 

Hamilkaras nepavydėjo Hanonui laimėjimų. Tačiau norėjo, kad tai 
greičiau baigtųsi. Jis jam įsakė patraukti prieš Tunisą; ir Hanonas, 
kuris mylėjo savo tėvynę, skirtąją dieną atsirado prie miesto sienų. 

Jį gynė čiabuviai gyventojai, dvylika tūkstančių samdinių, pasku- 
i dar visi nešvaraus maisto ėdėjai, nes jie, kaip ir Mato, buvo lyg 
prikniedyti Kartaginos horizonte; ir ši minia, ir šališimas iš tolo 
žiūrėjo į jos aukštus mūrus, svajodami apie begalinius smagumus, 
slypinčius už jų. Degdami bendra neapykanta, visi skubiai pasiruo- 
šė priešintis. Iš odinių maišų pasigamino šalmus, soduose iškirto 
visas palmes ietims gaminti; iškasė tvenkinius, o maistui — ežero 
pakraščiais žvejojo dideles baltas Žuvis, mitusias lavonais ir atma- 
tomis. Miesto sienos, kurias pavyduliaujanti Kartagina laikė apg- 
riuvusias, buvo tokios silpnos, jog, stumtelėjus petimi, jas galima 
buvo nuversti. Mato jų plyšius užkaišiojo namų akmenimis. Tai 
buvo paskutinė kova; jis nieko nesitikėjo, tačiau mąstė raminda- 
masis, kad laimė nėra pastovi. 

Prisiartinę kartaginiečiai ant pylimo pastebėjo vaikščiojantį 
žmogų, kuris iki juosmens buvo išsikišęs virš bokštų ambrazūrų. 
Aplink skraidančios strėlės, rodos, tiek jį tebaugino, kiek kregž- 
džių būrys. Ir, nuostabus dalykas, nė viena jo nekliudė. 

Hamilkaras savo stovyklai parinko vietą pietų pusėje; Nar Ha- 
vasas užėmė Radeso lygumą jo dešinėje; Hanonas — ežero pakraš- 
tį, ir visi trys vadai turėjo saugoti savo pozicijas, kad tuo pačiu 
laiku pultų įtvirtinimus. 


Bet Hamilkaras pirmiausia norėjo parodyti samdiniams, kad nu- 
baus juos kaip vergus. Jis įsakė nukryžiuoti dešimtį pasiuntinių, 
vieną šalia kito, ant kalnelio priešais miestą. Tai išvydę, apgultieji 
pasitraukė nuo pylimo. 

Mato nusprendė, kad jeigu jam pavyktų prasiskverbti tarp sienų 
ir Nar Havaso palapinių taip greit, kad numidiečiai nesuskubtų pa- 
sirodyti, jis užkluptų kartaginiečių pėstininkus iš užpakalio, ir jie 
atsidurtų užspęsti tarp jo divizijos ir mieste esančiųjų. Tad su savo 
veteranais išsiveržė iš miesto. 

Nar Havasas jį pastebėjo; jis perėjo ežero paplūdimį ir įspėjo 
Hanoną, kad šis siųstų žmonių Hamilkarui padėti. Ar jis manė 
Barką esant per silpną samdinių puolimui atremti? Ar tai buvo 
niekšybė, ar kvailumas? Niekas to niekados nesužinojo. 

Hanonas, norėdamas pažeminti savo varžovą, nesvyravo. Jis su- 
šuko pūsti trimitus, ir visa jo armija nuskubėjo prieš barbarus. Šie 
atsigręžė ir pasileido tiesiai į kartaginiečius; jie juos parbloškė, sut- 
rypė kojomis ir, atstūmę atgal, atvyko prie Hanono palapinės, kur 
jis stovėjo apsuptas trisdešimties žymiausių seniūnų. 

Jis atrodė apstulbintas jų drąsos ir pašaukė savo vadus. Barbarai 
pakišo jam kumščius panosėn, garsiai jį plūsdami. Minia spaudėsi, 
ir tie, kurie buvo jį sugriebę, vos galėjo išlaikyti. Tuo metu jis 
bandė jiems šnibžtelėti į ausį: 

— Aš tau duosiu visa, ko tik tu panorėsi. Aš esu turtingas! Išgel- 
bėk mane! 

Jie jį vilko; ir nors jis buvo labai sunkus, jo kojos jau nebesiekė 
žemės. Drauge tempė ir seniūnus. Jo išgąstis dar padidėjo. 

— Jūs mane nugalėjot! Aš esu jūsų belaisvis! Aš išsipirksiu! 
Klausykit, bičiuliai mano! 

Ir nešamas visų tų pečių, kurie spaudė jo šonus, jis vis kartojo: 

— Ką jūs manote daryti? Ko jūs norite? Aš juk nesispiriu, jūs 
patys matote! Aš visados buvau geras! 

Prie miesto vartų buvo pastatytas milžiniškas kryžius. Barbarai 
staugė: 

— Čia! Čia! 

Bet jis šaukė dar garsiau ir jų dievų vardu reikalavo nuvesti jį 
pas šališimą, nes jis turįs jam pranešti vieną dalyką, nuo kurio pa- 
reinąs jų visų likimas. 

Jis stabtelėjo; kai kurie nusprendė, kad būtų išmintinga pakvies- 
ti Mato. Išvyko jo ieškoti. 

Hanonas sudribo žolėje; ir aplink save jis pamatė dar daugiau 
kryžių, lyg tos kančios, nuo kurios jam teks mirti, iš anksto turėjo 
būti keliskart pagausintos; jis stengėsi įsitikinti klystąs, kad iš viso 
esąs tik vienas kryžius, net norėjo patikėti, kad ir jo visiškai nesą. 
Pagaliau jį pakėlė. 

— Kalbėk! — tarė Mato. 

Jis pasiūlė išduoti Hamilkarą, paskui jie drauge įžygiuosią į Kar- 
taginą ir abu valdysią. 

Mato nuėjo, savo vyrams mostelėjęs ranka skubėti. Tai, manė 
jis, tik gudrybė laikui laimėti. 

Barbaras klydo; Hanonas buvo tokioje beviltiškoje būklėje, kada 
nieko nepaisoma, 0, be to, jis taip neapkentė Hamilkaro, jog už ma- 
žiausią išsigelbėjimo viltį būtų paaukojęs jį su visais jo kareiviais. 

Trijų dešimčių kryžių apačioj ant žemės gulėjo bejėgiai seniū- 
nai; po jų pažastimis jau buvo parištos virvės. Tada senasis sufetas, 
supratęs, kad reikia mirti, pravirko. Jie nuplėšė nuo jo tuos drabu- 
Žius, kurie dar buvo likę, ir pasirodė siaubingai bjaurus jo kūnas. 
Šią vardu nepavadinamą masę dengė skauduliai; kojų taukai dribo 
ant nagų; nuo jo pirštų kabojo kažkokie žali skutai; ir ašaros, rie- 
dančios tarp jo gumbuotų skruostų, jo veidui suteikė kažką pasi- 
baisėtinai liūdna, atrodė, jog jos užima daug didesnį plotą negu 
kurio nors kito Žmogaus veide. Jo karališkas raištis, pusiau atsiri- 
šęs, vilkosi dulkėse drauge su jo Žilais plaukais. 

Jie manė neturį pakankamai stiprių virvių užtraukti jį aukštyn 
ant kryžiaus, todėl punišku būdu prikalė pirm, negu jis buvo pakel- 
tas. Tačiau skausmai sužadino Hanono išdidumą. Jis ėmė juos 
plūsti. Putojo, raitėsi lyg jūros pabaisa, kurią nuduria ant kranto, 
pranašaudamas, kad jie visi mirs dar baisesnėse kančiose ir kad 
jiems už jį būsią atkeršyta. 

Taip ir buvo. Kitoje miesto pusėje, iš kur dabar tryško liepsnos 
ir kilo dūmų stulpai, merdėjo samdinių pasiuntiniai. 

Kai kurie, pradžioje apalpę, vėsiam vėjui padvelkus, atsipeikėjo, 
bet jų smakrai taip ir rymojo ant krūtinių, 0 jų kūnai kiek nudribo, 
nors rankos buvo prikaltos virš galvų, iš kulnų ir rankų kraujas var- 
vėjo stambiais lašais iš lėto, kaip nuo medžių šakų krentą prinokę 


238 


vaisiai, ir Kartagina, įlanka kalnai ir lygumos, viskas jiems tartum 
sukosi lyg milžiniškas ratas; kartais nuo žemės pakilęs dulkių debe- 
sis apgaubdavo savo sūkuriais, juos kankino baisus troškulys, jų 
liežuvis vertėsi burnoje; ir jie jautė, kad iš kūno veržiasi ledinis 
prakaitas drauge su siela, kuri jau juos apleidžia. 

Tačiau nepaprastai toli jie įžiūrėjo gatves, Žygiuojančius karius, 
linguojančius kalavijus; ir kovos ūžesys neaiškiai siekė juos lyg 
jūros ošimas skęstančius, kurie miršta ant laivo skeveldrų. Italie- 
čiai, patvaresni už kitus, dar šaukė, lakedaimoniečiai tylėjo, sumer- 
kę akių vokus; Zarksas, kadaise toks tvirtas, palinko it palaužta 
nendrė; etiopas šalia jo užvertė galvą atgal per kryžiaus skersinį; 
Autaritas nejudėdamas vartė akis, jo ilgi plaukai, įstrigę į kryžiaus 
plyšį, styrojo stati virš kaktos, ir kriokimas, kuris veržėsi iš jo krūti- 
nės, greičiau buvo panašus į piktą staugimą. O Spendijų apėmė 
keista drąsa; dabar jis niekino gyvenimą, nes buvo įsitikinęs, kad 
tuoj amžinai išsivaduos, ir visai abejingai laukė mirties. 

Savo alpėjimo metu jie kartais krūptelėdavo, pajutę plunksnų 
prisilytėjimą, kuris gribštelėdavo jų lūpas. Dideli sparnai šešėliais 
plasnojo aplink juos, ore skambėjo karkimas,; ir, kadangi Spendi- 
jaus kryžius buvo aukščiausias, ant šito ir nutūpė pirmasis peslys. 
Tada pakreipęs veidą į Autaritą, žodžiais neišreiškiamu būdu nusi- 
šypsojęs, jis palengva tarė jam: 

— Ar tu atsimeni liūtus Sikos kelyje? 

— Tai buvo mūsų broliai! — atsakė galas mirdamas. 

Tuo metu sufetas, pralaužęs sieną, pasiekė tvirtovę. Pakilęs 
vėjas staiga išblaškė dūmus, atidengdamas horizontą iki pat Karta- 
ginos mūrų; jam net pasirodė, kad jis išskiria žmones, žiūrinčius į 
tolį Ešmuno aikštėje; paskui, vesdamas akimis, kairėje pusėje ant 
ežero kranto jis pastebėjo trisdešimt didžiulių kryžių. 

Mat, kad jie atrodytų dar baisesni, barbarai padarė juos iš savo 
palapinių stiebų, surišdami juos galais; ir trisdešimt seniūnų lavo- 
nų stiebėsi labai aukštai danguje. Jų krūtinės buvo tartum baltomis 
peteliškėmis aplipusios; tai styrojo barzdelės strėlių, kuriomis į 
juos šaudė iš apačios. 

Didžiausio kryžiaus viršūnėje spindėjo plati auksinė juosta; ji 
sviro nuo peties, nes toje pusėje nebuvo rankos, ir Hamilkaras vos 
pažino Hanoną. Jo išakiję kaulai neišlaikė pakibę ant geležies 

smaigų, atskiros kūno dalys atsipalaidavo, ir ant kryžiaus beliko tik 
beformiai palaikai, panašūs į žvėrių liekanas, kabančias ant me- 
džiotojų durų. 

Sufetas nieko negalėjo sužinoti: prieš jį esantis miestas slėpė 
visa, kas vyko antroje pusėje; O pas vadus pasiųsti viršininkai dar 
nepasirodė. Atvykę pabėgėliai papasakojo apie pralaimėjimą, ir 
punų armija sustojo. Šitas smūgis, kai jau pergalė buvo čia pat, 
juos pritrenkė. Jie daugiau nebeklausė Hamilkaro įsakymų. 

Mato pasinaudojo tuo, kad galėtų toliau triuškinti numidus. 

Sunaikinęs Hanono stovyklą, jis grįžo prie jų. Pasirodė dramb- 
liai. Bet samdiniai bėgo lyguma, nešdami iš degančių sienų ištrauk- 
tus liepsnojančius nuodėgulius, ir didžiuliai gyvuliai išsigandę 
bėgte skubėjo prie įlankos, kur blaškydamiesi žudė vieni kitus ir 
skendo nuo savo šarvų svorio. Tada Nar Havasas pasiuntė savo rai- 
telius; barbarai sugulė, priglaudę veidus prie žemės; paskui, kai Žir- 
gai buvo tik už trijų žingsnių, jie šoko po jų pilvais ir skrodė juos 
durklais, ir, kai pasirodė Hamilkaras, pusė numidų jau buvo žuvę. 

Nuilsę samdiniai nebegalėjo spirtis prieš jo dalinius. Jie tvarkin- 
gai pasitraukė iki Šiltųjų versmių kalno. Sufetas, būdamas išmin- 
tingas, jų nepersekiojo. Jis pasuko prie Makaro žiočių. 

Tunisas buvo jo rankose; bet čia beliko tik krūva rūkstančių 
griuvėsių, kurie pro mūrų plyšius tiesėsi ligi lygumos vidurio; tolu- 
moj, tarp įlankos krantų, vėjo varomi dramblių lavonai daužėsi 
vieni į kitus lyg juodų uolų archipelagas, plūduriuojąs ant vandens. 

Nar Havasas šiam karui tęsti ištuštino savo miškus, surinko jau- 
nus ir senus, patinus ir pateles, ir jo valstybės karo pajėgos daugiau 
nebeatsigavo. Žmonės, iš tolo matydami dramblius žūstant, buvo 
beviltiškai nusiminę; aimanavo gatvėse, šaukdami juos vardais lyg 
mirusius draugus. 

— O! Nenugalimasis! Pergale! Perkūne! Kregžde! 

Ir net pirmąją dieną apie juos kalbėjo daugiau negu apie Žuvu- 
sius piliečius. Kitą dieną ant Šiltųjų versmių kalno jie pamatė sam- 
dinių palapines. Tada jus apėmė tokia didžiulė neviltis, jog 
daugelis žmonių, ypač moterys, šoko žemyn galva nuo Akropolio 
aukštumos. 

Hamilkaro sumanymai buvo nežinomi. Jis gyveno vienas savo 
palapinėje, turėdamas šalia savęs tik jauną berniuką, ir joks žŽmo- 


240 


gus niekad su jais drauge nevalgė, net ir Nar Havasas. Vis dėlto nuo 
Hanono pralaimėjimo jis jam buvo nepaprastai atidus, bet numidų 
karalius per daug troško būti jo žentu, kad galėtų visiškai pasitikėti. 

Šis neveiklumas slėpė sumanius planus. Įvairiausiomis gudrybė- 
mis Hamilkaras viliojo kaimų viršininkus, ir samdiniai buvo veja- 
mi, nubloškiami, persekiojami kaip laukiniai žvėrys. Vos tik jie 
įkeldavo koją į mišką, aplink juos suliepsnodavo medžiai; kai jie 
gerdavo iš šaltinio, vanduo būdavo užnuodytas; užmūrydavo net 
olų angas, kur jie pasislėpę miegodavo. Iki šiol juos gynusios gen- 
tys, buvę jų vienminčiai, dabar juos persekiojo; ir visados tų gaujų 
rankose jie pažindavo kartaginiečių ginklus. 

Daugelio veidus išėdė raudonos dedervinės; jie manė užsikrėtę, 
liesdami Hanoną. Kiti tikėjo, kad tai bausmė už suvalgytas Salam- 
bo Žuvis; ir nė neketindami atgailauti, jie svajojo apie dar šlykštes- 
nes šventvagystes, kad dar labiau būtų pažeminti punų dievai. Jie 
mielai būtų juos visiškai sunaikinę. 

Ištisus tris mėnesius jie šitaip bastėsi rytiniu krantu, paskui nuėjo už 
Selumo kalnų, iki pat pirmųjų dykumos smėlynų. Jie ieškojo vietos pri- 
siglausti, vis tiek kur. Tik Utika ir Hipo Zaritas jų neišdavė, bet Hamil- 
karas apsiautė šiuos abu miestus. Po to jie spėtinai pakilo į šiaurę, net 
kelių gerai nežinodami. Nelaimių gausybė sujaukė jų protą. 

Dabar jie jautė tik nusiminimą, kuris vis labiau didėjo, ir vieną 
dieną atsidūrė Kobo tarpekliuose, dar kartą prieš Kartaginą! 

Tada susirėmimai padažnėjo. Laimė buvo lygi abiejose pusėse; 
bet ir vieni, ir antri buvo tiek išsisėmę, jog vietoj šių smulkių susi- 
dūrimų norėjo didelio mūšio, kad tik jis būtų paskutinis. 

Mato pats norėjo pateikti pasiūlymą sufetui. Pasiaukojo vienas 
jo libijietis. Visi, matydami jį išvykstant, buvo įsitikinę, kad jis ne- 
begrįš. 

Jis grįžo tą pat vakarą. 

Hamilkaras priėmė jų iššūkį. Susitiksią rytoj saulei tekant Rade- 
so lygumoje. 

Samdiniai norėjo žinoti, ar anas nieko daugiau nesakė, ir libijie- 
tis pridūrė: 

— Kai aš likau prieš jį bestovįs, jis paklausė manęs, ko aš lau- 
kiu;, aš atsakiau: „Kad mane užmuštų!" Tada jis atšovė: „Ne! Eik 
sau! To susilauksi rytoj drauge su kitais". 

Šis kilnumas nustebino barbarus; kai kuriuos tas parbloškė, ir 
Mato gailėjosi pasiuntinio nenužudęs. 


Jam dar buvo likę trys tūkstančiai afrikiečių, tūkstantis du šim- 
tai graikų, tūkstantis penki šimtai kampanijiečių, du šimtai iberų, 
keturi šimtai etruskų, penki šimtai samnitų, keturiasdešimt galų ir 
būrys Nafuro klajoklių plėšikų, surankiotų finikų palmių kraštuo- 
se, iš viso septyni tūkstančiai du šimtai devyniolika kareivių, bet nė 
vienos pilnos sintagmos. Savo šarvų skyles jie užkaišiojo keturkojų 
petikauliais, o varines koturnas pakeitė sudėvėtais sandalais. Vari- 
nės ir geležinės plokštės sunkino drabužius, grandininiai marški- 
niai skutais kabojo ant jų, ir pasirodė žaizdų randai lyg purpuro 
gijos tarp jų rankų ir veido plaukų. 

Jis prisiminė žuvusiųjų draugų pyktį, kuris didino jų jėgas; jie 
neaiškiai jautėsi esą kažkokio dievo, gyvenančio engiamųjų širdyse, 
tarnai ir visatos keršto žyniai. Paskui, skaudžiai pajutę baisią netei- 
sybę, O ypač tolumoje matydami Kartaginą, jie tūžo. Ir prisiekė 
vieni už kitus kautis iki mirties. 

Paskerdė krūvio gyvulius ir valgė kiek galėdami daugiau, kad 
sustiprėtų; paskui miegojo. Kai kurie meldėsi, atsikreipę į įvairius 
žvaigždynus. 

Kartaginiečiai atvyko į lygumą anksčiau už juos. Jie ištepė skydų 
pakraščius aliejumi, kad strėlės lengviau nuslystų, pėstininkai, tu- 
rėję ilgus plaukus, iš atsargumo juos pakirpo ties kaktomis; o Ha- 
milkaras jau penktą valandą įsakė apversti visus katilus, 
žinodamas, kad prikimštu pilvu nepatogu kautis. Jo armiją sudarė 
keturiolika tūkstančių vyrų, ji buvo beveik dvigubai didesnė už bar- 
barų. Tačiau niekados jis tiek nesijaudino; jei pralaimėtų, respubli- 
ka būtų žuvusi, ir jis mirtų nukryžiuotas; jei, priešingai, jis 
nugalėtų, tada per Pirenėjus, Galiją ir Alpes pasiektų Italiją, ir 
Barkų galybė liktų amžina. Dvidešimt kartų tą naktį jis kėlėsi ir 
pats ėjo stebėti mažiausių pasiruošimo smulkmenų. O kartaginie- 
čiai įsiuto nuo ilgai trukusios baimės. 

Nar Havasas abejojo savo numidų ištikimybe. Be to, juk barba- 
rai galėjo juos nugalėti. Jį apėmė keistas silpnumas; kas akimirksnį 
jis dideliais gurkšniais gėrė vandenį. 

Bet nepažįstamas vyras praskleidė jo palapinę ir padėjo ant 

žemės akmeninės druskos vainiką, papuoštą sieros ir perlamutro skil- 
telių šventais piešiniais; kartais sužadėtinė siųsdavo savo sužadėtiniui 
vestuvių vainiką; tai buvo meilės įrodymas, tam tikras kvietimas. 

Tačiau Hamilkaro duktė Nar Havasui visai nesijautė lipšni. Mato 
prisiminimas jai buvo baisiai nemalonus; ji manė, kad šio Žmogaus mir- 
tis išlaisvintų jos mintis, kaip kad norint išgyti nuo gyvačių įkandimo, jos 
sutraiškomos ant žaizdos. Numidų valdovas buvo jos galioje; jis nekant- 
riai laukė sutuoktuvių, ir kadangi jos turėjo įvykti po pergalės, Salambo 
jam atsiuntė šią dovaną narsumui sužadinti. Jo būkštavimai išnyko, ir 
dabar jis galvojo tik apie laimę turėti tokią gražią moterį. 

Tas pats regėjimas apniko ir Mato; jis tučtuojau jį nuvijo nuo 
savęs; jo meilė, kurią jis užgniaužė, dabar pasklido į jo ginklo drau- 
gus. Jis juos mylėjo kaip savo būtybės, savo neapykantos dalely- 
tes, — ir pajuto aukštesnį dvasinį pakilimą, didesnę jėgą rankose; 
dabar aiškiai žinojo visa, kas reikėjo atlikti. Jei kartais atsidusdavo, 
tai tik Spendijų prisiminęs. 

Jis išrikiavo barbarus šešiomis lygiomis eilėmis. Viduryje patal- 
pino etruskus, sujungtus bronzine grandine, už jų stovėjo šauliai, 0 
abiejuose sparnuose jis paskirstė Nafuro vyrus, raitus ant trumpap- 
laukių kuprių, apkaišytų stručio plunksnomis. 

Sufetas panašia tvarka paskirstė kartaginiečius. Už pėstininkų, 
šalia velitų pastatė klinabarus, dar toliau — numidus. Kai išaušo, 
abi pusės stovėjo šitaip išsirikiavusios veidas į veidą. Visi žiūrėjo 
vieni į kitus, plačiai išplėtę baisias akis. Pradžioje kiek svyruota. 
Pagaliau dvi armijos pajudėjo iš vietos. 

Barbarai žengė pamažu, kad nepritrūktų kvapo, kojomis mušda- 
mi žemę; punų armijos vidurys buvo išgaubtas. Paskui pasigirdo 
baisus trenksmas, panašus į dviejų laivynų susidūrimą. Pirmoji bar- 
barų linija greit prasiskyrė, ir už jos pasislėpę šauliai paleido savo 
kulkas, strėles, svaidomas ietis. Kartaginiečių gretų gaubtumas pa- 
mažu išsilygino, jos visiškai išsitiesė, paskui įlinko, tada abu velitų 
būriai lygiagrečiai suartėjo kaip suglaudžiamo skriestuvo šakos. 
Barbarai, įnirtingai puolę falangą, pateko į šias žirkles; jie buvo 
žuvę. Mato juos sulaikė, — ir tuo metu, kai kartaginiečių sparnai 
ėjo toliau pirmyn, jis įsakė stoti į mūšį savo trims užpakalinėms 
gretoms; netrukus jos užtvindė sparnus, ir jo armija pasirodė trigu- 
bai ilgesnė. 

Bet kraštuose esą barbarai buvo silpniausi, ypač kairiajame 
sparne; jie jau buvo paleidę visas savo strėles, ir pagaliau prisiarti- 
nęs velitų dalinys ėmė smarkiai juos naikinti. 

Mato atitraukė juos atgal. Jo dešiniajam sparne kovojo kirviais 
ginkluoti kampanijiečiai; jis juos pasiuntė į kairįjį kartaginiečių 
sparną, vidurys puolė priešą, o tie, kurie buvo kitame gale, dabar 
jau nesą pavojuj, atokiai sulaikė velitus. 

Tada Hamilkaras padalino savo raitelius eskadronais, tarp jų 
įterpė hoplitus ir pasiuntė prieš samdinius. 

Tų kūgiškų masių prieky jojo raiteliai, O jų plačiuose kraštuose sty- 
rojo daugybė iečių. Barbarams buvo neįmanoma spirtis; tik vieni grai- 
kų pėstininkai turėjo varinius ginklus; visi kiti — durtuvus ant karčių, 
ūkiuose paimtus dalgius; kertant iš ratlankių padarytais kalavijais, per 
minkšti ašmenys sulinkdavo, ir tuo tarpu, kai jie kulnimis juos stengė- 
si atitiesti, kartaginiečiai skerdė juos iš dešinės ir iš kairės. 

Etruskai, sukaustyti grandine, nejudėjo iš vietos; užmuštieji, ne- 
galėdami parvirsti, kliudė savo lavonais kitiems, ir ši ilga varinė li- 
nija čia plėtėsi, čia vėl siaurėjo, lanksti kaip gyvatė, nepajudinama 
kaip siena. Barbarai ten nubėgdavo valandėlę atsikvėpti, paskui vėl 
grįždavo su ginklų nuolaužomis rankose. 

Daugelis jau ir jų nebeturėjo ir puldavo kartaginiečius plikomis 
rankomis, kandžiodami jų veidus kaip šunes. Galai puikuodamiesi 
nusimetė drabužius; iš tolo jie rodė savo stambius, visiškai baltus 
kūnus; priešui išgąsdinti jie patys išplėsdavo savo žaizdas. Tarp 
punų sintagmų nebuvo girdėti šauklio balso, skelbiančio įsakymus; 
virš dulkių debesio vėliavos kartojo savo sutartinius ženklus, ir 
kiekvienas judėjo didžiulės masės bangavimo nešamas. 

Hamilkaras numidams įsakė pulti Bet nafuriečiai paskubėjo juos pasitikti 

Apsivilkę plačiais juodais drabužiais su plaukų kuokštais viršu- 
galviuose ir raganosių odos skydais rankose, jie švaistėsi prie virvių 
pririštais gelžgaliais; jų kupriai, pasišiaušę stručio plunksnomis, ki- 
miai ir tęsiamai mykė. Smailus gelžgalis krito į tiksliai nustatytą 
vietą ir, staiga patrauktas, grįždavo paskui save vilkdamas kurią 
kūno dalį. Įsiutę gyvuliai šuoliais lėkė per sintagmas. Tie, kurių 
buvo sulaužytos kojos, bėgo pasišokinėdami kaip sužeisti stručiai. 

Visa punų pėstininkų kariuomenė vėl puolė barbarus; ji juos 
perskyrė pusiau. Jų manipulos sukosi atskirtos vienos nuo kitų. 

Labiau žvilgą kartaginiečių ginklai jas supo aukso vainikais; vidury 
knibždėjo lyg koks skruzdėlynas, ir krentą saulės spinduliai kalavi- 
jų smaigaliuose įžiebė baltas šviesas, kurios vingiavo. Klinabarai 
gulėjo lygumoje; samdiniai plėšė nuo jų šarvus ir ginklus, pasku- 
i grįždavo į mūšį. Kartaginiečiai ne kartą apsirikę įsisprausdavo į jų 
vidurį. Jie kvailai sustirdavo, bėgdavo atgal, o tolumoj suskambėjęs 
skardus pergalės riksmas, rodos, stūmė juos kaip laivo nuolaužas 
audros metu. Hamilkarą apėmė neviltis, viskas pražus dėl Mato ge- 
nialumo ir neįveikiamo samdinių narsumo! 

Bet horizonte pasigirdo tamburinų trenksmas. Tai žygiavo 
senių, ligonių, penkiolikamečių vaikų ir net moterų minia, kuri, 
negalėdama nugalėti savo nerimo, išėjo iš Kartaginos, ir, kad juos 
globotų kas nors didinga, iš Hamilkaro žvėryno pasiėmė vienintelį 
dramblį, kuris dar buvo likęs respublikai, — tą, kurio straublys 
buvo nukirstas. 

Tada kartaginiečiams pasirodė, jog pati tėvynė, palikus mūrus, 
atėjo jiems įsakyti mirti už ją. Jų įtūžis padidėjo, o numidai patrau- 
kė paskui save kitus. 

Barbarai lygumos viduryje buvo atsišlieję į vieną kalną. Nebetu- 
rėjo jokios vilties nugalėti, net išlikti gyvi; bet jie buvo geriausieji, 
narsiausieji ir tvirčiausiėji. 

Kartaginos gyventojai pro numidų galvas apmėtė juos iešmais, 
smaigais, plaktukais, tie, kurių bijojo konsulai, mirė nuo moterų 
paleistų lazdų; punų padugnės naikino samdinius. 

Jie pasitraukė į kalno viršūnę. Jų ratas po kiekvienos spragos 
susiglausdavo; dukart jie nusileido, bet smūgis tuoj juos atstumda- 
vo atgal; susigrūdę kartaginiečiai tiesė rankas; jie kišo savo durtu- 
vus draugams pro kojas ir dūrė, kur pakliuvo. Jie slidinėjo kraujo 
klanuose; nuo staigaus šlaito lavonai riedėjo žemyn. Dramblys, 
stengęsis įkopti į kalnelį, klimpo į juos iki pilvo; tarytum pasigar- 
džiuodamas jis gulė ant jų; ir jo patrumpintas storgalis straublys 
kartkartėmis pakildavo į viršų lyg milžiniška dėlė. 

Paskui visi sustojo. Kartaginiečiai, grieždami dantimis, žiūrėjo į 
kalno viršūnę, kur stovėjo barbarai. 

Pagaliau jie staiga puolė pirmyn, ir grumtynės vėl prasidėjo. 
Dažnai samdiniai leisdavo jiems prisiartinti, šaukdami norį pasi- 
duoti; paskui, baisiai kvatodami, vienu smūgiu nusižudydavo, ir juo 

daugiau lavonų virsdavo žemyn, juo kiti gindamiesi lipdavo vis 
aukštyn. Tai buvo tartum kokia piramidė, kuri pamažu didėjo. 

Netrukus jų beliko tik penkiasdešimt, paskui tik dvidešimt, tik 
trys ir pagaliau tiktai du: kirviu ginkluotas samnitas ir Mato, kuris 
dar turėjo savo kardą. 

Samnitas pritūpęs pakaitomis kirto kirviu čia į kairę, čia į deši- 
nę, įspėdamas Mato apie jam gresiančius smūgius. 

— Viešpatie, iš čia, iš ten, pasilenk! 

Mato nebeteko savo antpečių, šalmo, šarvų, jis buvo visiškai 
nuogas, blyškesnis už mirusius, pasišiaušusiais plaukais, su dviem 
putų purslais lūpų kampeliuose; ir jo kardas taip greitai sukosi, jog 
sudarė aplink jį aureolę. Akmuo nulaužė jį prie pat rankenos; sam- 
nitas buvo kritęs, ir kartaginiečių banga glaudėsi; jie siekė jį. Tada 
jis iškėlė į dangų savo abi tuščias rankas, paskui užsimerkė, — ir, 
atverdamas krūtinę, lyg žmogus, šokąs nuo uolos į jūrą, metėsi ant 
iečių. 

Jos prasiskyrė prieš jį. Bent keletą kartų jis puolė kartaginiečius. 
Bet jie vis traukdavosi, nukreipdami į šalį savo ginklus. 

Mato koja atsitrenkė į kardą. Jis norėjo jį paimti. Staiga pajuto, 
kad jo riešai ir keliai surišti, ir jis suklupo. 

Tai Nar Havasas jau kuris laikas sekė kiekvieną jo žingsnį su di- 
džiuliu tinklu laukiniams žvėrims gaudyti ir, pasinaudojęs aki- 
mirksniu, kai anas pasilenkė, jį apnarpliojo. 

Paskui, sukryžiavę rankas ir kojas, pririšo ant dramblio nugaros; ir 
lydimas tų, kurie nebuvo sužeisti, triukšmingai leidosi į Kartaginą. 

Kažkokiu neišaiškinamu būdu žinia apie pergalę Kartaginą pa- 
siekė apie trečią valandą nakties; kai jie atvyko į Malką, Kamono 
vandeninis laikrodis tekėdamas rodė penktą valandą; tada Mato 
atvėrė akis. Buvo tiek daug šviesos virš namų, jog visas miestas at- 
rodė liepsnose paskendęs. 

Begalinis klegesys neaiškiai pasiekė jį ir, gulėdamas aukštielnin- 
kas, jis Žiūrėjo į Žvaigždes. 

Paskui užsidarė durys, ir jį apgaubė tamsa. 

Kitą dieną, tą pačią valandą, mirė paskutinis žmogus iš tų, kurie 
dar buvo likę Kirvio tarpukalnėje. 

Tą dieną, kai jų draugai išvyko, grįžę zuaekai nuvertė uolas ir 
kurį laiką maitino juos. 

Barbarai vis dar vylėsi sulauksią Mato, — ir jie nenorėjo palikti 
tarpukalnės, nes buvo nusivylę, išvargę, užsispyrę kaip tie ligoniai, 
kurie atsisako pakeisti vietą; pagaliau, pasibaigus maisto atsar- 
goms, zuaekai išvyko. Buvo žinoma, kad jų ten beliko vos tūkstan- 
tis trys šimtai, ir jiems pribaigti nereikėjo kariuomenės. 

Per trejus karo metus priviso laukinių Žvėrių, ypač liūtų. Nar 
Havasas suruošė dideles varytynes, paskui, tam tikrais nuotoliais 
palikęs pririštas ožkas, vydamasis juos, ginė Kirvio tarpukalnės 
link; jie ir dabar ten visi gyveno, kai atvyko Seniūnų tarybos siųstas 
žmogus sužinoti, kas beliko iš barbarų. 

Lygumos paviršiuje gulėjo liūtai ir lavonai, o mirusieji tysojo vienoje 
krūvoje su drabužiais ir ginklais. Beveik visiems trūko veido arba kurios 
kūno dalies. Keli dar atrodė nepaliesti; kiti buvo visiškai sudžiūvę, o su- 
dūlėjusios kaukolės pripildė šalmus, pėdos, ant kurių jau nebebuvo 
mėsos, kyšojo stačios iš knemidų, griaučiai dar buvo apsigaubę apsiaus- 
tais; saulės nubaltinti kaulai smėlyje sudarė švytinčias dėmes. 

Liūtai ilsėjosi, krūtine prigugę prie žemės ir ištiesę abi letenas, be 
paliovos mirkčiodami akių vokais vaiskioje dienos šviesoje, kurią dar 
stiprino uolų atspindžiai. Kiti, tupėdami ant savo pasturgalių, žiūrėjo 
įsmeigę akis prieš save arba, pusiau pasinėrę gausiuose karčiuose, 
miegojo susirangę į kamuolius, ir visi atrodė sotūs, pavargę, nuobo- 
džiaują. Jie buvo tokie pat nejudrūs kaip kalnas ir mirusieji. Nusileis- 
davo naktis; platūs raudoni dryžiai raižydavo vakarų dangų. 

Iš vienos šių krūvų, kurios netaisyklingai kuprino lygumą, paki- 
lo kažkas baisesnis už šmėklą. Tada vienas liūtas pradėjo Žžings- 
niuoti, mesdamas savo pabaisišką juodą šešėlį ant purpurinio 
dangaus skliauto; — prisiartinęs prie Žmogaus, jis parbloškė jį 
vienu letenos smūgiu. 

Paskui užgulęs, neskubėdamas suleido savo nagus į jo vidurius. 

Po to jis plačiai išžiojo savo nasrus ir bent keletą minučių tęsia- 
mai staugė; 0 kalnas aidu kartojo jo staugimą, kuris pagaliau išny- 
ko dykumoje. 

Staiga smulkūs akmenėliai pažiro iš viršaus. Pasigirdo skubrių 
žingsnių garsas, ir iš gardies bei tarpeklio pusės pasirodė smailūs 
snukiai, stačios ausys; plėšrūs vyzdžiai liepsnojo. Tai buvo šakalai, 
atsėlinę suryti likučių. 

Kartaginietis, kuris žiūrėjo pasilenkęs ties bedugne, grįžo atgal. 


XV 
Mato 


Kartaginą apėmė džiaugsmas, nepaprastas, visuotinis, beribis, 
karštligiškas; buvo užkamšytos griuvėsių skylės, perdažytos dievų 
statulos, mirtų šakelėmis nubarstytos gatvės, kryžkelėse rūko smil- 
kalai, ir terasose minios savo margais drabužiais sudarė lyg ore 
prasiskleidusių gėlių puokštes. Nuolatinį balsų klegesį pranoko 
gatvių grindinį laistančių vandens nešėjų riksmai. Hamilkaro ver- 
gai jo vardu dalino pagruzdintų miežių ir šviežios mėsos gabalus; 
žmonės glebėsčiavosi, bučiavosi, verkė; Tirijos miestai paimti, kla- 
jokliai išblaškyti, visi barbarai sunaikinti. Akropolis visiškai prany- 
ko po spalvotais užtiesalais; triremų smaigaliai, išrikiuoti už 
krantinės, tviskėjo tartum deimantinė užtvanka; visur buvo jaučia- 
ma grąžinta tvarka, prasidedąs naujas gyvenimas, pasklidusi didžiu- 
lė laimė; tai buvo Salambo ir numidų karaliaus sutuoktuvių diena. 

Kamono šventyklos terasoje didžiuliai aukso ir sidabro dirbiniai 
dengė tris ilgus stalus, skirtus žyniams, seniūnams ir turtuoliams; 
ten dar stovėjo ir ketvirtasis, aukštesnis — Hamilkarui, Nar Hava- 
sui ir jai, kadangi Salambo, grąžindama skraistę, išgelbėjo tėvynę, 
tad jos vestuvės Žmonėms buvo tautinės iškilmės; ir žemai aikštėje 
jie laukė jos pasirodant. 

Bet kitas, aitresnis troškimas žadino jų nekantrumą: šioms iškil- 
mėms buvo pažadėta įvykdyti Mato mirties bausmę. 

Pradžioje buvo siūloma jam gyvam nulupti odą, į vidurius pripil- 
ti švino, numarinti jį badu, pririšti jį prie medžio, kad beždžionė iš 
užpakalio akmeniu daužytų jam galvą, jis įžeidęs Tanitą, tad Tani- 
tos pavianai jam atkeršysią. Kiti siūlė, daugely vietų pervėrus jo 
kūną lininiais alyvoje išmirkytais dagčiais, vežioti jį raitą ant dro- 
madero, ir jie gardžiavosi mintimis, įsivaizduodami po miestą klai- 

džiojantį didžiulį gyvulį su šiuo žmogum, besiraitančiu liepsnose it 
vėjo blaškomas žibintas. 

Bet kuriems piliečiams bus pavesta jį nukankinti ir kodėl šį ma- 
lonumą atimti kitiems? Būtų pageidautinas toks mirties būdas, ku- 
riame galėtų dalyvauti visas miestas, ir kad visos rankos, visi 
ginklai, visi kartaginiečių daiktai ir net grindinio plytelės ir įlankos 
bangos galėtų jį draskyti, traiškyti, naikinti. Taigi seniūnai nutarė, 
kad jis iš kalėjimo į Kamono aikštę eis be palydovų, užpakalyje su- 
rištomis rankomis; kad jis ilgiau ištvertų ir iki galo galėtų matyti 
savo kančias, buvo uždrausta taikyti jam į širdį, badyti akis ir mesti 
į jį ką nors, o smogti tebuvo leista iš karto tik trimis pirštais. 

Nors jis turėjo pasirodyti tik dienai baigiantis, tačiau net kelis 
kartus buvo manoma jį pasirodžius, ir minia siūbtelėdavo Akropo- 
lio link, gatvės ištuštėdavo, paskui ji grįždavo ilgai murmėdama. 
Žmonės jau išvakarių metu stovėjo toje pačioje vietoje ir iš tolo 
kalbėdamies vieni kitiems rodė užauginę nagus, kad geriau smigtų 
į jo kūną. Kiti susijaudinę vaikštinėjo; kai kurie buvo išblyškę, lyg 
lauktų savo mirties bausmės įvykdymo. 

Staiga už Mapalų, virš galvų, pakilo didžiulės plunksnų vėduoklės. 
Tai buvo Salambo, kuri išėjo iš savo rūmų, minia lengviau atsikvėpė. 

Bet eisena judėjo labai lėtai, žingsnis po žingsnio. 

Pirmieji praėjo Patekų vaidilos, paskui Ešmuno, Melkarto ir visų 
kitų bendrijų Žyniai iš eilės, su tais pačiais garbės ženklais ir ta pačia 
tvarka, kurios jie laikėsi per aukojimo iškilmes. Molocho žyniai praėjo 
nuleidę galvas; ir minia, lyg sąžinės graužiama, traukėsi nuo jų. Bet Ra- 
betos žyniai žengė išdidžiai, su lyromis rankose; juos sekė vaidilutės, 
permatomais geltonais arba juodais drabužiais, klykaudamos paukščių 
balsais, raitydamosios kaip gyvatės; arba, fleitoms grojant, jos sukosi, 
pamėgdžiodamos žvaigždžių šokį, ir jų lengvi drabužiai skleidė ore švel- 
nių kvapų bangas. Minia plojimais sutiko tarp tų moterų ėjusius kedeši- 
mus, vyrus dažytais akių vokais,  įasmeninančius dievybės 
hermofrodizmą, ir iškvėpinti bei apsirengę taip kaip ir jos, jie buvo labai 
į jas panašūs, nors jų krūtinės buvo lygios ir klubai siauresni. Beje, tą 
dieną visur vyravo ir visa jungė moteriškasis pradas; sunkus oras buvo 
pritvinkęs mistinio goslumo,; pašvęstųjų giraičių gelmėj jau Žiebėsi deg- 
lai; naktį ten turėjo įvykti didelė orgija; trys laivai iš Sicilijos atvežė 
kurtizanių ir nemažai jų dar susirinko iš dykumos. 


249 


Atvykusios bendrijos rikiavosi maldyklos kiemuose, išorinėse gale- 
rijose ir išilgai dvigubų laiptų, kylančių palei sieną ir susitinkančių vir- 
šuje. Baltų drabužių eilės pasirodydavo tarp kolonadų, ir pastatą 
pripildė gyvos statulos, — tokios pat sustingusios, kaip ir akmeninės. 

Paskui atvyko finansų tvarkytojai, provincijų valdytojai ir visa 
turtuolių bendrija. Apačioje gaudė minios. Iš gretimųjų gatvių 
tvino Žmonės; šventyklos tarnai lazdų smūgiais stūmė juos atgal, ir 
tarp auksinėmis tiaromis pasipuošusių seniūnų ant neštuvų po 
purpuriniu baldakimu pasirodė Salambo. 

Tada kilo nepabaigiamas riksmas; kimbolai ir krotolonai gar- 
siau suskambo, tamburinai dundėjo, ir didžiulis purpurinis balda- 
kimas dingo tarp dviejų piramidinių bokštų. 

Jis pasirodė pirmame aukšte. Salambo iš lėto ėjo po juo; paskui ji 
perėjo visą terasą, kad atsisėstų savotiškam soste, iškaltam iš vėžlio 
šarvų. Jai pakišo po kojomis trijų pakopų dramblio kaulo suoliuką; 
ant pirmojo laipto klūpojo du negriukai, ir kartkartėmis ji uždėdavo 
ant jų galvų savo rankas, apmaustytas per daug sunkiais žiedais. 

Nuo kojų kulkštymų iki klubų ją dengė į žuvies žvynus panašus 
siaurų kilpų nėrinys, kuris žėrėjo kaip perlamutras; mėlyna juosta 
veržė jos liemenį, pro dvi jauno mėnulio pavidalo išpjovas leisdama 
matyti jos abi krūtis; du lašo pavidalo karbunkulai dengė jų spenelius. 
Šukuosena buvo papuošta brangakmeniais nusėtomis povų plunks- 
nomis; jos platus, baltas kaip sniegas apsiaustas driekėsi užpakaly — 
ir, prispaudusi alkūnes prie kūno, suglaudusi kelius, su deimantiniais 
žiedais ant rankų ties pečiais ji sėdėjo tiesi lyg hierarchas. 

Kiek žemiau dviejose krasėse sėdėjo jos tėvas ir vyras. Nar Ha- 
vasas Šviesia simara, su akmeninės druskos vainiku ant galvos, iš 
kurios veržėsi dvi kasos, susiraičiusios kaip du Amono ragai, ir Ha- 
milkaras violetine tunika, išsiuvinėta auksinėmis vynuogių šakelė- 
mis, laikąs kovos kalaviją prie šono. 

Stalų aptvertame plote ant žemės tarp rausvo aliejaus indų gulė- 
jęs Ešmuno šventyklos pitonas, kandžiodamas savo uodegą, sudarė 
didelį juodą ratą. Šio apskritimo viduryje buvo varinė kolona, lai- 
kanti krištolinį kiaušinį; ir kadangi į jį švietė saulė, iš jo į visas 
puses sklido spinduliai. 

Už Salambo išsirikiavo Tanitos žyniai lininiais drabužiais; jos 
dešinėje — seniūnai savo tiaromis sudarė ilgą auksinę liniją; 0 iš 

kitos pusės turtuoliai savo smaragdiniais skeptrais — ilgą žalią 
grandinę, tuo tarpu pačioje gilumoje eilėmis sustoję Molocho žy- 
niai savo raudonais apsiaustais — tarytum purpurinę sieną. Kitos 
bendrijos stovėjo apatiniuose aukštuose. Minios užplūdo gatves. 
Jos užkopė ant namų ir ilgais vingiais nusidriekė iki pat Akropolio 
viršūnės. Tuo būdu turėdama po savo kojomis liaudį, dangų virš 
galvos, o aplink bekraštę jūrą, įlanką, kalnus ir provincijas tolumo- 
je, spinduliuojanti Salambo sutapo su Tanita ir net atrodė esanti 
Kartaginos genijum, jo įsikūnijusia siela. 

Iškilmės turėjo trukti visą naktį, tad šakoti žibintai lyg iškeroję me- 
džiai stovėjo ant žemų dažytais lininiais kilimais apdengtų stalų; di- 
džiuliai gintariniai ąsočiai, žydro stiklo amforos, vėžlio šarvų šaukštai 
ir maži, apskriu duonos kepalėliai vos tilpo tarp dviejų eilių lėkščių, 
perliniais kraštais; vynuogių kekės su lapais tartum tirsai vijosi 
dramblio kaulo virbais; didžiuliai sniego gniužulai tirpo juodojo me- 
džio dubenyse, ir citrinos, granatai, moliūgai ir arbūzai pūpsojo kal- 
vom aukštose sidabrinėse vazose; šernai, išžioję nasrus, tysojo 
prieskonių dulkėse, kiškiai su kailiais, rodos, straksėjo tarp gėlių, 
mėsos įdaro buvo kupinos sraigės; tešlainiai turėjo simbolišką pavida- 
lą, kai nuo dubens nuvoždavo dangtelį, purptelėdavo balandžiai. 

Tuo tarpu vergai, pasikaišę tunikas, vaikščiojo pirštų galais; 
kartkartėmis lyros skambindavo himnus arba suaidėdavo choro 
balsai. Minios ūžesys, nenutilstąs kaip jūros ošimas, bangavo ap- 
link pokylį ir, rodos, liūliavo jį dar didingiau; kai kurie prisiminė 
samdinių puotą; visi leido save nešti laimės svajonėms; saulė leido- 
Si, ir mėnulio pjautuvas jau kilo kitame dangaus pakrašty. 

Staiga Salambo, lyg ją kas būtų pašaukęs, pasuko galvą; žmonės, 
kurie į ją žiūrėjo, sekė jos žvilgsnio kryptį. 

Akropolio viršūnėje atsivėrė maldyklos apačioj uoloje iškalto 
rūsio durys, ir juodoje angoje ant slenksčio stabtelėjo žmogus. 

Jis išėjo iš ten su!inkęs, atrodė sumišęs lyg laukinis žvėri 
staiga paleidžia į laisvę. 

Šviesa jį apakino; kurį laiką jis stovėjo nejudėdamas. Visi paži- 
no ir sulaikė kvapą. 

Šios aukos kūnas jiems buvo kažkas nepaprasta ir beveik apgaub- 
tas mistinio spindėjimo. Jie pasilenkė, kad geriau jį matytų, ypač mo- 
terys. Jos geiste geidė išvysti tą, dėl kurio žuvo jų vaikai ir vyrai; jų 

sielos gelmėse, joms pačioms to nenorint, kilo žemas smalsumas, 
noras visiškai jį pažinti, su sąžinės graužimu sumišęs kažkoks troš- 
kimas, kuris čia pat pavirsdavo dar didesne neapykanta. 

Pagaliau jis pajudėjo pirmyn; tada nustebimo sukeltas sustingimas 
dingo. Pakilo daugybė rankų, ir jo jau nebegalima buvo matyti. 

Akropolio laiptai turėjo šešiasdešimt pakopų. Jis jais nusileido, 
lyg nuo aukšto kalno krintančios srovės nešamas; triskart žmonės 
matė jį Šokant, paskui apačioje jis atsistojo ant kojų. 

Jo pečiai buvo kruvini, krūtinė sunkiai alsavo; ir savo pančiams 
sutraukyti jis taip įtempė jėgas, jog ant nuogų strėnų surištos ran- 
kos išpampo lyg sukapoto smauglio dalys. 

Iš tos vietos, kur jis sustojo, prieš jį tiesėsi daugybė gatvių. Išil- 
gai kiekvieną, nuo vieno galo ligi kito, buvo lygiagrečiai ištemptos 
trys eilės bronzinių grandinių, pritvirtintų prie dievų Patekų bam- 
bos; minia buvo susitelkusi prie sienų, o vidury vaikščiojo seniūnų 
tarnai, švaistydamiesi botagais. 

Vienas iš jų stipriu kirčiu paragino jį, Mato pradėjo eiti. 

Jie tiesė savo rankas pro grandines šaukdami, kad jam paliko 
per platų kelią; ir jis žengė pirštų gnaibomas, badomas, draskomas; 
kai jau atsidurdavo vienos gatvės gale, pasirodydavo kita; daugelį 
kartų jis mesdavosi į šalį jiems įkąsti, bet jie tuoj nuo jo atšokdavo, 
grandinės jį sulaikydavo, 0 minia garsiai kvatodavo. 

Vienas vaikas perplėšė jam ausį, jauna mergaitė rankovėje pas- 
lėptu virbalu pervėrė skruostą; jam kuokštais pešė plaukus, gaba- 
lais draskė kūną, kiti jo veidą braukė srutų prisisiurbusiomis ir prie 
ilgų lazdų pririštomis kempinėmis. Dešinėje gerklės pusėje ištryš- 
ko kraujo čiurkšlė; tuojau prasidėjo minios karštligė. Sitas paskuti- 
nis barbaras jiems įasmenino visus barbarus, visą armiją; jie jam 
keršijo už savo pralaimėjimus, už savo bausmę, už negarbę. Minios 
pyktis liejamas dar labiau didėjo; per daug įtemptos grandinės įlin- 
ko, atrodė tuoj truks; jie nebejautė vergų smūgių, kuriais pastarieji 
norėjo juos atstumti; kiti korėsi ant namų iškyšulių, visos angos 
sienose buvo grūste prigrūstos galvų; ir visa pikta, kurio negalėjo 
jam padaryti, stengėsi bent staugimu išreikšti. 

Tai buvo baisūs, šlykštūs įžeidimai su pašaipiais padrąsinimais ir 
prakeikimais, ir, kadangi jiems nepakako šių jo skausmų, jie jam 
pranašavo dar baisesnius amžinybėje. 

Šis beprasmiškas nepaliaujamas gausus vambrijimas pripildė 
Kartaginą. Dažnai vienas kuris skiemuo, šiurkštus, gerklinis, bep- 
rotiškas garsas buvo visų žmonių kartojamas bent keletą minučių. 
Nuo apačios iki viršaus drebėjo mūrai, ir Mato atrodė, kad abi gat- 
vių namų sienos žengia prie jo ir kelia jį nuo žemės lyg dvi milži- 
niškos rankos, smaugdamos jį ore. 

Tačiau jis prisiminė kadaise kažką panašaus jau patyręs. Tai 
buvo ta pati minia ant terasų, tie patys žvilgsniai, tas pats įniršis; 
bet tada jis žengė laisvas, visi traukėsi, jį saugojo dievas; ir šis prisi- 
minimas, vis labiau ryškėdamas, jam sukėlė slegiantį liūdesį. Juodi 
šešėliai slinko prieš jo akis, visas miestas verpetu sukosi jo pasą- 
monėje; kraujas sroveno iš žaizdos šlaunyje, jis jautėsi mirštąs; jo 
keliai sulinko, ir jis iš lėto susmuko ant plytelių grindinio. 

Kažkas nuėjo prie Melkarto šventyklos peristilio, paėmė nuo 
trikojo anglių raudonai įkaitintą smaigą ir, prakišęs pro pirmąją 
grandinę, priglaudė prie jo žaizdos. Visi pamatė, kaip jo kūnas pra- 
dėjo smilkti; minios staugimas nustelbė jo balsą; jis jau stovėjo. 

Už šešių žingsnių jis griuvo trečią, ketvirtą ir dar vieną kartą; vis nau- 
jas kankinimas jį pakeldavo. Vamzdeliais jį šlakstė verdančiu aliejumi, 
barstė jam po kojų stiklo šukes; jis vis dar ėjo. Satebo gatvės kampe jis 
prisišliejo prie sienos po vienos krautuvės užtiesalu ir toliau nebėjo. 

Tarybos vergai įnirtingai ir taip ilgai čaižė jį hipopotamo odos 
botagais, jog jų tunikų atspuros sumirko nuo prakaito. Mato atro- 
dė bejausmis; bet staiga jis pašoko iš vietos ir pasileido bėgti, kur 
akys matė, savo lūpomis sukeldamas tokį garsą kaip drebantis 
žmogus didelio šalčio metu. Jis perbėgo Budeso Sepo gatvę, daržo- 
vių prekyvietę ir atsirado Kamono aikštėje. 

Dabar jis priklausė žyniams, vergai atstūmė minią, pasidarė erd- 
viau. Mato apsidairė aplink, ir jo akys sutiko Salambo akis. 

Vos jam paėjus žingsnį pirmyn, ji pakilo; paskui nejučiomis, jam 
artinantis, palengva priėjo prie pat terasos krašto, ir netrukus visi 
išoriniai daiktai išnyko, ji nieko daugiau nepastebėjo, tik Mato. 
Gūdi tyla pasklido jos sieloje, — viena tų bedugnių, kurioje pra- 
nyksta visas pasaulis, nustelbtas kurios nors vienintelės minties 
prisiminimo, žvilgsnio. Tas vyras, kuris žengė prie jos, ją pakerėjo. 

Išskyrus akis, jame nieko nebeliko žmogiško: tai buvo raudonas 
ilgas pavidalas; jo nutraukti pančiai kabojo išilgai šlaunų, bet jų 

negalima buvo atskirti nuo visiškai be odos likusių rankų sausgys- 
lių; burna buvo plačiai išžiota; iš akiduobių tryško dvi liepsnos, ku- 
rios, rodos, kilo iki jo plaukų, — ir nelaimingasis vis dar žengė! 

Jis artėjo prie pat terasos papėdės. Salambo buvo pasilenkusi 
per baliustradą, į ją Žiūrėjo šitie baisūs vyzdžiai, ir staiga ji pajuto 
visa, ką jis dėl jos iškentėjo. Nors Mato jau merdėjo, bet jinai vėl 
matė jį palapinėje klūpantį, savo rankomis apkabinusį jos liemenį, 
šnabždantį meilius žodžius; ji troško vėl juos pajusti, juos išgirsti; ji 
nenorėjo, kad jis mirtų. Tą akimirksnį Mato smarkiai sudrebėjo: ji 
vos nesuriko. Krito aukštielninkas ir daugiau nebejudėjo. 

Salambo, beveik apalpusi, buvo susispietusių žynių nunešta į 
savo sostą. Jie ją sveikino: tai buvo jos nuopelnas. Visi plojo ran- 
komis ir trypė, garsiai šaukdami jos vardą. 

Kažkoks žmogus puolė prie lavono. Nors buvo be barzdos, bet 
ant pečių turėjo Molocho žynių apsiaustą, 0 už diržo savotišką 
peilį, kuriuo buvo pjaustoma aukojamoji mėsa ir kurio rankenos 
gale buvo auksinis kastuvėlis. Vienu smūgiu jis perskrodė Mato 
krūtinę, paskui išplėšė iš jos širdį ir, padėjęs ant kastuvėlio, iškėlęs 
rankas, Sachabarimas ją paaukojo saulei. 

Saulė leidosi anapus įlankos; jos spinduliai kaip ilgos strėlės 
krito į raudoną širdį. Ir juo širdies plakimas silpnėjo, juo jinai lei- 
dosi gilyn į jūrą, paskutinį kartą suplakus, — saulė išnyko. 

Tada nuo įlankos ligi lagūnos ir nuo sąsmaukos ligi švyturio, vi- 
sOSe gatvėse, ant visų namų ir ant visų maldyklų nuskardėjo vienas 
ištisas riksmas; kartkartėmis jis nutrūkdavo, paskui ir vėl pasigirs- 
davo, nuo jo drebėjo pastatai; Kartagina buvo tarsi titaniško 
džiaugsmo ir beribės vilties konvulsijų apimta. 

Nar Havasas, didybės apsvaigintas, kairiąja ranka apkabino Sa- 
lambo liemenį, tuo parodydamas, kad jinai jam priklauso, o dešini- 
ąja paėmęs auksinę taurę, išgėrė Kartaginos genijaus garbei. 

Salambo, kaip ir jos vyras, pakilo su taure rankoje, kad taip pat ją 
išgertų. Bet atlošusi galvą ant sosto atkaltės, ji krito atgal, — išblyšku- 
si, sustingusi, praviromis lūpomis, — ir jos pasiskleidę plaukai nusviro 
iki pat žemės. 

Taip mirė Hamilkaro duktė, nes buvo palietusi Tanitos skraistę. 

Visi žino prancūzų literatūros 
klasiko GIUSTAVO FLOBERO 
(Flaubert, 1821 - 1880) romaną 
Ponia Bovari, kuriame tikroviškai 
ir ryškiai pavaizduota moters 
drama. Tačiau mažai kas skaitė 
kitą, nė kiek ne menkesnį rašytojo 
šedevrą — istorinį romaną 
Salambo, lietuvių kalba 
pasirodžiusį 1939 m. ir pakartotą 
1948 m. Jame susitinkame su 
Kartaginos žmonėmis trečiajame 
amžiuje prieš mūsų erą kruvinų 
kartaginiečių kovų prieš barbarus 
metu, stebime skerdynes, prieš 
kurias nublanksta šiandieninių 
siaubo romanų vaizdai. Karų, 
žudynių, kraujo pasaulyje kaip 
šviesus spindulys nušvinta 
Kartaginos valdovo ir karvedžio 
Hamilkaro Barkos (jo sūnus — 
garsusis karvedys Hanibalas) 
dukters Salambo paveikslas. 

Su jos likimo tragizmu susijusi 
beprotiška barbaro meilė jai. 


